
1]  ÜUsuusu ana mui weuwana Jesus Christ, kalena 
David, kalena Abraham. 

2 Abraham e haahutaa Isaak; na Isaak ko haahutaa 
Jakob: na Jakob ko haahutaa Juda na maeni esine ; 

3 na Juda ko haahutaa Phares na Sera ana Tamar: na 
Phares ko haahutaa Esrom; na Esrom ko haahutaa 

4 Aram; na Aram ko haahutaa Aminadab ; na Amina- 
dab ko haahutaa Naason: na Naason ko haahutaa 

5 Salmon; na Salmon ko haahutaa Boas ana Rahab ; 

mna Boas ko haahutaa Obed ana Ruth; na Obed ko 

6 haahutaa Jese; ne a Jese ko haahutaa David 
inemauri. 

7 Oto a David inemauri ko haahutaa Solomon ana 
hua Uria; na Solomon ko haahutaa Rehoboam ; na 
Rehoboam ko haahutaa Abia; na Abia ko haahutaa 

8 Asa; na Asa ko haahutaa Jehoshaphat ; na Jehosha- 
phat ko haahutaa Joram; na Joram ko haahutaa 

9 Usia; na Usia ko haahutaa Jotham ; na Jotham ko 

10 haahutaa Ahas; na Ahas ko haahutaa Hesekia; na 

Hesekia ko haahutaa Manase; na Manase ko haahutaa 

11 Amon; na Amon ko haahutaa Josia; na Josia ko 

haahutaa Jekonia na maeni esine ana maholo laulada 

i Babulon. 

12  Nalaulada oto i Babylon, nea Jekonia kosi haahutaa 

13 Salathiel; na Salathiel ko haahutaa Sorobabel; na 

Sorobabel ko haahutaa Abiud ; na Abiud ko haahutaa 

14 Eliakim; na Eliakim ko haahutaa Asor; na Asor 

ko haahutaa Sadok; na Sadok ko haahutaa Akim ; n 

15 Akim ko haahutaa Eliud; na Eliud ko haahutaa 
Eleasar; na Eleasar ko haahutaa Mathan; na Mathan 

16 ko haahutaa Jakob; na Jakob ko haahutaa Joseph poro 
a Mary, a Jesus ko hute ana, kire ko saie ana a Christ. 

17 Aitana ena ahutana mui qeune ni inoni uraana 
Abraham hule mai ana David awalai qeume mana 
hai; na uraana David hule mai ana lauladai 
Babulon awalai qeune mana hai; uraana laulada 
i Babulon  huleimai ang a Christ awalai qeune mana 
hai. DE 

18 Oto hutelana Jesus Christ e urini: Maholo a Joseph 
e ere hahié oto a Mary a nikana, tae kererue kaa 
io ruru ue, ne ko leesie ko hiehie oto itehulaana a 

19 Lioa Maai. Na Joseph poro ineie, ineii inoni 
odotai, kaa sare tola tahanainie, ko deudeu uri 

20 ke sikaa mola mamanoto. Oto ana maholo ko 
lolodosae urine, lio kau, Angel a Lord ko haatai 
ana ani maahu polena, ko teuri, Joseph, kalena 
David, mane o maumeutei tolalana Mary hue joe: 

21 ana e hiehie oto neena itehulaana Lioa Maai. Na 
kei meuri ana kalena mane, na oke saie satana 
a Jesus, ana ineie neena kei haaurie mu apoloa ineie 

22 maanie mu orahaa ikire. Mu olana e mani urine 
huni haaoaie leu a Lord e unue kau ana prophet, e 
te uri, 

23 Lio kau, raorii neena kei hiehie, na kei meuri 

ana kalena mane, l 
Na kire kei saie satana a Emanuel, ere olisilana 
uri, God peikie. 

24 Oto a Joseph e tae maanie maahune, esi deu mala 

25 Angel a Lord e hatonainie, ne esi tooana hue 
ineie ; oto kaa nau ue i nimana na kaa saro mauri 
ana kalena mane: oto e sale satana a Jesus. 

1 Otoa Jesus e huteoto i Bethlehem poo ni henue i 
Judea ana gonina Herod inemauri, lio kau, mui 
Magoi kire lae mai urei taau i qaalana sato, kire 

ce 


2 hule oto i Jerusalem, kire teuri, Neii oto itei e hute 

oto mai Inemauri hahie mui Judea ? ana melu leesie 
oto hoi heu ineie wai qaalana sato, ne melu lae oto 
mai huni pouruuru hahie. Oto a Herod inemauri 
e rono urine saena e huitei, na saena ahutana mala i 
Jerusalem peie. Oto e lokoa mui naohai priest na 
mui haausuli ana mala esi dolosi ada uri a Christ 
kei hute mai ni tei. Oto ikire uri, I Bethlehem poo 
ni henue i Judea: ana usulana e lae oto urini ana 
prophet, uri, 

Tae ioe, Bethlehem, hanua Juda, 

O kaa maimei ike ana mu alaha i Judea ; 

Ana naeta governor kei isitaa maanio, 

Na neii kei kakalia Israel mu apoloa ineu. 

Oto a Herod e soi mamanoto mai ana mui Magoi 
do kolosi raerae uri hoi heu esi talaai sisineli mei ni 
"anite. Oto ko usuneinire taau i Bethlehem, na ko 
teuri, Molu lai heitale diana ana maune, molu ko lio 
tooana molu ke haaronoau mei ana, hunie ineu noone 
lou neke lai pouruuru hahie. Kire rono manoa ana 
inemauri kire si teulei; na lio kau hoi heu ne kire 
leesie wai qaalana sato e naoda esi lai haadau i hahona 
leu kele mau ana. Na kire leesie hoi heu kire si 
meni saediana oto hitoo. Oto kire sili i nume kire 
ko leesie kele mau kererue a Mary a nikana, oto kire 
ladamai ani pouruuru hahie ; oto kire ko tetea mu ola 
ikire huni niie niine hunie, mu gold na mu dano 
wauwesu na mu mur. Oto aha tahanilada e lae oto 
ana God ani maahu polena mane kire liu lou saana 
Herod, oto kire si oli sulie na eta tala aopa takoie mu 
henue ikire. 

Kire oli oto ne, lio kau, angel a Lord esi haatai ana 
Joseph ani maahu polena, ko teuri, Taelai, oke 
heleana kele mau na nikana, molu ke tahi i Misraim, 
molu ke io kau ileune lae hulaana neke saro unue 
hunio: ana a Herod kei heitalea kele mau huni 
seunilana. Oto e taelai e hele ana kele mau kererue 
a nikana i rodo, kiraelu ko luu tai Misraim; oto 
kiraelu oo ileune a Herod ko saro mae: hunie kei 
haaoaie leu a Lord e unue kau ana prophet, e te uri, 

Nou soie mai a ala: urel Misraim. E mano urine a 
Herod esi manatainie uri mui Magoi e haaero ana, 
oto esi saewasu ko usuneinie taau mae, kire horo 
manoa oto mela mane i Bethlehem, hulaana taiteli- 
hana hanuena, muini e ro halisi ada na muini e ro 
halisi kaa ahu ue ada, sulie maholoi helisi e dolosi 
raerae ana mui Magoi. Oto haaoailana mei wala 
neena unulana e lae ana Jeremia na prophet, uri, 

Ronolana aaolena i Rama, Narana na takola pa ne, 

A Rakel ko naranarasie mui kalena ; 

Na saena kaa sare dodo lou, ana lira ala. 
- Oto a Herod e mae, lio kau, angel a Lord esi haatai 
ana Joseph ani maahu polena i Misraim, ko teuri, 
Taelai, oke heleana kele mau kererue a nikana, na 
molu ke lae ana hanue i Israel: ana malana e mae 
oto e haitalea saunilana maune kau. Na esi tae e 
heleana kele mau kererue a nikana, ko lai arapuu ana 
hanue i Israel. Na ko ronoa uri a Arkelaus ko alaha 
i Judea olitana Herod amana, oto e mautei oli lou 
ileune; oto ahatahanilana ko lae ani maahu polena 
kosi taraurei i Galilea, na e hule ana hulume kire 
harainie ana i Nasaret: hunie haaoailana leune 
unulana e lae ana mui prophet uri sailana kei lae uri 
ini ni Nasaret. 

Oto ana mu dire neena a John Lotomaai e auta 

ai, ko laelaeli wala ilaona hanue sala i Judea, ko 
teuri, Omu ke onisae ana alahana ni leni e karaini 
oto. Ana ineii oto ie a Isaia prophet e unu raranana 
e teuri, 

Walana naini ko uloulo ilaona hanue sala uri, 

Omu ke dau diana ana tala a Lord, 

Omu ke haaodoa mu leu ni laelae ineie. 
Ne a John ie tooni ineie warauhui kamel, na loko- 
qaio ineie ani teeteei keu i denumana ; na "aula ana 
mu oru na mui ninidue ni meesu. Oto mui Jerusalem 
e isitaa taau honosie, na ahutana mui Judea, na ahu- 
tana mui henue i reune 1 Jordan; kire ko helesie 

lotomaaine ana i wei peine i Jordan, kire ko haahoue 


7 mu orahaa ikire. Oto ko leesie mui Pharise na mui 


Saduke hune ko lae mai hunie lotomaaine ineie, ko 
teuri hunire uri, Mu kale ni maa, atei ni e haapasuli- 
omu hunie omu ke tahi maanie saewasune kei tola ? 


8 Aena neena omu ke hunu eni huehuei dano ke adona 
9 onisaena. Tae mane omu talei neineisae i saemiu 


huni unulana uri, Abraham peikie a amakaelu: ana 
noko unue huniomu, uri God e saka huni qaoa maanie 


10 mu heu ie mui kalena hunia Abraham. Oto ie hau 

toutohu kire konie oto i ehuine dano, ne taena na 
dano kaa hunu eni huehuei dano diana ne tohulana 
kei lae na asilana oto i laona dune. Ineu ie noko 
lotomaai emiu ani wel ana onisaena ; tae ineie ini kei 
poo puriku e saka liutaaku, na nou kaa malisine neke 
luhesie hoo hahi ae ineie ; neii kei lotomaai emiu ana 


12 Lioa Maai na ani dune : tetere ineie i nimana, na kei 

deu diana ana leu ni mamada korn ineie: na kei 
durue mu korn laloi haa, na kei unu asie hulehuleni 
laona dune kire saa maasie oto oo. 

Mano urine a Jesus e auta mai urei Galilea i Jordan 


14 saana John hunie ke helesie lotomaaine ana. Oto 


a John ko deu huni ke ereana, ko teuri, Ineu uri oke 


15 lotomaai eku, oko si hei lae lou mei takoieu? Oto a 


Jesus ko alamie ko teuri, Toliasie kau urine; ana e 
ado oto hunie kure ke haaoaie odotaine urini. Ne 


16 esi toliasie urine. Oto lotomaailana Jesus e haro lae, 


ne ko ulutaa oto maanie wai: na lokau, salo ko 
euhora hunie, na ko leesie Lioa a God ko siho mai 


17 mala hiroiku, ko aro i hahona. Na lokau, mei wala 

urei leni, ko teuri, Kaleku niie mane maai ineu ie, ncu 
lai lio saetooana. 

Oto ana maholona Lioa ko tolea Jesus taau laona 
hanue sala uri hunia qelu eroero ke malaahonana. 


2 Oto e maahu mala iola mu atowa na mui rodo e hai 
3 awala, mano neena esi hihiolo. Ne a malaahona ko 


si lae mai saana, ko teuri, Oko nei Kalena God 

oke unue mu heu ie kire ke neie bread ani. Oto esi 
alamie ko teuri, Usulana e lae oto uri, Inoni saa 
mauri eni bread hahaiteli, tae peenie ana mui wala 


5 ko isiisitaa mai maanie niduna God. Oto a qelu 

eroero ko hei tolea lou taau ana hulume maai; na 
ko lai haauresie i pipisine nume maai, ko teuri hunie, 
Oko nei Kalena God, oke dio hou, ana usulana e lae 
oto uri, 

Kei haatolaie mu angel ineii nemue, 

Na kire ke tala ahuao ana ninimada, 

Mane aemu e toolupu ohe ana na hau. 

Oto «ea Jesus ko teuri hunie, Usulana e lae oto 
uri, Oke suuri malaahonana Lord God ioe. . Ne oto a 
qelu eroero ko hei tolea lou ilenine toloi henue e lai 
leni hitoo, kosi haatainie hunie taena na alahana ana 
walumalgu na manikuluhaani; na ko teuri hunie, 
Nekei nii manoi oto hunio, uri ana oko ladamai ni 
pouruuru hahieu. Tae a Jesus ko teuri, Tahi weu, 
Satan, ana usulana e lae oto uri, oke pouruuru oto 
hahia Lord God ioe, oke palopaloa oto tai neii haliite. 
Ne a Satan kosi hoalai maanie : ne lokau, mu angel 
kosi lae mai hele isulie. 

Oto maholo e ronoa kire neia John ilaona nume 
hoohoo, oto e luu i Galilea; na ko lae lou maanie i 
Nasaret, esi lai oo i Kapernaum i reune iqe ana 
taitelihana hanue i Sabulon na i Naphthali: hunie 
haaoailana leune a Isaia na prophet e unue e teuri, 

Hanue i Sabulon na hanue i Naphthali, 

Hatarea asi, i reune Jordan poo hao, 

Galilea mu apoloa aopa, 

Mala e ooo kau ilaona rodohono 

E leesie oto da»i peine, 

Na hunie na muini e ooo ana hanue ni maena na 

oto i mamalutana, 

Dani esi euhora hunire. 

Ne oto ana haidinena a Jesus esi talaae ani laeli- 
wala, kosi unue uri, Omu ke onisae, ana alahana ni 
leni ko karaini oto. 

Oto ko aweawe i reune iqe i Galilea, ko leesie ro 
maasine, a Simon ruana na sata a Peter, na asine a 

Andrew, kererue ko elu ana ape ilaona ige; ana 
kererue ro mane ni weisine. Oto ko teuri huni rerue 
uri, Moro ke luluisulieu, na nekei qaoomoro huni 
weweisi inoni. Oto kererue tolipuri leuae ana ape 
ikererue, kererue ko luluisulie oto. Oto e lae taau 
maanie leune, na ko leesie naeta ro maasine aopa lou, 
a James kalena Sebede na asine a John, ilaona iola 
peia Sebede amadarue, kire ko seumaa ape ikiraelu, 
oto ko soi rerue. Oto kererue tolipuri leuae ana iola 
peia amadarue, kererue ko ahe isulie. 

Na a Jesus e laelae kalie ahutana Galilea, ko haa- 
haausuli ana mui nume ni ruru, na ko laelaeli wala 
ana tataroha diana ana alahana, pei ko haahaaurie 
mala hune maanie taena na maemaeha, na maanie 
taena na maelaa. Oto tarohana e taro tautaa ana 
ahutana hanue i Suria. Oto kire tola mai i saana 
taena na maemaea, mui maemaeha na mui maela 
haiaopai e taqaosire, na na muini mui lioa ni orahaa 
1 saeda, na na muini e herohero kau, na mui rarasi, 
oto ne e haaurire mano. Oto mala hune e lulu isulie 
ure i Galilea na i Dekapolis na i Jerusalem na i Judea 
na i reune Jordan poo hao. 

Oto e leesie mala hune, esi hanetaa ilenine toloi 
henue, ko io iano, na mui qaaronoisuli ineie ko lae 
mai i saana: oto e awanana ko haausulire ko teuri, 

Deidehira maitale ni sae; ana toolada oto ana 
alahana ni leni. 

Deidehira saehu : ana kei haadodoa saeda lou. 

Deidehira mei inoni: ana kire kei hele hu nada ana 
walumalau. 

Deidehira hiolo na kira marou ana odoodona : ana 
kire kei pote. 

Deidehira heiamasi : ana amasilada kei lae lou. 

Deidehira sae manola : ana kire kei leesia God. 

Deidehira haaureruru elihoi: ana sailada kei lae 
uri mui kalena God. 

Deidehire muini teuneinilada e lae itehulaana 

odoodona : ana toolada ana alahana ni lemi. Deide- 
hilemiu ana kire kei ere mamamaela amiu, na 
kotahilemiu, na ni qelu wala eroero ilemimiu ana 
taena na ola tataala, itehulaaku. Omu ke rikerike 
pei aroaro: ana waaitemiu ko lai peine ileni: aitana 
oto ena kire tauneinie mui prophet e naomiu keu. 
Iomu mei ahaa hunie walumalau ie : ne oto mei ahaa 
^eena ko maraohue, kire kesi hui lou hahie anitaa? 


Saa diana oto lou nine, tae hunie asilana kei lae oto, 


ni uriurii. Iomu dani hunie walumalau. Na hulume 
ko io ilenine na toloi henue saa mumuni ike. Wa 
lou kire saa erihainie na light, hunie esi qaohainie na 
maraohu hahie, tae peie i talahuliana oto; na esi 
sinelie ahutana mala i nume. Alitana iomu ena, dani 
iomu ke waaraa i naoda taena na inoni hunie kire ke 
leesie palolamiu e la otoi diana, na hunie kire ke 
haamanikulua Amamiu ileni itehulaana. 

Mane omu neineisae ana uri nou lae mai huni 
taasie mu haatolana na mui prophet. Nou kaa lae 
ike mai ni taasileni, tae uri neke haaoaii oto. Ana 
toohu noko unue huniomu uri, Lae hulaana ileni na 
ano kei su, na 1 wa na nanaal ini saa eia oto ana mu 
haatolana lae hulaana waluola kei oaoa manomano 
oto. Aena neena naini ko hele huisie na taataa 
haatolana ana mu haatolana ie e lai meimei oto hitoo, 
na ko haausuli urine oto ani, sailana kei lae uri e la 
otoi meimei hitoo ilaona alahana ni leni: tae naini ko 
sului sulie mu haatolana na ko haausuli urine oto ani, 
sailana kei lae uri e paine ilaona alahana ni leni. 
Ana noko unue huniomolu, uri odoodona iomolu oto 
kaa liutaana odoodona mu haausuli na mui Pharise, 
rao e saa madausiomu ani siline ilaona alahana ni leni. 

Omu ronoa oto unulana e lae hunire inao uri, Mane 
omu talei horohoro; na naini ko talei horo kei adona 
leilana. Tae ineu noko unue huniomu, uri taena na 
ini ko saewasulie mola na asine ne kei adona oto 
leilana : na taena na ini ko ere hunia asine uri, Raka, 
ne kei adona leine ana pulitaa ni leilei; na taena na 
ini ko unue uri Qeu, ne kei adona oto dure i Gehena. 
Aena neena ana oko tolea mai niine ioe takoie leu ni 

unuunu na oko amasitoo ileune ana na meola o haa- 
roroaio hunia asimu ana, oke tolani toliasie niine loe i 
epine leu ni unuunu, oke lae, oke ure ruru elihoi peia 
asimu holai nao, ko mamo urine osi lae mai oke unu 
ana niine ioe. Oke ure ruru leuae peia maeloona ioe 
na iomoro ue sulie tala; mane da maeloona ioe ke 
toliasio hunia leilei, oto a leilei kei toliasio hunira 
asuesu meiola, oto asilemu kei lae ilaona nume 
hoohoo. Toohu, toohu, noko unue hunio, o saa isitaa 
oto na O kaa saro suu manoa oto kawe oorue. 

Omu ronoa oto unulana e lae uri, Mane o maimesi: 
ne ineu noko unue huniomu, uri naini ko toomaie na 
keni peie na mei sae hunie, e masi hunie oto wai saena. 
Ne oto maa i qaloqalomu ko haatataroo, kae asie, 
oke asie oto maanio, ana e diana hunio uri na taataa 
sasara amu ke aia mane o lae ahutemu i Gehena. 
Ne oto nime i qaloqalomu ko haatataroo, lama mousie, 
oke asie oto maanio, ane e diana hunio uri na taataa 
sasara amu ke aia mane o lae ahutemu i Gehena. Ne 
unulana e lae lou uri, Naini ko sikaa hue ineie ke 
niie hunie usuusu ni sike huana : tae ineu noko unue 
huniomu, uri naini ko sikaa hue ineie, na kaa too aena 
uri ana e masi, ineii kosi qaoa huni ke masi: tae 
naini ko tooana lou huena kire sikaa oto kau ko mesi. 

Na lou, omu ronoa oto unulana e lae hunire inao 
uri, Mane o ereere ni haapu eroero, tae oke haaoaie 
oto hunia Lord mei wala ni haapune ioe: tae ineu 
noko unue huniomu uri, Mane o ereere ni haapune 
oto oo, takoie ileni suuri, ana leu ni alahana a God 
otona; wa takoie walumalau suuri lou, ana uriurite 
neena talana aena, wa takoie Jerusalem suuri lou, 
ana hanua Inemauri peine otona. Mane o ereere ni 
haapu takoie qaumu, ana o saa qaoa ike na taataa wa- 
raihu huni ke pulupulue wa ke rerea. Tae walamiu 
ke uri, Toohu, toohu: Haike, haike: na meola ko 
liutaana lou neena e uraana a orahaala. 

Omu ronoa uri unulana e lae uri, Maa ani maa, na 
niho ani niho: tae ineu noko unue huniomu uri, 
Mane o haukama honosia ini tataala: tae naini ko 
hidelie papali i qaloqalomu, oke huisie lou hunie naeta 

poo ni papali. Na ana naini ko sare haitalea na mei 
wala ni leine hunio, ko da na tooni ninime ioe maanio, 
oke toliasie lou hunie tooni eluhi ioe. Naini ko deu 
ramoramoa hunio huni heku peie na taataa mile, oke 
haku peie na ro mile. Niie hunie ini ko suka amu, 
na mane o lio aopa maanie ini ko hele toto ana na 
moola ioe. | 

Omu ronoa unulana e lae uri, Manatamu ke diana 
hunie auhenue ioe, na oke nidu upu hunie na mae- 
loona hunio. Tae ineu noko unue huniomu uri, 
Manatamiu ke diana hunie muini e maeloona huni- 
omu, omu ke arenai talana muini ko teuneiniomu ; 
hunie omu kei kalena Amamiu ileni urine : ana ko dada 
sato ineie ko qaqaa hahira tataala na kira diana lou, na 
ko dada nemo hunira odotai na hunire lou kaa odotai. 
Ana manatamiu ke diana hunie muini manatada e 
diana huniomu, waaite uritaa ne omu kei heleana? 
kau uri kira totola tooha kaa tete urinena? Wa ana 
omu ko teutekuhie mola mu esimiu hahaiteli, na mei 
taa ne omu ko qaoa liutaana mala aopa ? kau uri mu 
apoloa aopa kaa tete urinena? Aena neena tolahamiu 
ke ahu oto mala tolahana Amamiu ileni e ahu oto. 

Omu ke lio talamiu mane omu palopalo haadai ana 
odoodona iomu i naona mu inoni, huni leesileni: kei 
urine omu saa hele waaite ana Amamiu ileni. 

Aena neena maholo oko niie niine ioe, mane o 
uhiuhi ehuri tai naomu, mala kira luqei deudeu ko 
qaoa ani nume ni ruru, na isulie mui tala paine, uri 
hunie mala ke totohainire. Toohu noko unue huni- 
omu uri, Kire hele manoa oto waaitada. Tae ioe 
maholo oko niie niine ioe, mane maumeulimu e mana- 
tainie na meola qaloqalomu ko gaoa: hunie niine ioe 
ke mumuni: na Amamu ko leeleesi ola mumuni kesi 
suu ola hunio ani. 

Na maholo omu ko arenai, mane omu urihana kira 
eroero ana kire ko la otoi saesae tooana arenaine 
ureure ani nume ni ruru, na ani maai tala rue, hunie 

mu inoni ke haamanikuluara. Tae ioe maholo oko 
arenai, Oke saro lai sili ilaona na ahi ioe, oke saro 
hono, osi area Amamu e io mumuni, na Amamu ko 
leeleesi ola mumuni kesi suuola hunio ani. Tae omu 
ko arenai, Mane omu talei onioni mola tototala mala 
mu apoloa aopa: ana kire ko unue uri tolaisulilada - 
kei lae ana sukana oto hunehunaa. Aena neena mane 
omu heiheimaanire: ana Amamiu e manataine oto 
muola omu saetooani, na omu kaa suke ue. Tae 
omu ko arenai omu ke teuri, Amamami ileni, Satamu 
ke maai. Alahana ioe ke lae mai. Mogla saemu eni 
deuleni ne qaolani ke lae oto, iano ileu mala oto ileni. 
Da mai siiri huniemi mui neula ke adona siiri. 
Na oke saeasie huniemi mu roroana iemi, mala emi 
ko saeasie hunie mala mui roroana kire haaroroaire 
huniemi eni. Mane o toleiemi hunie malaahona- 
mami, oke haauriemi maania orahaala. Ana uri omu 
kei saeasie mui roroana taena na inoni, ne a Amamiu 
ileni kei saeasie roroana huniomu. Tae uri omu kaa 
saeasie mui roroana taena na inoni, ne a Amamiu 
noone lou e saa saeasie mui roroana iomu huniomu. 

Na lou maholo omu ko olonau, mane omu urihana 
kira luqei deudeu, kire io peie nuku darana : ana kire 
ko reimaa i maada, hunie leesilada ke lae ana mu 
inoni uri kire ko olonau. Toohu noko unue huniomu 
uri, Kire hele manoa oto waaitada. Tae ioe, maholo 
oko olonau, oke suhie qaumu, na oke hoda maa; 
mane leesilemu e lae ana mu inoni uri oko olonau, 
iae peie ana Amamu e io mumuni: na Amamu ko 
leeleesi ola mumuni esi suu ola hunio ani. 

Mane omu dudurue dianahaana moola iomu mei ano, 
leu pepe na kauwaa kei neu ana, na mu inoni peli- 
peli kei akerainii huni pelii. Tae omu ke durue 
dianahaana moola iomu ileni, leu pepe na kauwaa 
saa nau ana, na mu inoni pelipeli saa akerainii 
huni pelii. Ana dianahaana moola ioe ke io ana na 
leu, ne saemiu ke io lou ana leune. Light ana 
sape oto maa: ana maamu ko manola ne ahutana 
sapemu kei mataqa oto ana. Tae ana maamu ko 
aeaela ne ahutana sapemu kei rorodoa oto. Ana dani 

i saemu neena ko nei rodohono, ne rodohono neena ko 
lai peine mala na taa! Naini saa mani esuesu 
tararuru nana ro master: ana kei nidu upu hunie naini, 
na manatana kei diana hunie naeta ini: wa ko haike, 
kei hata peie naini, na kei mamakolasie naeta ini. 
Omu saa mani esuesu tararuru nana God na 
Mamon. Aena neena noko unue huniomu uri, Mane 
omu neineisae toote ana manomiu ana me ola ni naa 
wa ni inuhie: wa lou ana sapemiu ana me ola ni tooni 
hahiomu ana. Uri manomiu kaa lai liutaa ana mu 
neula, na sapemiu kaa lai liutaa ana mu tooni? Omu 
ke kerehie kau mui menu ni leni, kire kaa tatataai, 
kaa elieli, kaa duduru: tae Amamiu ileni ko haahaa- 
naure. Ne uri omu kaa lai hie liutaada? Neitei 
hikemiu ko neineisae toote ana, na uri ke sapeie 
sapena ana na taataa maapou? Eue omu ko neineisae 
toote ana mui tooni? Omu ke lolodosae ana mu 
aro pue i qeinaa kire ko peipeine uritaa; kire kaa 
asuesu kaa anoano: tae pele noko unue huniomu, uri 
a Solomon e houhou lilikeli na kaa tooni mala na 
taataa ini hikada. Ne uri a God ko tooni urine hahie 
mu hahalisi i qeinaa, ko oo siiri, na ideni huni asileni 
laloi umu, uri ohe e saa tooni liutaa hahiomu kira sae 
rueruaa? Aena neena mane omu neineisae toote ani 
dolosine uri, Kie kesi neuneu taa oto nine ? wa, Kie 
kesi inuinu taa oto nine? wa, Kie kesi tootooni oto 
ani taa nine? Ana ahutana moola ie mu apoloa aopa 
ko meni heiheitalei oto. Ana Amamiu ileni e mana- 
tainie oto uri omu la otoi saetooana moola urinena. 
Tae omu ke holai naolainie haitalelana alahana a God 
na odoodona ineie; na sapeilana moola urinena kesi 
lae taane huniomu. Aena neena mane omu neineisae 
toote ana idezi: ana ideni kei neisae toote ana muola 
ana maraana. Mui tataalana ana na taataa hal- 
dine e lai adona oto ana. 

Mane omu leilei, hunie kire ke suuri leilei omu lou. 
Ana na meola ni leine omu kei leie na muini ana, 

meola oto ni leilemiu neena: na totohota omu ko 
totoho ana, ne kire kesi totoho lou huniomu ana. Na 
na taa kau oko ili leesie nanaai ola ilaona maana 
asimu, na o kaa neineisae ana rotoi dano laku ilaona 
maamu ne? Wa oke si te uritaa hunia asimu uri, 
Noko susu asie »anaai ola maanie maamu ; na lokau, 
na rotoi dano laku ilaona maamu ne? A luqei deudeu, 
Oke holai taasie rotoi dano laku neena maanie maamu 
ne; purine osi liosaaie susu asilana nanaai ola maanie 
maana asimu. 

Mane omu niniie moola maai ana mu usu, na mane 
omu asie mu huehuei dehi iomu i naona mui poo, 
mane da na kire talei uri pulisii ana aeda, na kire 
sì eliu huni alailemiu. - 

Omu suke, na niilana kei lae huniomu; omu heitale, 
na omu kesi lio odoie ; omu ikiiki, na kire ke taha 
maa huniomu: ana taena naini kei baatohu ne kei 
hele; na maini kei heitale ne kei lio odoie; na 
hunie naini ko ikiiki ne kire kei tahamaa hunie. 
Ana atei inoni hikemiu, na kalena ko sukaa na 
hoi bread ana, ne kei niie na hoi heu hunie; wa 
ko suke ie, kei niie na maa hunie? Ilisie iomu, 
iolamiu e tataala, na omu sai niie niine diana 
hunire memela iomu, neni uri Amamiu ileni e saa 
tohunei nii liutaa ana muola diana hunie na muini ko 
sukaana. Walutana naola saemiu ko oo ani uri 
mala ke qaoi huniomu, iomu noone lou omu ke 
teurine ani hunire: ana mu haatolana na mui pro- 
phet oto urinena. 

Omu ke lai sili ana maai para e maimei: ana maa 
para e paine, na tala e aroka, ko laelae takoie maena, 
ne mala hune ko lai sisili ana. Ana maai para e 
maimei, na tala e kokohisi, ko laelae takoie maurihe, 
kaa mala hune ike kei heitale tooana. 

Omu ke lio talamiu ana mui prophet eroero, kire 
ko laelae mai takoiomu kire aluhi hahire ani teeteei 
sheep, tae wai saeda ikire mui wolf. Omu ke hahai- 
telire ana huada. Ohe maini kei huhu vine taane 
ana na walo kaukeu, wa na hoi fig ana na pupulisi 
poo? E urine taena na dano diana kei hunu eni 

huehuei dano diana haliite; tae dano tataala kei 
hunu eni huehuei dano aela haliite. Dano diana 
saa hunu eni huehuei dano aela, na dano aela saa 
hunu eni huehuei dano diana. Taena na dano kaa 
hunu eni huehuei dano diana, tohu asilana kei 
lae huni asilana ilaona dune. Aena neena omu 
kei hahaitelire ana huada. Iteitana naini hikana 
muini ko unuunue hunieu uri, Lord, Lord, saa 
sili ike ilaona alahana ni leni; tae peie ini ko sului 
sulie saena Amaku ko oo ileni. Ana dine neena 
mala hune kei unue hunieu uri, Lord, Lord, uri 
emì kaa ereere ni prophet kau ana satamu, na uri 
emi kaa haaisitaanainie mu lioa ni orahaa kau ana 
satamu, na uri emi kaa dau huihuite hune ana sata- 
mu? Ana maholo neena nekesi unu tahanie hunire 
uri, Nou kaa manatainiomu ure oto mai: omu tehi 
weu maanieu kira palopaloa tataalana. Aena neena 
iteitana naini ko ronoa walaku ie pei sului sulii, 
alahune ana uri e urihana inoni saenanau, e tohue 
nume ineie ilerine hau: oto nemo e nemo hou, 
na kone e kone, na mawa e mawa, e hitaana nume 
neena; na kaa aoho ike: ana poopootana ilenine 
hau. Na iteitana naini ko ronoa walaku ie, na 
kaa sului sulii, alahune ana uri e urihana inoni e 
qeu, e tohue nume ineie oto mola ilaona one: oto 
nemo e nemo hou, na kone e kone, na mawa e 
mawa, e hatara ana nume neena; oto e aoho: na 
aohona ineii neena e la otoi peine. 

E urine oto, a Jesus e unu oretaa mui wala ie, 
oto mala hune e mani panatainie maai haausuline 
ineie : ana e haausulire e urihana naini nanamana 
ne ana, na kaa urihana ike mui haausuli ikire. 

Oto e siho toli mei maanie toloi henue, na mala hune 
ko luluisulie. Na liokau, »aeta tou e lae mai saana 
ko pouruuru hahie, ko teuri, Lord, ana saemu ke 


urine, o saka taane huni haarereau. Oto e susueinie 

nimana ko hele wau ana ko teuri, Saeku taane urine, 
haarerealamu ke lae lou. Na e tolana rerea oto 
maanie osa. Oto nea Jesus ko teuri hunie, uri, 
Oke kinetainio mane o unue siana naini; tae oke 
hoalai, oke haatainio saana priest, na oke toto ahuio 
mala a Moses e haatolai eni huni unu haaoaine 
nada. 

Oto e lai arapuu i Kapernaum, na naeta mane kentu- 
rion e lae mai saana ko teu rarahie, ko teuri, Lord, 
kele mau ineu e eno oto i nume ko rarasi, ko la 
otoi motaahie. Oto kosi teuri hunie, Noko lae hao 


8 neke haaurie. Oto mane kenturion e alamie ko 


teuri, Lord, nou kaa malisine uri oke lai sili i nume 
ineu: tae oke ere maakule mola, hunie kele mau 


9 ineu ke aailaa lou. Ana ineu noone lou na inoni 

i melutana naeta mu inoni haharai, na naeta mui 
helui soldier taane noone 1 meluteku: na noko unue 
hunie ini ie uri, Lae taau, na kei laelae oto; na 
lou hunie naeta ini uri, Lae mai, na kei lae 
oto mai; na hunie konikonihe ineu uri, Oke teuri, 
na kei teurine oto. Oto a Jesus e rono esi pana- 
tainie, kosi teuri hunie muini e lulu isulie uri, Toohu, 
toohu, noke unue huniomu, nou kaa lio tooana ue 
na hiwalaimoline ke paine urini, haike oto, na i 
Israel haike lou. Na noko unue huniomu, uri mala 
hune kei lae mai urei qaalana sato na i suulana 
sato, kire kei io iano peia Abraham na Isaak kiraelu a 
Jakob ana alahana ni leni: tae asilana mui kale 
ni alahana ko lae ilaona rodohono i sinaha: narana 
ileune na rete haune. Oto nea Jesus ko ere hunia 
mane kenturion neena uri, Oli taau; mala o hiwalai- 
moli keu, ke urine oto hunio: oto kele mau ineie 
e aallaa lou ana maholoi sato neena. 

Oto nea Jesus e laisili i numa Peter, na ko leesia 
hunaona keni e eno, maena mamadali ko tolea. Oto 
e hele i nimana, na e tolana awaa oto ana maholona; 
oto e taelai, ko raretainie oto. Na ana ko seulehi 
oto kire ko ruruheinie mai i saana muini hune mu 
akalo ni orahaa ada: oto ko sikerainie ana mei wala, 
pei ko meni haaurie mui maemaea : hunie haaoailana 

mei wala unulana e lae hunia Isaia prophet, e teuri, 
E helesie mui mamaelaa ikie, e anainie mui maela 
ikie. 

Oto nea Jesus e leesie mala hune e ruru mei saana, 
oto e unue kire ke ato holo i reune ige poo wau. 
Oto naeta haausuli e hulaana, ko teuri, Haausuli, 
nekei totola oto i aemu ana taena na leu oke laelae 
ana. Oto nea Jesus ko teuri hunie, Mui fox na kire 
too liwe taane, na mui menu ni leni kire too niui 
taane; tae Kale ni inoni hulaana xa leu ni ulune 
ineii na haike. Oto naeta ini hikana mui qaarono- 
isuli ineie ko teuri hunie, Lord, oke holai toliasieu 
keu, neke lae, neke haitoli ana amaku. Oto a Jesus 
ko teuri hunie, Oke luluisulieu ; oke toliasire muini 
e mae kire ke haitolineinie na muini ko mae ada. 

Oto e lae wai ni ae ilaona iola, na mui qaa- 
ronoisuli ineie ko luluisulie. Na liokau, sausesu 
ko siho hahire ilaona iqe, ahe ko seu tataa- 
lasie oto iola hahire; na ineie ko maahu taane. 
Oto mui qaaronoisuli ko haalioa ko teuri, Lord, 
haauri, kolu ko mae oto. Oto ko teuri hunire uri, 
Na taa ni molu meu ana, kira sae rueruaa? Mano 
urine esi tae ko ereana oru na iqe, oto esi la molai 
anie holaa. Oto mala neena e panatainie kire teuri, 
Na inoni taa nie, ana oru na iqe e rono oto mola 
ana walana? 

Oto e lai arapuu oto ana "aeta rau ni iqe 
ana hanue mui Gadara, e ro mane ko  odoie, 
lioa ni orahaa e hite adarue, kererue ko lae mai 
uraana mui kiliqeu, kererue ko loo oto e aopa, naini 
saa liu ike hahirerue isulie tala neena. Oto kererue 
ko ulo, kererue ko teuri, Na mei taa ni oalamere 
na oalamu, Kalena God ni ioe? Uri o lae oto mai 
huni haamotaahiemere oto kokota? Na nikei alaa 
ni poo ko susude haataulire. Oto mui lioa neena 
ko haatohu ana kire ko teuri, Ana oko sikerainiemelu 
oke usuneiniemelu taau ilaona alaa ni poo taaune ? 
Oto ko teuri hunire, Molu ke lae. Oto kire isitaa, 
kire si siho ilaona mui poo: nalio kau, alaa ni poo 
neena e mani pola maanie toloi henue laona iqe, 

ko tehi, kire hule i henue kire ko tarohainie waluo- 
lana na lou ana meolana e gaoa ro mane lioa ni 
orahaa e ooo i saedarue. Na liokau, ahutana mala 
ana hulume neena kire mani isitaa kire ko lae honosia 
Jesus: na maholo kire leesie kire ko eitanaie hunie 
ke aliu maanie teitelihana hanue ikire. 

Oto e taelie iola ko ato ko lai sulu hao ana hahuana 
hanue ineie. Na lokau, kire ko anainie mai saana 
na mane e loku oto, ko eno ilenine hulitana: na Jesus 
e leesie hiwalaimoline ikire, kosi teuri hunia maena 
e rarasi uri, Kaleku, saemu ke dodo: kire saeasie 
oto mu orahaa ioe. Na liokau, naeta mu haausuli 
ko ere ni sae uri, A mane ie ko ere tauteu. Na Jesus 
e manatainie saeda kosi teuri, Na taa ni omu ko 
neisae tataala i saemiu hunie na? Ne itei leu e 
mamadau, uri huni unulana uri, Kire sae asie oto 
mu orahaa ioe: wa huni unulana uri, Taelai, oke 
lai aweawe? Ne hunie omu ke manatainie uri 
Kale ni inoni e saka mai ano ileu huni saeasilana 
orahaa (ne esi saro teuri hunia loku uri), Taelai, oke 
suluie hulitemu, oke lae tai nume loe. Oto e 
taelai, ko lae tai nume ineie. Oto ahutana mala 
e leesie kire mau i nunuhaana, kire ko haamanikulua 
God, ana e niie nanamana urine hunie inoni. 

Oto ana maholo e loutaa maanie leune, ko lio 
tooana mane satana a Matthew, ko io ana leu ni 
nei tooha: oto ko teuri hunie, oke luluisulieu. 
Oto e taelai ko luluisulie. 

Oto qaolana e lae urini, uri a Jesus ko io iano ana 
naune i nume, na mu inoni totola tooha na kira 
orahaa hune kire lae mai kire ko io iano tararuru 
peia Jesus na mui qaaronoisuli ineie. Oto mui 
Pharise e leesie, kire si teuri hunie mui qaaronoisuli 
ineie uri, E ue ni Haausuli iomu ko neuneu ruru 
peira totola tooha na kira orahaa? Oto e rono urine 

esi teuri, Mala e aailaa e kaa harihunie mane kuru- 
kure, tae peie muini ko maemae. Tae omu ke lae 
omu ke haitalea na mei taa ni ie uri, Nou herihunie 
amasine na unune suuri: ana nou kaa lae mai huni 
haraie kira odotai, tae peie kira orahaa. 

Ana maholona mui qaarornoisuli a John kire lae 
mai saana kire teuri, E ue ni keu iemelu na mui 
Pharise melu ko oloolonau rarapupu, tae mul qaaro- 
noisuli ioe kire kaa olonau ike? Oto a Jesus ko teuri 
hunire, Uri memela ana numa maena e tola hue 
uri saeda kei hu taane ana maholo a poro e tola 
hue ne ue peire? tae goni kei siho, maholo kire kei 
taasia poro e tola hue maanire, ana mu maholona 
ne kire kesi oloolonau. Naini saa loamenaa na lahui 
tooni oto ana mei loamena haalu: ana mei loamena 
neena kei weiweie tooni neena oto kesi haka aela 
maanie holai nao. Na lou kire saa dedeie wine haalu 
laona mu atea teeteei poo lalahue: ana ko te urine 
mu atea teeteei poo kei qaa, oto wine ke ahe mano, 
na mu atea teeteei poo kei aela oto: tae kire kei 
dedeie wine haalu laona mu atea teeteei poo haalu, 
ne kire kei meni io hu oto urine itehulaani. 

Oto ana maholo e ere urini hunire, naeta mane 
alaha e lae mai, ko qouruuru hahie ko teuri, A 
kaleku keni haalu e mae oto ienini: tae oke lae 
oke qaoa ana nimemu, hunie ke mauri. Oto a Jesus 
e taulei na mui qaaronoisuli ineie lou, na kire si 
lului sulie. Na lokau, hue, apu raharaha ko seunie 
awalai helisi mana rue oto, ko lae mai i purine, ko 
kele hele oto mola i totomana ana nonoana tooni 
ineie. Ana e neisae urini maraana, Uri ana noko 
kele hele mola i totomana ana tooni ineie ne ni 
neke si meuri oto itehulaana. Tae a Jesus ko eliu 
ko leesie ko teuri, Kaleku, Saemu ke dodo; hiwa- 
laimoline ioe e haaurio. Oto haaurilana huena ana 
holoholoi satona. Oto a Jesus e lai hule ana numa 
alaha na, ko leesie kira uhiuhi eu, peie ahutana 
mala ko eeno, ko teuri hunire uri, Omu ke haitale: 
ana keni haalu ie e kaa mae ike, tae ko maahu. 


Oto kire masi maanie. Oto e panitorara manomano, 

esi sili weu ko hele i nimana, oto keni haalune ko 
tae. Oto tataroha ie ko tarohie ahutana hanuena. 

Oto ana maholo a Jesus ko taraurei taau maanie 
leune, e ro ulu ko lulu isulie, peie soine uri, Kalena 
David, oke amasiemere. Oto e lai sili oto i nume, 
ro ulune esi lae mai saana. Oto a Jesus ko teuri 
hunirerue uri, Moro hiwalaimoli taane ana nou saka 
huni qaoa leu ienini? Oto kererue alamie uri, O 
siue, Lord. Oto e hele wau ana maadarue na ko 
teuri, Mala moro hiwalaimoli ne qaolana kesi lae 
huni omoro ana. Oto maadarue e lio lou: oto a 
Jesus ko ere adarue ko teuri, Moro ke lio talamoro 
mane naini e manatainii. Tae kererue isitaa wau 
pei tarohainilana tarohana hunie ahutana hanuena. , 

Na maholo kererue ko isitaa taap, lokau, kire ko 
tolea mai saana naeta ini e qeu éreere na lioa ni 
orahaa i saena. Oto e sikerainie lioa ni orahaa, 
ne qeu ereere kosi ere taataha: oto ahutana mala 
ko panatainie kire ko teuri, Waite leesilana na meola 
urini kaa lae ike i Israel. Na tae mui Pharise ko 
teuri, Ko sikerainie mui lioa ni orahaa ana inemauri 
hahie mui lioa ni orahaa. 

Na a Jesus e waiwesie taena na huilume na taena 
na punui nume, pele haausuline ilaona mui nume ni 
ruru, ani laeliwalana ana Tataroba Diana ana alahana, 
peie e haaurie mala maanie taena na maemaeha na 
taena na maela. Oto e leesie mala hune ko amasire 
hahie tatanainilada, ana kire tatana mala mui sheep kaa 
ini ni kakakalire. Oto ko unue hunie mui qaaronoisuli 
ineie uri, Sio konine e paine, na mu inoni esuesu kaa 
hune mone. Omu ke haatohu ana aei lalo hunie ke 
usuneinie mai na mu inoni huni siokoni nana. 

Oto e haraie wai saana mui qaaronoisuli ineie awala 
mana rue, ko niie hunire nanamana paraitana mui 
lioa madamada, huni sikerainire, na huni haaurie 
mala maanie taena na maemaeha na taena na maela. 

Oto satada Hurulaa awala mana rue e urini: 
Naohada a Simon, sailana lou uri a Peter, na 
Andrew a asine; a James kalena Sebede na a John 
asine; a Philip na a Bartholemew ; a Thomas na a 
Matthew ini totola tooha; a James kalena Alpheus 
na a Thadeus; a Simon Kananites na a Judas 
Iscariot ini oto e qeloa. Awalai mane mana rue ie 
nini a Jesus e usuneinire taau, e hatonainie hunire 
e teuri, | 

Mane omu laelae taau isulie tala mu apoloa aopa, 
na mane omu lai weruweru taa ana mui hulume mui 
Samaria: tae omu ke lae oto takoie mui sheep ana 
numa Israel e takalo kau. Omu ke lai laelaeli wala 
hahire uri, Alahana ni leni ko sisiho oto. Omu ke 
haaurie muini ko maemae, omu ke taea lou muini 
e mae oto, omu ke haarerea alihoi lou ana mui tou, 
omu ke sikerainie mui lioa ni orahaa, nii suune e lae 
huniomu ne omu ke hei nii suu lou. Mane omu 
akaurisie gold, wa silver wa brass lalona mui mei 
iomu: wa na ite hunie laeha suuri, wa na ro tooni, 
wa na shoe, wa na apaa ; ana inoni esuesu e ado huni 
neula ana. Oto ana omu ko lai arapuu ana na hulume 
wa na punui nume omu ke haitale raerae uri naini 
ana hulumena e ado; na iomu ke io ana taataa leune 
hulaana omu ke isitaa lou maanie. Na omu ko lai 
sili i nume, omu ke paalahea numena. Na uri ana 
nume neena ko adona, ne hanuelamana iomu ke siho 
hahie: tae oto kaa adona ne hanuelamana iomu ke oli 
lou weu takoiomu. Oto naini kaa takuhiomu, wa ke 
tolai sulie walamiu, ne maholo omu kei isitaa maanie 
numena wa maanie hulumena omu ke tataai asie mui 
makana loho e rarao ana aemiu. Toohu noko unue 
huniomu uri, Kei mamate hunie hanue i Sodom na i 
Gomora ana haidine ni leine, tae hunie hulume neena 
haike. 

Lokau, noko usuneiniomu taau mala mui sheep 
matolana mui wolf: aena neena omu talaai saenanau 
mala maa, na omu ke nanakumae mala hiroiku. Tae 


‘omu ke lio talamiu ana mu inoni; ana kire ke 


qeloomu hunie mui pulita ni leilei, na rapusilemiu 
22 


18 


19 
20 
21 
22 


23 


24 
25 


26 


27 
28 


29 
30 


31 
32 


33 


MATTHEW 10. 33 


kei laelae ilaona mui nume ni ruru ikire; toohu 
tolalamiu kei laelae i naona mui governor na 1 naona 
mu inemauri itehulaaku, huni unu haaoaine hunire 
na hunie mu apoloa aopa. Tae maholo qelolamiu ko 
laelae mane omu neineisae toote uri omu kei ere 
uritaa, wa omu kei unue na taa. Kaa iomu ike ko 
ereere, tae peie Lioa a Amamiu ko ere ilalo amiu. 
Ana asine naini kei qeloa asine hunie. maena, na 
amana naini kei qeloa kalena ; na memela kei taelai 
hahie mui amada na mui nikada huni seunilada. Na 
ahutana mala kei nidu upu huniomu aena sataku: tae 
ini ko io susu hulauna oretalana ne haaurilana kei 
lae. Tae maholo tauneinilemiu kei laelae ana naeta 
huilume, omu ke tahi takoie huilume lou hatarea : 
ana toohu noko unue huniomu uri, omu saa waiwesie 
mano taena na huilume, na Kale ni inoni ko hule 
oto mai. 

- Qaaronoisuli saa liutaana lou haausuli ineie, wa 
inoni esuesu ke liutaana aunana. E adona qaaronoi- 
suli hunie kei urihana haausuli i»eie, na inoni esuesu 
hunie kei urihana aunana. Uri ana kire harainie ini 
aunana nume ana Beelsebub, uri kire saa hahuei 
harainiomu urine iomu muini ana nume ineie! Aena 
neena mane omu meumeu raranada : ana iteitana na 
meola aluhilana e lae neni aelilana kei saro lae taane ; 
na ana mumunilana e lae na manatainilana kei saro 
lae taane. Waluola noko unui laona rodohono, omu 
kei unui ana dani: na waluola omu ko rono ni eline 
ani omu ke tola tahanainii i qaoha. Na mane omu 
meuteinie mala kei horo sape mola amiu, na kire kaa 
saka huni seunilana maurihemiu : tae omu ke hahuei 
meuteinie ineii e la otoi saka huni deu tekelainie 
maurihemiu na sapemiu i Gehena. Uri kire kaa 
holie na ro pipisu ana na lousuu? na na taataa ini 
hikada saa usu iano ana a Amamiu ko haike: tae 
hulaana warauhune qaumiu idumilana e lae oto. 
Mane omu meuteinire ena; omu la otoi hie Hutaana 
mu koruhei pipisu. Aena neena maini ko unu 
tahanainieu i naona mu inoni, ineu noone neke unu 
tahanainie i naona Amaku ileni. Tae ini kei tatei- 

neinieu i naona mu inoni, ineu noone lou nekei 
tateineinie lou i naona Amaku ileni. 

Mane omu neineisae ana uri nou lae mai huni 
neke asie hanuelama hahie walumalau; nou kaa lae 
ike mai huni neke asie hanuelama, tae peie naihi. 
Ana nou lae mai huni opaa ro mamana, na ro hai 
nikana, na ro mahunaona keni; na mala ani nume 
naeta inoni kei nei maeloona oto hunie. Ini mana- 
tana ko diana hunia amana wa hunia nikana, na e. 
kaa diana hunieu, ne e saa malisiku ; wa naini mana-' 
tana ko diana hunia kalena mane wa keni, na e kaa 
diana hunieu, ne e saa malisiku. Wa maini oto kaa 
suluie poupou ineie huni ke poo puriku ne e saa 
malisiku. Ini ko lio odoie maurihaana ne kei deu 
tekelainie oto; na ini ko deu tekelainie maurihaana 
aena ineu ne kei lio odoie lou nana. 

Ini ko tekuhiomu «e ko tekuhieu, na ini ko teku- 
hieu ne ko tekuhie ini e usuneinieu mei. Ini ko 
tekuhie na prophet ana satani prophet surailana 
kei lae hunie mala hunie na prophet; na ini ko 
tekuhie ini odotai isulie satani inì odotai, surailana 
kei lae hunie mala hunie ini odotai. Na iteitana 
naini ko haainuhie naini hikana muini meimei ie ana 
kaokaoi wei wawai mola makule ana satani gaaronoi- 
suli, toohu noko unue huniomu, uri waaitana saa hei 
mola oto oo. 


Oto qaolana e lae urini, uri maholo a Jesus e 
hatonai mano hunie awalai qaaronoisuli mana rue 
ineie, ne esi hoalai maanie leune huni haausuli na 
huni laeliwala ana mu henue ikire. 

Oto a John e rono i nume hoohoo ana palolana a 
Christ, ko usuneinie taau ro qaaromoisuli ineie, ko 
dolosi ana uri, Ioe ni oto ini kei lae mai, wa melu kei 
saro maohie ue naini aopa? Ota a Jesus ko alami 
rerue uri, Moro ke lae moro ke unu i saana John ana 
moola moro ko ronoi na oto moro ko leesii. Uri mu 
ulu ko lio oto lou, na mui rarasi ko laelae diana oto, 

na mui tou ko mola lou, na mui punu ko rorono oto, 
na mui rae ko taelai lou, na laeliwalana ana tataroha 
diana hunie mui meitale. Na deidehie ini kaa lio 
tooana ola ni tataro ineie aku. Ota kererue lae ne a 
Jesus esi talaai ere hunie mala ana a John uri, Na 
mei taa ni omu isitaa taau ilaona hanue sala huni 
leesilana ? Ohe rade e anulei tarau ana oru? Wa na 
mei taa ni omu isitaa taau huni leesilana ? ohe inoni 
e tooni eni tooni melumu? Lio kau, mala e tooni eni 
tooni melumu ko oo i nume mu inemauri. Wa aena. 
na mei taa ni omu lae taau ? huni leesie na prophet? 
Nei teuena, noko unue huniomu, na e liutaana oto 
mui prophet. Ineii ienini usulana e lae ana uri, 

Lio kau, noko holai usuneinie wai hurulaa ineu 

wai naomu, 

Ini kei salea tala ioe hunio. 
Toohu noko unue huniomu uri, Kaa taelai ue peira 
huta ani keni naini e alaha liutaana John Lotomaai ; 
tae naini ko la otoi meimei ana alahana ni leni e alaha 
liutaana. Talimaa ana qonina John Lotomaai hule 
oto mai ienini kire ko deu ramoramoa hunie alahana 
ni leni, oto mui ramo ko heileuleu ana mola haliite. 
Ana ahutana mui prophet ma mu haatolana e qoni- 
qori hule oto mai ana John. Na ana omu ko sare 
hele ana na leu ie, a Elija ne ienini, ini ni lae oto 
mai. Ini ko too alinana huni rono, ke rono oto. 
Tae nekei alahuteinie qaune ie ani taa? Ikire kire 
urihana memela kire io ana heraiusine kosi soisoi 
weu hunie muini oada, kire ko teuri, Melu uhiuhie au 
huni omolu na molu kaa mae hahie; melu tatako 
huni omolu na molu kaa kukumuie oto roromai 
saemiu. Ana John e lae mai, kaa nauneu wa ke 
inuinu, na kire ko teuri, Lioa ni orahaa ineii i saena. 
Oto Kale ni inoni e lae mai ko »euneu ko inuinu, kire 
kosi hei unue uri, Liokau, ola nauhana na inulana 
e paine, malahune kira totola tooha na kira orahaa! Tae 
leilana saenanaune kei lae huni ke odotaiisulie helelana. 

Oto ko talaai saewasulie mui henue neena e haahunaa 
oto mu anoa ineii nada, ana kire kaa onisae. Ama- 
silemu Korasin! amasilemu, Bethsaida! uri ana 

qaolana mu anoa e lae oto i Tur na i Sidon mala e 
lae oto i matolamoro, haala kererue onisae oto waite 
ani tooni pono maa na ani qasaora. Tae ineu noko 
unue huniomoro uri, Kei lai mamate hunia Tur 
na Sidon ana dine ni leine, tae huniomoro haike. 
Tae ice, Kapernaum, uri haapainalamu kei hu- 
laana salo? asilemu kei lae hoi Hades: ana uri 
qaolana mu anoa e lae oto i Sodom mala e lae oto 
kau 1 matolamu, haala e io susu oto hule mai i siirini. 
Tae noko unue huniomu uri, Kei lai mamate hunia 
Sodom ana dire ni leine, tae hunio haike. 

Na ana maholona a Jesus e alami e teuri, Noko 
paalaheo, Mamaa, Lord hahie ileni na mai haha, 
ana o mumunie moola ienini maanie kira saiola na 
kira saenanau, osi ili unu tahanainie hunire mui 
weewee. Toohu Mamaa, ana urine e lai diana i 
maamu. Mani toliasilana taena na ola e mani lae 
oto hunieu ana Ámaku: na naini oto kaa manatainie 
uri Kale atei tae peenie a Mama a haliite; na uri a 
Mamaa atei tae peenie a Kale haliite na maini lou a 
Kale ko sare haatainie hunie. Malana muini omu 
ko weo na omu ko tola hie, omu ke lai mai sieku, 
hunie neke haamamalo amiu. Omu ke neie tori ineu 
ilenimiu, na omu ke nei qaaronoisuli ineu; ana ineu 
nou mamada na haamaimeileku ni sae ; ne omu kei 
lio odoie mamalora hunie saemiu. Ana tori ineu e 
hata, na ludaa ineu e mamate. 

Oto ana maholona a Jesus e lai liu ilaona mu 
hohola ni korn ana dine sabbath; na mui qaaro- 
noisuli ineie ko hiolo, oto kire ko talaai huhusie 
mu hunui korn kire ko neui. Oto mui Pharise 
e leesie kire ko teuri hunie, Lokau, mui qaaronoisuli 
ioe ko qaoa meola kaa adona ike haatolana huni 
gasa ana dine sabbath. Oto e teuri hunire, Omu 
kaa unue ue na mei taa nì a David e qaoa oto 
kau, ana maholo e hiolo na muini peie? Ana e 

lai sili uritaa i numa God e na mui bread kire 
koni akau, na kaa adona ike haatolana hunie uri ke 
naui na muini pele, tae e adona mui priest haliite ? 
Wa omu kaa unue ue lou ana mu haatolana, uri mui 
priest ana mui dine sabbath uri kire ko qaoqao tauteu 
ana mui dine sabbath, na kire saa roroa ike ani? 
Tae ineu noko unue huniomu, uri naeta ini taane 
ileu e liutaana nume maai. Tae ana omu manatainie 
oto na mei taa ienini uri, Nou herihunie amasine na 
unune suuri, haala omu kaa lei tooana muini kaa dau 
walada ana na me ola. Ana Kale ni inoni eii oto 
Lord hahie dine sabbath. 

Oto e loutaa maanie leune ko lai sili ana nume ni 
ruru ikire. Na lokau, naeta inoni ileune nimana e 
heko. Oto kire ko dolosi ana kire ko teuri, E adona 
taane haatolana huni haauri ana dine sabbath wa 
haike? uri huni kire ke qelu wala ilenine itehulaana. 
Oto e teuri hunire, Uri ana naini hikemiu, na taataa 
sheep ineie, na ko kokoro ilaona na kaline ana dine 
sabbath, uri e saa lai heleana ko tahelainie? Ne 
inoni e hie uritaa maanie sheep! Aena leune e 


adona haatolana huni helehele diana ana dine 


sabbath. Ne esi unue hunie inoni ne uri, Oke 
susueinie nimemu. Oto e susueinie; oto e qiegiala 
alihoi lou mala naeta pooni ninime. Oto mui Pharise 
e isitaa kire ko meni wala uri bunie kire kei seunie 
uritaa. Oto a Jesus e manatainii kosi hoalai maanie 
leune: na mala hune ko lulu isulie ; oto ko meni 
haaurire mano, ko ereada uri mane kire houleinie 
oto: hunie haaoailana leu »eena unulana e lae hunia 
Isaia na prophet, ana e teuri keu ; 

Lokau, mane ineu, nou lio hunie oto ; 

Mane maai ineu, saeku ko lai mamano hahie ; 

Neke neie Lioa ineu hahie, 

Ne kei ladoa leine hunie mu apoloa aopa. 

E saa haaere, wa ke uloulo ; 

Naini saa rono wawana 1 suli tala. 

E saa oie maai rade e qaa oto, 

Na saa maasie mui teitei ola ko qeuqeu, 

Na kaa saro haatainie leine ana aallaana. 

Na mu apoloa aopa kei maohie satana ani heri- 
hunilana. | 

Oto kire ko tolea mai saana na eta mane lioa ni 
orahaa i saena, ulu na na qeu ereere: oto e haaurie, 
oto ulu na qeu ereere neena esi ere na esi lio. Oto 
ahutana mala e la otoi panatainie, kire ko teuri, Ohe 
kalena David ni ienini? Oto mui Pharise e rono 
urine. kire kosi teuri, A mane ienini kaa sikerainie 
mui lioa ni orahaa tae ana a Beelsebub naohai lioa ni 
orahaa. Oto e manatainie mui looine ikire kosi teuri 
hunire, Taena na alahana kei opaa maraana, kei 
naona oto ; na taena na hanue wa taena na nume kei 
opaa maraana, e saa hei ure oto lou: na uri ana a 
Satan kei hei sikerainie lou a Satan, kei hei opaa 
maraana ena; ne alahana ineie kesi io uritaa ena? 
Tae uri ineu noko sikerainie mui lioa ni orahaa ana 
a Beelsebub, ne mui kalemiu ko sikerainire ana atei 
ena? Aena neena kire kei leilei omu oto. Tae uri 
ineu noko sikerainie mu lioa ni orahaa ana Lioa a 
God, ne ni alahana a God e siho oto mai hahiomu. 
Uri naini kei sili uritaa hahie na ramo i nume ineie 
hunie 40lie mul tootoolana, na kaa saro holai hoosia 
ramo neena? ko mano urine, ne kesi nolie nume 
ineie. Ini oto kaa peieu, ineii maeloona hunieu; na 
ini oto kaa siokoni peieu, ne kei aa tatanainii. Aena 
leune noko unue huniomu uri, Taena na orahaa na 
taena na wala tauteu saeasileni kei lae hunie inoni, 
tae ere tauteune hahie Lioa saeasilana saa lae oto oo 
hunie inoni. Wa maini ko unue na mei wala hahie 
Kale ni inoni, saeasilana kei lae oto hunie ; tae oto ini 
kei unue na me ola hahie Lioa Maai, saeasilana saa 
lae oto oo hunie, mai ana walumalau ienini wa ana ini 
ue mai. Omu ke da hunie dano ke diana na huana 
ke diana lou, wa haike omu ke da hunie dano ke aela 
na huana ke aela lou; ana manatainilana dano kei 
lae ana huana. Kira kalei maa, iomu mala tataala, 
ne kesi madausiomu uritaa ni unui moola diana? ana 
a wawa oto ko haatainie moola a sae e honu eni. 
Inoni diana ko haatainie dianahaana moola maanie 
leu talai ola diana wai saena; na inoni tataala ko 

haatainie tataalahaana moola maanie leu talai ola 


36 tataala wai saena. Tae noko unue huniomu uri, Ana 

taena na wala oto mola mu inoni ko talei unuunui, 
sio sulileni kei lae ana mui roroana ani ana dine ni 
leine. Ana lei odotailemu kei lae ana walamu, na lei 
maelamu kei lae lou ana walamu. 

Oto ana maholona naeta mui helui haausuli na mui 
Pharise e alamie kire ko teuri, Haausuli, melu sare 
leesie na tolimaa amu. Oto e alamire ko teuri hunire, 
Qaune tataala na kire la otoi mesi kire ko heitalea na 
tolimaa, tae niilana na tolimaa saa lae ike hunire, tae 
tolimaa a Jona a prophet haliite. Ana mala a Jona 
e io i oqana pusuesi e olu heiatowa, na e olu hei 
rodo; aitana noone lou Kale ni inoni kei io ilaona 
makano e olu hei atowa na e olu hei rodo. Mui 
Nineve kei taelai tararuru ana dine ni leine peie 
qaune ienini, na kei lei maeana; ana kire onisae 
itehulaana laeliwalana a Jona; na lio kau, ini e 
liutaana Jona taane ie. Toro ure taau kei taelai 
tararuru ana dine ni leine peie qaune ienini, na kei 
lei mae ana; ana e lae mai maanie nenedena 
walumalau hunie ke ronoa saiolana a Solomon; na 
lio kau, ini e liutaana Solomon taane ie. Lioa 
madamada ko isitaa maanie na inoni ne kei loutaa 
laona hanue sala, ko heitalea na leu ni mamalo nana, 
na kaa lio odoie. Oto kosi teuri, Rao neke oli keu tai 
nume ineu ni «e nou isitaa kau maanieni ; oto e lai 
hule, ko lio odoie e gala, kire talaa, na kire hataal 
diana ana muola ilaona. Oto e lae taau kosi tolea 
lou e hiu lioa e orahaa liutaana, oto kire kosi lai sili, 
kire kosi io hu oto ileune; oto tolahana inonine 
haipuri kosì tataala oto hitoo liutaana tolahana holai 
nao. Ne kei urine lou hunie qaune tataala ienini. 

Oto maholo ko ereere ue nana mala, lokau, a nikana 
na maeni esine, kire ure i sinaha, kire ko heitalea 
erena peie. Oto naeta ini ko teuri hunie, Lokau, a 
nikemu na maeni esimu kire ure i sinaha kire ko 
heitalea erena peio. Oto e alamie ko teuri hunie 
inonine e unue hunie, A nikeku ni atei? na maeni 
esiku lou kiratei? Oto e susueinie wau nimana hahie 

mui qaaronoisuli ineie, pele ko teuri, Lokau, a nikeku 
ie na maeni esiku! Ana maini oto ko sulu isulie 
muola saena Amaku ileni eni deuleni, ineie oto a 
asiku, na a inieku, na a nikeku. 

Oto ana haidine neena a Jesus e isitaa maanie 
nume, esi io hai ano i reune iqe. Oto mala hune e 
ruru mei saana, oto esi taelie iola itehulaana, na esi 
io iano, na ahutana mala kire puli i reune iqe. Oto 
ko oniana hunire mui wala ni alahuune, ko teuri, 
Lokau, naeta ini ko tataai lite e isitaa uri huni 
tataainie mui lite; na ana maholo ko tataai, mui 
helui lite e usu i reune tala; oto mui menu kire ko 
araidio kire ko neui. Na naeta mui helui lite e usu 
ilenine mei heuheue, leu mei makana kaa piola ike 
ana. Oto kire tolana qito lauae tae, ana mei makana 
kaa piola ike: oto sato e qaa oto e raranie, oto ana 
kaa susuumi, kire ko nunulu oto. Na naeta mui 
helui lite ko usu i matolana mui walo kaukeu, oto 
mui walo kaukeu ko taelai kire ko melusii. Na «aeta 
mul helui lite e usu ilaona me ano mola; oto kire 
ko ehu kire ko huzu, ini ie tanalau, ini ie ono awala, 
ini ie olu awala. Ini ko too alinana, ke rono oto. 

Oto mui qaaronoisuli e lae mai, kire ko teuri hunie, 
E ue ni oko alaalahuu hunire? Oto e alamire ko 
teuri hunire, Ana niilana e lae huniomu uri huni 
manatainie moola e asa ana alahana ni lemi, tae 
nilana kaa lae ike hunire. Ana iteitana naini ko 
hele oto nana, kire kei hei nii lou hunie, na kei hele 
oto liutaa ; tae ini oto kaa hele ue nana, taasilana 
maanie na meola e helehelesie kau nana. Na aena 
neena noko alaalahuu hunire; ana kire ko liolio na 
kire saa liolio oto, na kire ko rorono na kire saa 
rorono oto, wa kire ke saiola lou. Na qoni a Isaia e 
oa oto ada ana e teuri, 

Omu ke rono ana ronona, na omu saa hei sola 

lou ; 

«Na omu ke lio ana liona, na omu saa hei lio too 
lou: 

15 Ana saena mala ie e popono oto, 

Na ali»ada e hie maanie rono, 

Na kire ulue oto maada ; 

Mane da na kire lio saiola ana maada, 
Na mane kire rono ana alinada, 

Na mane saeda e taha, 

Na mane kire aliu, 

Na nekei haaurire oto. 

16 Tae deidehie maamiu, ana kire ko lio; na alinemiu 

17 ana kire ko rono. Ana toohu noko unue huniomu, 
uri mui prophet na kira odotai kire sasare leesie 
moola omu ko leesii, na kire kaa lio manini, na uri 
huni ronoa moola omu ko ronoi, na kire kaa rono 

18 lelenani. Ne aena ienini omu ke ronoa mei wala ni 

19 alahuune ana a tatataai. Naini ko ronoa mui wala 
ana alahana, na saena kaa tahanii, oto a orahaa ko 
lae mai ko leue muini neena tataaileni e lae kau i 

20 saena: ineie ienini tatailana e lae i reune tala. Tae 
ini neena tatallana e lae ilemine mu heuheue ini ko 
ronoa mui wala oto ko tolana sului sulii pele saema- 

21 "ona hahii: tae kaa imiimini ike ana, ko io mola ni 
deune, tae maholo siohaana ko tataala, wa ko teunei- 

22 nie itehulaana meiwala, oto ko tolana mauo oto. Na 
ini neena tatailana e lae i matolana mui walo kaukeu, 
ini ni ronoa mui wala, na muola haae mai ana 
walumalau ie, na erona ana tarieolama ko deu hahi 

23 wala, oto ko mamasui. Na ini neena tataailana e lae 
odohana me anomola, ini e ronoa mui wala, saena 
kosi tahanii, ko hahuei hunu oto, ko ehu na muini 
tanalau, na na mu helui ini e ono awala, na na mu 
helui ini e olu awala. 

24 Oto ko hei sapeie lou naeta me alahuune aopa 
hunire, ko teuri, Alahuuteinilana alahana ni leni uri 
mala inoni e tataainie mui lite diana ilaona hohola 

25 ineii. Na ana maholo mala ko maahu, maeloonana e 
lae mai ko tataainie mu litei sisania i matolana mui 

26 korn, oto ko tehi. Oto hohola e qito e hunu, ne mui 

27 sisania kosi taelai lou. Oto mui konikonihe aei nume 

kire lae mai kire ko teuri hunie, Uri o kaa hasie na 
mui lite diana ilaona hohola ioe, Lord, ne mui sisania 
e urei tei? Oto ko teuri, Maeloona nie teurine na. 
Oto mui konikonihe ineie ko teuri hunie, E too i 
saemu hunie melu ke lai warei? Oto ko teuri hunire, 
Haike ena; mane omu ware pele ana mu korn. 
Toliasii keu weu kire ke mani peine tararuru hulaana 
siokonineni; ana maholo ni siokonine neke unue 
hunie mala ni siokoni uri, Omu holai naolainie ware- 
lana mui sisania, omu ke hoo ihoo huni unui, tae omu 
ke atonie mui korn ilaona haa ineu. 

Oto e hei sapeie lou naeta mei wala ni alahuune lou 
aopa, ko teuri hunire, Alahana ni leni e urihana hoi 
litei mustard, inoni e da e hasie ilaona hohola ineie ; 
kele me ola oto maimei maanie taena na lite; tae ko 
qito ko peine liutaana muola haihesi laloi hohola, ko 
nel da», oto mui menu ni leni ko lae mai ko tola niui 
ilenine sasarana. | | 

Oto ko unue lou hunire naeta mei alahuune aópa 
ko teuri, Alahana ni leni e urihana mei leven, hue e 
da, e anomie laona olu nimei flour hulaana mei 
leven e mani sakahii oto mao. 

A Jesus e ere ienini ani alahuune oto haliite hunie 
mala; uri ana aiana alahuune e kaa ere ike nada oto 
oo; aena hunie haaoailana mei wala unulana e lae 
ana prophet, e teuri, | 

Nekei ana wawa ani alahuune ; 

Neke unu tahanainie moola mumunileni e lae oto 

ana maholo poonilana walumalau e lae. 

Oto esi hoalai maanie mala, esi lai sili i nume; oto 
mui qaaronoisuli ineie kire lae mai saana kire ko 
teuri hunie, Oke unue huniemelu me alahuune ana 
mul sisania ilaona hohola. Oto e alamire ko teuri, 
Ini e tataainie mu lite diana Kale ni inoni ena; 
na hohola walumalau ena; n& mui lite diana mui 
kalei alahana ena ; mui sisania kira kalena a orahaala ; 
na maeloona e hasire a qelu eroero ena; na siokonine 
oretalana walumalau ena; na mala ni siokoni mu 
angel ena. Mala kau siokonileni mui sisania huni 
unuleni ani dune; kei urine ana oretalana waluma- 

lau. Kale ni inoni kei usuneinie taau mu angel ineie, 
huni kire ke warei maanie alahana ineie mui nelutei 
ola ko haahaamauo, na muini ko palopaloa tataalana, 
oto kire kei asire ilaona melamelahai dune: leu 
narana ana pele rete haune. Ana dinena kira odotai 
kesi raa tautaa mala sato taau ana alahana a 
Amada. Naini e too alinana, ke rono oto. 

Alahana ni leni e urihana mei tooha mumunilana 
e lae ilaona ano; oto naini e lio tooana ko hei 
mumunie lou; ko lai saediana hahie kosi lae 
ko uluneinie tootoolana, ko holie ano neena oto 
nana. 

Lou, alahana ni leni e urihana inoni holiholi ko 
heiheitale mu huehuei dehi diana: oto e haitale 
tooana taataa ini e la otoi diana liutaa, oto ko 
lae ko uluneinie tootoolana, oto ko holie ini neena. 

Lou, alahana ni leni e urihana ape kire alu i esi ana, 
oto kire ko uwaa oto taetaena na ie; oto ape ko teu 
oto, kire wainie i kule: kire ko toonie dianahaana ie 
laloi ite, ng kire ko asie mu ie aela. Kei urine ana 
oretalana walumalau: mu angel kei isitaa mai, oto 
kire kei opaa kira orahaa maanie matolada odotai, 
na kei asire ilaona melamelai dure ; leu narana ana 
pei nanadi nihona. 

Oto a Jesus ko teuri hunire, Uri omu rono saaie mui 
wala ienini? Oto kire ko teuri, Siue, Lord. Oto ko 
teuri hunire, Aena neena taena na haausuli e talaai 
ronoisuli oto ana alahana ni lemi, e urihana inoni ael 
nume, ko haahaatainie maanie dianahaana muola 
ineii muola haalu na mui lehui ola lou. 

Oto qaolana e lae urini, uri a Jesus e saro 
alahuu mano urine esi ato maanie leune. Oto e lai 
aratoto ana hahuana hanue izeie, oto e haausulire 
ana mui nume ni ruru ikire, aena huni kire pana- 
tainie oto hitoo, kire ko unue uri, Salolana na mu 
anoa ana mane ienini kire urei tei? Ohe e kaa 
kalena ike a aduedu ni ienini? Uri kire kaa sasaia 
nikana uri a Mary? na mu esine uri James na 
Joses na Simon na Juda? Na mu iniana ohe kire 
kaa mani co kau pei kolu? Tae waluola ie ana 

mane ienini kire urei tei ? Oto kire ko mauo urine ana. 
Oto a Jesus ko teuri hunire, Makatainilana prophet 
saa lae, tae ana hanue ineie hahaiteli, na oto i nume 
ineli. Oto kaa da na mu anoa hure ileune, ana kaa 
hiwalaimoli ike ada. 


14 


Oto ana mu dine neena a Herod a Tetrark e rono 
tarohana Jesus, kosi teuri hunie mui konikonihe ineie 
uri, A Jobn Lotomaai ni ienini; e taelai maanie 
muini e mae oto; aena leune qaolana mu anoa ie 
ko lae ana. Ana Herod e heleana oto a John, e 
hoòsie, oto e neie ilaona nume hoohoo aena ana 
Herodias hua Philip a asine. Ana a John e unue 
hunie uri, E kaa adona haatolana uri huni oke tolea. 
Na e sare saunie hahie, tae ko meumeu raranana 
mala, ana kire neineisae oto ana uri ineie na prophet. 
Tae qoni e siho ana dine a Herod e hutaana, oto a 
kalena Herodias kele keni e maomao i matolada, oto 
e lai sului lohona a Herod ana. Oto ana maholona 
kosi ere ni haapune, ko haalunei hunie uri kei niie 
nana iteitana na meola kei sukaa ana. Oto ineie, na 
a nikana ko toranie hunie, e teurini uri, Oke niie mai 
ileu ilaona ite qauna John a Lotomaai. Oto saena 
kin e huu; na tae itehulaana mei wala ni ere 
haapune ineie, na itehulaana mala e io ana naune 
peie, oto e haiusunei huni kire kei lai niie hunie; 
ne esi usuneinire taau, na kire lamasie qauna John i 
nume hoohoo. Oto kire tolea mai qaune ilaona nime, 
kire ko niie hunia pulena ; oto pulena ko tolea taau 
hunia nikana. Oto mui qaaronoisuli ineie kire lae 
mai, kire ko suluie rae ana, kire ko lai heitoli ; oto kire 
ko lai unue i saana Jesus. 

Oto a Jesus e rono urine, kosi hoalai maanie leune 
ana iola, takoie hanue sala haatau: na mala e ronoa 
kire ko luluisulie kire liu i tala maanie mui hulume : 
Oto e siho ione, ko leesie mala hune, oto ko neisae 
amasire, ko haaurira maemaea hikada. Oto e apau 

oto, mui gaaronoisuli ineie kire lae mai saana, kire ko 
teuri hunie uri, Hanue sala mne ie, na atowa ko 
mano oto; oke unue mala hune ie ke lae oto, hunie 
kire ke laehie mu henue ni holie naula ada. Oto a 
Jesus ko teuri hunire, E kaa meola ike ke too aena 
huni kire ke laelae mola; omu ke dau neula ada. 
Oto kire ko teuri hunie uri, E kaa naula ike amelu 
ileu, tae peie e lima ata hoi bread peie ro kele hoi ie. 
Oto ko teuri hunire, Tola mai hunieu ileu. Oto ko 
unue mala ke io iano laona hahalisi; oto e da lime 
hoi bread neena, na ro kele hoi iena esi lio alelena 
lleni, ko ere haadianaai, oto ko nisie; ko nii 
hunie mui qaaronoisuli, oto mui qaaronoisuli ko 
haadoa mala ani. Oto kire mani neu, kire pote : oto 
kire ko onimei konie mu oretai neula ana mui neula 
kire nisii, awalai mei mana rue e honu. Na mala e 
nau, mala e lime molai mane, idumilana mui keni 
na memela kaa lae ike. 

Oto e kotaahie mui qaaronoisuli kire ke tae ana 
iola, hunie kire ke holai ato ana naeta poo ni iqe poo 
hao, haawalie ko saro unue mala hune ke lae. Oto 
e saro usunei mano ana mala hune, ne esi hane- 
taa ilenine toloi henue ani leu gala huni arenai: 
na e saulehi oto, na tae ineli oto maraana ileune. 
Na iola e tahe upuupu oto ana iqe, kire si lai sue ana 
ahe; ana mawa ko hitaada. Oto ana haina na 


 maholoi liona ne kosi oohire, ko atoatoae ilenine iqe. 


Oto mui qaaroroisuli ko leesie ko atoatoae ilemine 
ige, oto saeda e iolaha itehulaana, kire ko teuri, Na 
akalo otona; oto kire ko ere lole ana maune. Oto 
a Jesus ko tolana ere takoire, ko teuri, Saemiu 
ke lai molai dodo ; ineu taane; mane omu meumeu. 
Oto a Peter ko alamie ko teuri hunie, Lord, ko neie 
oto ioe, oke unue neke lae wai siemu ilenine iqe. 
Oto ko teuri hunie, Oke lae mai. Oto a Peter e 
siho maanie iolana, ko atoae wau ilenine iqe, uri huni 
lae wai saana Jesus. Oto maholo e leesie mawa e 
paine ko meu, oto e uri suhu ko dodo oto, kosi soi ko 
teuri hunie, Lord, oke haaurieu. Oto a Jesus e 
tolana susueinie nimana, ko hele wau i sapena, peie 

ko teuri hunie, Hiwalaimoline e aia amu, e ue oto 
saemu e la otoi rueruaa ? Oto kererue ko meni tae 
lou ilaona iola, ne mawa kosi mou. Oto muini ana 
iolana kire pouruuru hahie, peie kire teuri hunie, 
Toohu ioe Kalena God. 

Maholo kire ato taau, kire kosi lae arapuu i one, i 
Genesaret. Na mala ana hanue neena kire mana- 
tainie oto, kire ko usunei heiliu ana mu hurulaa 
takoie mu henue e io kalie hanuena, kire ko ulure 
mai saana ahutana mui maemaea ; kire ko haatohu 
ana uri huni kire ke hele mola i totomana ana 
nonoana tooni ineie : na muini e hele urine kire mani 
meuri oto i ladoihaani. 


15 


Oto ana maholona naeta mu helui Pharise peira 
haausuli urei Jerusalem ko lae mai saana Jesus, 
ko teuri, E ue ni keu mui qaaronoisuli ioe ko heiheito- 
hea mui wala tatarau e uraana mui weuwakaelu? 
ana kire kaa hohoda nime ana kire ko neu bread. 
Oto ko alamire ko teuri hunire, Ne e ue kau iomu 
omu ko heiheitohea noone mu haatolana a God, ana 
mui wala tatarau iomu? Ana God e unue kau oto 
uri, Oke haamau ana amamu na nikemu ; na lou, Ini 
ko ere tataala ana amana wa ana nikana, ne ke 
hahuei maesii oto. Tae omu ko unuunue uri, Ini ko 
ere hunia amana wa hunia nikana uri, Na me ola 
neena oke tarie aku huni ke peio, ne e nei niine- oto 
hunia God ena; neil saa neisae haamau ana amana. 
Ne omu qao tototala ana mu haatolana a God ana 
mui wala tatarau iomu. Iomu kira luqei deudeu, a 
Isaia e la otoi qoni diana amiu, ana e unue uri, 

Mala ie ko haahaamau eku ana nidude ; 

Tae saeda e haatau ue wau maanieu : 

Kire ko haaweora mola ani qaoolana hunieu, 

Kire ko haahaausul ana mui wala haatola mu 

inoni. 
Oto e haraie mai mala hune saana, esi ere uri hunire, 

Omu ke rono, na omu ke saiola oto: E kaa meola ike 
ko sili hou i wawa ni kire kei haamadaa na inoni; tae 
peie me ola ko isiisitaa maanie wawa ni ikire neena 
kire kei haamadaa na inoni. Ne oto ana maholona 
mui qaaronoisuli ineie e. lae mai saana, kire ko 
teuri hunie, O manatainie taane uri mui Pharise e 
mauo, maholo kire ronoa walamu ie? Oto a Jesus e 
alamire ko teuri, Taena na ola hasilana ko laelae, na 
a Amaku ileni e kaa hasie, ne hui asilana kei lae. 
Omu ke rohu mola maanire ; ikire kira ulu kire ko 
naonao. Na uri ana na ulu ko hei naona lou naeta ulu, 
kererue ko meni domu oto ilaona na kaline. Oto a 
Peter ko alamie ko teuri hunie, Oke ladoa kau alahune 
ie namelu. Oto a Jesus ko teuri hunie, Toohu, iomu 
noone lou omu puo ue? .Uri omu kaa neisae 
hahaitelie ue uri muola ko lai sili i wawa kire ko la 
hai kokoro ilaona iaka, na asilana ko lae i elitehu? 
Na tae muola ko isiisitaa taau maanie wawa, kire ko 
isitaa mai urei saeka; ne ikire ienini muola kei 
haamadaa na inoni. Ana ko isiisitaga urei sae mui 
neisaena tataala, talei horo mamakine, masine, peline, 
qelu wala eroerona, na ere tauteune : ikire ienini kire 
ke haamadaa na inoni; tae naune ana kaa hoda nime 
e saa roroa haamadaa ike na inoni. 

Oto a Jesus e loutaa maanie leune, kosi hoalai 
i naona i Tur na i Sidon. Na lio kau, mei hue ni 
Kanaan e lae mai maanie taitelihana hanue neena, 
ko soie ko teuri hunie, Oke amasieu, Lord, kalei 
David; ana kele pule ineu siohaana ko la otoi tataala 
ana lioa ni orahaa i saena. Na kaa alamie oto oo. 
Oto mui qaaronoisuli ineie kire lae mai saana, 
kire ko teuri hunie, Oke usureinie wau ana ko nara 
isuli kolu. Oto ko teuri, Usuneinileku kaa lae tae 
peie hunie mui sheep ana numa Israel maraada 
kire takalo. Oto a keine ko lae mai ko qouruuru hahie, 
ko teuri hunie, Lord, oke peieu. Oto ko alamie ko 
teuri, Anaine na kaa diana ike huni da mui neula 
ana memela, huni asileni ana mu usu. Oto ko teuri 
hunie, Haike ena, Lord: ana mu usu na kei na mu 

eunada. Oto a Jesus kosi alamie ko teuri hunie, 
Keine, hiwalaimoline ioe e paine ; qaolana me olana 
kei lae hunio mala o harihunie oto. Oto haaurilana 
kalena e lae oto ana maholona. 

E mano urine à Jesus e hoalai maanie leune, 
esi lai hite i reune iqe ni Galilea; oto e hanetaa 
ilenine toloi henue, esi io iano. Oto nikei pulita 
paine e lae mai saana, kire ko tolea mai mui rarasi, 
na na mu ulu, na na mui qeuereere, na na mu ae 
loku, peie na muini heiaopai lou hune, rurulada ko lae 
i nadona aena Jesus; oto e haaurire : aena uri mala 
e pamatainie ana kire ko leesie mui qeuereere ko 
ere taataha, mu ae loku na mui rarasi ko laelae hailiu, 
na mu ulu ko liolio lou: oto kire soi haamanikulua 
God Israeli tehulaada. - 

Oto a Jesus e soie mai mui qaaronoisuli ineie kosi 
teuri hunire, Noko la otoi amasie mala hune ie, ana 
kire ko io oto peieu olune na dine ie, na kaa naula 
ada: na nou kaa sare usunel hiolo ada, mane kire olo 
ana hiolo isulie tala. Oto mui qaaronoisuli ko teuri 
hunie, Kolu ke akaurisie bread hune urine uritaa ni ie 
laona hanue sala huni nii ana mala hune ie kire ke 
pote? Ne a Jesus ko si dolosiada uri, Enite hoi 
bread amolu? Oto kire ko unue uri, E hiu ata, 
peie na mui kele ie kaa hune. Oto ko unue mala 
ke io iano. Oto e da hiu hoi bread neena na mui kele 
ie na, ko ere haadianaai, esi nisii, esi nii hunie mui 
qaaronoisuli, oto mui qaaronoisuli ko haadoa mala. 
Kire mani neu kire pote, oto kire ko onimei konie mu 
oretai neula ana mu neula kire nisii, e hiu lue e honu. 
Na mala e nau e hai molai mane, idumilana mui keni 
na memela kaa lae. Oto e saro usuneinie mala ne 
esi tae, arapuune kosi lae ana taitelihana hanue i 
Magadan. 


16 Y 
Oto mui Pharise na mui Saduke kire lae mai, ki 
ko ohonie, kire ko haatohu ana huni ke haatainie ):18 


2 tolimaa hunire ure ileni. Oto e alamire ko teuRsi 

hunire, Ana maholo ko seulehi hahiomu ne omu 
ko unue uri, Haidine ideni kei diana: ana e raputei 
salo molemole. Na lou ana hoowa uri, Daitaa siiri : 
ana salo e honu e kokohono. Kira luqei deudeu, 
omu manatainie llana maana salo, tae mui tolimaa 
ana gonimiu omu saa ii oto isulii. Qaune tataala e la 
otoi mesi ko heitalea na tolimaa ; tae haatainilana na 
tolimaa saa lae ike hunie, tae tolimaa a Jona na 
prophet hahaiteli. Oto e aliu, ko hoalai maanire. 

Oto mui qaaronoisuli ineie e ato holosie iqe, na kire 
kaa tola oto ada ani bread. Oto a Jesus ko teuri 
hunire, Omu ke lio talamiu, omu ke kinetainiomu 
maanie mui leven mui Pharise na mui Saduke. 
Oto kire ko heitalei maraada, kire ko teuri, Ohe ana 
kolu kaa tola oto akaelu ani bread. Na a Jesus 
e manatainie oto kosi teuri hunire, Kira saa rueruaa, 
e ue ni omu ko heiheitalenainie maraamiu, ana 
omu kaa tola bread mai emiu ? uri omu kaa neisae 
hahaitelie ue, na omu kaa amasitoo ana e lime hoi 
bread neena ada e lime molai mane uri enite mu mei 
omu hei onimei konii lou? Na ana e hiu hoi bread 
neena ada e hai molai mane uri enite mu luelue omu 
hei onimei konii lou? E ue omu kaa neisae ha- 
haitelie, uri nou kaa ere ike huniomu ana mu hoi 
bread? Tae omu ke kinetainiomu maanie mui leven 
mui Pharise na mui Saduke. Ne kire si manatainie 
uri e kaa ere ike hunire uri kire ke kinetainire 
maanie mu leven bread, tae peie maanie haausuline 
mui Pharise na mui Saduke. 

Oto a Jesus e lae inaona i Kaisareia Philippi, esi 
dolosi ana mui qaaronoisuli imeie ko teuri, Mala ko 
unuunue Kale ni inoni uri atei? Oto kire ko teuri, 
Na mu heluini uri a John Lotomaai; na naeta mu 
heluini uri a Elija; na «aeta muini aopa lou uri a 
Jeremia, wa naeta ini hikana mui prophet. Oto kosi 
teuri hunire, Ne iomu, omu ko unueu uri atei? Ne a 
Simon Peter kosi alamie ko teuri, Ioe oto a Christ 
Kalena God ini ko meuri. Oto a Jesus e alamie ko 
teuri hunie, Mane deideihio ena, Simon Bar-Jona ; 
ana hasio na apu e kaa haatainie leune amu tae peie 

a Amaku e io ileni. Na noko hei unue hunio, uri ioe a 
Peter, na uri ilerine hau ie neke tohue soihaadaine 
ineu; na maana para Hades e saa aailaa liutaana. 
Neke niie hunio mui ki ana alahana ni leni; oto 
muola oko hoosii mei ano kei io hoohoo tai leni: na 
muola oko luhesii mei ano kei io luhetai tai leni. 
Mano urine esi ereana mui qaaromoisuli inele uri 
mane kire unue saana naini ana uri neie a Christ. 

Ne talimaa oto ana maholona a Jesus esi talaai 
unue hunie mui qaaronoisuli ineie uri leu i sapena 
huni ke tahelai tai Jerusalem, huni kei sapesalu 
unumei ana mui ratonimane, na mui naohai priest na - 
mui haausuli, na uri seunilana kei lae, huni taelailana 
ana olune na dine. Oto a Peter ko rorahie ko teuri 
hunie, Amaamasio, Lord; leune ke suuri walaimoli 
emu. Oto nea Jesus e aliu ko ere hunia Peter uri, 
Oke tahi i puriku, Satan: hau ni ioe oko da neke 
mauo: ana o kaa neisae odoie moola a God, tae peie 
moola mu inoni. Mano urine a Jesus kosi ere nana 
mui qaaronoisuli ineie uri, Naini ko sare lulu isulieu, 
ne ke haitohea maraana, na ke anainie poupou ineie 
kesi luluisulieu. Ana naini ko sare kinetainie mauri- 
haana ne kei deu tekelainie oto; na naini ko deu 
tekelainie maurihaana itehulaaku kei lio odoie ena. 
Ana na mei taa diana ni inoni kei terie maala ko hele 
manoa oto nana ahutana walumalau, na kire ke leie 
oto hahie maurihaana? wa uri na mei taa ni ne inoni 
kei niie huni ke olisie maurihaana ana? Ana Kale ni 
inoni kei karaini mei ana raranana Amana, na mu 
angel ineie peie; oto ana maholona ne kesi suraaie 
hunie taena na ini isulie palolana. Toohu noko unue 
huniomu uri, Naeta mu heluini hikana mala ko ureure 
ie na kire saa lio manine maena, na kire kaa saro 
leesie Kale ni inoni ko lae mai laona alahana ineie. 

Oto e ono haidine e mano a Jesus esi toleraelu a 
Peter na a James na a John asine, ko nao raelu 


40 


2 


13 


14 
15 


16 


17 


MATTHEW 17.17 


maraadaelu taau ilenine toloi henue e tetewaa. Oto 
sapena e aopa maanie holai nao i maadaelu; na 
maana e raa tautaa mala sato, na mui tooni ineie kire 
ko nei huhurerea oto mala dari. Na lio kau, a 
Moses na a Elija e haatai adaelu, kererue ko meni 
wala peie. Oto a Peter ko alamie ko teuri hunia 
Jesus uri, Lord e diana nakaelu huni iona ileu: ana 
ke too i saemu, neke tohue ileu na olu apaapa ; naini 
nemue, na naini nana Moses, na naini nana Elija. 
Na ana maholo ko ereere ue, lio kau, mei uru e raa e 
malusi raelu; na lio kau, mei wala ure mai maanie 
mei salo e teuri, Kaleku ni ie, mane maai ineu, nou lai 
lio saetooana; omu ke tolaana. Oto mui qaaronoi- 
suli e rono urine kiraelu ladamai i maadaelu, kiraelu 
ko meumeu oto liutaa. Oto a Jesus e lae mai 
saadaelu, ko hele i sapedaelu, pei ko teuri, Molu ke 
tae, na mane molu meumeu. Oto kiraelu hehureie 
maadaelu na kire kaa leesie lou naini, tae a Jesus oto 
maraana. | 

Ne kire si sihotoli maanie toloi henue, nea Jesus ko 
ere adaelu, ko teuri, Mane molu unuunue saana naini 
ana muola ie haatainileni e lae huni omu, na kaa saro 
lai hulaana haidine Kale ni inoni ke taelai ana maanie 
muini e mae oto. Oto mui qaaronoisuli ineie e dolosi 
ana, kire te uri, E ue kau ne mu haausuli ko unuunue 
uri a Elija kei holai lae mai? Oto e alami raelu ko 
teuri huniraelu, A Elija ola ko nao oto mai ena, na 
kei hele onimei elihoi ana taena na ola. Tae noko 
unue huni omolu uri, À Elija e lae oto mai, na kire 
kaa manatainie, tae kire qaoqao hunie muola isulie 
saeda. Urine lou Kale ni inoni kei sapesalu ada. 
Ana maholona mui qaaronoisuli kosi manatainie oto 
uri e ere hunire ana a John Lotomaai. 

Oto kire ko lai hulaana mala, na naeta inoni elae mai 
saana, ko pouruuru hahie, ko teuri hunie, Lord, oke 
amasia kaleku; ana ko herohero, siohaana ko la otoi 
tataala; ana ko talei doudomu oto ilalona dure, na i 
wei lou hunehunaa. Oto nou tolea mai hunie mul 
qaaronoisuli ioe, na kire kaa haaurie ike. Oto a Jesus 
ko alami ko teuri, Qaune ni sae rueruaa na ni 

popoliilii ni ie, nekei saro oo oto peiomu kei hule 
inanite? nekel neisae malumu keu huniomu kei hule 
i nanite ? tolea kau mei isieku ileu. Oto a Jesus e 
ereana ; oto lioa ni orahaa e loutaa maanie: na 
haaurilana a maune oto ana maholoi satona. Mano 
urine mui qaaronoisuli e hule mai ana Jesus ana e 
qala, kire kosi teuri, E ue ni keu melu kaa sikerainie 
neena ? Oto a Jesus kosi teuri hunire, Ana neisaena 
rueruaa iomu e ue: ana toohu noko unue huniomu, 
Ana hiwalaimoline iomu ke urihana mei litei mustard, 
omu kei unue hunie toloi henue ie uri, Taulei maanie 
leu ie, na oto kei teulei; na iteitana na meola kei 
madausiomu oto. 

Na ana maholo kire ko walowalo liu i Galilea, a 
Jesus kosi teuri hunire, Qelolana Kale ni inoni kei 
lae ilaona nimana mu inoni; na kire ke saunie, na 
olune na haidine taelailana kei lae. Oto saeda e la 
otoi hu hahie. 

Oto kire sihotoli oto hai Kapernaum, oto mala ko 
weiwei too ro mei tooha ko lae mai saana Peter, kire 
ko teuri hunie, A haausuli iomu ohe kaa niniie ro mei 
toohana ? Oto ko teuri hunire, Ko niniie taane. Oto 
e lai sili i nume, nea Jesus kosi rorahie dolosine ana 
uri, Oko neineisae uritaa, Simon? mu inemauri mei 
ana walumalau ko helehele tooha ni wiline ana 
kiratei? ana mui kaleda, wa ana mala aopa? Oto ko 
si teuri hunie, Ana mala aopa. A Jesus kosi teuri 
hunie, Aena leune ne mui kaleda ko oo sapemawa. 
Tae mane da na kolu haamauora, oke siho hai reune 
ige, oke asie wau na hinou, oto oke wainie hoi ie ko 
holai neu, oke rokasie wawana, ne oke si lio odoie 
mei tooha: oke hele ana, oke niie hunire arenaku na 
arenamu. | 


Oto ana maholoi satona mui qaaronoisuli e lae mai 
saana Jesus, kire ko teuri, Atei ni e alaha liutaa ana 
alahana ni leni? Oto e haraie mai kele mau i saana 
e haauresie i matolada, kosi teuri hunire, Toohu noko 

unue huniomu uri, Oto omu kaa aliu, kaa hei talaai 
lou mala memela omu saa roroa lai sili ike ilaona 
alahana ni leni. Aena leune oto naini ko haamaimeia 
mala mau ie, ini urine e alaha liutaa ana alahana ni 
leni. Na naini ko tekuhie na taataa mela mala mau 
ie inunuhaana sataku, ne e takuhieu ena: tae ini ko 
haamauoa na taataa kele ini hikana mui kele ini ie ko 
hiwalaimoli eku, e lai diana hunie huni qarolana na 
hau poupou paine kei lae i luana, huni lai kulu asie i 
laona asi. Amamasilana walumalau aena ana muola 
ni haamauo! ana e saa mola oto oo uri muola ni 
haamauo kei sisiho oto mai; tae amasilana inoni 
neena muola ni haamauo kei siho mai itehulaana! 
Ne uri ana nimemu wa aemu ko da uri oke mauo, 
oke lama mousie leune maanio; e lai diana namue 
huni siline ilaona maurihe na oto nimemu e kou wa 
aemu e tou, maanie peie ahutana ro nimemu, wa peie 
ahutana ro aemu asilemu kei lae ilaona dune ko 
io hu. Wa uri ana maamu ko da uri oke mauo, oke 
kae asie, oke asie wau maanio; e lai diana namue 
huni siline laona maurihe peie na taataa poo ni maa, 
maanie peie ahutana ro maamu asilemu kei lae ilaona 
Gehena ni dune. Omu ke lio talamiu mane da na 
omu mamakaterehainie na kele ini hikana mui kele 
ini ie; ana noko unue huniomu, uri mu angel ikire 
tai leni ko tootoomaie maana Amaku ileni. Omu ko 
neisae uritaa ? url ana na inoni e tooana na tanalai 
sheep, na na taataa ini hikeni ko takalo, uri a maena 
saa tolipuri ana siwe awala mana siwe neena, hunie 
ke hanehane taa ilenine mui toloi henue ke haiheita- 
lea ini e takalo neena? Ne uri ana kei lio odoie 
lou, toohu noko unue huniomu, uri ke la otoi saediana 
liutaa hahie maanie hahie siwe awala mana siwe kire 
kaa takalo ike. Urine lou e kaa diana ike i maana 
Amaku ileni, uri na kele ini meimei hikana mui kele 
ini ie ke takalo. 

Tae uri ana asimu ko hele huisio, oke lae, oke unu 
tahanainie hunie ana roroana ineie mola maramoro : 
ne ko tola amu, o hele alihoi lou ana asimu ne. Tae 
oto kaa tolaamu, oke tolea naini wa na ro ini lou peio, 

aena huni haaoailana taena na mei wala ana wawana 
na ro ini wa e olu kire ko unu haaoali. Ne oto ko 
serei tola adaelu, oke unue hunie soihaadaine : oto 
ko serei tolaana lou soihaadaine, ke io oto mala naini 
hikana mu apoloa aopa wa mala maini ko totola 
tooha. Toohu noko unue huniomu uri muola omu 
kei hoosii mei ano kire kei io hoohoo tai leni: na 
muola omu ko luhesii mei ano kire kei io luhetai tai 
leni. Na lou noko unue huniomu, uri na ro ini 
hikemiu ko neisae tararuru ana iteitana na meola 
kererue ke haatohue, ne qaolana kei lae huni rerue 
ana Amaku ileni. Ana na ro ini wa na olu ko ruru 
ana na leu inunuhaana sataku, na ineu oto noone i 
matoladaelu ileune. 

E mano urine a Peter e lae mai saana, kosi 
teuri hunie, Lord, uri asiku kei deu huisieu 
haanite, hunie nekei saeasii hunie? kei hulaana 
haahiu? Oto a Jesus ko ere hunie uri, Nou saa 
unue hunio uri kei hule mola ana haahiu, tae kei 
hule ana hiu awala haahiu. Aena leune alahune ana 
alahana ni leni uri e urihana naeta kin e sare iiteinie 
mui konikonihe ineie ani roroa. Oto e talaai iiteinire, 
oto kire ko tolea mai saana ini e haaroroaie hunie 
ana mola ni ola ani talent. Na kaa iteitana na 
meola ana huni suuola ana, oto a aunana e hatonainie 
huni kire ke holi asie, na hue ineie, na mui kalena na 
oto tootoolana, huni esi suuola ani, Oto konikonihe 
neena e ladamai iano ani pouruurune hahie, ko 
teuri, Lord, saemu ke malumu keu hunieu, hunie 
nesi saro suu manoi. Oto a aunana konikonihe 
neena e amasie, e toliasie, e sae asie mu roroana 
ineie hunie. Oto konikonihe neena e isitaa, esi lio 
tooana naeta ini cana, e haaroroaie hunie ana taataa 
tanalai penny; oto e akoie, e ini i luana, ko teuri, Oke 
suuola hunieu. Ne oto ini oana neena e ladamai 
iano ko haatohu ana ko teuri, saemu ke malumu keu 
hunieu, hunie nesi saro suu manoi. Na saena kaa 
urine oto, oto e lae e qelusie laona nume hoohoo, uri 
huni ke saro suu manoa oto mu ola e roroa ani. Oto 
muini lou oana kire lesie muola qaolani e lae, oto saeda 

e la otoi hu hahie, oto kire ko lai unue hunia alaha ikire 
ana muola qaolani e lae. E mano urine a alaha ineie 
kosi haraie lou ko teuri hunie, Konikonihe tataala, 
nou saeasie oto hunio ahutana mui roroana ioe ana o 
haatohu eku ; ne uri e kaa leu ike i sapemu huni oke 
amasie lou ini oamu ne, mala nou amasio oto? Oto a 
alaha ineie e saewasu, kosi toliasie oto hunie na 
muini huni kire ke haamotaahie, uri hunie ke saro 
suu manoa oto ahutana muola e roroa ani. E urine 
lou a Amaku ileni kei qaoa huniomu, uri ana omu oto 
kaa saeasie roroana hunie mu esimiu wai saemiu. 

Oto qaolana e lae urini uri a Jesus e unu oretaa 
ana mul wala ie, esi luu maanie i Galilea, e lae ana 
taitelihana hanue i Judea i reune Jordan poo wau; 
na mala hune e luluisulie; oto ko haaurire oto ileune. 

Oto mul helui Pharise ko lae mai saana, kire ko 
malaahona ana, kire ko teuri, Uri e adona taane 
haatolana hunie naini kei sikaa na hue ineie aena ana 
taena na ola oto mola? Oto e alamire ko teuri, Uri 
omu kaa saie ue, uri ini e haahola ure oto mai i 
aehotalana uri e haaholaa mane na keni, esi unue uri, 
Aena leu ie na inoni kei hoalai maanie amana na 
nikana, na kei rarao oto peia hue ineie; na ikererue 


6 kei nei oto taataa mei hesio? Aena neena kererue 


10 


kaa ro ini oto lou, tae e taataa mei hesio oto. Ko 
urini na meola God e haarurue, inoni mane opaopaa. 
Oto kire teuri hunie, Ne ko urine, e ue ne a Moses e 
haatolanainie uri niilana usuusu ni opaza, hunie kire 
kesi sikaa oto? Oto ko teuri hunire, A Moses e 
maaiomu huni omu ke sikaa mu hue iomu, ana 
saemiu e hau; tae ure oto mai aehotalana kaa urine 
ike. Tae noko unue huniomu uri naini ko sikaa hue 
ineie, na kaa ani aeniolana, na ko hei tolea lou na 
hue aopa, neii ko mesi: na naini ko hei tooana lou 
na hue kire sikaa kau, neii ko mesi Oto mui 
qaaronoisuli ineie ko teuri hunie, Ne ko urine hunie 

inoni ana hue ineie, e diana noone mane toohuana e 
laelae. Oto ko -teuri hunire, Ahutana mala saa 


.helesie mei wala ienini, tae peie muini niilana e lae 


oto hunire urine. Ana na mu helui eunuk haahuta- 
lada oto mai urine ana lana mui nikada: na naeta 
mu helui eunuk mu inoni e uwelire kau: na naeta 
mu helui eunuk kire uwelire maraada itehulaana 
alahana ni lezi. Ini e madausie urine, ne ke hele oto 
nana. 

Mano urine kire tolea mai saana tanoni mela, huni 
ke gaora ana nimana, na ke arenai: na mui qaaronoi- 
suli ko ereada. Tae a Jesus e teuri, Omu ke maaire 
memela ni lae mai sieku, mane omu ereada: ana 
muini oto mala ikire toolada oto ana alahana ni leni. 
Oto e qaora ana nimana, kosi hoalai maanie leune. 

Na lio kau, "aeta ini e lae mai saana ko teuri hunie, 
Haausuli, na meitaa diana neke qaoa, hunie neke 
helesie maurihe hu nekue? Oto ko teuri, Na mei taa 
oko dolosie dianana aku?  Taataa ini oto e diana: 
tae uri ana oko sare lai tahelai ilaona maurihe, oke 
tolai sulie mu haatolana. Oto ko teuri, Na mu 
haatolana taa nine? Oto a Jesus ko teuri, Ienini 
e ue kau uri, Mane o talei horo, Mane o maimesi, 
Mane o pelipeli, Mane o qelu wala eroero, Oke 
haamau ana amamu na nikemu ; na, Manatamu ke 
diana hunie auhenue ioe mala oto hunio. Oto 
saanaune hunie uri, Nou tolai sulie oto mu olana: 
na mei taa ni e tototala ue hunieu? Nea Jesus kosi 
ere hunie uri, Uri ana oko sare io walamano oto, oke 
lae, oke uluneinie tootoolamu, oke haadoa mu inoni 
meitale ani, huni osi manatainie dianahaana muola 
i leni: osi lae mai, oke luluisulieu. Oto saanaune e 
ronoa mui walana oto e hoalai peie saehune: ana 
ineli neena toolana e la otoi hune. 

Na a Jesus kosi unue hunie mui qaaronoisuli ineie 
uri, Toohu noko unue huniomolu uri, E la otoi asaie 
inoni e mai huni kei lai sili ilaona alahana ni leni. 
Ana noko unue huni omolu uri, E la otoi madausie 
kamel huni ke lai sili isulie maana sulitelu, tae e 
kaa madausie inoni e mai huni ke lai sili ilaona 

alahana a God. Oto mui qaaronoisuli e rono, kire 
panatainie oto hitoo, kire ko teuri, Ne atei ni ke 
roroa mauri? Oto a Jesus e toomaire ko teuri 
hunire, Muola ie saa madau ike saana mu inoni; 
tae saana God oto ahutana muola kei meni madau 
oto. Oto a Peter ko alamie ko teuri hunie, Lio kau, 
iemelu melu meni tolipuri oto ana mui toolamelu, 
huni luluisulilemu; ne na mei taa ni melu kei terie 
i maani? Oto a Jesus kosi ere hunire uri, Toohu 
noko unue huni omolu uri, Iomu omu luluisulieu, 
ne ana hutana haalu maholo Kale ni inoni kei io 
ana naunekume ni menikuluhaana, omu kei io ilenine 
awalai naunekume mana rue, huni leie awalai komu 
mana rue mu Israel. Tae iteitana naini e toli puri 
ana nume ineie, wa ana na asine, wa ana na iniana, 
wa ana amana, wa ana nikana, wa ana hue ineie, wa 
ana mui kalena, wa ana me ano inele, itehulaana 
sataku, ne kei hele haatanalau, na kei hele hu oto 
nana ana maurihe hu. Tae muini hune kei apepuri 
na kire holai naonao kau; na na muini kei naonao na 
kire apepuri keu. 

Ana alahana ni leni e urihana inoni aeinume e 
isitaa i mahuohuo huni harailana na mu inoni esuesu 
hunie hohola ni vine ineie. Oto e holotai hunie mu 
inoni esuesu ani penny ani heidine, ne esi usuneinire 
tai laona hohola ni vine ineie. Oto ko hei isitaa lou 
ana olune na maholoi sato, ko leesie naeta mu heluini 
aopa lou kire ure makule ue ilaona herausie; oto ko 
ere hunire uri, Omu lae lou ilaona hohola ni vine na 


‘na meola ke ado ne nesi niie huniomu. Oto kire ko 


lae taau. Oto mala onona na maholoi sato, na lou 
siwana na maholoi sato, ko hei isitaa lou ko teurine. 
Oto mala awalai maholoi sato mana eta e isitaa ko hei 
leesie naeta mu helui inoni aopa kire ureure mola; 
oto ko teuri hunire, E ue ni oto omu ko ureure oto 
makule urini? Oto kire ko teuri hunie uri, Ana naini 
kaa harai emelu e ue. Oto ko teuri lou hunire, Iomu 

lou omu ke lae tai hohola ni vine. Oto e saulehi, aei 
hohola kosi unue hunie liosuli ineii uri, Soie mai kira 
asuesu; oke da tooha ni waaite hunire, oke talaae 
9 ana mala haipuri osi lae hulaana mala holai nao. Oto 
mala harailada e lae ana awalai sato mana rue kire 
lae mai kire ko meni ado ani taataa penny oto haliite. 
10 Oto mala e nao kire lae mai kire neisae ana uri kire 
kei hele liutaada; na kire ko meni ado oto mola ana 
11 penny oto haliite. Ote kire ado, purine kire kosi 
12 uqesie aeinume, kire ko teuri hunie, Mala i puri e 
asu mola ana taataa maholoi sato, osi da lou kire ke 
hele sada peiemelu, melu azainie atowa e rako aela 
13 na madorona ani maai demi. Oto e alamie naeta ini 
hikada ko teuri, Malakuku, nou kaa hele huisio ana 
na meola: uri o kaa holotai keu hunieu ani taataa 
14 penny? Oke suluie meola joe, oke hoalai; nou sare 
15 niie hunie ini i puri mala oto hunio. Uri e kaa 
adona haatolana huni neke qaoa na meola nou sae- 
^ tooana ani toolaku? wa maamu ko tataala ana ineu - 
16 nou diana? Urine muini e apepuri keu na kire kei 
naonao, na muini e naonao kau na kire kei apepuri 
lou. 
17  Otoa Jesus ko hanetaa tal Jerusalem, oto ko hoa mai 
awalai qaaronoisul mana rue ineli saana, kosi ere 
18 laelaei hunire isulie tala uri, Lio kau, kolu ko hanetaa 
tai Jerusalem ; na qelolana Kale ni inoni hunire mui 
naohai priest na mu haausuli kei lae oto; na kire kei 
lei mae ana, na kire kei qeloa hunie mu apoloa aopa 
19 huni haahaamasi ana, na huni winiwinie, na huni 
repu talenasie ilenine poupou; na ana olune na dine 
taelailana kei lae lou. 
20 Mamo urine nikana mui kalena Sebede e lae mai 
saana, kiraelu na mui kalena, ko pouruuru hahie, ko 
21 haatohu ana na meola ana. Oto ko dolosi ana uri, 
Na ola taa ni o saetooana? Oto ko teuri hunie, Oke 
neie walamu oto ana ro kaleku ie hunie iona, naini 
i qaloqalomu, na naini i meumeulimu, taau ana 
22 alahana ioe. Ne oto a Jesus ko teuri huniraelu, Molu 
kaa manatainie ike uri molu ko sukaa na taa. Ohe 
molu ke inu taane ana kaokao tatahana oto mola 

nekei inu ana? Oto kiraelu ko teuri hunie, Melu kei 
inu taane ana. Oto ko teuri huniraelu uri, Toohu 
molu kei inu taane ana kaokao ineu: tae hunie iona i 


qaloqaloku na i meumeuliku e kaa leu ike i sapeku 


huni niie huni naini, tae peie nada muini Amaku e 
mouqeline oto hunire. Oto awala haahu e rono 
urine, oto saeda ko unuhire hahie ro maasine neena. 
Ne oto a Jesus e soire mai saana, ko teuri hunire, 
Omu manatainie oto uri mu alaha ikire mu apoloa 
aopa kire ko alaha hahire, na uri na muini naohada 
kire ko suehire oto haliite. Tae peie mane urine 
amiu; tae naini ko sare da uri ke alaha hikemiu ne 
ke asuesu oto namiu; na naini ko sare naohai mane 
hikemiu, ne kei nei konikonihe oto namiu: mala 
Kale ni inoni oto e kaa lae ike mai hunie na mala 
ke asuesu nana, tae peie uri ineii ke asuesu nana 
mala na uri kei toliasie maurihaana tapaolite hahie 
muini hune. | 

Oto ana maholo kire ko isitaa urei Jeriko nikei 


pulita paine e luluisulie. Na lio kau, e ro ulu e 


oo i reune tala, kererue ko rono uri a Jesus ko liu, 
kererue kosi uloulo uri, Lord, oke amasi emere, 


31 Kalei David. Oto mala ko ere adarue, uri kererue ke 

rohu; na tae kererue kosi uloulo oto liutaana holai 
nao uri, Lord, oke amasi emere, Kalei David. 
Oto a Jesus ko ure, ko soirerue mai, ko teuri, Na 
taa ni saemoro ana huni neke qaoa huniomoro? 
Oto kererue ko teuri hunie, Lord, uri maamere ke 
lio lou. Oto a Jesus ko amasirerue, ko hele wau ana 
maadarue : oto maadarue ko tolana lio lou, oto kererue 
ko luluisulie. 


21 


Na maholo kire ko karainie Jerusalem, na kire hule 
oto 1 Bethphage, ana toloi henue i Olivet, a Jesus kosi 
usuneinie taau ro qaaronoisuli ineie, ko teuri hunirerue 
uri, Moro ke laelae 1 henue e io odohaamiu, na moro 
ke tolani leesie na ass kire qaroa, na kalei ass peie: 
moro ke luhesirerue moro ke tole rarue mai. Na 

naini ko unue na meola huniomoro, moro ke unue 
uri, A Lord e la otoi saetooadarue; hunie ke tolana 
usuneinirerue mai. Qaolana muola ie e lae hunie 
haaoailana mei wala unulana e lae ana prophet, e 
teuri, 

Omu ke unue hunia keine kalei Sion, uri, 

Lio kau, Kin ioe ko lae mai siemu, 

E la otoi haamaimeia, na e tae ilenine ass, 

Na ilenine kalei ass. 

Oto ro qaaronoisuli ineie e lae taau, kire qaoa oto 
mala e hatonainii, na kire ko tolea mai ass na kalei 
ass, oto kire ko neie mui sala ikire ilenine koluderue ; 
ne esi tae ileniderue. Oto muini hune ana nikei 
pulita neena kire ko epasie tala ana mu sala ikire ; 
na mu heluini kire ko ala dano kire ko epasie tala ani. 
Oto mala hune e nao, na mala hune ko luluisuli, kire 
ko meni uloulo oto uri, Hosana hunie kalei David: 
deidehie ini ko lae mai 1 nunuhaana Satana Lord; 
Hosana tai leni. Oto e lai hule i Jerusalem, hulume 
e maolaola, kire ko teuri, Atei ni ienini? Oto ne 
mala uri, A mane ie a Jesus na prophet, urei Nasaret 
1 Galilea. 

Ne oto a Jesus e lai sili laona lolata maai a God, oto 
ko sikerainie ahutana mala ko holiholi ilaona lolata 
maai, na ko keusie mui table kira oliolisi tooha, na 
mui leu ni ioio kira haaholi hiroiku ; ko teuri hunire, 
Usulana e lae oto uri, Harainilana nume ineu uri 
nume ni arenai, tae omu kosi da oto huni hahale kira 
horo peli. Oto mu ulu na mui rarasi kire ko lae mai 
saana i lolata maai: oto e haaurire. Oto mui naohai 
priest na mu haausuli e leesie mu anoa e daui, na 
memela kire ko tolea soine ilaona lolata maai uri, 
Hosana hunie kalei David; oro saeda e unuhi hahii, 
kire kosi dolosi ana uri, Hai, uri oko roronoa taane 
^a mui taa malana ko unuunui ne? Oto a Jesus 
hunire uri, O siue: uri omu kaa unue ue uri,. Ana 
wawana memela na mui weewee ani susu o hele 
walamano ana paalahena? Oto ko hoalai maanire, 
ko isitaa maanie hulume hai Bethania, huni maahu. 

Oto haidine i haho ko hei oli lou i hulume, na ko 

hiolo. Oto ko leesie fig i reune tala, ko-palili takoie, 
na kaa lio odoie na meola ilenine, tae apaapana mola 
haliite : oto ko teuri hunie, Mane na hoi fig e ahu lou 
emu oto di oto di. Otone fig e tolana mae oto. Oto 
maholo mui qaaronoisuli e leesie kire ko panatainie, 
kire ko teuri, Fig e tolana mae oto uritaa! Oto a 
Jesus ko alamire ko teuri hunire, Toohu noko unue 
huniomu uri, Omu ke hiwalaimoli, na omu kaa neisae 
rueruaa, ne omu saa ili qaoa na leu mala qaolana e 
lae hunie fig ie, tae uri ana omu ko unue hunie toloi 
henue ie uri, Oke ahalai, asilemu ke lae ilaona asi, na 
kei urine oto. Ana walutana na ola omu ke haatohui 
eni arenaine, pei hiwalaimoli, omu kei meni helesii 
oto nemiu. 

Oto ko lai sili ilaona lolata maai, na maholo ko 
haausuli mu naohai priest na mui rato ni mane ana 
mala kire ko lae mai saana, kire ko teuri, Nanamana 
ureitei ni oko qaoqaoa muola ie ana? na atei ni e da 
nanamana ie hunio? Ne oto a Jesus ko alamire, ko 
teuri hunire, Ne ineu noone lou neke dolosie e taataa 
meola amiu, ne oto omu ko unue hunieu, ne ineu 
neke unu tahanainie huniomu uri nanama?a ure itei 
noko qaoqaoa muola ienini ana. Lotomaai a John e 
ure mai tei? e ure mai leni ohe, wa e ure mai ana 
mu inoni? Oto kire ko heitalenainii maraada, kire 
ko teurij Uri ana kolu kei unue uri, E ure mai 
leni; ne kei unue huni kolu uri, E ue neena omu 


26 kaa hiwalaimoli ana? Tae uri ana kolu kei unue uri, 

E ure mai ana mu inoni; ne kolu ko meumeu raranana 
mala; ana mala ko meni neineisae oto ana John uri 
ineie na prophet. Oto kire ko alamia Jesus, kire ko 
teuri, Melu kaa manatainie. Oto ineie ko teuri 
hunire, Ne ineu noone lou nou saa roroa unue 
huniomu uri nanamana urei tei ni noko qaoqaoa 
muola ienini ana. Ne omu ko neineisae uritaa ? 
E ro mane e hute ana na mane; oto e lae saana 
naohai mane, ko teuri hunie, Kaleku, siiri oko lai 
esu ilaona hohola ni vine. Oto e alamie ko teurini 
uri, Nou kaa sare lae: kaa tewa na ko onisae lou, 
kosi lae. Oto ko lae lou saana neata ini ko ere urine 

lou hunie. Oto ko teurini uri, Ineu oto, maa; na 
kaa lae ike. Ne atei hikedarue e sului sulie saena 
amana. Oto kire ko unue uri, A naohai mane. Oto 
a Jesus ko teuri hunire, Toohu noko unue huniomu 
uri kira totola tooha na mui repi kire ko holai liu i 
naomiu ilaona alahana a God. Aena ana John e lae 
mai siemiu isulie tala ni odotaine, na omu kaa hiwa- 
laimoli ana: tae kira totola tooha na mui repi mone 
kire hiwalaimoli ana: na iomu, maholo omu leesie 
urine, omu kaa onisae ike huni hiwalaimoli ana. 

Omu ke ronoa me alahuune aopa: Naeta inoni 
aeinume e hasie hohola ni vine, oto e tola kalie ani 
parana ahuie, na e elie kaline ilalona ni uriuri hahie 
mu huehuei vine, oto e maaie kau hunie mala asuesu, 
esi lae ani henue. Oto ana halisi ni vine e aorie 
mai, esi usuzeinie mui konikonihe ineie saana mala 
asuesune hunie uri ke helesie mu huehuei ola ana 
hoholana. Oto mala asuesune kire lomosie mui kóni- 
konihena, kire ko winiwinie naeta ini, na kire ko 
seunie naeta ini, na naeta ini kira saunie ani heu. 
Lou, ko hei usuzeinie taau mui konikonihe aopa lou 
kire hune liutaana muini holai nao: na kire hei 
teurine lou ada. Oto oretalana kosi usuneinie taau 
hunire & kalena, ana e unue uri, Ohe kire kei masa 
ana kaleku. Oto mala asuesune kire leesia kalena, 
oto kire ko meni wala maraada uri, À oliolitana oto 
ienini; ikolu, kolu seunie mone, hunie ke hele hu 
ana oto hanue i»eii nakaelu. Oto kire ko helesie, 
kire ko asie i purina para ana hohola ni vine, kire ko 
seunie oto. Oto maholo aei hoholana kei oli mei, ne 
kei ua mala asuesune?  Kire ko teuri hunie, Kei 
suhei manora oto mala tataala neena, na kei hei 
maaie kau lou hohola ni vine hunie mala asuesu lou 
aopa, hunie kire ke haapuo hunie ani huehuei ola ani 
warowaro oto ikire. Oto nea Jesus kosì teurini 
hunire uri, Uri omu kaa unu menine ue mu usuusu 
uri, 

Hau kira toutohu nume e leledie kau, 

Ne qaolana esi lae huni hahuei heu ani suusuui 

Leu i sapena a Lord e qaoa ena, 

Anoa i maaka? 
Aena neena noko unue huniomu uri, Taasilana 
alahana a God kei lae maaniomu, na niilana hunie 
mala kei ehu diana. Tae naini kei domu ilenine hau 
ienini kei maoi: wa ke usu hahie naini kei pili 
memesoa. Oto mui naohai priest na mui Pharise 
kire ronoa alahuune ie, na kire kosi manatainie uri 
ko ere raranadaelu. Oto kire sare helesie, na kire 
ko meu raranana mala hune, ana kire neisae oto ana 
uri ineie na prophet. 


22 


Oto a Jesus e alamire ko ere lou hunire ani ala- 
huune uri, Alahuuteinilana alahana ni leni uri e 
urihana naeta kin e dau aharota ana kalena, ko 
usuneinie mui konikonihe ineie hunie kire ke haraie 
mai mala kire haaronora oto hunie aharota : na kire 
kaa sare lae mai. Oto ko hei usuneinie lou naeta 
mui konikonihe lou aopa ineii, ko teuri, Omu ke unue 
hunire haaronolada e lae. oto uri, Lio kau, nou 
mougeline oto mu haaliana: nou hunu keu oto na 
mui kalei keu maomaopue, waluola e walamano: lae 
mai ana aharota. Oto kire neisae haamamatea oto 
mola haliite, kire lae hailiu, naini ni laona hohola 
ineii ni, naini ni eni usie: oto muini ue kire tapolie 
mui konikonihe ineie, kire ko lomosire, kire ko horo 
maeada. Oto kin ko saewasu, ko usuneinie mae 
taau ke horo suheinie kira talei horo neena ; ko unu 
taraa hulume ikire. Mano urine esi ere hunie mu 
inoni ineie uri, Mougelilana mu ola hunie aharota e 
lae oto, na mala kire haaronora kire kaa adoni. Aena 
leune omu ke lae taau isulie mui maai tala rue, omu 
ke haraie mai na mala omu ko lio tooada hunie 
aharota. Oto kire lae sulie mui tala paine, kire 
rurue mai ahutana mala kire lio tooada, kira tataala 
na kira diana lou: oto leu ni aharota e honu ana kira 
io iano. Oto kin e lai sili i nume hunie ke leesie mala 

e ruru, oto ko leesie naeta inoni kaa tooni ana na tooni 
ni aharota: oto e teuri hunie, Malahuku, uri o sili 
uritaa mai, na o kaa tooni ana na tooni ni aharota ? 
Oto e rohu kaa nu. Oto kin kosi ere hunie mu 
inoni ko tatalamai uri, Omu ke hoosie ro aena na ro 
nimana, omu ke asie ilaona rodohono puui sinaha ; 
leu narana ana pei nanadi nihona. Ana mala hune 
kire haaronora kau, na tootai ini lio hunilada 
esi lae. 

Mano urine mui Pharise e hoalai, kire ko meni 
wala uri kire ke toli hune uritaa hunie ana maholo 
ko ereere. Oto kire ko usuneinie taau mui qaaronoi- 
suli ikire i saana, peie naeta mu heluini ko totola 
i aena Herod, kire ko unue uri, Haausuli, melu 
manatainio uri o la otoi walaimoli, na uri oko haahaau- 
suli ana tala à God ani walaimoline, na o kaa posuaa 
ike ana mu inoni: ana o kaa liolio huni maa ike mola 
ana mu inoni Aena «eena oke unu tahanainie 
huniemu, Oko neisae uritaa? E adona taane haato- 
lana huni wiline hunia Kaisar wa haike? Oto nea 
Jesus e lio saaie raomaena ikire, ko teurini uri, Na 
taa ni omu ko malaahonaku ana, iomu kira dau ha- 
hota? Omu haatainie kau mui tooha unuleni e lae 
huni niileni. Ne oto kire ko niie wau na penny 
hunie. Oto ko teuri hunire, Nununa atei ienini, na 
usuusu ana atei ne ilenine? Oto kire ko unue uri, 
Ana Kaisar e ue. Oto ko teuri hunire, Ko urine 
omu ke haapuoa hunia Kaisar muola a Kaisar, na 
hunia God muola oto a God. Oto maholo kire 
rono kire ko panatainie, kire kosi lae maanie, kire 
hoalai. 

Oto ana haidine neena mui Saduke e lae mai saana, 
ikire neena kire ko unuunue uri taelaine haike : oto kire 
ko dolosi ana uri, Haausuli, à Moses e unue uri, Naini 
ko mae, na oto kaa too kalena, uri na asine kei tolea 
naona, hunie ke haahutaa na mela hunia asine. Ne 
e hiu maasine amelu : a naohada e too hue oto e mae, 
na kaa too kalena, oto e toliasie hue ineie hunia 
asine ; oto ruana e urine lou, na olune, hiu maena 
e mani urine. Oto esi elipuri ana hue e mae oreta. 

Ne ana e urine ana taelaine kei tooana atei hikana hiu 
maena? ana ahutada kire mani tolea kau. Oto a 
Jesus ko alamire ko teuri hunire, Omu ko neisae 
takalo oto haliite, ana omu kaa manatainie ike mu 
usuusu na nanamana a God: ana taelaine kire saa 
hei totola hue lou, wa kire ke tootoo poro lou, tae kire 
kei urihana oto mu angel tai leni. 

Na ana taelaine nana muini e mae oto, uriomu kaa 
sale ue walana God unulana e lae oto huniomu uri, 
Ineu God Abraham, na God Isaak, na God Jakob? 
na God e kaa God ike nada muini e mae oto, tae 
peie nada muini e mauri. Oto mala hune e rono, kire 
kosi meni panatainie oto haausuline ineie. 

Oto mui Pharise e rono uri a Jesus e ere haaolaa 
mui Saduke oto kire ruru. Oto e taataa ini hikada, 
na haausuli, e malaahonana ko teuri hunie, Haausuli, 
neitei naohai ini ana mu haatolana? Oto nea Jesus 
ko unue uri, Oke manata diana hunia Lord God ioe 
oto ana ahutana saemu, na ana ahutana maurihaamu, 
na ana ahutana mui neisaena ioe. Naohai haatolana 
e liutaa otona. Na ruana e urihana lou- uri, Oke 
manata diana hunie auhenue ioe mala oto hunio lou. 
Ahutana mu haatolana na mui prophet kire mani 
uu oto ana ro haatolana ie. 

Na mui Pharise e ruru ue, ne a Jesus kosi dolosi 
ada uri, Omu ko neineisae uritaa ana a Christ? 
kaleria atei ni ineie? Oto kire ko unue hunie uri, 
Kalena David e ue. Oto ko teuri hunire uri, Ne ko 
urine a David esi harainie uritaa ana Lioa uri a Lord, 
ana e unue uri, 

A Lord e unue hunia Lord ineu uri, 

Oke io i qaloqaloku, 

Hulaana neke neie hou mui maeloona ioe huni 

uriurite talana aemu ? 

Uri ana David ko saie urine uri a Lord, ne kei 
hei nei kalena lou uritaa? Oto naini kaa alamie 
oto oo, wa kaa iteitana naini uraana haidine neena 
huni ke hei neisae moutei huni dolosine ana lou 
oto oo. 

Mano urine a Jesus kosi ere hunie mui qaaronoisuli 
ineie, ko teuri, Mu haausuli na mui Pharise ko io ana 
leu ni ioio a Moses: aena neena na meola kire ko 
unue huniomu, ne omu ke qaoa na omu ke noko oto 
hahie: tae mane omu susului sulie helelada ; ana kire 
ko talei unue na leu, na oto kire saa qaoa. Toohu 
kire ko hoosie ludaa e hie na e popóna, kire si konie 1 
qeune apaapana mu inoni; tae ikire kire kaa sare 
usueinie ana na taataa- riirii ada. Na kire ko meni 
qao manoa helelada uri huni leesilada kei lae ana mu 
inoni; kire ko haapainaa mui philakteria ikire, na mui 
mirimiri tetewaa ana mui tooni ikire, na kire ko la 
otoi herihunie mui qeuni toline ana mui neuhe, na 
mui leu ni ioio tai nao ana mui nume ni ruru, na uri 
huni paalahera lalona mui heraiusine, na uri huni 
mala ke harainire uri, Rabi. Tae mane kire hara- 
iniomu uri Rabi: ana e taataa haausuli iomu, na 
iomu mui maasine oto haliite. Na mane omu hara- 
inie naini mei ano uri amamiu : ana e taataa ini oto 
Amamiu, ini oto ileni. Na mane kire harainiomu uri 
kira master; ana e taataa master iomu, a Christ. 
Tae ini ko alaha hikemiu ke nei inoni esuesu oto 
namiu. Na iteitana naini ko haapainaa maraana 
haamaimeialana kei lae; na iteitana naini ko haamai- 
meia haapainaalana kei lae. 

Tae amaamasilemiu, kira haausuli na kira Pharise, 
iomu kira lugei deudeu! ana omu ko hono sisinana 
alahana ni leni 1 maana mu inoni: na iomu omu kaa 
lai tahelai ilaona, na omu kaa sare toliasie na muini 
ko taetahelai mei hunie kire ke sili weu. 

Amaamasilemiu, kira haausuli na kira Pharise, 
iomu kira luqei deudeu! ana omu ko uru kelie asi na 
anohu huni qaoa na taataa proselut; na maholo e nei 
proselut oto, omu kosi qaoa huni ke nei kalei gehena 
liutaamiu haarue. 

Amaamasilemiu kira naonao e ulu, na omu ko unue 

ri, Naini ko ere ni haapu takoie nume maai, e kaa 

ola oto; tae naini ko ere ni haapu takoie mui gold 
ana nume maai, ne esi roroaie. Kira qeuqeue, kira 
ulu; ana neitei leu e liutaa, mui gold, wa nume maai 
ni ko si haamaaie mui gold? Na uri, Naini ko ere ni 
haapu takoie ora ni unuunu, e kaa ola oto; tae naini 
ko ere ni haapu takoie niine ko oo ilenine, ne esi 
roroaie. Kira ulu: ana neitei leu e liutaa uri niine 
wa ora ni unuunu ni kosi haamaaie niine. Aena 
leune ini ko ere ni haapu takoie ora ni unuunu, Ro ere 
ni haapu oto takoie, na lou takoie muola ihahona. 
Aena leune naini ko ere ni haapu takoie nume maai 
ko ere ni haapu oto takoie, na oto takoie ini ko 000 
ana. Na naini ko ere ni haapu takoie ileni, ko ere 
ni haapu takoie naunekume ni alaha a God, na oto 
takoie ini ko ooo ana. 

Amaamasilemiu kira haausuli na kira Pharise, iomu 
kira dau hahota ! ana omu ko niie na leu na tanahu- 
luana ana mui nonoi suli, na mui kakapo, na mui 
mahe, na omu ko aeaelulu hahie muola e hie liutaa 
ana mu haatolana, uri leine, na amasine, na hiwa- 
laimoline : na leu oto i sapemiu uri omu ke qaoa 
muola ienini, na mane omu. aeaelulu hahie muola 
urinena. Kira naonao e ulu, omu ko pipi asie 
mui nonoasi, na omu kosi ono haileku ne hao 
kamel. 

Amaamasilemiu kira haausuli na kira Pharise, 
iomu kira dau hahota! ana omu ili hohoda rerea ana 
kolune kaokao na nime, na saemiu e honu oto mola 
ana hele laune na ana tataalana. Hai, Pharise ulu, 
oke holai hodalie lalona kaokao na nime, hunie kolu- 
derue ke nei rerea lou. 

Amaamasilemiu kira haausuli na kira Pharise, iomu 
kira dau hahota! ana kei alahuuteiniomu ana mui 
kiliqeu kire quse rerea ani, lesileni mei sue uri kire 
lai tataiteu na tae lalona wau kire honu oto mola ana 
suisuli na ana kasu. Na iomu noone lou urine omu 
ko ure haadai hunie mu inoni uri omu odotai, tae wai 
lalo amiu e honu oto mola ana dau hahotana na iona 
tataala. 

Amaamasilemiu kira haausuli na kira Pharise, iomu 

kira dau hahota! ana omu ko siosio lilibeu ana kili- 
geune mui prophet, na omu ko haalaunie mu leu ni 
heitoli kira odotai, peie mei wala uri, Uri ana melu oo 
ana qonine mu amamelu, haala melu kaa hatahata 
ike peire ana apune mui prophet. Aena neena omu 
ko unu haaoaie urine amiu, uri omu mui kalena mala 
e saunire mui prophet keu oto. Ana e urine omu ke 
haahonue totohota mu amamiu. Kira maa, kira kalei 
maa, uri omu kei roroa tahi uritaa maanie leine 1 
gehena? Aena neena, lio kau, noko usuneinie taau 
huni omu kira prophet, na kira saetaha, peira haau- 
suli; na "aeta mu heluini ada omu kei horoire, na ni 
repu talenasire ilenine poupou; na na muini omu kei 
reurepusire ilaona mui nume ni ruru iomu, na omu 
kei tetekelainire maanie na hanue ni takoie naeta 
hanue: uri hunie apune kira odotai ke rarao hahiomu 
hahaiteli ahesilana oto hahie makana, ure mai ana 
apuna Abel ini odotai, hule mai ana apuna Sakaria 
kalena Barakia, omu talei horoie kau i matolana nume 
maai na ora ni unuunu. Toohu noko unue huniomu 
uri, Ahutana muola ienini kei rarao oto hahie qaune 
ie. Jerusalem, Jerusalem, ini ko suheinie mui pro- 
phet, na ko seunie muini usuzeinilada e lae saana! 
haanite oto nou sasare dau hunie siokonilana mui 
kalemiu, mala kue ko lokoa mui kalena i hahana 
apaapana, na iomu omu serei. Lio kau, toliasilana 
huni omu nume iomu e gala. Ana noko unue 
huniomu uri, Talimaa ie, omu saa hei leesieu lou, 
na kaa saro lae hulaana omu kei unue uri, Deidehie 
ini ko lae mai inunuhaana satana Lord. 


24 


Oto a Jesus ko isitaa taau maanie lolata maai, ko 
laelae oto; na mui qaaromoisuli ineie e hule mai 
saana huni haatainilana hunie ana mu nume kire 
tohui ana lolata maai. Oto e alamire ko teuri hunire, 
Ni, omu ko leesie muola ienini? toohu noko unue 
huniomu uri, Toliasilana e saa lae ike ileu na taataa 

hau huni ke saohai ilenine na hue, tae hue asilana kei 
saro lae oto. 

Na maholo e io hai ano ilenine toloi henue i Olivet, 
mui qaaronoisuli ineie esi hule mai ana na e gala, 
kire kosi teuri hunie, oko unue huni emelu, muola ie 
kei oa ana maholo uritaa? wa na taa ni tolimaa ana 
oke haatai mei, na ani oretaa walumalau? Oto nea 
Jesus ko alamire ko teuri hunire, Omu ke lio talamiu 
mane naini e haatakalo iomu. Ana muini hune kei 
lae mai inunuhaana sataku na kire kei unue uri, Ineu 
a Christ: na kire ke haatakalora muini hune. Tae 
omu kei ronoa mui mae na tatarohaie ana ohotaa: 
tae omu ke lio talamiu mane da omu popolou itehu- 
laani: ana e saa mola oto oo uri muola ie kei siho oto 
mai; tae oretalana mone haike ue. Ana na mala kei 
taelai honosie na mala, na na apoloa honosie "aeta 
apoloa: na hiolona na nunu kei tola ana naeta mu 
henue. Tae ahutana muola na aehotalana salune 
ena. Ana maholo urinena ne kire kei qeloomu weu 
hunie tauneiniomu, na kire kei horo mae amiu: na 
omu kei nei muola ni ninidu upu hunie taena na 
apoloa aena sataku. Ana maholona haamauolana 
muini huze kei lae, na kire kei heiqeloqelora, na kire 
kei heininidu upu. Na «aeta mui prophet eroero 
hune kei taelai, ne kire kei haatakalora na muini 
hune. Na ana tataalana ko aalai ne manata dianana 
mala hune kei wawai elihoi. Na tae ini kei io susu 
oto hulaana oretalana, ne haaurilana ini urine kei lae 
oto. Ne houleinilana tataroha diana ie ana alahana 
kei .lae ana ahutana walumalau hunie meola ni unu 
haaoaine; mano urine oretalana kesi siho mai. 

Aena neena maholo omu koleesie muola ni heileledine 
kei haanaona hanue, a Daniel e unue oto kau ana, 
e oa ana leu maai (ini ko sali ke neisae manireizeinii), 
maholo uriLe na muini i Judea kire ke tahi ilenine 
mui toloi henue: wa naini i sinaha mane hei sisili wei 
nume huni luue muola i nume i»eie: wa naini i 
hohola mane olioli lou huni ke da tooni i»eie. Tae 
amaamasilana muini iada e maelo, na muini ko 
haahaasusu ana mui dine urinena! Tae omu ke 

arenai mane siho huni omu huni tehine ana rara, wa 
ana na dine sabbath : ana siohaana oto liutaa kei tola 
ana mui dine neena, na e kaa urine oto urei oto mai 
aehotalana walumalau hule mai ienini, na saa hei 
urine lou ana na dine. Ana oto kaa apeapehite urine 
ana mui dinena, haala haaurilana iteitana naini haike 
oto oo! tae aena ana muini lio hunilada e lae ne 
kei apeapehite ana mui dine neena. Maholona uri 
ana naini ko teuri huniomu uri, Lio kau, a Christ 
ne ienini, wa uri Ineii neena ; mane omu hiwalaimoli 
ana. Ana mui Christ eroero peie mui prophet eroero 
kire kei taelai, kire kei haatainie mui tolimaa oto 
paine na mu anoa; uri huni haatakaloa muini lio 
hunilada e lae, ana ohe kei madau urine. Lio kau, 
nou unu lalaunei eni oto huniomu. Ne uri ana naini 
ko teuri huniomu uri, Lio kau, ineii ilaona hanue 
sala; mane omu isiisitaa : wa uri, Lio kau, ineii 
ilaona ahi; mane omu hihiwalaimoli ana. Ana mala 
waariri ko alahitelie salo i qaalana sato, na leesilana 
ko lae hulaana suulana sato, kei urine lou ana 
haataine mai ana Kale ni inoni. Na tae na rae oto 
kei io ana na leu, ola mu hada kei meni ruru oto 
hahie ileune. 

Ne oto muola pilipili ana mui dine neena kei haro 
mano, na e saa hei tewa oto, na sato kei ulue maana, 
na warowaro saa hei toliasie lou raranana, na mu heu 
kei enuru maanie salo, na muola aailaa ilemi kei 
esuoloolo : maholo urinena tolimaa ana Kale ni inoni 
kei haatai mei tai leni: na taena na komu ni inoni 
ana walumalau kei io peie narana, na kire ke leesie 
Kale ni inoni ko lae mai ilenine mei salo pele nana- 
mana na manikuluana paine, oto kei usuneinie wau mu 
angel ineie ana naratai ehuri peine, oto kire kei siokoni 
ana muini ineie lio hunilada e lae maanie hai maai 
deni heiliu ne, mai ana nenedei salo hulaana naeta 
nenedei salo lou. 

Omu ke ronoa mei alahuune ana dano fig; maholo 
ke pesu maomaopue, na ko ure, omu -manatainie oto 
uri oku e karaini oto; urine lou iomu, maholo omu 


kei leesie muola urinena, omu ke manatainie oto uri 

34 ineie e karaini oto mai, oto ana aena maa. Toohu 
noko unue huniomu uri, Qauze ienini e saa suu ike, 
35 na muola ienini kaa saro oa mano. Ileni na ano kei 
36 suu, tae walaku oto saa suu ike. Tae kaa iteitana 
^àini huni ke manatainie haidine wa maholoi satona 
hulaana lou mu angel ileni na haike, na Kale haike 
37 lou, tae peie a Mamaa oto haliite. Tae mala ana 
qonina Noa, kei urine lou ana haataine mai ana Kale 
38 ni inoni. Ana mala kire ooo ana mui maholo puu 
wau ana luelue, kire nauneu, kire inuinu, kire totola 
hue kire tootoo poro, lae hulaana haidine neena a 
39 Noa e nii ae ilaona iola, na kire kaa manatainie 
hulaana luelue e tahe, oto e suheinire manomano ; 
kei urine lou ana haataime mai ana Kale ni inoni. 
40 Maholona na ro ini kei lai hohola ; suluilana taataa 
41 ini kei lae na ruana kei orea. Na ro keni kei meni 
puopuosie hau puopuo; suluilana naini kei lae na 
-42 ruana kei orea. Aena neena omu ke kakali lete: ana 
omu kaa manatainie haidine uritaa a Lord iomu kei 
43 lae mai ana. Tae omu ke manatainie leu ie uri aei 
nume ke manatainie maholoi liona uritaa inoni peli- 
peli ko reuhei ana, haala kei kakali hunie na e saa 
44 toliasie hunie ke akerainie nume ineie. Aena neena 
iomu noone lou omu ke io walamano: ana maholo 
omu kaa neineisae ana «e Kale ni inoni kei lae mai 
45 ana. ‘Ana atei ne mane liosuli neena ko kinekinetai 
ola na e saenanau, a alaha ineie ko neie hahire ana 
nume izeie, huni haadora ani neula sulie mui maholo ? 
46 Deidehie konikonihe neena, a alaha ineie kei oli mei, 
47 kei leesie palolana urine. Toohu noko unue huniomu 
48 uri, Kei neie hahie ahutana tootoolana. Tae uri ana 
49 konikonihe tataala neena kei ere ni sae uri, A alaha 
ineu ko haahiru; oto kei talaai seuseunie muini oana, 
50 kei talaai neuneu kei inuinu peira qeuqeue; a alaha a 
konikonihe neena kei oli mei ana dine e kaa maohie 
51 ana, na ana maholo e kaa manatainie, ne kei opa 
hitelie, kei toliasie na leu talana peira dau hahota : 
leu narana pei rete haune ana. 

Ana maholona alahuuteinilana alahana ni leni ana 
awalai keni haalu, kire mani ado ani light, kire ko 
isitaa huni lae honosie poro haalu. Na e lime ini ada 
e manata na e lime ini e qeu. Ana kira qeu kira tola 
makule ana mui light, na kire kaa tola rumu ike peii : 
tae kira manata kire tola rumu rapeitana mui light 
ikire. Oto ana maholo poro haalu ko haahiru, ahutada 
kire ko mamaurue, kire ko maamaahu. Oto e lai upui 
rodo mawataa na, Lio kau, poro haalu oto mai! Omu 
ke isitaa huni lae honosie. Oto ana maholona ahutana 
maeni keni haalune kire ko meni taelai, kire ko deu 
diana ana muilight ikire. Oto muini e qeu kire ko 
teuri hunie muini e manata uri, Molu ke nii rumu 
namelu; ana mui light iemelu ko eso maamaa. Oto 
muini e manata ko alamire kire ko teuri hunire, Ohe 
mane e saa ado melu na iomolu: tae molu ke lae 
saana kira holiholi, molu ke holi namolu. Oto ana 
maholo kire ko hiruei laelae ue i holi, poro haalu e 
hule mai; oto muini e mouqeline muola e lai sili peie 
i nume ana aharota: oto kire honoa maa. E mano 
urine purine lime keni haalu ue na esi lae mai, kire 
ko teuri, Lord, Lord, oke tahamaa amelu. Oto ko 
alamire ko teuri hunjre, Toohu noko unue huni omolu 
uri, Nou kaa manatainiomolu. Aena neena omu ke 
kakali lete, ana omu kaa manatainie haidine wa 
maholoi heidine. l 

Ana kei urihana inoni ko lae ani henue oto kei 
haraie mai mu hahuei konikonihe ineie, kei haadora 
ana tootoolana. Oto ko niie hunie naini e lime talent, 
na e ro ini hunie naini, na e taataa ini hunie naini; 
ko haadora urine sulie manatada; mano urine esi 
teulei hunie laena: oto lauleu ini e helesie lime 
talent keu, e lae ko esu me ola ani, ko sapeii lou ana 
e lime ini lou. E urine noone lou ini e helesie ro ini, 
e tarie lou e ro ini. Tae ini e helesie taataa ini e 
hoalai e eli talana e mumunie mei tooha a alaha ineie. 
Oto maholo tewa e liu na alaha mui konikonihe neena 

e hule mai, kosi iiteinire ani roroa. Oto ini e helesie 
e lime talent keu, e lae mai ko tola sapeie e lime talent 
lou, ko teuri hunie, Lord, o neie e lime talent aku: 
lio kau, nou terie lou e lime ini peii. Oto a alaha 
ineie ko teuri hunie, Diana ena, konikonihe diana na 
haikinetai: ana o kinetainie muola kaa hune, ne nekei 
neio hahie muola hune: oke nunuhei qeu mei ana 
ilenimaena alaha ioe. Oto ini e helesie e ro talent 
keu ko lae mai kosi teuri, Lord, o neie e ro talent aku, 
ne lio kau, nou terie e ro ini lou peii. Oto a alaha 
ineie ko teuri hunie, Diana ena, konikonihe diana na 
haikinetai, ana o kinetainie muola kaa hune ne nekei 
neio hahie muola hune: oke nunuheiqeu ana ileni- 
maena a alaha ioe. Na ini lou e helesie e ro talent 
keu ko lae mai kosi teuri, Lord, nou manatainio uri 
oko la otoi rararamaa, oko siosiokonie muola o kaa 
hasii ike, na oko dudurue muola o kaa tataainii ike: 
ne oto nou meu, nou lai mumunie talent ioe i makana : 
ineii ienini, oke da wau ola ioe. Oto a alaha ineie ko 
alamie ko teuri hunie, Konikonihe tataala na lalawa, 
o manatainieu mone uri noko siosio konie muola nou 
kaa hasii ike na noko dudurue muola nou kaa tataainii 
ike, na leu oto i sapemu huni oke niie tooha ineu 
hunie mala i nume ni tooha, hunie noko oli mei, nesi 
helesie tooha ineu peie lou na meola o tarie na. Aena 
neena omu ke da talent neena maanie, omu ke niie 
hunie ini awalai talent oto ana. Ana naini e hele oto 
nana ne sapeilana kei lae, hunie ke hele liutaa; na 
naini kaa hele ue nana, ne taasilana na meola e hele 
ana kau kei lae oto maanie. Ne omu ke asie wau 
konikomhe e asu tataweroa neena ilaona rodohono puu 
i sinaha: leu narana peie nanadi nihona ana. 

Tae maholo Kale ni inoni kei lae mai peie manikulu- 
haana na &hutana mu angel lou peie, ne kesi io 
ilenine naunekume ni menikuluhaana: na ahutana 
mala kei ruru i naona, me kesi opara mala inoni ko 
kakali sheep ko opaa mui sheep maanie mui goat: ne 
kesi neie mui sheep i qaloqalona, na mui goat i 
meumeuline. Ne oto Kin kesi ere uri hunie muini i 
qaloqalona uri, Malana iomu muini deidehie ana 

Amaku, omu ke lae mai, omu ke hele hu ana namiu 
alahana nou mougeline oto akau nemiu oto ure mai 
ana maholo poonilana walumalau e lae: ana nou 
hiolo, na omu haanaueu: nou marou, na omu haainu- 
hieu: nou nei mehura na omu tekuhieu; nou meitale 
na omu tooni hahieu: nou maemae, na omu maatolieu: 
nou 000 ilaona nume hoohoo, na omu maakalieu. Ne 
oto kira odotai kei alamie kire kei teuri hunie, Lord, 
maholo uritaa ni melu leesio o hiolo ne melu haanauo? 
wa o marou, ne melu haainuhio? Maholo uritaa ni 
melu leesio o nei mehuara ne melu tekuhio? wa o 
maitale ne melu tooni hahio? Maholo uritaa ni.melu 
leesio o maemae wa i nume hoohoo, ne melu maakalio ? 
Oto kin kesi alamire kei teuri humire, Toohu noko 
unue huniomu uri, Ana omu tete urine hunie tootalini 
hikana mu kele asiku meimei ienini, ne omu te urine 
ani hunieu. Purine ne kesi eri uri lou hunire muini i 
meumeuli uri, Kira haiuwesi, omu ke hoalai maanieu 
ilaona dune oto hu mougelilana e lae kau hunia qelu 
eroero ikire mu angel ineie. Ana nou hiolo, na omu 
kaa haanaueu: nou marou, na omu kaa haainuhieu : 
nou nei mehuara, na omu kaa tooni hahieu: nou 
maemae, na nou 000 ilaona nume hoohoo, na 
omu kaa maakalieu. Ne oto kire kei alamie lou 
uri, Lord, maholo uritaa ni melu leesio o hiolo, wa 
o marou, wa o nei mehuara, wa o maitale, wa o 
maemae wa ilaona nume hoohoo, ne melu kaa hele 
isulio? Ana maholona ne kesi alamire kei teuri 
hunire, Toohu noko unue huni omolu uri, Ana omu 
kaa teurine hunie tootaiini hikana mui kele ini 
meimei ie, ne omu kaa teurine hunieu. Ne muini 
ienini ke hoalai weu ana leu ni haaletehi oto hu: tae 
kira odotai ilaona maurihe hu. 

Oto e urine uri maholo a Jesus e unu manoa mui 
wala ienini, kosi unue hunie mui qaaronoisuli ineie 
uri, Omu manatainie uri e ro ata dine oto honosie 

rekelaoni kei siho oto, na uri qelolana Kale ni inoni 
kei lae huni repu talenasie ilenine poupou. Mano 
urine mui naohai priest na mui rato ni mane ana 
mala, kire ruru ana lolata ang numa naohai priest, 
kire saie ana Kaiaphas; oto qaro lete oto uri huni 
helesilana a Jesus ke lae oto ani erona, huni seuni- 
lana. Tae kire unue uri, Suuri ana houla, mane mala 
e maolaola itehulaana. 

Oto maholo a Jesus e oo i Bethania i numa Simon 
ini e tou, naeta keni e lae mai saana e helesie kaokao 
hau lagi ni suu tohurei ola ni henuilana ilalona, oto e 
linisie i qeune, ana e eno huni neune. Oto mui 
qaaronoisuli ineie e leesie, saeda esi tataala hahie, 
kire kosi teuri, E ue ko talei waetainie oto mola? 
Ana uri haaholineinilana ko lae, haala kira kei terie 
mu tooha hune ana, huni haadoa mu inoni meitale 
ani. Oto a Jesus e manataine saeda, kosì teuri 
hunire, Na taani omu ko kotahie keitaa hunie ? e qaoa 
meola diana hunieu. Ana mu inoni meitale kire talei 
oo onioni peiomu; tae ineu nou saa oo onioni ike 
peiomu. Na ana ineie e linisie rumu ienini hahieu, 
ne e teurine akau loosie aorileku kei laelae oto. 
Toohu noko unue huniomu uri, Houleinilana tata- 
roha diana ie ke lae ana iteitana na hanue ana 
ahutana walumalau, ne ladolana lou meola a keni ie 
e qaoa huni amasitoona ana. 

Mano urine naeta ini hikana awala mana rue, ini 
kire ko sasaie ana Judas Iskariot, e lae isaana mui 
naohai priest, ko teuri hunire uri, Omu ke niie na 
mei taa nakue, huni neke qeloa wau huniomu? oto 
kire holosie e olu aw&lai silver hunie.' Oto talimaa 
ana maholona kosi iroa hunie na leu diana huni 
ke qeloa. 

Oto etana na dine ani bread lalemo mui qaaronoi- 
suli esi lae mai saana Jesus, kire ko teuri, O sare da 
huni melu ke talamai itei huni oke naue rekelaoni ? 
Oto ko teuri hunire, Omu ke lae tai hulume saana 
a paleho, na omu ke teuri hunie, A Haausuli ko unue 
uri, Qoniku ko sisiho oto; neke qaoa rekelaoni i nume 
ioe, iemelu na mui qgaaronoisuli ineu. Oto mui 

qaaronoisuli e qaoa oto mala a Jesus e haatolaire ; 
oto kire talamainie rekelaoni. Oto e saulehi, oto e 
io iano kiraelu na awala mana rue; oto ana maholo 
kire ko neu, esi teuri hunire, Toohu noko unue 
huniomu, uri naini hikemiu kei qeloau. Oto saeda 
e la otoi hu oto hitoo, oto kire ko meni talaai ere 
taataa ini hunie uri, Ohe e kaa ineu, Lord? Oto ko 
alamire ko teuri, Ini e lolomainie nimana tararuru 
peieu ilaona nime, ini kei qeloau ne ena. Kale ni 
inoni ko laelae oto, mala usulana e lae oto ana ; tae 
amaamasilana inoni neena qelolana Kale ni inoni kei 
lae ana! e la otoi diana nana inoni neena, uri ke 
suuri hute mai. Oto a Judas, ini ne e qelo, ko teuri 
noone hunie, Ohe e kaa ineu, Rabi? Oto kosi teuri, 
Nei teuena o unue oto na. Oto maholo kire ko neu, 
a Jesus e da hoi bread, oto ko ere haadianaa kosi 
nisie ; na kosi haadora mui qaaronoisuli ana, peie ko 
teuri, Heleana, naue; hasioku ne ienini. Na ko da 
kaokao, oto ko ere haadianaa, na kosi niie hunire, pele 
ko teuri, Omu ke mani inu oto ana; ana apuku ne 
ienini ana haalune, ahesilana ko lae oto itehulaana 
muini hune, huni luhe orahaa ana. Na noko unue 
huniomu uri, Talimaa oto ie nou saa hei inuhie lou na 
eweewei vine, na kaa saro lae hulaana haidine neena 
nekei inu haalu ana oto pei omu ana alahana a Amaku. 

Oto kire kana mano, kire si isitaa taau hunie toloi 
henue i Olivet. 

Oto ana maholona a Jesus kosi teuri hunire, Molù 
kei meni mauo aku siiri i rodo: ana usulana e lae oto 
uri Nekei seunia kakalihe, oto mui sheep ana koruhei 
sheep kei tatana oto. Purine nekei saro taelai nekesi 
naomiu oto i Galilea. Oto a Peter ko alamie ko teuri 
hunie, Uri ana ahutada kire ko meni mauo amu, 
na tae ineu oto nou saa roroa mauo amu. Oto 
a Jesus ko ere hunie uri, Toohu noko unue hunio uri, 
Oto ana hairodo ienini, kue e saa nara oto na o kaa 
saro tateineinieu oto haaolu. A Peter ko teuri hunie, 
Leu i sapeku oto uri huni neke mae oto peio, nou saa 
roroa tateineinio. Na ahutana mui qaaronoisuli kire 
ko meni ere oto noone urine. 


66 


36 


37 
38 


39 


40 


41 


42 


MATTHEW 26. 51 





Mano urine a Jesus na muini peie kire ko lai hule 
ana leu kire saie uri i Gethsemane, oto ko teuri hunie 
mui qaaronoisuli ineie uri, Omu ke io iano kai leu 
huni neke lae neke arenai paro ileu. Oto ko tolea 
Peter na ro kalena Sebede, oto e talaai pupulueie 
saena na e pilinie. Oto ana maholo urinena kosi ere 
huniraelu uri, Saeku ko la otoi hu, e adona oto hunie 
maena : molu ke io kai leu, molu ke liolio kau peieu. 
Oto ko kele laelae taau maaniraelu, na ko ladainie 
maana ko arenai, ko unue uri, Mamaa, uri ana ke ola 
mamadau, kaokao ienini ke aia maanieu: tae peie 
mane leu 1 saeku e oa, tae leu oto i saemu. Oto ko 
oli mei saana mui qaaronoisuli, ko lio tooada ko 
maahu oto, oto ko ere hunia Peter uri, B ue, uri molu 
saa roroa lio ike peieu na taataa maholoi sato? Molu 
ke lio, molu ke arenai; mane molu daolalo ana 
malaahonalamiu: lioa aailaghaana taane ana, hasio 
mone e geto. Ruana lou na maai laena, ko arenai ko 
teuri, Mamaa, oto ienini kaa aia maanieu, ana ohe 


43 Nou kaa inuhie, ne leu i saemu ke oa oto urine. Oto 

ko hei oli lou, ko leesiraelu kire ko maahu, ana 
maadaelu e hie. Oto ko hoalai lou maaniraelu, 
olune na arenaine ko oniana oto taataa mei wala 
neena. E mano urine kosi oli saana mul qaaronoi- 
suli, na ko teuri hunire, Molu ke maamaahu, molu ke 
mamalo: lio kau, maholoi satona ko karaini oto, 
na qelolana Kale ni inoni kei lae ilaona nimada orahaa. 
Taelai, kolu ke laelae: lio kau, ini ko qeloau ko 
nanauhikolu mei. 

Oto ana maholo ke ereere ue, lio kau, a Judas, 
naini hikana awala mana rue, ko lae mai, na mala 
hune peie, pei naihi na pei die, uraana mui naohai 
priest na mui ratonimane ana mala hune. Ne oto ini 
e qeloa-ko ere haaluelu hunire ko teurini uri, Ini oto 
neke nono pele, ineie oto ena: molu ke helesie oto. 
Oto ko tolana nao susuhia Jesus oto, ko teuri hunie, 
Diana, Rabi; na ko nono peie. Ne oto a Jesus ko 
teuri hunie, Malahuku, oke qaoa leu o lae mai hunie. 
E mano urine kire si lae mai kire ko nii nime hahia 

hikana muini peia Jesus ko darasie naihi ineie, oto ko 
repusie konihonihe naohai priest ko tapa tekelainie 
alinana. Ne oto a Jesus ko teuri hunie, Oke silihei 
elihoi ana naihi ioe i talana! ana ahutana muini ko 
hele naihi kei maesie naihi. Uri oko neineisae ana 
uri nou kaa saka ike ani haatohune ana Amaku, 
hunie kei usuneinie mai na mu angel, kire kei hune 
liutaana awalai legion mana rue? Tae ana kei urine 
haaoailana mu usuusu kesi lae uritaa uri kei hahuei 
urine oto? Oto ana maholoi sato neena a Jesus kosi 
ere hunie mala uri, Omu isitaa mai mala uri hunie ino- 
ni horohoro peli pei naihi na pei die huni helesileku ? 
Na oto onioni nou talei ooo nou haahaausuli ilaona 
lolata maai na oto omu kaa helesieu. Tae qaolana 
ahutana muola ie huni haaoailana oto mu usuusune 
mui prophet. Mano urine ahutana mui qaaronoisuli 
esi meni pola maanie, kire ko tehi. 

Oto malana e helesia Jesus, kire kosi tolea i numa 
Kaiaphas naohai priest, kira haausuli na mui ratoni- 
mane kire mani loko oto akau ana. "Tae a Peter e 
lulusulie e haataulie, e hule oto wau ana numa 
naohai priest, oto e sili oto peire, e io iano peie mu 
palopalo, hunie ke leesie muola i oretaa. Oto mui 
naohai priest na ahutana pulitaa ni leilei kire ko meni 
heitalenainie na muola ni unu haaoaie eroero hahia 
Jesus, huni kire kesi seunie ; na kire kaa lio tooani 
ike, na na muini hune e lae mai kire ko unu haaoaie 
eroero. Mano urine e ro ini esi puri mei, kererue ko 
unue uri, À mane ienini e unue uri, Ineu nou saka 
huni oho asilana nume maai a God, oto e olu ata 
haidine neke taelainie lou. Oto naohai priest ko 
taelai, ko ere uri hunie, Uri o saa alaalami ike ? muola 
taa ni ie kire ko unu haaoaii hahio ? Oto a Jesus e 
rohu. Oto ne naohai priest kosi teuri lou hunie, Noko 
sale satana God ini ko meuri hunio, hunie oke unue 
huniemelu, uri ioe ohe a Christ, Kalena God. A Jesus 
kosi teuri hunie, Nei teuena, O unue oto na. Na 
ineu noko unue huniomu uri, Talimaa ienini omu kei 
leesia Kale ni inoni ko io i qaloqalona nanamana, na 

maholona naohai priest kosi hakasie tooni ineie, pele 
ko teuri, E hahuei ere tauteu oto hunia God: na taa 
ni kolu ko saro haiheitalea lou na mala ni unu haa- 
oali? lio kau, molu ronoa oto mui wala tauteu hunia 
God: molu ko neineisae uritaa ? Oto kire ko alamie, 
kire ko teuri hunie, E adona oto uri ke mae. Mano 
urine kire si nisu honosie maana, kire ko hihidelie : 
oto naeta muini e rapusie ani nimada, ko ere urini 
uri, Ioe a Christ, oke ere ni prophet keu huni emelu : 
atei ni ne e rapusio na? . 

Na a Peter e io i sinaha i lolata, oto naeta keni 
haalu e leesie e lae mai saana ko teuri, Ioe ohe noone 
lou peia Jesus ni Galilea. Oto ko tateineinie i maada, 
ko teuri, Nou kaa hahuei manatainie muola oko unui 
ne. Oto e isitaa wai mamalutana nume, oto naeta 
keni e leesie, kosi teuri hunie na muini ileune, uri, A 
mane ie lou ohe e oo peia Jesus ni Nasareth. Oto ko 
tateineinie ko ere ni haapune oto uri, Nou kaa hahuei 
manatainie oto inoni neena. Oto e kaa tewa lou 
mala e ureure hai leune kire ko lae mai kire ko teuri 
hunia Peter uri, Toohu ioe noone hikada, ana apani- 
lemu ko haahouo. Oto ana maholona ko talaai ere 
ni heiuwesine, ko ere haihonoai uri, Nou kaa hahuei 
manatainie oto inoni neena. Oto ana maholona 
kue ko tolana nara oto. Oto a Peter kosi amasitoo 
ana mei wala a Jesus e unue hunie uri, Kue e saa 
nara ue, na o kaa saro tateineinieu oto haaolu ; oto 
ko la wai loutaa i sinaha, ko nara uloulo. 

Oto e dani oto, na ahutana mui naohai priest na 
mui rato ni mane ana mala hune kire mani wala huni 
heukama honosia Jesus hunie saunilana: Oto kire 
hoosie, kire kosi tolea wau, kire si toliasie hunia 
Pontius Pilate à governor. 

Oto a Judas, ini e qeloa neena, e leesie uri kire ko 
lei mae ana kosi hei onisae lou, ko haapuoa mui tooha 
olu awalai silver neena hunie mui naohai priest na 

20 


mui ratonimane, peie ko teuri, Nou deu orahaa, ana 
nou talei qelo tototala oto mola ana me epu kaa dau 
walanaike. Oto kire ko teuri hunie, Na mei taa ni 
amelu neena ? ioe oto oke neineisae ana. Oto e asie 
hou mui tooha i nume maai, ko la wai loutaa, ko lai 
lio. Oto mui naohai priest e la wai da mui tooha, 
kire kosi teuri, Anaine na kaa diana ike huni uri kolu 
ke hei neie lou mui tooha ie ana leu ni tooha ni, ana 
mui tooha waaitei epu ne. Oto kire ko meni wala, 
kire kosi holie ano ni kaokao ni makana, huni hei- 
heitolineinie mu awataa ana. Aena leune ne kire 
harainie anona uri, Ano ni epu, hule oto mai ana mu 
dine ie. Oto haaoailana mei wala unulana e lae ana 
Jeremia na prophet, uri, Kire da olu_awalai silver 
neena, holitana ini kire haaholineinie, mu kale ni 
Israel e haaholineinie kau; oto kire nii weu hunie 


‘ano nl kaokao ni makana, mala a Lord e hatonainie 


oto hunieu. 

Oto à Jesus e ure i naona governor: oto governor 
kosi dolos! ana uri, Ni, loe Inemauri mui Judea? 
Oto & Jesus uri, Ne ni oto oko unui ne. Oto mui 
naohai priest na mui rato ni mane kire ko qelu wala 
ilenine, tae kaa alamire oto oo. Oto a Pilate ko teuri 
hunie, Uri o kaa rono kire ko unu haacaii muola 
hune urine honosio? Tae kaa alamie ana iteitana na 
mei wala oto oo: hulaana a governor ko la otoi 
panataine. Na ani houla tolahana oto a governor uri 
huni ke luhesie hunire na taataa inoni kire hoosie, na 
ini kire ko saetooana. Na oto ana maholona taataa 
inoni ada kire hoosie, mala e mani manatainie oto, 
satana a Barabas. Oto maholo kire ruru a Pilate esi 
dolosiada uri, Omu saetooana uri huni neke luhesie 
ini uritaa huniomu? ohe a Barabas, wa ohe a Jesus 
sailana uri a Christ? Aena ana ko liosaie uri kire 
qeloa wau ani lio i naeimaana. Oto maholo e io 
llenine naunekume ni leine, hue meie e usuneinie 
naeta ini saana, ko teur, Mane o dada na meola 
hunia odotai reena : ana e la otoi motaahieu siiri ie 
ana nou maahu qolea. Oto mui naohai priest na mui 
rato ni mane kire ko susuaili hunie mala huze, uri, 

huni kire ke haatohua Barabas, na ke dau tekelainia 
Jesus. Ne oto a governor ko alamire uri, Atei hika- 
darue ni omu saetooana huni neke toliasie huniomu ? 
Oto kire ko unue uri, A Barabas. Oto a Pilate e 
teuri hunire, Kei urine na mei taa nekesi qaoa hunia 
Jesus, sailana uri a Christ? Oto ahutada uri, Rapu 
talenasilana kei lae ilemine poupou. Oto imeii uri, 
Ana na taa ni? neitei meola aela e qaoa? Oto kire 
ko meni tea oto uri, Rapu talenasilana kei lae ilenine 
poupou. Oto a Pilate ko leesie uri e saa roroa qaoa 
oto na meola tae uri mala ko talaai maolaola 
liutaana holai nao, ne esi da mei wei ko hoda nime 
1 naona mala hune, peie ko teuri hunire, Nou kaa 
roroa ike ana apuna ini odotai ienini; ne omu ke 
neineisae oto ana. Oto ahutana pulitaa kire ko meni 
alamie oto ilaona taataa mei wala uri, Apune hahiemi, 
na hahie mui kalemami. E saro mano urine ne esi 
luhesia Barabas hunire; oto ko repusia Jesus esi 
qeloa hunie kire ke rapu talenasie ilenine poupou. 

Oto mui soldier a governor kire tolea Jesus tai 
numa governor, kire si rurue ahutana mae. Oto 
kire ko taasie tooni ineie maanie kosi toonie ana 
na tooni noro. Oto kire ko hirie mui walo kaukeu 
huni rorodara, kire ko neie i qeune, na maai rade 
i qaloqalona, kire kosi pouruuru hahie, kire ko 
haahaamasi ana, kire ko teuri, Deidehio oto, Ine- 
mauri nana mui Judea! Oto kire si nisuhie, kire si 
da maai rade kire si daroie i qeune ana. Oto kire 
haahaamasi ana mano kire si taasie tooni neena 
maanie, kire ko toonie lou ana tooni ineie, kire kosi 
tolea wau huni repu talenasie ilenine poupou. 

Oto maholo kire ko isitaa, kire kosi lio tooana 
naeta ini ni Kurene, satana a Simon: oto kire ko deu 
ramoramoa hurie huni ke anainie poupou ineie. Oto 
kire ko lai hule ana leu kire harainie Golgotha, 
uri leu mala rarata, kire kosi niie hunie wine kire 
aroqaie pei pulu, huni ke inu, oto e mami ohonana e 
kaa sare inu. Oto kire rapu talenasie oto ilenine 
poupou, kire kosi ado ana mu tooni ineie, kire ko 
hehutoo hunii: na kire si 1o hai ano kire ko kakalie. 

Oto kire ko neie tai hahona gaune mei wala neena 
kire gelusie ilenine kire usue uri, A Jesus ienini 
Inemauri nana mui Judea. Na e ro mane horohoro 
peli kire rapu talenasirerue tararuru peie, naini i 
galogalo na naini i meumeuli. Oto mala ko liu ileune 
kire ko ere tauteu hunie kire ko teileinie qaude, kire 
ko teuri, Hoe, a oho asie nume maai, na a tohu 
elihoi ana olu heidine, oke haaurio oto na; oko nei 
Kalena God, oke si siho hou maanie poupou. Urine 
lou mui naohai priest ko haamasiana na mui ratoni- 
mane lou na mui haausuli, kire ko teuri, E roroa 
haahaaurie kau mala aopa; tae e saa haaurie ike 
maraana. Ineii Inemaurì nana mu Israel; huni ke 
siho hou oto ana maholo ie maanie poupou, hunie 
kolu si hiwalaimoli ana. E nounorutoo ana God, 
ko ola ke oke haadai ana, ana ko saetooana taane : 
ana e unue uri, Ineu oto Kalena God. Na ro horohoro 
peli lou kire rapu talenasirerue tararuru pele kererue 
ko leledie noone urine. 

Oto rodohono e dau hahie ahutana hanue talaae 
ana onona na maholoi sato hulaana siwana na maholoi 
sato. Oto ana siwana na maholoi sato a Jesus e 
soi ana mei wala paine uri, Eli, Eli lama sabakthani? 
uri, God ineu, God ineu, e ue oto o tahi maanieu ? 
Oto «aeta ‘mu heluini kire ko ureure ileune kire 
rono, kire ko teuri, A mane ie ko soia Elija. Oto 
lauae naeta ini hikada e huru ko lai da mei loi- 
loisi, ko haahonue ani vinegar ko susuie ana maai 
rade ko da huni ke haainuhie. Oto na muini ko teuri, 
Neekau, kolu ke saro haiadei keu ana ohe a Elija 
ko lae mai ko haaurie. Oto a Jesus e saro soi ana 
mei wala paine, esi toliasie manomanona. Na lio 
kau, sala kire lohea honotana nume maai e haka ure 
tai lemi e lai hule oto hai ano: na nunu e nunu, na 
mu heu ko teitelihite: na tahanilana mui kiliqeu ; 
na muini maai hune e maamaahu keu kire ko taelai 
elihoi; na kire isitaa maanie mui kiliqeu ana maholo 
e taelai oto kire si lai aratoto ana huilume maai, kire 
haatai hunie muini hune. Oto mane kenturion peie 
muini ko totola i aena, kire ko kakali ana Jesus 

maholo kire leesie uri e nunu, na waluolana qaolani 
e lae, kire mau inunuhaani, kire ko teuri, Toohu oto a 
mane ie Kalena God. Na maeni keni hune ileune 
kire ko heiadei tane haatau, muini e luluisulia Jesus 
ure i Galilea, na e raretainie kau. Na a Mary 
ni Magdala noone peire, na a Mary nikana James, na 
a Joses, na nikana ro kalena Sebede. 

Oto e saulehi oto, na «aeta inoni e mai urei 
Arimathea, satana a Joseph, e lae mai, ineii lou 
qaaronoisuli a Jesus: ineii le e lai saana Pilate, ko 
haatohue rae ana Jesus. Oto a Pilate ko hei usunei 
huni kire ke lai niie wau. Oto a Joseph e tolea rae 
ana esi uloa ana sala rerea, oto e lai neie laona kiliqeu 
haalu ineie, kive didie ana hau: oto ko huesie nikei 
heu peine honosie maana kiliqeu, kosi hoalai. Oto a 
Mary ni Magdala ileune, na naeta Mary lou, kererue 
10 hatarea kaline. 

Oto haidine i haho, dine i purine dine ni talamaine, 
mui naohai priest na mu Pharise kire ruru saana 
Pilate, kire ko teuri hunie, Mane ouou, melu ko 
amasitoo ana a eroero neena maholo e maumauri 
ue, e unue uri, E olu heidine oto na neke taelai elihoi. 
Aena neena oke unue walamu mane naini e wailie 
kiliqeu ke lai hulaana olune na dine; mane da na 
mui qaaronoisuli ineie kire lae mai i rodo kire pelie, 
oto kire kesi unue hunie mala uri, E taelai maanie 
muin ie mae oto na takalona haipuri kesi aela liutaana 
ini holai nao. .Oto a Pilate kosi teuri hunire, Koruhei 
kakakali oto amiu; omu ke lae, omu ke da mane 
kire wailie, mala omu manatainie oto. Oto kire lae 
taau, kire da mane naini e wailie kiliqeu, kire ko neie 
tolimaa ana hoi heu, na koruhei kakakali oto peinire. 

Oto ana dine sabbath i upui rodo, oto mola i mahuo- 
huo ana etana na dine ani week, a Mary ni Magdala 
e lae mai, kererue naeta Mary, uri huni leesie kiligeu. 
Na lio kau, nunu peine e nunu: ana angel a Lord e 
siho mai urei leni, e lae mai hue tekelainie hau 

maanie maana kiliqeu, ne esi io ilenine. Na sapena 
e urihana waariri, na tooni ineie e huhu rerea mala 
snow : na kira kakakali kire si erieriri peie mauteini- 
lana; oto kire nei oto mala mui rae: oto angel e 
alamire esi ere uri hunie maeni keni uri, Mane moro 
maumeu: ana nou manatainie uri moro ko heitalea 
Jesus kire rapu talenasie ilenine poupou. Neii e 
aia ileu; ana e taelai oto mala e unue oto kau. 
Moro lae kau mei, moro leesie talahuliana leu a Lord 
e enoeno ana. Na moro ke tolana lae taau, moro ke 
unue hunie mui qaaronoisuli ineie uri, E taelai oto 
maanie muini e mae oto; na lio kau, ko naomiu 
i Galilea; omu kesi leesie oto ileune: ineu ni noko 
unue huniomoro. Oto kererue tolana isitaa maanie 
kiliqgeu peie maune na saemanona oto liutaa, oto 
kererue ko huru huni unuleni saana mui qaaronoisuli 
ineie. Na lio kau, a Jesus e odoi rerue, ko ere 
urinij Ke diana huni omoro. Oto kererue ko lae 
takoie kererue ko hele ana aena, pei pouruuru 
hahie. Oto a Jesus ko teuri hunirerue uri, Mane 
moro maumeu : tae moro ke lae tai unue saana maeni 
esiku huni kire ke hoalai hai Galilea, ne kire kesi 
leesieu oto ileune. 

Oto maholo kererue ko laelae ue, lio kau, naeta mu 
heluini hikana koruhei kakakali e lae wai henue, 
ko ladoa saana mui naohai priest ana muola qaolani e 
lae. Oto kire ruru peie mui rato nimane, kire ko 
meni wala, oto kire ko nii tooha hune nana mui 
soldier neena, pele kire ko teuri, Molu ke hahuei unue 
oto uri, Mui qaaronoisuli ineie e lae mai i rodo, oto 
kire pelie ana maholo melu maahu. Oto uri ana 
tatarohaie ana muola ie ke pelei tarohia governor, 
iemelu melu kesi epuie hunie omu kei lai sapelaku, 
Oto kira hele tooha, kire dau oto mala kire hatonai 
ola hunire ani: oto kire tarohaie mu wala «eena saana 
mul Judea hule oto ana mui dine ie. 

Oto mui qaaronoisuli awala mana eta kire lai Gali- 
lea, ilemine toloi henue a Jesus e hatonainie hunire. 
Oto kire leesie, kire pouruuru hahie: tae peie naeta 


18 mu heluini hikada e neisae rueruaa. Oto a Jesus elae 

mai saada, ko teuri hunire, Mani niilana sakana e 

19 mani lae oto hunieu ileni na mai ano lou. Aena leune 
ne omu ke lae omu ke da uri taena na komu ni inoni 
ke nei qaaronoisuli oto, ani lotomaailada ilaona satani 

20 Mama, na Kale na Lioa Maai: ni haausulire kire 
ke tolai sulie taena na ola nou hatonainii huni omu: 
nalio kau, ineu oto peiomu suli heidize, lae hulaana 
oretalana walumalau, 

TATAROHA DIANA 
MALA 


A MARK E TAROHAINIE 


Aehotalana tataroha diana ana Jesus Christ, Kalena 
God. 

Mala kau usulana e lae oto hai laona Isaia 
prophet uri, 

Liokau, noko holai usuneinie hurulaa ineu wai 

naomu, 

Ini kei salea tala ioe; 

Walana naini ko uloulo ilaona hanue sala uri, 

Omu ke dau diana ana tala a Lord, 

Omu ke -haaodoa mu leu ni laelae ineie. 
A John e lae mai, ini e lolotomaai keu ilaona 
hanue sala na e laelaeli wala kau ana onisaena 
hunie saeasilana mu orahaa. Oto ahutana hanue 
i Judea e isiisitaa manomano kau saana, na ahutada 
wal Jerusalem manomano lou ; na kire mani helesie 
lotomaaine ana i wei peine i Jordan, ko haahaahoue 
mu orahaa ikire. Na a John ie e tooni eni warauhui 
kamel, na lokoqaio ineie ani teeteei keu i denumana, 
na naula ana mu oru na mui vinidue ni meesu. Na 
e laelaeli wala kau, ko teuri, Naini ko saka liutaaku 
ko poo puriku, na nou kaa malisine neke oromai iano 
huni luhesie hoo hahi ae ineie. Ineu nou lolotomaai 
emiu enl wel; tae imei oto kei lolotomaai emiu ana 
Lioa Maai. 

Oto qaolana e lae ana mu dine na, uri a Jesus 


e auta mai urei Galilea, na e helesie lotomaaine ana 

John i Jordan. Ne laulau maholo ko hane taa oto 
maanie i wei, ko leesie salo ko euhora, na Lioa mala 
hiroiku ko sisihio oto i hahona: na mei wala e loho 
oto mai urei leni uri, Kaleku ni ioe mane maai ineu, 
nou lai lio saetooamu. 

Na lauleu, Lioa ko peesie taau honi hanue sala. 
Na e hai awalai dine e liue laona hanue sala maholo 
a Satan ko malamalahona ana; na e oo saana mu poo 
nì meesu ; na mui angel e raeraretainie kau. 

Na maholo qelolana a John e lae oto, ne a Jesus 
kosi lae hai Galilea, ko laelaeli wala ana tataroha 
diana a God, pei ko teuri, Mui maholo e 0a mano oto, 
na alahana a God ko karaini oto mai: omu ke 
onionisae, omu ke hiwalaimoli ana tataroha diana. 

Oto ko aweawe i reune iqe i Galilea, kosi leesia 
Simon kererue a Andrew asina Simon kererue ko 
elu ana ape ilaona ige: ana kererue ro mane ni wee- 
sine. Ote a Jesus ko teuri hunirerue uri, Moro ke 
lulu isulieu, na nekei qaoomoro moro ke nei ro mane 
weweisi inoni. Oto kererue tolipuri leuae ana mu 
ape, kererue ko luluisulie oto. Oto e kele lae taau 
maanie leune, na ko leesia James kalena Sebede, na 
asine a John, kererue lou laona iola ko seumaa mu 
ape. Oto lauleu ko soirerue oto : oto kererue tolipuri 
ana amadarue a Sebede laona iola peie muini kire 
waalre, kererue ko ahe isulie. 

Oto kire ko lai Kapernaum; na lauae ana dine 
sabbath ko lae sili wei nume ni ruru na ko haahaausuli. 
Na kire panatainie oto maai haausuline ineie: ana 
€ haausulire e urihana naini nanamana ne ana, na kaa 
urihana ike mu haausuli ikire. Na lauae wai nume 
ni ruru ikire naeta inoni lioa madamada ne ana; oto 
e awaraa, ko teuri, Na mei taa oalamami na oalamu, 
Jesus ini ni Nasaret? uri o lae mai huni deu 
tekelainiemi? Ineu nou manatainio oto, loe ini maai 
a God. Naa Jesus e ereana, ko teuri, Rohu oto, oke 
isitaa maanie. Oto lioa madamada e papatainie ko 
awaraa ana mei wala paine, kosi isitaa maanie. Na 
anena e mani deu raelu mano, lae hulaana kire mani 
wala maraada, kire teuri, Na taa ni ie? maai haau- 

suline haalu ne! ko haatolanainie mui lioa mada- 
mada ani sakana, na kire ko alaana oto walana. Na 
tarohana e hou lilikeli leuae ana ahutana hanue i 
Galilea kalikelie. 

Na lauae, maholo kire isitaa taau maanie nume n1 
ruru, kire kosi lai sili i numa Simon kererue a 
Andrew, na a James kererue a John e hakusiraelu. 
Na a keine hunaona Simon maena mamadali e tolea ; 
na lauae kire ko haaronoa ana; oto e lai hele i 
nimana, ko taea oto; oto maena mamadali neena 
e tolana aia oto maanie, na kosi raratainire oto. 

Na oto i seulehi, maholo sato ko suu, kire ko 
ruruheinie mai saana ahutana muini ko maemae, na. 
muini mu lioa ni orahaa ada. Na ahutana mala 
ana hulume na e mani ruru i mara nume. Oto 
e haaurie muini hune mui maela haiaopai e totolera, 
pei e sikerainie mui lioa ni orahaa hune; na e kaa 
maaire mui lioa ni orahaa ni ere, aena kire mana- 
tainie oto. 

Oto dine i hahona, oto i upui rodo na, e taelai ko 
isitaa oto, kosi hoalai laona hanue sala, ko arenai oto 
i leune. Na a Simon na muini oto peie kire lulu 
isulie; na kire lio tooana oto, kire kosi teuri hunie, 
Ahutana mala ko meni loohio oto. Na ko teuri 
hunire, Kolu ke haitale taau laona mu hulume 
hatarea muini ie, uri hunie neke laelaeli wala lou wei 
leune ; ana nou isitaa mone hunie me ola na. Nae 
lai sili weu ana mu nume ni ruru ikire ko kelie 
ahutana Galilea, ko laelaeli wala na ko sikerainie oto 
mu lioa ni orahaa. 

Na naeta tou e lae mai saana, ko haatohu ana, pei 
ko pouruuru hahie, kosi teuri hunie, Uri ana saemu ke 
urine, o saka taane huni haarereau. Oto saena ko la 
otoi amasie, kosi susueinie nimana, ko hele wau ana, 
kosi teuri hunie, saeku taane urine ; haarerealamu ke 
lae lou. Na lauae mu osa e tolana mola oto, na 
haarerealana e lae oto. Na e ereana oto hitoo, na e 
tolana usuneinie oto wau, na kosi teuri hunie, Oke 
kinetainio mane o unue na meola saana naini: tae 
oke hoalai, oke haatainio saana priest, na oke toto 

18 


45 


> C9) N 


11 
12 


MARK 2. 12 


ahuio ana o rerea lou mala a Moses e haatola ana, 
huni unu haaoaine nada. Tae e isitaa taau, na ko 
talaai tarohainie oto liutaa, na ko haahoue me olana, 
lae hulaana a Jesus kaa lai sili ike haadai ana mu 
hulume, tae eioio haatau laona mu henue sala: na 
kire ko aheahelidu mei saana uraana taena na leu. 

Na mu helui dine e liu na ko lai sili lou i Ka- 
pernaum, na kire ko tarohainie uri neli oto saadaelu. 
Na muini hune e ruru, lae hulaana kaa talada oto 
lou, na 1 mara nume haike lou: na ko laladoa mei 
wala hunire. Na kire ko lae mai, kire ko anainie 
mal saana naini e loku, e hai mane ko anainie oto. 
Na oto kire kaa lai hule ike saana aena ala e 
hune, kire kosi akerainie mu raho i koluhana nume 
^ei ana: na kire tahanie oto, kire kosi ukue hulite 
hou ini e loku neena e eno oto ilenine. Na a Jesus 
e leesie hiwalaimoline ikire, kosi teuri hunie ini 
e loku neena, Kaleku, kire saeasie oto mu orahaa 
ioe. Tae mu heluini ana mu haausuli e io iano 
ileune, kire ko looloonai i saeda uri, E ue a mane ie 
ko .tete urine? ko ere tauteu oto: atei ni e saka 
huni saeasi orahaa, tae taataa ini hahaiteli, a God 
oto? Na lauae a Jesus, ana e manatainie i saena 
uri kire ko looloonai urine i saeda, kosi teuri hunire, 
Na taa ni omu ko looloonainie mu olana i saemiu 
hunie na?  Neitei leu e mamadau, huni unulana 
hunia loku uri, Kire saeasie oto mu orahaa loe; wa 
huni unulana uri, Taelai, oke suluie hulitemu, oke 
aweawe? Tae hunie omu ke manatainie uri Kale 
ni inoni e saka mai ano huni saeasilana orahaa (ne 
esi teuri hunia loku uri) Ineu noko unue hunio, 
Taelai, oke suluie hulitemu, oke lae tai nume ioe. 
Oto e taelai, na e tolana suluie hulite, ko loutaa 
tai naoda manomano; lae hulaana anena e mani 
deuraelu, na kire kosi soi haamanikulua God, kire 
ko teuri, Kolu kaa leesie ike urine oto oo. 

Oto ko hei loutaa lou i reune iqe; na ahutana 
mala hune e ruru saana, na ko haahaausulire. Oto 
ko lae apalili, na kosì leesia Levi kalena Alphaeus 
ko io ana leu ni nei tooha, oto ko teuri hunie, Oke 
lulu isulieu. Oto e taelai ko lulu isulie. Oto qaolana 
e lae urini, uri e io iano ana naune i nume ineie, 
na mu inoni totola tooha na kira orahaa hune kire 
ko io iano tararuru peia Jesus na mui qaaronoisuli 
ineie: aena kire hune, na kire ko luluisulie oto. 
Na mu haausuli ana mui Pharise, maholo kire 
leesie uri e nau ruru peira orahaa na peira totola 
tooha, kire kosi teuri hunie mui qaaronoisuli ineie, 
Ko neuneu pei ko inuinu ruru peira totola tooha 
na kira orahaa. Na a Jesus e rono urine, esi teuri 
hunie, Mala e aailaa e kaa harihunie mane kurekure, 
tae peie muini ko maemae; nou kaa lae mai huni 
haraie kira odotai, tae pele kira orahaa. 

Na mui qaaronoisuli a John na muini mui Pharise 
e oloolonau keu: na kire ko lae wai saana kire kosi 
teuri hunie, E ue ni keu mui qaaronoisuli a John 
na muini mui Pharise ko oloolonau, tae mui qaaronoi- 
suli ioe kire kaa olonau ike? Oto a Jesus e teuri 
hunire, Uri memela i muma maena e tola hue uri kire 
ke olonau, maholo a poro e tola hue ne ue peire ? 
maholo a poro e tola hue ne ue peire, ne kire saa olo- 
nau ike. Tae goni kei siho, maholo taasilana poro e 
tola hue kei lae maanire, «e kire kesi oloolonau 
ana dine ena. Naini saa loamenaa na lahui tooni 
oto ana mei loamena haalu: ana ko teurine, mei 
loamena neena kei weiwei, ini haalu ne maanie ini 
lalahue, oto kesi haka aela maanie holai nao. Na 
naini saa dedeie wine haalu laona mu atea teeteei 
poo lalahue: ana ko teurine, wine neena kei poo 
hitelie mu atea teeteei poo neena, oto wine ko aela 
oto, na mu atea teeteei poo noone lou; tae kire 
ko dedeie wine haalu laona mu atea teeteei poo 
haalu. . 

Oto qaolana e lae urini, uri e liu ana dine sabbath 
laona mu hohola ni korn; na mui qaaronoisuli ineie e 
talaal huhu laelaei ana mu hunui korn. Na mu Pharise 

kosi teuri hunie, Liokau, na taa ni kire ko qaoa ola 
kaa adona haatolana huni qaoa ana dine sabbath ? 
Oto e teuri hunire, Omu kaa unue ue na mei taa 
ni a David e qaoa oto kau, maholo siohaana e tataala 
kau, na e hihiolo, ikire na muini lou peie? Ana e lai sili 
uritaa i numa God ana qonina Abiathar a naohai priest, 
e da mui bread kire koni akau e naui, na e kaa adona 
ike haatolana huni neui tae e adona oto mui priest, 
na e hei niie lou hunie muini peie? Na e teuri 
hunire, Haaholalana dine sabbath nani inoni, tae 
kaa haaholalana inoni ike nana dine sabbath: aena 
urine na Kale ni inoni izeii oto Lord hahie dine 
sabbath lou. 

Na e lai sili lou ana nume ni ruru, na naeta inoni 
ileune nimana e heko. Na kire toomaie, uri ohe kei 
haaurie ana dine sabbath wa haike ; uri hunie kire ke 
qelu wala ilenine itehulaana. Na e teuri hunie inoni 
ne nimana e heko uri, Oke taelai i matolakaelu. Oto 
kosì teuri hunire, Ohe e adona haatolana huni hele 
diana ana dine sabbath, wa huni hele aela? huni 
haaurie naini wa buni haamaesie? Tae kire rohu kaa 
nu. Oto e toomalraelu ani saewasune, ana saena e 
hu hahie saeda e hau, ne kosi teuri hunie inoni ne 
uri, Oke susueinie nimemu. Oto e susueinie: oto 
nimana e qieqiala lou. Oto mui Pharise e isitaa, kire 
kosi ruru wala hahie peie kira Herod, uri hunie kire 
kei seunie uritaa. 

Na a Jesus na mui qaaronoisuli ineie kire ko hoalai 
i 1qe; na mala hune urei Galilea e lulu isulie: na 
urei Judea, na urei Jerusalem, na urei Idumaea, 
na urei reune Jordan poo wau, na urei henue kalikelie 
Tur na Sidon, mala hune oto, ana kire ronoa muola 
paine liutaa e qaoi, kire ko lae wai saana. Na e unue 
hunie mui qaaronoisuli ineie, uri huni na iola ke io 
loosie oto aena mala hune, mane kire puli saana: 
aena e haaurie muini hune; lai hulaana na muini mui 


maela paine e taqaosire kire ruruhie uri huni kire 

ke hele mola i totomana ana. Na mu lioa mada- 
mada, maholo kire ko leesie, kire ko lai ladamai- 
nire iano honosie, kire ko awaraa, ko teuri, loe 
oto Kalena God. Na e ereada oto hitoo mane kire 
houleinie oto. 

Na e hanetaa tai tolona hanue, esi haraie wai saana 
na muini oto isulie saena : oto kire si lae taau saana. 
Oto e haatolaie awala mana rue, hunie kire ke oo oto 
saana, na hunie ke usuzeinire oto taau huni laelaeli 
wala, na huni manatainie nanamana huni sikerainie 
mu lioa ni orahaa ; na a Simon e hei saie lou satana 
url a Peter; na a James kalena Sebede, na a John 
asina James; na kererue ie e hei saie lou satadarue 
uri Ro Boanerges, sailana uri, Ro kalei loulou: na a 
Andrew, na a Philip, na a Bartholemew, na a 
Matthew, na a Thomas, na a James kalena Alphaeus, 
na a Thadeus, na a Simon a Kananaios, na a Judas 
Iskariot, ineii lou ie e qeloa kau. 

Na ko lai sili tai nume. Na mala hune e hei ruru 
lou, lai hulaana kire kaa manatainie ike kire ke nau 
bread uritaa. Na aleini ineie e ronoa, kire ko isitaa 
taau uri huni kire ke helesie oto : ana ‘kire unue uri, 
Ko herohero oto. Na mu haausuli e lae hao urei 
Jerusalem e teuri, A Beelsebub oto ana, na lou, I 
nunuhaana a alaha hahie mu lioa ni orahaa ko 
sikerainie oto mu lioa ni orahaa. Na e haraire wai 
saana, na e ere ni alahuuze, A Satan ke hei sikerainia 
Satan lou uritaa? Na uri ana na alahana kei opaa 
maraana, ne alahana neena saa hei ure oto lou. Na 
uri ana na nume kei opaa maraana, ne nume neena 
saa ure oto oo. Na uri ana a Satan e haukama 


‘honosie maraana, na ko opaa oto maraana, ne e saa 


hei ure oto oo, tae oretalana mone oto. Tae naini oto 
saa lai sili hahie na ramo i nume eie, bunie nolie 
mui tootoolana, na kaa saro holai hoosie ramo neena ; 
ko mano urine ne kesi nolie nume eie. Toohu 
noko unue huniomu, Saeasilana ahutana mu orahaa 
kei lae hunie mu kale ni inoni, na mu wala ni ere 
tauteune noone lou kire ke ere tauteu eni: tae 
iteitana naini ke ere tauteu hahie Lioa Maai ne 

saeasilana saa lae oto oo hunie, tae kei adona oto 
leine hahie orahaa hu: aena kire unue uri, Lioa 
madamada ne ana. 

Oto a nikana na maeni esine esi hule; na kire ko 
ure tai sinaha, kire kosi usuneinie naini saana, kire 
ko haraie taau. Na mala hune e io ahuie; na kire 
ko teuri hunie, Lio kau, a nikemu na maeni esimu 
tai sinaha kire ko looloohio. Oto ko alamire, kosi 
teuri, Kiratei ni a nikeku na maeni esiku? Oto 
e mani toomaie muini e io iano ahuie, kosi teuri, 
Liokau, a nikeku le na maeni esiku! Ana naini oto 
ko sulu isulie muola saena Amaku ileni eni deuleni, 
ineie oto a asiku, na a inieku, na a nikeku. 

Oto e hei talaai lou haausuli i reune iqe. Na mala 
hune liutaa e ruru saana, lai hulaana e taelie iola, na 
e io iano wai iqe ; na ahutana mala hune i reune iqe 
ione. Na e haausulire ana muola hune ani alahuune, 
na esi teuri hunire ana maai haausuline ineie, uri, 


. Omu ke rono: Liokau, Naeta ini ko tatataai lite e 


isitaa uri huni tataainie mui lite; na qaolana e lae 
urini, uri maholo ko tatataai, mu helui lite e usu i 
reune tala; na mu menu e loho mai kire ko neui. 
Na naeta mu helui lite e usu ilenine mei heuheue, leu 
mei. makana kaa piola ike ana: na sato e qaa, ne esi 
raranie ; na oto ana kaa susuumi, kire ko nunulu oto. 
Na naeta mu helui lite ko usu i matolana mui walo 
kaukeu, oto mui walo kaukeu ko taelai, kire ko 
melusii, oto kaa ahu ike. Na «aite mu helui lite e 
usu ilaona me ano mola, oto kire ko ehu kire ko qito 
ko peipeine tae; kire ko hunu, olu awala, na ono 
awala, na tanalau. Na e teuri, Ini ko too alinana 
huni rono, ke rono oto. 

Na maholo e qala, muini e io kalikelie peie awala 
mana rue ko dolosie mui alahuune ie ana. Na 
e teuri hunire, Niilana huniomu ana moola e 
asa ana alahana a God: tae hunie muini i sinaha, 

ASIA, 


qaolana ahutana muola ani alahuune: uri huni 
kire ke lio ani liona, na kire ko suuri lio saiola; 
na hunie kire ke rono ani ronona, na kire ke suuri 
rono saie; mane da ma kire ke aliu, oto saeasilana kei 
haro lae oto hunire. Na e teuri hunire, Uri omu kaa 
sale alahuune ie? na omu kesi sale uritaa ahutana 
mu alahuune? Ini ko tatataai lite kosi tatatainie oto 
mei wala. Na ikire oto ni ie i reune tala, leu tataini- 
lana mei wala ko lae: na maholo kire rono oto, oto 
lauae a Satan ko lae oto mai, na kosi leue mei wala 
tataainilana e lae ada. Na ikire oto ni ie noone lou 
urine tatainilada e lae ilenine mei heuheue, na ikire, 
maholo kire ronoa oto mei wala, ko tolana hele 
maemae oto ana; tae kaa imimine ike ada, tae ko io 
mola ni deune; mano urine, maholo siohaada ko 
tataala, wa ko teuneinire itehulaana me wala kire ko 
tolana mauo oto. Na naeta muini aopa lou neena 
tataainilada e lae 1 matolana mui walo kaukeu ; ikire 
oto ni ie kire ronoa oto mei wala, oto erona ana 
tarieolana, na saehanalilana mu ola hune aopa lou ko 
lai sili lou eni, kire ko melusie oto mei wala, oto ko 
mamasui. Na ikire oto ni ie tataainilada e lae ana 
me ano mola; muini ne ko ronoa mel wala, na ko 
tekuhie oto, na ko huzu oto, olu awala, na ono awala, 
na tanalau. 

Na e teuri hunire, Uri kire tolea mai na light uri 
huni neilana i hahana ma maraohu, wa i hahana 
hulite, na ohe kaa hunie neilana 1 talahuliana? Ana 
e kaa meola ike mumunilana e lae, tae hunie aelilana 
ke saro lae taane; wa e kaa meola ike aluhilana e lae, 
tae hunie ke saro haadai taane. Ana naini e too 
alinana huni rono, ke rono oto. Na e teuri hunire, 
Omu ke lio talamiu ana muola omu ko ronoi ; toto- 
hota omu ko totoho ana, ne kire kesi totoho lou 
huniomu ana: na sapeilana oto lou huniomu. - Ana 
ini e hele oto nana, ne niilana oto lou hunie: na ini 
kaa hele ue nana, ne taasilana oto maanie na meola e 
helehelesie kau nana. 

Na e teuri, Alahana a God e uri, domana oto 


ana na inoni ko asie mui lite hahie makano; 

na ko maamaahu na ko taetae i rodo na i atowa, 
na oto mui lite na ko gagito tae ko peipeine oto, 
na neii oto kaa manatale uri e ue. Ana makano 
ko hunuhunu oto tohune ani huehuei ola; kire ko 
holai ureure, oto huebuana ko nei, oto mu huehuei 
ola kosi repo oto. Tae maholo mu huehuei ola ko repo 
oto, ne ko tolani usuneinie naihi taau, aena halisi e 
repo oto na. 

Na e teuri, Kolu ke hatonainie alahana a God uri 
domana na taa? wa kolu ke alahuuteinie ani alahuune 
uritaa ? Domana oto hoi litei mustard, na ie, maholo 
tataainilana e lae oto hahie makano, ana ko la otoi 
meinei aela maanie taena na lite ko oo 1 kolune 


.makano, tae maholo tatainilana e lae oto, kosi qaqito 


tae, ko si lai peine anie taena na ola kire hasie 
i hohola, na mui sasara paine ko nei ana; lai hulaana 
mu menu ni leni ko oaoa taane i mamalutana. 

Na e laladoa mei wala hire ani alahuune hune 
urine, mala kire manatai ronoa oto: na uri ana aiana 
alahuune e kaa ere ike nada oto oo: tae e unu 
tahanainie taena na ola hunie mu tohunei qaaronoi- 
suli i»eie ana e qala. 

Oto ana taataa haidine ena, maholo e haro saulehi 
oto, esi teuri hunire, Kolu ke atoholo oto i reune iqe 
poo wau. Na kire tolipuri ana mala hume, kire si 
tolea oto peiraelu laona iola mala e talei io oto Na 
naeta mu helui iola lou e hakusie. Na mawasideni 
oto ko horo na mu heuliahe oto ko lomosie 10la, lai 
hulaana iola ko honu oto ani sulu. Na ineie wal 
puri, ko eno i hulite ko maahu: na kire ko haalioa, 
pei ko teuri hunie, Haausuli, o kaa neisae ana kolu 
ko mae oto? Oto esi lio, kosi ereana oru, na 
e teuri hunie iqe uri, Oke rohu, oke noto oto. Na 
oru kaa oru oto, oto esi la molai anie holaa. 
Na e teuri huniraelu, E ue omu ko talei meu- 
meu? uri hiwalaimoline e aia ue amiu? Oto 
kire ko la otoi meu liutaa, kire ko ereere maraada 
uri, Sio, atei ni ie, aena oru na iqe ko rono oto mola 
ana walana ? 

Na kire ko lai arapuu i reune iqe poo wau, oto 
i henue mui Gerasa. Na ko siho oto maanie iola, na 
naeta inoni e uraana mu kiliqeu lioa madamada ne 
ana kosi odoie, na ini ie e talei ioio laona mu kiliqeu : 
na naini oto kaa hei hoosie lou, haike oto, na ani ieli 
haike oto; aena hoosilana e talei lae hunehunaa oto 
ani ieli na ani walo hahie aena, na oto kei mousie oto 
mu ieli, na ko papatainie oto mu walo hahie aena : 
na iteitana naini oto oo kaa aailaa huni haaloie. Na 
oto onioni, i rodo na i atowa lou, oto laona mu 
kiliqeu na tai tolona hanue, ko awaawaraa oto, na ko 
hoaie sapena ani heu. Oto maholo e leesia Jesus na 
e haataulie, ne kosi huru hou ko qouruuru hunie; na 
ko awaraa oto ana mei wala paine, kosi teuri, Na mei 
taa ni oalamu na flaku, Jesus, Kalena God Ini e 
Liutaa? Noko saie satana God hunio, uri mane o 
haamotaahieu. Ana e teuri hunie, Lioa madamada, 
oke isitaa taau maanie a maena. Na e dolosi ana 
uri, Atei ni satamu? Oto e teuri hunie, Sataku a 
Legion; ana melu la otoi hune. Na e haatohue 
hunehunaa uri mane sikerainire oto maanie hanuena. 
Na nikei alaa ni poo wai leune ko susude ana me 
hanetaana tai tolona hanue. Na kire ko haatohu 
ana, ko teuri, Oke usuneiniemelu taau ilaona mu poo 
taaune, uri hunie melu ke lai sili ada. Oto kosi 
maaire oto. Oto mui lioa madamada e isitaa taau, 
kosi lai sili ana:mu poo: oto alaa ni poo neena e 
mani pola sulie mei hanetaana hai iqe, kire urihana 
oto e ro mola, na kire mani inu oto i wei. Oto mala 
e haahaanaure ko tehi kire ko lai tarohainie i hulume 
na lou i henue kalikelie. Oto kire ko lai leesie me 
olana qaolana e lae. Oto kire ko hule saana Jesus, 
kire ko leesie ini mu lioa ni orahaa e ooo ana ko io 
oto lano, e tooni oto, na e manata oto, ini ne legion e 
oo ana: oto kire maau. Na mala e leesie kosì unue 
hunire ana qaolana e lae uritaa hunia maena mu lioa 
ni orahaa e ooo ana, na ana mu poo noone lou. Na 

MARK 5. 34 
kire ko talaai eitanaie huni ke hoalai maanie taiteli- 
18 hana hanue ikire. Na maholo ko deu huni taelie 
iola lou, ne ini mu lioa ni orahaa e ooo kau ana e 
19 haatohu ana huni ke hakusie oto. Na e kaa maaie 
ike, tae e teuri hunie, Oke oli tai nume loe saana 
aleini ioe, na oke houleinie hunire ana muola e .lai 
peine neena a Lord e qaoi nemue, na ana e amasio 
20 oto. Oto e lae wau, na e talaai tarohainie wai 
Dekapolis muola e lai peine neena a Jesus e qaoi 
nana: na ahutana mala e mani panatainie oto. 
21 Na a Jesus e atoholo lou ana iola i reune iqe poo 
22 hao, oto mala hune e ruru saana: na e ure i reune iqe. 
Na naeta naohai mane hahie nume ni ruru ko lae mai, 
satana a Jairus: na ko leesie oto, kosi lai ladamaii 
23 aena, na ko eieitanaie hunehunaa ko teuri, Kele pule 
ineu tatahana oto huni ke mae oto: uri huni oke lae 
taau oke qaoa ana nimemu, uri hunie haaurilana ke 
24 lae oto, hunie ke mauri. Oto esi hekusie ; na mala 
hune e lulu isulie, na kire ko ruruhie. ' 
25 Na naeta hue, apu raharaha ko seunie awalai helisi 
26 mana rue oto, na e talei saesape salu hunehunaa ana 
mala kurekure hune, na e talei asie oto tootoolana, 
na oto kaa peie ike, tae e kele aeaela kau maanie 
27 holai nao, ana e ronoa tarohana Jesus, oto esi lae mai 
i matolana mala i purine, na e kele hele mola i 
28 totomana ana tooni ineie. Ana e teuri keu, Ana neke 
kele hele mola i totomana ana tooni eie, ne haauri- 
29 leku ke lae oto. Na lauae hulaa ni epu ana e talei 
aate oto; na e hineinie oto i sapena uri e mauri oto 
30 maanie mei maela paine e taqaosie neena. Na lauae 
a Jesus, ana e manatainie maraana uri mel sakana 
ana e isitaa kau, kosi eliu i matolana mala, ko teur, 
31 Atei ni e hele ana tooni ineu. Na mui qaaronoisuli 
ineie e teuri hunie, Oko leesie mala hune ie ko talei 
ruruhio, na uri oko unue uri, Atei ni e hele aku? 
32 Na e mani toomairaelu manomano uri huni leesie 
33 keine e qaoa meola na. Tae a huena ko meu oto pei 
ko erieriri, na ana e manatainie oto meola na qaolana 
e lae kau hunie, ne kosi lae mai ko lai ladainie 1 
34 naona, kosi unue ahutana walaimoline hunie. Na e 

teuri hunie, Kaleku, hiwalaimoline ioe e haaurio ; lae 
taau ani henuelamana, oke mauri oto maanie mei 
maela paine e taqaosio neena. 

Na maholo ko ere ue, kire ko laelae mai ure tai 
numa naohai mane hahie nume ni ruru, ko teuri, A 
kalemu e mae oto: e ue oko kotaahia Haausuli oto 
lou? Tae a Jesus, ana e kaa tolai sulie ike mei wala 
kire unue na, kosì teuri hunia naohai mane hahie 
nume ni ruru uri, Mane o maumeu, oke hiwalaimoli 
mola haliite. Na e kaa maaie naini huni ke luluisuli 
pele, tae a Peter haliite, na a James na a John asina 
James. Na kire ko lai hule saana numa naohai mane 
hahie nume ni ruru; na ko leesie kire ko eeno, na 
muini hune ko naranara, ko tatako hitoo. Na e lai 
sili weu, kosi teuri hunire, E ue omu ko eeno, ko 
naranara? kele pule ena e kaa mae ike, tae ko 
maahu. Oto kire masi maanie. Tae ineie, ana e 
panitorara mano, kosi tolea amana kele pulena na 
nikana na ikiraelu lou e hakusie na, na ko lai sili ana 
leu kele pule »e ana. Na ko hele ana nimana kele 
pulena, kosi teuri hunie, Talitha kumi; ere olisilana 
uri, Kele pulena, noko unue hunio, oke taelai. Na 
lauae kele pulena e taelai, ko laelae hailiu oto; ana 
awalai helisi mana rue oto ana. Na kire tolani anea 
oto ani anena paine. Na e ere adaelu oto hitoo mane 
^aini e manatainie meola na: na e unue kire ke nii 
ana. 


6 


Na e auta maanie leune; na e lai aratoto ana 
hahuana hanue ineie; na mui qaaronoisuli ineie ko 
luluisulie. Na maholo dine sabbath e haro hule oto, 
kosi talaai haahaausuli tai nume ni ruru: na muini 
hune e ronoa kire kosi panataine, ko teuri, Muola ie 
e urei tei ana a mane ie ? na lou, Saiolana uritaa ni ie 
niilana oto hunia mane ie, na mu anoa e lai peine 
ie e ue ne qaolana ko laelae ana nimana? Ohe kaa a 
aduedu ni ienini, kalena Mary, na asina kira James, 


na a Joses, na a Judas, na a Simon ? na mu iniana 

che kire kaa mani oo kau peikolu? oto kire ko 
mauo urine ana. Naa Jesus e teuri hunire, Makata- 
inilana prophet saa lae, tae ana hanue ineie hahaiteli, 
na oto saana aleini ineie, na oto 1 nume ineie. Na e 
kaa qaoa ike taataa me anoa ileune, tae peenie e qaoa 
mamana ini ana nimana kire maemae, na e haaurire 
oto. Na e panatainie sae rueruana ikire. 

Na e laehie mu henue ko haahaausuli. 

Na e haraie mai awala mana rue, na e usuneinire 
taau too ro ini na too ro ini; na e niie hunire nana- 
mana paraitana mu lioa madamada; na e haatolaire 
uri mane kire tolea na meola hunie laeha, tae peenie 
na apa haliite ; bread suuri, mai suuri, haa suuri hunie 
mai ni haa ikire; tae hunie kire ke hoosie meola 
hahi ae: na uri, mane kire tooni ana ro koat. Na 
e teuri hunire, Omu ko lai sili i nume ana iteitana na 
leu, omu ke io susu ileune lai hulaana omu ko 
saro hoalai maanie ileune. Na iteitana na leu kaa 
takuhiomu, wa kire ke sulu isulie walamiu, ne ma- 
holo omu ko isitaa taau maanie ileune, omu ke tataai 
asie mui makana loho e rarao ana aemiu hunie me 
unu haaoaine nada. Oto kire si isitaa taau, ko 
laelaeli wala uri kire ke onisae oto. Na kire sikerainie 
mui lioa ni orahaa hune, pei kire suuhie ani rumu 
muini huze e maemae, na kire haaurire oto. 

Na Herod a inemauri e ronoa; ana satana e 
hou lilikeli oto: na e teuri, A John a Lotomaai e 
taelal maanie muini e mae oto, aena neena e saka 
huni qaolana mu anoa ie. Tae naeta mu heluini 
aopa e teuri, A Elija oto na. Na "aeta mu heluini 
aopa lou e teuri, Na prophet oto, domana oto naini 
hikana mui prophet. Tae a Herod maholo e ronoa, 
esi teuri, A John, nou taasie oto qaune, neii e taelai 
oto. Ana a Herod noone e usunel e hele mautaa oto 
ana & John, na e hoosie oto wai nume hoohoo aena 
ana a Herodias, hua Philip a asine: ana e tolea kau 
nana. Anaa John e teuri keu hunia Herod, E kaa 
adona ike haatolana uri hunie oke tolea hue a asimu. 
Ne a Herodias kosi heukama honosie, ko sare saunie 
oto; na oto kaa madausie ike; ana a Herod e 

mauteinia John, ana e manatainie uri na mane odotai 
na e maai, na oto e kinekinetainie. Na maholo e 
ronoa, saena e talei puo oto; na e roronoa pei ileni- 
maena. Na haidine e sada hunie e siho oto, uri 
a Herod e da nauhe ana dine e hutaana hunie mu 
alaha ineie, na hunie mu kaptain honosie mu molai 
mane, na hunie mu naohai inonii Galilea ; na maholo 
kalena Herodias ie kele keni e lai sili weu ko 
maomao, oto e lai sului lohona a Herod ana, ikire na 
muini lou e eno peie hunie naune; oto a inemauri 
e teuri hunia kele pulena, Oke sukaaku ana iteitana 
na meola isulie saemu, na neke niie wau hunio. Na 
e ere ni haapune hunie e teuri, Iteitana na meola 
oko sukaaku, ne neke nile wau hunio, lai hulaana 
apani alahana ineu. Na e isitaa taau, ko teuri 
hunia nikana, Na mei taa ni neke suke? Oto ineie 
uri, Qauna John a Lotomaai. Na e tolani lai sili 
leuae saana inemauri, na e suke, ko teuri, Saeku uri 
hunie oke niie oto ie hunieu lao nime qauna John 
a Lotomaai. Oto saena inemauri e la otoi hu; 
tae itehulaana mei wala ni ere haapune ineie, na 
itehulaana mala e io ana naune, oto e kaa sare leledie 
oto. Oto lauae a inemauri esi usuzeinie naeta soldier 
ana mui kakalihe ineie, na e haatolaie uri hunie 
tolalana qaune mai: oto e lai lamasie qaune i nume 
hoohoo, na e tolea mai qeune laona nime, na e 
lai niie hunia kele pulena; na a kele pulena e 
hei niie lou hunia nikana. Na mui qaaronoisuli ineie 
e rono urine, kire si lae wai suluie rae ana, kire 
ko lai neie wai kiliqeu. 

Na mui hurulaa e hei ruru lou saana Jesus; na 
kire kosi unue hunie ana ahutana muola kire qaoi 
ne, na taena na ola lou kire haahaausuli eni. Na 
ko teuri hunire, Omu ke hoalai haatau taau laona 
hanue sala, omu ke kele mamalo kau. Ana muini 
hune ko talei laelae mai na ko laelae taau, na e 
kaa maholo ike ke gala huni kire ke nau. Oto 
kire kosi hoalai ana iola takoie hanue sala haatau. 
Na mala e leesire kire ko laelae oto, na 


muini hune e losaie oto, na kire mani huru lou 

ileune i henue maanie ahutana mu  hulume, 
na kire hule oto i naoda. Na e siho ione, 
na kosi leesie mala hune, na saena ko la otoi 
amasire, aena kire urihana mu sheep kaa ini ni 
kakakalire oto: na e talaai haausulire ana muola 
hune. Na maholo e apau oto, mui qaaronoisuli 
ineie e lae saana, kire kosi teuri, Hanue sala 
ne ie, na e apau oto: oke unue kire ke lae oto, 
hunie kire ke laehie mu henue na mu hulume 
kalikelikie, ni holie muola ni «a ikire. Tae e ala- 
mire ko teuri hunire, Omu ke dau neula ada. Oto 
kire ko teuri hunie, Uri melu ke lai holi bread ana 
ro tanalai penny, uri hunie melu ke nii ada? Oto 
ko teuri hunire, E nite hoi bread amiu? omu 
ke lai lio. Na maholo kire manatainie, kire si 
teuri, E lime ata, na e ro hoi ie. Oto e haatolaire 
uri kire ke mani io oto iano ana mui pulitaa 
haiaopai ilemine hahalisi meuri. Oto kire si io 
iano sulia mu damaa, too tanalau, na too lime 
awala. Oto e da lime hoi bread neena pei ro hoi 
ie na, esi lio alelena ileni, ko ere haadianaai, kosi 
nisi mu hoi bread neena; na e haadoraelu mano- 
mano ana ro hoi ie na. Oto kire mani neu, kire 
pote. Oto kire ko onimei konie mui neula kire 
nisii, awalai mei mana rue e honu, na ana mu 
hoi ie noone lou. Na mala e na mu hoi bread 
neena e lime molai mane. 

Na lauae e tau rarahie mui qaaronoisuli ineie huni 
kire ke ni ae laona iola, uri hunie kire ke holai ato 
ana naeta poo niiqe poo hao i Bethsaida, haawalie 
ko saro unue mala hune ke lae. Na e ere haamano 
oto hunire, esi hoalai tai tolona hanue huni arenal. 
Na e saulehi oto, na iola e tahe upuupu oto ana 
1qe, na tae ineii oto maraana i henue. Na maholo e 
leesire kire ko suehie ani hotena, ana dani e hite i 
naoda, ne kosi lae saada mala oto ana haina na 
maholoi liona i rodo, ko atoatoae ilenine iqe; na 
saena uri ke lae liutaada oto: tae ikire oto, maholo 
kire leesie ko atoato ae ilenine iqe, oto kire kosi 
unue uri na akalo oto, na kire ko ere lole oto: 

ana kire mani leesie oto, na saeda e iolaha oto. 
Tae e tolana ere peire, kosi teuri hunire, saemiu ke 
la molai dodo: ineu taane; mane omu meumeu. 
Oto e hane tae saada laona iola; ne mawa kosi 
mou: oto kire talei panatainie oto liutaa 1 saeda : 
ana kire kaa lio saie ike ana mu hoi bread neena, 
tae saeda e hau oto. 

Na kire saro ato mano, kire si lai arapuu i henue 
i Genesaret, kire kosi hune oto i one. Na kire 
ko siho ione maanie iola na, oto mala e manatainie 
oto, na kire talei huru kelikelie ahutana mu henue 
ana hanuena, kire ko talaai anaini heiliu ana mui 
maemaea ilenine hulitada, hunie mu leu kire ko 
ronoa uri ineie ani. Na ana taena na leu e lai 
sili eni, ana mu punui nume, wa ana mu hulume, 
wa ana mu hohola, kire kosi lai neie mui maemaea 
laona mu heraiusine kire kosi haatohu ana uri 
huni kire ke hele mola i totomana ana ohé nonoana 
tooni ineie : na muini e hele mola i totomana ana 
kire mani meuri oto. 


7 


Oto mui Pharise e ruru i saana, peira mu helui 


-haausuli lou, kire urei Jerusalem keu, na kire 


leesie oto uri na mu heluini ana mui qaaronoisuli 
|eie e nau bread ana ninime tauteu, na uri kire 
kaa hohodalii oto. Ana mui Pharise, na ahutana 
mui Judea, ana kire kaa hohoda nime raerae, kire 
saa nau ike, kire ko sulu isulie mui wala tatarau 
uraana wauwada: na maholo kire ko oli taau maanie 
heralusine, ana kire kaa lolotohire, kire saa nau 
ike: na na muola huwe lou urine kire helesii oto 
huni sulu isulii, uri hodalilana mu kaokao, na mu 
nime, na mu atea bras. Na mu Pharise na mu 
haausuli e dolosi ana, uri, E ue ni keu mui qaarono- 
isuli ioe kaa sulu isulie mui wala tatarau e uraana 
mui weuwakaelu, tae kire ko neu mu bread ikire 


6 ana ninime tauteu? Na e teuri hunire, A Isaia e 

la otoi goni diana amiu kira luqei deudeu, mala 


usulana e lae kau, 

Mala ie ko haahaamau eku ana nidude, 

Tae saeda e haatau ue wau maanieu. 

Kire ko haaweora mola ani gaoolana hunieu, 

Kire ko haahaausuli ana mui wala haatola mu. 

inoni. 4 
Omu ko tolipuri ana haatolana a God, omu kosi hele 
mautaa ana mui wala tatarau ikire mu inoni. Na e 
teuri hunire, Omu ko la otoi leledi toohu ana haatolana 
a God, uri huni omu ke sulu isulie mui wala tatarau 
iomu. Ana a Moses e unue kau oto uri, Oke haamau 
ana amamu na nikemu; na lou, Ini ko ere tataala ana 
amana wa ana nikana, ne ke hahuei maesii oto: tae 
omu ko unuunue uri, Ana naini ke unue hunia amana 
wa hunia nikana uri, Na meola neena oke tarie 
aku huni ke peio, ne e Korban oto, sailana uri, 
Niine oto; ne omu kaa maaie lou hunie qaolana 
na meola hunia amana wa hunia nikana; omu 
kosi gao tototala ana walana God ana mui wala 
tatarau iomu, omu ko hei tola tatarau lou eni: na 
muola hune lou urine omu ko talei qaoqaoi oto. 
Oto e hei haraie mai mala hune saana, esi ere uri 
hunire, Omu ke mani qaaronoisulieu, na omu ke 
salola oto: e kaa me ola ike ko oo i sue ana mu 
inoni, na ko sili hou ana ne kire kesi haamadaa : 
iae peie muola ko isiisitaa maanie na inoni ikire 
neena kire kei haamadaa «a inoni. Na e lai sili 
tai nume e tolipuri ana mala, ne mui qaaronoisuli 
ineie kosi dolosie alahuune ie ana. Na kosi teuri 
hunire, Uri iomu omu puo noone lou urine? Uri 
omu kaa lio saie oto uri, taena na ola urei 
sue ko lai sili hou ana na inoni, ne e saa haamadaa 
oto oo: aena e kaa lai sili ike i saena, tae oto i 
lana, na ko hei lae lou i elitehu? ko haarerea taena 
na mei neula? Na e teuri, Mu ola ko isiisitaa taau 
maanie na inoni, ikire neena kire ko haamadaa na 
inoni. Ana ure ilalo ana, ure i saena mu inoni, 
mui neisaena tataala ko isiisitaa taau, mu aeae 
ni olana, mu peline, mu horo mamakine, mu mesine, 

mu saehanaline aela, mu paloma tataala, erona, hele 
raramaana, maa tataala, ere tauteune, neisae tohai- 
nine, qeuqeuana: ikire muola tataala ienini kire 
ko isiisitaa taau urei lalo na ko haamadaa na inoni. 
Oto e loutaa maanie leune, kosi hoalai i teitelihana 
hanue i Tur na i Sidon. Na e lai sili ana naeta 
nume, na e sare da uri naini»ke suuri manatainie oto : 
tae e kaa mumuni oto oo. Tae lauae naeta hue, 
keli pule ineie lioa madamada ne ana, ana e ronoa, 
kosi lae lae saana ko lai ladainie sulie aena. Na 
a huena hue ni Grik, komu ineie urei Surophenikia. 
Na neii ie ko haatohu ana uri huni ke sikerainie lioa 
ni orahaa maania kalena. Na e teuri hunie, Oke 


 holai toliasie memela hunie kire ke haro pote kau: 

ana e kaa diana ike huni da mui neula ana memela 
huni asileni ana mu usu. Tae e alamie ko teuri 
hunie, Haike ena, Lord: ana mu usu i hahana table 
na ke na mu ehuhuei neula ana memela. Na e teuri 
hunie, Aena mei wala ie oke hoalai oto ; lioa niorahaa 
e isitaa oto maania kalemu. Oto e hoalai oto tai 
nume ineie, na e lio tooana kele pulena ko eno oto 
i hulitana, na lioa ni orahaa e isitaa oto maanie. 

Na e hei isitaa lou taau maanie taitelihana hanue i 
Tur, na kosi lai tahaunudara ana hanue i Sidon ko lai 
hite i iqe i Galilea, 1 matolana taitelihana hanue i 
Dekapolis. Na kire ko tolea mai saana naini e punu 
kaa ere taa ike; na kire kosi haatohu ana uri ke gaoa 
ana nimana. Oto e hoaa maanie mala hune na e 
qalasirerue oto, ne kosì susueinie riiriine i elinana, ko 
nisu, kosi hele i totomana ana meana; na ko lio 
alelena i leni, kosi awasirahe oto, kosi teuri hunie, 
Ephphatha, uri, Oke taha oto. Na alinana kosi taha 
oto, na walo e hoosie meana ana ne e takaluhe oto, 
na kosi ere taa oto. Oto e ere ada oto hitoo uri mane 
kire unu tahanainie saana naini: tae ana ko ereereada 
oto hitoo urine, ne kire kosi houleinie oto liutaa 
maanie holai nao. Na kire ko la otoi panatainie 
oto liutaa, ko teuri, E hahuei hele diana ana ahutana 
muola: ko da uri mu puru ke rorono, na mu qeu 


ereere ke ere taa oto. 

Oto ana mu dine na, maholo mala hune e hei ruru 
lou, na e kaa meola ni na ikire, ne esi haraie mai mui 
qaaronoisuli ineie saana, kosi teuri hunire, Noko la 
otoi amasie mala hune ie, ana kire ko io oto peieu 
olune na dine ie, na kaa «aula ada: na ana neke 
usunei hiolo ada tai nume ikire, kire ke olo ana hiolo 
isulie tala; na na mu heluini ada e urei haatau. 
Oto mui-qaaronoisuli ineie e alamie uri, Kire ke 
akaurisie mu hoi bread urei tei ie laona hanue sala 
uri huni nii ana mala hune ie kire ke pote? Na e 
dolosi ada uri, E nite hoi bread amolu? Oto kire ko 
unue uri, E hiu ata. Oto ko unue mala hune ke io 
iano: oto e da hiu hoi bread neena, na e ere ni 
paalahena mano, esi nisii, esi nii hunie mui qaaro- 
noisuli, uri huni niinii ada; oto kire kosi niinii ana 
mala hune. Na mu kele hoi ie lou ada kaa hune: na 
e ere haadianaai, esi unue kire ke niinii ada lou eni. 
Kire mani neu, kire pote: oto kire onimei konie mu 
oretai neula ana mu neula kire nisii, e hiu lue e honu. 
Na ikire urihana e hai mola: oto eei usuneinire 
taau. Na lauae e taelie na iola ikire na mui 
qaaronoisuli ineie, esi lai arapu i naona hanue i 
Dalmanutha. 

Na mui Pharise e isitaa taau, kire kosi talaai dolosi 
ana, kire ko loohie na tolimaa urei leni ana, ko ohonie. 
Oto esi awasirahe oto wai saena, kosi teuri, E ue ni 
qaure ienini ko loohie na tolimaa ? toohu, noko unue 
huniomu, Niilana na tolimaa saa lae oto oo hunie 
qaune ienini. Oto esi hoalai maanire, na ko hei tae 
lou ko ato i reune iqe poo taau. 

Na kire pulono kaa tola ada ana bread: na kire 
kaa manatainie bread ike ada lao iola, tae taataa hue 
haliite. Na e haatolaire, ko teuri, Omu ke lio talamiu, 
omu ke kinetainiomu maanie leven mu Pharise na 
maanie leven a Herod. Oto kire ko heitalei maraada, 
kire ko teuri, Kolu kaa tola oto akaelu ani bread. 

Na a Jesus e manatainie oto kosi teuri hunire, E ue 

95 


ya , Š - =- — Fy 


8. 18 MARK 


ni omu ko heiheitalenainie, ana omu kaa tola ike ani 
bread mai emiu ? uri omu kaa neisae hahaitelie ue, na 
omu kaa losaie oto? uri saemiu e lai heu emiu? 
18 Omu too maamiu oto, na uri omu kaa liolio oto? na 
omu too alinemiu oto, na uri omu kaa rorono oto ? na 
19 uri omu kaa amasitoo ike? Maholo nou nisie e lime 
hoi bread neena ada e lime molai mane, enite mai 
omu onimei konii e honu eni oretai neula ana mui 
neula kire nisii? Kire kosi teuri hunie, Awala mana 
20 rue oto. Na maholo kire nisie e hiu hoi bread neena 
ada e hai molai mane, enite lue omu onimei konii e 
honu ‘eni oretai neula ana mu neula kire nisii? 
21 Kire kosi teuri hunie, E hiu oto. Na e teuri hunire, 
Uri omu kaa losaie oto? i 
29 Oto kire ko lai hule i Bethsaida, na kire ko tolea 
naeta ulu saana, kire kosi eitanaie uri ke qaoa oto 
23 ana nimana. Oto e hele ana nimana ulu neena, 
kosi tolea taau maanie hulume; na e nisu hahie 
maana, kosi neie nimana i hahona, pei ko dolosi ana 
uri, Oko leesie na meola wa haike ? Oto e lio alelena, 
24 esi teuri, Noko leesie mu inoni: ana noko leeleesire 
mala oto mu dano, ko aweawe. Oto e hei neie 
25 nimana lou hahie maana ; oto esi lio hahuroto, na ko 
diana oto, na e lio manola oto ana waluola. Na ko 
26 usuneinie oto tai nume ineie, peie mei wala uri, Mane 
o lai sili 1 hulume. 
27 Oto a Jesus e isitaa taau, ikire mu qaaronoisuli 
ineie, laona mu hulume 1 Kaisareia Philipi: oto e 
. dolosi laelaei ada, ko teuri hunire, Mala ko unuunueu 
28 uri atei? Oto kire ko unue saana, ko teuri, A John a 
Lotomaai: na naeta mu heluini uri, A Elija; tae 
naeta mu heluini uri naeta ini hikana mui prophet. 
29 Oto e dolosiada uri, Ne iomu, omu ko unueu uri atei? 
A Peter e alamie ko teuri hunie, Ioe oto a Christ. 
30 Oto e ere ada uri mane kire unu tahanainie saana 
31 naini. Na e talaai haausulire, uri leu i sapena Kale 
ni inoni huni kei sapesalu unumei, na huni leledilana 
ana mu rato ni mane, na ana mui naohai priest, na 
huni seunilana, na huni taelailana ana olune na dine. 


39 Na e unu haadai oto ana mei wala ie. Oto a Peter 

ko rorahie, ko talaai ere ana. Oto e aliu, na ko leesie 
mui qaaronoisuli ineie, esi ere ana a Peter, ko teurt, 
Oke tahi i puriku, Satan: ana o kaa neisae ike ana 
muola a God, tae ana muola mu inoni. Na e haraie 
mai mala hune peie mui qaaronoisuli ineie lou, kosi 
teuri hunire, Naini ko sare lulu isulieu «e ke haitohea 
maraana, ke suluie poupou ineie, kesi luluisulieu. 
Ana iteitana naini ko sare kinetainie maurihaana ne: 
kei deu tekelainie oto; na iteitana naini ko deu 
tekelainie maurihaana  itehulaaku na  itehulaana 
tataroha diana ne kei kinetainie ena. Ana na mei 
taa diana ni inoni kei terie, maala ko hele manoa oto 


- nana ahutana walumalau, na kire leie oto hahie 


37 
38 


maurihaana? Ana na mei taa ni ne inoni ke niie 
huni ke olisie maurihaana ana? Ana iteitana naini 
kei masa hahieu na hahie walaku ana qaune ienini 


ko mesi na ko orahaala, ne Kale ni inoni kei masa 


lou hahie, ana maholo kei lae mai ana raranana 
Amana peie mu angel maai lou. 

Na e teuri hunire, Toohu noko unue huniomu, 
Naeta mu heluini hikana mala e ure ileu, na kire 
saa mami ike ohonana maena, na kire kaa saro 
leesie alahana a God ko lae mai ani sakana. 

Oto e ono haidine e mano oto nea Jesus kosi 
toleraelu a Peter, na a James, na a John, kosi 
naoda ilenine toloi henue tetewaa, na tai ikiraelu 
maraadaelu: oto sapena e aopa maanie holai nao i 
maadaelu: na mui tooni ineie e nei wanawana oto, 
kire ko la otoi huhurerea : na e kaa naini hikana mala 
maiiano ko weiwesi tooni ke da uri kire ke nei rerea 


.urine. Na & Elija kererue à Moses kererue haatai 


huniraelu: na kererue mani wala peia Jesus. Oto 
& Peter ko alamie ko teuri hunia Jesus, Rabi, e 
diana nakaelu huni iona ileu: ne melu ke tohue 


6 ileu na olu apaapa; naini nemue, na naini nana 


Moses, na naini nana Elija. Tae e kaa manatainie 

meola ke alamie ana; ana kiraelu ko talaai meu oto 

7 hitoo. Na me uru esi siho ko melusiraelu: na mei 
wala e loho mai ure mai ana me uru uri, Kaleku ni 

8 ie mane maai ineu: omu ke tolaana. Na lauleu 
kiraelu ko toomai heiliu, tae kire kaa hei leesie 
lou naini, tae a Jesus oto maraana peiraelu. 

9 Nu maholo kire ko siho hou ure tai toloi henue, esi 
ereadaelu uri mane kire unuunue saana naini ana 
muola kiraelu leesii, tae oto mola hahaiteli maholo 
Kale ni inoni ke saro taelai oto maanie muini e mae 

10 oto. Oto kire si lolohainie mei wala na, ko hei 
dodolosi heiliu ada uri na taa ni taelaine ie maanie 

11 muini e mae oto. Na kire kosi dolosi ana, ko teuri, 
Mu haausuli ko unuunue uri à Elija kei holai lae 

12 mai. Oto e teuri huniraelu, A Elija ola ko nao oto 
mai ena, na ko hele onimei elihoi ana taena na ola: 
ana usulana e lae uritaa ana Kale ni inoni, uri ke 
sapesalu unumei na hunie kire ke mamakaterehainie ? 

13 Tae ineu noko unue huniomolu, uri a Elija e lae oto 
mai, na kire qaoqao hunie muola i sulie saeda, mala 
oto usulana e lae oto raranana. 

14 Na kire kosi lai hulaana mui qaaronoisuli, kire 
kosi leesie mala hune kalikelire, na mu haausuli ko 

15 dodolosi ada. Na lauae ahutana mala, maholo kire 
ko leesie oto, kosi panatainie liutaa, na kire ko huru 
16 saana kosi paalahea. Na e dolosi ada uri, Na taa ni 
17 omu ko dodolosie ada? Oto naini ana mala hune e 
alamie uri, Haausuli, nou tolea mai a kaleku siemu, 
‘18 lioa qeu ereere ne ana; na oto ko tolea ana na leu, 
ko papatainie iano : oto hutohuto ko hane ana, na ko 
rete hau, kosi rarasi oto: oto nou unue saana mui 
qaaronoisuli ioe uri hunie kire ke sikerainie oto; 

19 tae e kaa madausire oto. Oto e alamire ko teuri, 
Qaune ni sae rueruaa, nekei saro oo oto peiomu kei 
hule inanite? nekei neisae malumu keu huniomu 

20 kei hule inanite ? tolea kau mel sieku. Oto kire si 

tolea saana: oto maholo e leesie, ne lioa ko wei tataa- 
lasie oto ; oto e lai hite i makana, e huisie sapena hailiu 

21 na hutohuto ko hane ana. Oto kosi dolosiana amana 
uri, Na maholo uritaa oto e liue meola ie e tolea kau ? 

Na e teuri, Ura ana maimeihaana. Na oto hune- 
hunaa e talei asie oto wai dune wa wai wei, uri 
hunie saunilana: tae uri ana o saka hunie na leu, 
oke amasiemelu, oke peiemelu. Oto a Jesus e teuri 
hunie, Kau uri ana o saka! Ahutana muola e madau- 
sie ini ko hiwalaimoli. Oto lauae amana melana e 
ulo oto, ko teuri, Nou hiwalaimoli oto, oke peie sas 
rueruana ineu. Na ana a Jesus e leesie uri mala 
hune ko huru tararuru oto, ne esi ereana lioa 
madamada neena, ko teuri hunie, Lioa punu na qeu 
ereere, noko haatolaio, oke isitaa oto maanie, na mane 
o hei lai sili lou ana. Oto e awaraa oto, ko wei hitoo 
ana, esi isitaa oto: na melana e nei urihana oto rae ; 
lai hulaana kire mani unue uri, E mae oto. Tae a 
Jesus e hele ana nimana, kosi taea oto; oto e taelai 
oto. Oto e lai sili tal nume, ne mui qaaronoisuli 
ineie kosi dolosi ana maholo e qala, kire teuri, Iemelu 
melu kaa sikerainie neena. Tae e teuri hunire, Muola 
urinena saa islisitaa ike, tae ana arenaine hahaiteli. 

Na kire isitaa taau urei leune, ko lai i matolana 
Galilea ; na e kaa sare da uri naini ke manatainie oto. 
Ana e haahaausulie mui qaaronoisuli ineie, esi teuri 
hunire, Qelolana Kale ni inoni kei lae laona nimana 
mu inoni, na kire kei seunie oto ; na maholo sauni- 
lana e haro lae oto, »e kei taelai oto i purine olune 
na dine. Tae kire puotainie mei walana, na kire 
mauteinie dolosilana. 

Na kire ko lai hule i Kapernaum: na e lai sili 
tai nume ne esi dolosi ada uri, Na mei taa ni omu 
heiheitalenainie sulie tala? Tae kire rohu kaa nu: 
aena kire talei heiheitohe maraada sulie tala, uri atei 
ni e alaha. Oto esi io iano, kosi haraie mai awala 
mana rue saana; na ko teuri hunire, Naini ko sare 
naonao, ne kei puri ana ahutana mala, na kei esuesu 
nana ahutana mala. Oto e heleana kele mau, na e 
haauresie i matoladaelu: na e apalaa, esi teuri 
huniraelu, Naini ko tekuhie na taataa ini hikana 
memela e uri inunuhaana sataku, ne e takuhieu ena: 
na naini ko tekuhieu ne e kaa takuhieu ike, tae 
e takuhieu ini e usuneinieu mel. 

Na a John e teuri hunie, Haausuli, melu leesie 
naini ko sikerainie mui lioa ni orahaa i nunuhaana 
satamu: na melu ereana kau, ana e kaa hatahata 
peikolu. Tae peie a Jesus e teuri keu, Mane omu 
ereereana: ana e kaa ini oto oo ke qaoa na me anoa i 
nunuhaana sataku, na lauleu oto ke madausie ni ere 
tataalasieu. Ana ini oto kaa maeloona hunikie ne ko 
peikie oto ena. Na iteitana naini ko haainuhiomu ana 
kaokaoi wei wawai makule, aena iomu kira Christ, 
toohu noko unue huniomu, uri waaitana e .saa hei 
mola oto oo. Na naini ko haamauoa na taataa kele 
ini hikana mu kele inì ie ko hiwalaimoli eku, e lai 
diana hunie huni qarolana na hau puopuo paine ke 
lae i luana, huni lai kulu asie i laona asi. Na uri ana 
nimemu ko da uri oke mauo, oke lama mousie maanio : 
e lai diana namue huni siline ilaona maurihe na o 
kou, maanie peie ahutana ro nimemu oke lae laona 
Gehena, oto ilaona dune kire saa maasie oto. Na uri 
ana aemu ko da uri oke mauo, oke lama asie maanio : 
e lai diana namue huni siline ilaona maurihe na o 
tou, maanie peie ahutana ro aemu asilemu kei lae 
laona Gehena. Na uri ana maamu ko da uri oke 


 mauo, Oke kae asie maanio : e lai diana namue huni 


siline ilaona alahana a God peie na taataa poo ni 
maa, maanie pele ahutana ro maamu asilemu kei lae 
ilaona Gehena; leu maamaa ikire saa maemae ike, na 


maasilana dune saa lae oto oo. Na kire ke hui ahaa 


mala oto na dune hahie taena naini. Ahaa e diana: 
ne oto mei ahaa neena ko maraohue, omu kesi hui 
lou hahie ani taa? Omu ke manatainie ahaa amiu 
maraamiu, na omu ke io ani henuelama huniomu 
heiliu. 

Na e taelai urei leune, na e lae ana taitelihana 
hanue i Judea na i reune Jordan poo taau: na mala 
huze ko hei ruru lou saana; na isulie tolahana oto, ko 
hei haausulire lou. Oto mu helui Pharise ko lae mai 


saana, na ko dolosi ana uri, Uri e adona taane haato- 

lana hunie na mane kei sikaa na hue ineie? ko 


malaahona ana. Oto e alamire ko teuri, A Moses e 
haatolamainiomu uritaa ana? Oto kire si teuri, A 
Moses e maaire uri kire ke usue na usuusu ni opana, 
hunie kire kesi sikaa oto. Tae a Jesus e teuri hunire, 
E usue haatolana ie ana saemiu e hau mone. Tae ure 
oto mai i aehotalana haaholana, E haaholara ini mane 
peie ini keni oto. Aena leu ie na inoni kei hoalai oto 
oto maania amana na nikana, na kei rarao oto peia 
hue imeie: ne ikererue meena kei nei oto taataa mei 
hesio oto: aena neena kererue kaa ro ini oto lou, tae 
e taataa mei hesio oto. Ko urini na meola God e 
haarurue, inoni mane opaopaa. Na oto wai nume 
mui qaaronoisuli e hei dolosie lou me olana ana. 
Oto e teuri hunire, Naini oto ko sikaa hue ineie, na 
ko hei tolea lou na hue aopa, neii ko mesi oto hunie: 
na ana a keine ko sikaa oto poro ineie, na ko hei tolea 
lou na poro aopa, neii ko mesi oto. 

Oto kire tolea mai saana tanoni mela, huni ke qaora 
ana nimana; na mui qaaronoisuli ko ereada. Tae a 
Jesus e leesie, na saena kaa diana ike, esi teuri hunire, 
Omu ke maaire memela ni lae mai sieku ; mane omu 
ereada: ana muini mala ikire toolada oto ana alahana 
ni leni. Toohu noko unue huniomu uri, Naini kaa da 
nana alahana a God mala mela ne e saa lai sili ike 
ilalona. Oto e apalara, e haadianara, kosi qaora ana 
nimana. 

Oto ko isitaa taau hunie tala, na naeta ini ko huru 
wei saana, na ko pouruuru hunie, ko dolosie uri, 
Haausuli diana, na mei taa ni neke qaoa hunie nesi 
hele hu ana maurihe hu? Na a Jesus e teuri hunie, 
E ue ni oko saieu uri nou diana? kaa iteitana naini e 
diana, taataa ini oto haliite, ne a God. O manatainie 
mu haatolana uri, Mane o horohoro, Mane o maimesi, 
Mane o pelipeli, Mane o qelu wala eroero, Mane o 
saenie tootoolana mala aopa, Oke haamau ana amamu 
na nikemu. Oto e teuri hunie, Haausuli, nou tolai 
sulie oto waluolana urei meimeihaaku. Na a Jesus e 
toomaie kosi manata diana hunie, na kosi teuri hunie, 
Taataa meola e tototala uaamu: o lae, oke uluneinie 

tootoolamu, oke haadoa mu inoni meitale ani, huni 
osi manatainie dianahaana muola ilemi, osi lae mai, 
oke luluisulieu. Ne darana esi nuku ana mei walana, 
na e hoalai ko sae hu oto: ana ineie neena toolana e 
lai peine. 

Oto a Jesus e mani toomairaelu, kosi teuri hunie 
mui qaaronaisuli ineie, E la otoi asaie mala na taa 
inoni e mai huni ke lai sili laona alahana a God! Oto 
mui qaaronoisuli e panatainie walana. Tae peie a 
Jesus e alamire, kosi teuri hunire, Maeni mela, e la 
otoi asaie mala na taa muini ko puutoo ana tarieolana 
huni ke lai sili laona alahana a God! E madausie na 
kamel huni ke lai sili isulie maana sulitelu, tae oto e 
saa madausie inoni e mai huni ke lai sili laona alahana 
a God. Oto kire si panatainie oto hitoo, kire ko 
teuri hunie, Ne atei ni ke roroa mauri ena? Tae a 
Jesus e toomairaelu kosi teuri, E saa madau ike saana 
mu inoni, tae e saa asaia God ike: ana ahutana na 
muola kei meni madau oto saana God. Oto a Peter 
kosi aehota ere hunie uri, Lio kau, iemelu melu 
meni tolipuri oto ana mui toolamelu, huni lului- 
sulilemu. A Jesus e teuri, Toohu noko unue huniomu 
uri, Iteitana naini e tolipuri ana nume, wa ana mu 
esine, wa ana mu iniana, wa ana nikana, wa ana 
amana, wa ana mu kalena, wa ana me ano ineie, ite- 
hulaaku oto, na itehulaana tataroha diana, ne kei hele 
haatanalau oto urine oto ana maholo ie, mu nume, na 
mu esine, na mu iniana, na mu nikana, na mu kalena, 
na mu ano ineie, oto ani teuneinilana; na maurihe 
hu ana walumalau ue mai. Tae muini huze e naonao 
kau na kire kei apepuri; na muini e apepuri keu na 
kire kei naonao. 

Na ikiraelu oto isulie tala, ko hanetaa oto tai 
Jerusalem; na a Jesus e naoda kau: na kire ko la 
otoi panatainie ; na muini e luluisuli ko la otoi meu. 
Na e hoara lou awala mana rue, na e talaai unue 
saada muola ke taqaosie, ko teuri, Lio kau, kolu ko 
hane taa tai Jerusalem; na qelolana Kale ni inoni 
hunire mui naohai priest na mu haausuli kei lae oto ; 


na kire kei lei mae ana, na kire kei qeloa hunie mu 

apoloa aopa: na ikire oto kire ke haamasi ana, na kei 
nisuhie na kei repusie, na kei haamaesie oto; na kei 
taelai lou ana olune na dine. 

Oto a James na a John, ro kalena Sebede, ko 
susuhie oto, kererue kosi teuri hunie, Haausuli, sae- 
mere uri oke qaoa huniemere iteitana na meola mere 
ke haatohu emu ana. Na e teuri hunirerue, Na ta 
ni saemoro ana? Oto kererue kosi teuri hunie, Oke 
niie oto huniemere hunie iona, naini i qaloqalomu, na 
naini i meumeulimu, taau ana raranamu. Tae a Jesus 
e teuri hunirerue, Moro kaa manatainie ike uri moro 
ko sukaa na taa. Ohe moro ke inu taane ana kaokao 
noko inu ana? wa ohe lotomaailamoro kei lae taane 
ana lotomaaine lotomaaileku ko lae ana? Oto kererue 
kosi teuri hunie, Mere ke qaoa taane urine. Oto a 
Jesus e teuri hunirerue, Kaokao noko inu ana ne iomoro 
moro ke inu taane ana; na lotomaaine lotomaaileku 


‘ko lae ana ne lotomaailemiu ke lae taane ana: tae 


. hunie iona i qaloqaloku wa i meumeuliku e kaa leu ike 

i sapeku huni niie huni maini; tae peie nada muini 
mougelilana e lae oto hunire. Oto awala haahu e 
rono urine, oto saeda ko aehota unuhi hahia James na 
a John. Ne oto a Jesus e soire mai saana, ko teuri hu- 
nire, Omu manatainie oto uri na muini ko unuunure uri 
mu alaha hahie mu apoloa aopa kire ko alaha hahire ; 
na uri na muini naohada kire ko suehire oto haliite. 
Tae e kaa urine ike amiu: tae naini ko sare da uri ke 
alaha hikemiu, ne ke asuesu oto namiu: na naini ko 
sare naohai mane ne kei nei konikonihe iomu. Ana 
toohu Kale ni inoni kaa lae ike mai hunie na mala ke 
asuesu nana, tae pele uri neli ke asuesu nana mala, na 
uri kei toliasie maurihaana tapaolite hahie muini 
hune. 

Na kire ko lai hule i Jeriko: na ko isitaa taau urei 
Jeriko, na mui qaaronoisuli ineie na mala hune e 
luluisulie, oto kalena Timaeus, a Bartimaeus noone, 
e ulu na ko susuke tooha, na e io 1 reune tala. Na e 
romo uri a Jesus ni Nasaret oto na, «e kosi talaai 
uloulo oto, ko teuri, Jesus, Kalei David, oke amasieu. 
Na muini hune ko ereana, uri huni ke rohu: tae ko 

uloulo oto paine maanie holai nao uri, Kalei David, 
oke amasieu. Oto a Jesus e ure, kosi teuri, Omu ke 
sole mai. Oto kire ko soia ulu mei, ko teuri hunie, 
Saemu ke dodo: taelai, ko soio oto. Oto neie ko asie 
wau eluhi ineie, ko taelai, kosi lae saana Jesus. Na a 
Jesus e alamie, kosi teuri, Na taa ni saemu ana huni 
neke qaoa hunio? Oto a ulu e teuri hunie, Raboni, 
urì neke liolio oto. Oto a Jesus e teuri hunie, Oke 
hoalai; hiwalaimoline ioe e haaurio oto. Na e tolani 
liolio oto, na kosi luluisulie oto tai tala. 


Na maholo kire ko karainie Jerusalem, oto i 
Bethphage na i Bethania, horana toloi henue i Olivet, 
ne kosi usureinie taau e ro ini hikana mui qaaronoi- 
suli ineie, ko teuri huni rerue uri, Moro ke laelae i 
henue e io odohaamiu : na moro ko tolani lai sili ana, 
moro ke lio tooana na ass kire qaroa, na inoni kaa 
taelie ike ue; moro ke luhesie, moro si tolea mai. 
Na maini ko unue huniomoro uri, E ue ni moro ko te 


urine ? moro kesi teuri, A Lord e la otoi saetooana ; 


na ke tolana usunei elihoi ana mai ileu. Oto kererue 
kosi lae taau, kererue ko lai lio tooana na kalei ass 
kire qaroa kau i mara nume wai sinaha sulie tala 
paine ; ne kererue ko luhesie oto. Na na mu heluini 
hikana muini e ureure wai leune esi teuri hunirerue, 
Moro ko ue, ana moro ko luhesie kalei ass neena ? 
Oto kererue kosi unu hunire mala kau a Jesus e unue 
kau; ne kire kosi toliasirerue. Na kererue kosi tolea 
kalei ass saana Jesus, na kire kosi asie mu sala ikire 
i kolune; «e esi tae ilenine, Na muini hune ko 
epasie tala ana mu sala ikire; na naeta mu heluini 
ana mu sasarai dano, kire lai alasii keu ana mu 
hohola. Na muini e naonao, na muini e luluisuli 
keu, kire ko uloulo uri, Hosana; Deidehie ini ko lae 
mai i nunuhaana Satana Lord: Deidehie alahana kei 
too oto, alahana na a amakaelu a David. Hosana 


tai leni. 

Na e lai sili tai Jerusalem, oto tai lolata maai; na 
e haro toomaie waluola mano, na ko seulehi oto, esi 
isitaa lou hai Bethania peie awalá mana rue. 

Oto haidine i haho, maholo kire ko isitaa taau urei 
Bethania, ne esi hiolo. Oto ko leesie fig e kele 
haatau ko ure oto, kosi lae takoie, hunie ke lio tooana 
ohe na hoi fig ilenine: na e lai hule saana, esi lio 
tooana apaapana mola halite ; ana halisi ni fig haike 
ue. Oto e alamie ko teuri hunie, Mane nainl e nau 
fig lou emu oto di oto di. Na mui qaaronoisuli ineie 
e ronoa oto. 

Na kire ko lai hule tai Jerusalem: na e lai sili 
ilaona lolata maai, oto ko aehota ohea kira haahaaholi 
peira holiholi tai lolata maai, na ko keusie mui table 
kira oliolisi tooha, na mu leu ni ioio kira haaholi 
hiroiku; na oto e kaa maaie uri hunie naini ke lae 
tahaunudara ana lolata maai pei nime. Na e haa- 
haausuli, ko teuri hunire, Uri usulana kaa lae uri, 
Harainilana nume ineu e lae oto uri nume ni 
arenai nana taena na komu ni inoni? tae omu kosi 
da oto huni hahale kira koro peli. Oto mui naohai 
priest na mu haausuli e ronoa, na kire kosi lapasie 
saunilana: ana kire mauteinie, ana ahutana mala 
hune e panatainie maai haausuline ineie. 

Na ko seulehi oto ana mu dine na, "eii kosi isitaa 
taau maanie huilume. 

Oto i hoowa maholo kire ko tapaliu, ne kire si 
leesie fig neena e mae oto i ehuine na oto tae. Na 
a Peter ko amasitoo ana kosi teuri hunie, Rabi, lokau, 
fig neena o ere tataalasie kau e mae oto. Na a 
Jesus e alamire kosi teuri hunire, Omu ke manatainie 
hiwalaimoline amiu ana God. Toohu noko unue 


 huniomu uri, Naini ke unue hunie toloi henue ie uri, 


Oke ahalai, asilemu ke lae ilaona asi; na oto saa 
neisae rueruaa i saena, tae kei hiwalaimoli oto uri 
meola ko unue na ko too oto; ne kesi akaurisie na. 
Aena neena noko unue huniomu uri, Taena na ola 
omu ko arenai hunii na omu ko sukei, ne omu ke 
hiwalaimoli oto uri omu akaurisii oto, ne omu kesi 
akaurisii taane oto. Na taena na maholo omu ko 

ure ani arenaine, omu ke neisae asie oto, uri ana 
naini oto e haaroroaie hunio ; hunie Amamiu tai ilemi 
kesi neisae asie lou mu roroana iomu huniomu. 

Na kire ko hei hule lou tai Jerusalem : na maholo 
ko aweawe tai lolata maai, mu naohai priest, na mu 
haausuli, peire mu rato ni mane ko lae saana: na 
kire kosi teuri hunie, Nanamana urei tei ni oko 
qaoqaoa muola ie ana? wa atei ni e da nanamana ie 
hunio uri huni oke tete urine? Ne oto e Jesus ko 
teuri hunire, Ne ineu neke dolosie e taataa meola 
amiu, ne oto omu ko alamieu, ne ineu nesi unu 
tahanainie huniomu uri nanama?na urei tei noko 
qaoqaoa muola ienini ana. Lotomaai a John, e ure 
mai leni-ohe, wa e ure mai ana mu inoni? Omu ke 
alamieu ena. Oto kire ko heitalenainie maraada, ko 
teuri, Uri ana kolu ke unue uri, E ure mai leni ; ne kesi 
unue uri, E ue neena omu kaa hiwalaimoli ana? Tae uri 
ana kolu kei unue uri, E ure mai ana mu inoni—ne 
kire maumeu raranana mala: ana mala e mani 
neineisae oto ana John uri ineie na prophet oto 
toohu. Oto kire ko alamia Jesus kire ko teuri, Melu 
kaa manatainie. Oto a Jesus ko teuri hünire, Ne 
ineu noone lou nou saa roroa unue huniomu uri 
nanamana urei tei ni noko qaoqaoa muola ienini ana. 


12 


Na e aehota ere hunire ani alahuuxe.  Naeta 
inoni e hasie hohola ni vine, oto e tola kalie ani 
parana ahuie, na e elie kaline ni uriuri hahie mu 
huehuei vine, na e tohue nume ni kakakali, oto e 
maaie kau hunie mala asuesu, esi lae ani henue. Oto 
ana halisi ni vine e usuneinie «aeta konikonihe saana 
mala asuesune hunie uri ke hele ana mu huehuei ola 
ana hoholana ana mala asuesune. Oto kire helesie 
kire si winiwinie, kire kosi usu asi makule ana. Oto 
e hei usuneinie naeta konikonihe aopa lou saada ; na 
kire saunie oto i qeune, pei haaletehie. Oto e hei 


usuneinie naeta ini aopa lou; na kire haamaesie oto : 

na muini aopa lou hune; na muini kire ko winiwinire, 
na na muini kire ko haamaesire oto. Na naeta ini 
oto ana, kale madu mone; esi usuneinie 1 oreta 
saada, ko teuri, Ohe kire kei masa ana kaleku. Tae 
peenie mala asuesune kire ko meni wala maraada uri, 
A oliolitaná oto ienini ; ikolu, kolu seunie mone, kolu 
si hele hu ana oto hanue ineii nakaelu. Oto kire ko 
helesie, kire kosi seunie oto, kire kosi asie i purina 
para ana hohola ni vine. Ne aei hohola kei ue oto? 
kei lae mai kei suhei ma»ora oto mala asuesune, 
na kei magie oto hohola ni vine hunie mala aopa. 
Uri omu kaa unu menine ue usuusu ie uri, 

Hau kira toutohu nume e leledie kau, 

Ne qaolana esi lae huni hahuei heu ani suusuui 

para: 

Leu i sapena a Lord e qaoa ena, 

Anoa i maaka ? 

Oto kire si sare helesie ; tae kire ko meu raranana 
mala hune; aena kire manatainie oto uri ko ere 
raranadaelu : oto kire lae maanie, ko hoalai oto. 

Oto kire usuneinie taau mu heluini saana ana mu 
Pharise na ana muini e totola i aena Herod, uri hunie 
kire ke toli loosie ana ko ere. Na kire hule oto, kire 
kosi teuri hunie, Haausuli, melu manatainio uri o la 
otoi walaimoli, na uri o kaa posuaa ike ana na inoni : 
ana o kaa liolio huni maa ike mola ana mu inoni, tae 
oko haahaausuli ana tala a God ani walaimoline : E 
adona taane haatolana huni wiline hunia Kaisar wa 
haike? Kolu ke niinii, wa kolu ke suuri niinii? Ne 
oto e saie dau hahotana ikire, esi teuri hunire, Na taa 
ni omu ko malaahonaku ana? da mai na penny, uri 
hunie neke leesie. Oto kire si da wau. Oto ko teuri 
hunire, Nununa atei ienini na usuusu ana atei ne 
llemine? Oto kire ko unue hunie, Ana Kaisar e ue. 
Oto a Jesus ko teuri hunire, Omu ke haapuoa hunia 
Kaisar muola a Kaisar, na hunia God muola oto a 
God. Oto kire panatainie oto liutaa. 

Oto mu Saduke ko lae mai saana, muini neena ko 
unue uri taelaine haike ; na kire ko dolosi ana, ko 
teuri, Haausuli, a Moses e usuusu hunikie uri, Asine 

naini ko mae, na ko mae maanie hue inele, na oto 
kaa too kalena, uri asine kei tolea naona, hunie ke 
haahutaa na mela hunia asine. Ne e hiu maasine 
urine: na a naohada e tola hue, oto e mae na kaa too 
kalena ; oto ruana e hei tolea lou, oto e mae, na kaa 
manatainie ike kalena; oto olune e hei urine lou: ne 
e hiu maena ena kaa too kaleda ike. Oto esi elipuri 
ana hue e mae oreta. Ne ana e urine ana taelaine 
kei tooana atei hikana hiu maena? ana e hiu ini 
neena kire mani tolea kau. Ne a Jesus e teuri 
hunire, Ohe omu ko neisae takalo oto aena leu ie, 
ana oto omu kaa manatainie ike mu usuusu na 
nanamana a God? Ana oto kire ke taelai maanie 
muini e mae oto, kire saa hei totola hue.lou, wa kire 
ke tootoo poro lou; tae kire uribana oto mu angel tai 
leni. Tae oto raranana muini e mae oto, ana oto 
taelailada ko lae; uri omu kaa saie ana usuusu a 
Moses, oto ana leu ana Dano, ana a God e ere hunie, 
ko teuri, Ineu God Abraham, na God Isaak, na God 
Jakob?  Neii kaa God ike nada muini e mae oto, tae 
peie nada muini e mauri: omu ko la otoi neisae 
takalo oto liutaa. 

Na naeta ini hikana mu haausuli e lae mai, na e 
ronora ana kire ko meni heiheitale urine, na e mana- 
tainie uri e alamire oto diana, esi dolosi ana uri, 
Neitei naohai ini ana mu haatolana? A Jesus e 
alamie uri, Naohai ini otona uri, Israel, oke rono; 
A Lord a God ikie, a Lord neie taataa ini oto: 
na oke manata diana hunia Lord God ioe oto ana 
ahutana saemu, na ana ahutana maurihaamu, na ana 
ahutana mul neisaena loe, na ana ahutana aallaana 
loe. Na ruana e uri, Oke manata diana hunie auhenue 
ioe mala oto hunio lou. E kaa haatolana ike ke liu- 
taana muini ie. Oto a haausuli neena e teuri hunie, 
Haausuli, o la otoi unu diana ana uri neie na taataa 
ini; na e kaa ini aopa ike maanie: na manata dianana 
hunie ana ahutana sae, na ana ahutana saenanaune, 
na ana ahutana aailaa?a, na manata dianana hunia 
auhenue ineie mala oto hunia maraana, ne leu ie e 


lai liutaana mu unuze haileku na taena na unune. 

Na a Jesus e leesie uri e alami pei saenanaune, esi teuri 
hunie, loe oto ‘o kaa haataulie ike alahana a God. Na 
naini kaa neisae moutei huni dolosine ana lou oto oo. 

Oto a Jesus e alami ko teuri, maholo e haahaausuli 
tai lolata maai uri, Ne e ue mu haausuli ko unue uri 
a Christ Kalena David oto? Ana a David mone e 
unue ana Lioa Maai uri, 

A Lord e unue kau hunia Lord ineu uri, 

Oke io i qaloqaloku, 

Hulaana neke neie hou mui maeloona ioe huni 

uriurite talana aemu ? | 
A David mone ko saie uri a Lord; «e kei hei nei 
kalena lou uritaa? Oto mala hune pulitaa: paine e 
ronoa pele ilenimaena. 

Oto esi teuri oto ana maai haausulime ineie uri, 
Omu ke kinetainiomu maanie mu haausuli, muini ne 
ko sare walowalo liu pei tooni tewa, na uri paala- 
helada kei lae lalona mu heraiusixe, na mu leu ni ioio 
tai nao ana mu nume ni ruru, na mui qeuni toline ana 
mui neuhe: muini ne ko neu asie mu nume mu nao, 
na ko arenai tetewaa ani erona ; ikire ienini leilada 
kei peine liutaa na. 

Na e io iano horana leu ni niinii tooha, kosi leesie 
mala hune ko aa tooha uritaa hai laona leu ni niinii 
tooha : na muini hune e mai kire ko aa hitoo. Na 
naeta mei nao e maitale e lae mai, kosi aa hai leune 
ana ro kele kawe oorue, kire adona poo ni penny 
mola. Oto esi haraie mu qaaronoisuli ineie saana, 
kosi teuri hunire, Toohu noko unue huniomu uri, Mei 
nao maitale ie e aa liutaana ahutana mala ko aa hai 
laona leu ni niinii tooha : ana ahutada kire mani aa 
hai laona leu ni niinii tooha na toolada e hune; tae 
ineie ie toolana oto kaa ado na e aa manoa taena na 
ola ineie, taena «a ola ko meumeuri ana. 

Oto ko isitaa taau maanie lolata maai, na naeta ini 
ana mui qaaronoisuli imeie kosi teuri hunie, Haau- 
109 


13. 


10 


11 


12 


13 


14 


2 MARK 


suli, liokau, mu heu keu ie na mu nume kau ienini! 
Oto a Jesus ko teuri hunire, Ni, oko leesie mu nume 
le e lai peine urine? toliasilana e saa lae ike ileu 
na taataa hau huni ke saohai ilenine na hue, tae hue 
asilana kei saro lae oto. 

Na maholo e io hai ano ilenine toloi henue i Olivet 
oto odohaana nume maai, a Peter na a James na a 
John kiraelu kosi dolosi ana na e qala, ko teuri, Oke 
unue huniemelu, muola ie kei oa ana maholo uritaa ? 
na na taa ni tolimaa uri waluola ie tatahana oto huni 
ke mani siho mai? Oto nea Jesus kosi talaai unue 
hunire uri, Omu ke lio talamiu mane «aini e haata- 
kalo iomu. Muini huxe kei lae mai inunuhaana 
sataku, na kire kei unue uri, Ineu oto; na kire ke 
haatakalora muini hune. Tae maholo omu ko ronoa 
mui mae na tatarohaie ana ohotaa, mane omu popolou 
itehulaani: ana e saa mola oto oo uri muola ie kei 
siho oto mai; tae oretalana mone haike ue. Ana 
na mala kei taelal honosie na mala, na ma apoloa 
honosie naeta apoloa : na nunu kei nunu ana mu 
helui leu; hiolona oto kei totola è muola ie aehota- 
lana salune ena. — ! 

Tae omu ke lio talamiu oto: ana kire kei qeloomu 
hunie pulita ni leilei; na rapusilemiu kei laelae ilaona 
mu nume ni ruru; na oto omu kei ure i naona mu 
governor na mu inemauri itehulaaku, huni unu 
haaoaine hunire. Na houleinilana tataroha diana kei 
holai lae hunie taena na mala. Ne maholo kire ko 
toleomu taau, na ko qeloomu oto, ne mane omu holai 
neineisae toote uri omu kei ere uritaa: tae peenie 
meola na niilana ko laelae huniomu ana maholoi 
satona, ne leune omu ke unuunue na: ana e kaa iomu 
ike ko ereere, tae peie Lioa Maai. Ana asine maini 
kei qeloa asine hunie maena, na amana naini kei qeloa 
kalena: na memela kei taelai hahie mu amada na mu 
nikada, huni seunilada. Na ahutana mala kei nidu 
upu huniomu aena sataku : tae ini ko 10 susu hulaana 
oretalana haaurilana kei lae. 

Tae maholo omu ko leesie muola ni heileledine kei 


haanaona hanue ko ure ana leu oto kaa adona (ini ko 

sale ne ke rono saie oto), ne oto ana maholona muini 
1 Judea huni ke tahi ilenine mui toloi henue ; tae 
naini i koluhe mane hei siho lou hou, wa mane sili wei 
nume, uri huni luue na meola i nume ineie : na ini 
i hohola mane olioli lou huni ke da tooni ineie. Tae 
amaamasilana muini iada e maelo na muini ko haa- 
haasusu ana mu dine urinena! Tae omu ke arenai 
mane sino oto urine ana rara. Ana mu dine urinena 
siohaana otona, na e kaa urine oto urei oto mai aeho- 
talana haaholana a God e haaholaa kau hule mai 
ienini, na saa hei urine lou ana na dine. Ana oto 
a Lord kaa apeapehite urine ana mu dine na, haala 


-haaurilana iteitana naini haike oto oo: tae aena ana 


muini lio hunilada e lae, neil e lio hunire kau, ne 
esi.apeapehite ana mu dine neena. Maholona uri 
ana naini ko teuri huniomu, Lokau, a Christ ne 
ienini; wa, Lokau, ineli neena; mane omu hiwalai- 
moli ana: ana mui Christ eroero peie mui prophet 
eroero kire kei taelai, kire kei haatainie mui tolimaa 
na mu anoa, uri huni haatakaloa muini lio hunilada e 
lae, ana ohe kei madau urine. Tae omu ke lio talamiu 
oto : lio kau, ineu nou unu lalaunei ana taena na ola 
huniomu, 

Tae ana mu dine neena, oto i purine siohaana neena, 
ne sato kei ulue maana, na warowaro saa hei toliasie 
lou raranana, na mu heu kei enuru maanie salo, na 
muola aailaa ileni kei esuoloolo. Ana maholo na kire 
kesi leesie Kale ni inoni ko lae mai laona mu uru 
pei nanamana paine na pei menikuluana. Oto ana 
maholona kesi usuneinie wau mu angel, na kei siokoni 
ana muini i»ele lio hunilada e lae maanie hai maai 
deni heiliune, mai ana nenedei welumalau hulaana 
nenedei salo lou. 

Ne omu ke qaaronoisulie alahuune ie ana fig: 
maholo ko pesu maomaopue, na ko ure, omu mana- 
tainle oto uri oku e karaini oto; urine lou iomu, 
maholo omu kei leesie muola urinena kei oa oto, omu 
ke manatainie oto uri inele e karaini oto mai, oto ana 
aena maa. Toohu noko unue huniomu uri, Qaune 
ienini e saa suu ike, na muola ienini kaa saro oa 

111 


13. 


31 MARK 





31 
32 


33 
34 


39 


36 
37 


mano. Ileni na ano kei suu, tae walaku oto saa suu 
ike. Tae kaa iteitana naini huni ke manatainie 
haidine neena wa maholoi satona, hulaana lou mu 
angel ileni na haike, na a Kale haike lou, tae peie 
a Mamaa oto haliite. 'Tae omu kei lio talamiu oto, 
omu ke kakali lete omu ke arenai oto: ana omu 
kaa manatainie uri maholona kei too inanite. Ana 
e urihana oto na inoni, ko io ni awataa oto, e lae 
maanie nume inele, na e maaie nanamana hunie 
mu heiraretai ineie, e haadora ani esune ikire, na 
e haatolaie ini ko kakakali i maa huni ke liolio oto. 
Aena neena omu ke kakali lete: ana omu kaa mana- 
tainie maholo aei nume kei lae mai ana, ohe i seulehi, 
wa ohe i upui rodo, wa ohe ana kue ko nara, wa ohe i 
hoowa oto; mane da ko lae rorora mai na ko lio 
tooamiu ko maahu oto. Na leu noko unue huniomu 
oo noko unue hunire ahutada uri, Omu ke kakali 
ete. 


14 


Oto e ro ata dine oto honosie rekelaoni kei siho oto, 
na houla oto ani bread lalemo : oto mui naohai priest 
na mu haausuli e looloonainie helesilana uri ke lae 
uritaa ani erona, huni seunilana oto: ana kire teuri 
keu, Suuri ana houla, mane mala e maolaola itehu- 
laana. 

Oto maholo e oo i Bethania i numa Simon ini e tou, 
maholo e eno huni reune, naeta keni e lae mai, e 
helesie kaokao hau laqi ni suu e manola tohunei ola 
ni henuilana ilalona; oto e qaalie kaokao, esi linisie 1 
qeune. Tae na muini hikada saeda esi tataala ma- 
raada, kire teuri, E ue ko talei waetainie laqi ni suu 
ie? Ana uri haaholimeinilana ko lae, haala kire kei 
terie mu tooha liutaana olu tanalai penny ana, huni 
haadoa mu inoni meitale ani. Oto kire kosi uqesie. 
Tae a Jesus e teuri, Omu ke rohu maanie ; na taa ni 
omu ko kotahie hunie? e qaoa meola diana hunieu. 
Ana mu inoni meitale kire talei oo onioni peiomu, 
na oto omu ke hele diana hunire ana taena na maholo 

oto isulie saemiu ; tae ineu nou saa oo onioni ike 
peiomu. E qaoa oto meola e manatainie: e suubi 
akau oto ana sapeku loosie aorileku kei laelae oto. 
Na toohu noko unue huniomu uri, Houleinilana 
tataroha diana kei lae ana taena na leu ana ahutana 
walumalau, ne ladolana lou meola a keni ie e qaoa 
huni amasitoona ana. 

Oto a Judas Iskariot, ineii neena naini hikana awala 
mana rue, e hoalai saana mui naohai priest, uri huni 
ke qeloa oto hunire. Oto kire rono urine ne kire si 
saesaediana, kire si haalu oto uri kire ke nii tooha hunie. 
Oto esi iroa hunie na leu diana huni ke qeloa hunire. 

Oto etana na dine ani bread lalemo, maholo kire ko 
unue rekelaoni oto, mui qaaronoisuli inele esl teuri 
hunie, O sare da huni melu lai talamai itei huni oke . 
naue rekelaoni? Oto kosi usuneinie taau e ro ini ana 
mui qaaronoisuli ineie, kosi teuri hunirerue, Moro ke 
lae tai hulume, na na inoni ko anainie wai ke odoio- 
moro: moro ke luluisulie oto; na ko lai sili ana na 
leu, ne moro kesi teuri hunia aei nume neena, A 
Haausuli ko teuri, Duru ni awataa ineu meitei, leu 
iemelu na mui qaaronoisuli ineu melu kei neue reke- 
laoni ana? Na oto kei haatainie mone huniomoro 
haalami peine kire holasie oto kire mougeline oto: 
ne moro ke talamai tai leune. Oto mui qaaronoisuli 
kosi isitaa taau, ko lai tai hulume, na ko lio tooana 
oto mala e unue kau hunirerue: ne kererue kosi 
talamainie rekelaoni. | 

Oto e saulehi na kosi lae mai kiraelu na awala mana 
rue. Oto maholo kire ko eno oto huni neune na ko 
neu oto, a Jesus kosi teuri, Toohu noko unue hunio- 
mu uri, Naini hikemiu kei qeloau, ineii otona ko 
neu peieu. Oto kire kosì talaai saesaehu, kosi ere 
taataa ini hunie uri, Ohe e kaa ineu ike? Oto ko 
teuri hunire, Naini oto hikana awala mana rue, ini 
ko lolomai tararuru peieu ilaona nime. Ana Kale 
ni inoni ko laelae oto, mala usulana e lae oto ana: 
tae amaamasilana inoni »eena qelolana Kale ni inoni 
kei lae ana! e la otoi diana nana inoni neena, uri ke 
suuri hute mai. 

Oto maholo kire ko »eu esi da hoi bread, oto ko ere 
haadianaa, kosi nisie, na kosi niinii hunire, peie ko 
teuri, Omu ke heleana: hasioku ne ienini. Na ko da 
kaokao, oto ko ere haadianaa, na kosi niie hunire: 
oto kire mani inu ana. Na e teuri hunire, Apuku ne 
ienini ana haalune, ahesilana ko lae oto itehulaana 
muini hune. Toohu noko unue huniomu uri, Nou 
saa hei inuhie lou na eweewei vine, na kaa saro lae 
hulaana haidine neena nekei inu haalu ana ana ala- 
hana a God. 

Oto kire kana mano kire si isitaa taau hunie toloi 
henue i Olivet. 

Na a Jesus ko teuri hunire, Molu kei meni mauo 
oto : ana usulana e lae oto uri, Nekei seunia kakalihe, 
oto mui sheep kei tatana oto. Tae peenie, i purine 
taelaku kei lae oto, nekesi naomiu oto hai Galilea. 
Tae a Peter kosi teuri hunie, Toohu noko unue hunio 
uri, Uri ana ahutada kire ko meni mauo amu, na 
tae ineu haike. Oto a Jesus ko teuri hunie, Toohu 
noko unue hunio, uri ioe i siiri, oto ana hairodo ienini, 
kue e saa nara haarue oto, na o kaa saro tateineinieu oto 
haaolu. Tae e ere talihe oto hitoo ko teuri, Leu i 
sapeku ote uri huni neke mae oto peio, nou saa roroa 
tateineinio oto. Na ahutada kire ko meni ere oto 
noone urine. 

Na kire ko lai hule ana leu kire saie uri i 


 Gethsemane: oto ko teuri hunie mui qaaronoisuli 

inele, Omu ke io iano kai leu, huni neke arenai. Oto 
ko hoara kira Peter na a James na a John, oto e 
talaal pupulueie saena, na e pilinie. Na ko teuri 
hunire, Saeku ko la otoi hu e adona oto hunie maena: 
molu ke io kai leu, molu ke liolio kau. Oto ko kele 
laelae taau, na ko lai ladainie iano, na ko arenai uri, 
ana ke ola mamadau, maholoi satona ke aia oto 
maanie. Na e teuri, Aba, Mama, waluola e mani 
madausio oto; oke sulu asie kaokao ie maanieu: tae 
peie mane leu i saeku e oa oto, tae leu oto i saemu. 
Oto ko oli lou, ko lio tooada ko maahu, na kosi teuri 
hunia Peter, Simon, uri oko maahu ? uri o saa roroa 


38 lio peieu na taataa maholoi sato? Molu ke lio, molu 

ke arenal, mane molu daolalo ana malaahonalamiu : 
lioa aailaahaana taane ana, hasio mone e qeto. Oto 
e hei hoalai maanire, ko arenai oto, ko oniana oto 
taataa mei wala neena. Oto kosi hei oli lou, ko lio 
tooada ko maahu, ana maadaelu ko la otoi hie e 
aopa ; na kire kaa manatainie kire kei alamie uritaa. 
Oto olune ko oli lou, kosi teuri hunire, Molu ke 
maamaahu oto ie, molu ke mamalo: e diana oto; 
maholoi satona e too oto ; lio kau, qelolana oto Kale 
ni inoni ilaona nimada orahaa.  Taelai, kolu ke lae- 
lae: liokau, ini ko qeloau ko nanauhikolu mei. 

Na lauae, maholo ko ereere ue, lio kau, a Judas 
ko lae mai naini hikana awala mana rue, na mala 
hune peie pei naihi na pei die, uraana mui naohai 
priest na mu haausuli na mui ratonimane. Ne oto 
ini e qeloa e ere haaluelu hunire, e teuri, Ini oto neke 
nono peie, ineie oto ena; molu ke helesie, molu ke 
tole sapemawa taau ana. Oto e lai hule oto, kosi 
tolani nao susuhie oto, kosi teuri, Rabi; na ko nono 
peie. Oto kire kosi niinime hunie, kire ko helesie 
oto. Tae naeta ini hikana muini e ure kalikeli e 
darasie naihi ineie, oto ko repusie konikonihe naohai 
priest, ko tapa tekelainie alinana. Ne oto a Jesus 
e alamire ko teuri hunire, Molu isitaa mai mala uri 
hunie inoni horohoro peli, pei naihi na pei die uri 
huni helesileku? Nou talei ooo peiomu suli heidine 
tai lolata maai nou haahaausuli, na oto omu. kaa 
helesieu : tae hunie haaoailana oto mu usuusu. Oto 
kire mani pola maanie, kire ko tehi oto. 

Na naeta saanau e hakusie e luluisuli, e aluhi oto 
ana mi sala rerea hahie sapena, ana e io makule kau : 
oto kire helesie oto; tae e pola oto ko asie mi sala 
rerea neena, kosi tehi makule taau. 

Oto kire ko si tolea Jesus taau saana naohai 
priest: oto ahutana mui naohai priest na mui ratoni 
mane na mu haausuli e loko noone peie. Na a Peter 
e luluisulie kau e haataulie, oto tai nume tai lolata a 
naohai priest; na e io iano pele mu palopalo, kosi 
rararani horana esolana dure. Oto mui naohai priest 
na ahutana koruhei inoni leilei kire ko meni heita- 

lenainie na muola ni unu haaoaie hahia Jesus uri 
56 huni seunilana; na kire kaa lio tooani ike. Ana 
muini hune e unu haaoaie eroero hahie, tae unu 
57 haaoaine ikire kaa sada ike. Oto na muini e taelai, 
58 kire ko unu haaoaie eroero hahie, kire teuri, Melu 
ronoa e teuri keu, Neke oho asie nume maai ienini 
talana ninimei inoni, na oto ana olu heidine neke 
59 tohue naini oto kaa talana ninimei inoni. Na e 
urine noone lou unu haaoaine ikire kaa sada ike. 
60 Oto a naohai priest e taelai i matolada, kosi dolosi 
ana a Jesus, ko teuri, Uri o saa alaalami ike? muola 
61 taa ni ie kire ko unu haaoaii hahio? Oto e rohu kaa 
nu. Oto a naohai priest e hei dolosi lou ana, kosi 
teuri hunie, Ioe ohe a Christ, Kalena ini e deidehie ? 
62 Oto a Jesus e teuri, Ineu oto: na omu kei leesia Kale 
ni inoni ko io i qalogalona nanamana, na ko siho 
63 mai peie mu uru urei leni. Oto a naohai priest e 
hakasie tooni 1neie, kosi teuri, Na taa ni kolu ko saro 
64 haiheitalea lou na mala ni unu haaoaii? Molu ronoa 
oto ere tauteune: molu ko neineisae uritaa? Oto 
kire ko meni lei too oto ana uri e adona oto maena. 
65 Na na muini e talaai nisuhie, na ko ulue maana, pei 
ko hihidelie, na ko teuri hunie, Oke ere ni prophet 
keu: na mu palopalo e takuhie peie mu maai repu- 
silana. | 
66 Naa Peter e io hai iano hai lolata, na "aeta keni 
67 haalu a naohai priest ko lae mai; na ko leesia Peter 
ko rararami, esi toomaie, pei ko teuri, Ioe ohe noone 
68 lou peie ini ni Nasaret a Jesus ni neena. Tae ko 
tateineinie, ko teuri, Nou kaa manataie ike, wa neke 
rono saie meola oko unue na: oto e isitaa taau tai 
69 mara nume; na kue e nara kau. Na keni haalu ne ` 
e leesie, na ko talaai unue lou hunie mala e ureure 
70 hai leune uri, A mane ie noone hikada. Tae ko hei 
tateineinie lou. Oto e kaa tewa lou mala e ureure hai 
leune ko teuri hunia Peter, Toohu ioe noone hikada ; 
71 ana ioe na mane ni Galilea. Tae ko talaai ere ni 
heiuwesine, ko ere haihonoai uri, Nou kaa hahuei 
72 manatainie oto inoni ie omu ko unuunue. Na lauae 
kue e nara oto ruana. Oto a Peter kosi amasitoo ana 

mei wala na, ana oto a Jesus e teuri keu hunie uri, 
Kue e saa nara haarue oto, na o kaa saro tateineinieu 
oto haaolu. Na kosi neineisae ana, ko nara oto. 


15 


Oto lauae i hoowa mui naohai priest peie mui rato 
ni mane na mu haausuli, na ahutana koruhei inoni 
leilei, kire mani wala oto, kire kosi hoosia Jesus, kire 
ko tolea taau, kire si qeloa hunia Pilate. Na a Pilate 
e dolosi ana uri, Ioe ni Inemauri nana mui Judea ? 
Oto ko alamie kosi teuri hunie, Nei teuena, oko unue 
na. Oto mui naohai priest ko qelu wala hunehunaa 
llenine. Oto a Pilate ko hei dolosi lou ana uri, Uri 
o saa alamire ike? liokau kire ko qelu wala ilenimu 
ana muola hune urine. Tae a Jesus oto kaa hei alami 
lou oto oo ; lae hulaana a Pilate e panatainie oto. 

Na ani houla e toitoliasie kau hunire na tagtaa 
inoni kire hoosie, naini kire ke haatohue ana. Na ini 
oto kire saie uri a Barabas, kire hoosie oto peie muini e 
haiseuni, muini neena e talei horo oto ana haiseunine. 
Oto mala hune e hanetaa taau na ko talaai haatohu 
ana uri huni ke qaoa oto mala ko talei qaoqaoa oto 
hunire. Oto a Pilate kosi dolosi ada uri, Omu 
saetooana uri huni neke luhesie huniomu a Inemauri 
nana mui Judea? Ana ko liosaaie oto uri kire qeloa 
wau ani liona i naenimaa. Tae mui naohai priest 
kire ko susuaili hunie mala hune, uri huni ke hahuei 
toliasia Barabas hunire. Ne oto a Pilate ko hei 
alamire lou ko teuri hunire, Kei urine na mei taa ni 
nekesi qaoa hunia ini omu ko saie uri Inemauri nana 
mui Judea? Tac kire ko si tea lou uri, Rapu talena- 
silana kei lae ilenine poupou. Oto a Pilate kosi teuri 
hunire, Ana na taa ni, neitei meola aela e qaoa? 
Tae kire ko tea oto liutaa uri, Rapu talenasie ilenine 
poupou. Oto a Pilate, ana ko sare haarakoa mala 
hune, kosi luhesia Barabas hunire, na e holai repusie 
Jesus kau, oto esi qeloa oto huni repu talenasilana 
ilenine poupou. 

Oto mui soldier e tolea taau tai lolata, oto tai numa 
Governor; na kire kosi haraie taau ahutana pulita 
ikire. Na kire ko tooni hahie ana na tooni noro, oto 
kire ko hirie mui walo kaukeu huni rorodara, kire 
kosi neie i hahona; na kire ko talaai paalahea uri, 
Deidehio oto, Inemauri nana mui Judea! Oto kire 
si daroie i geune ana maai rade, kire ko nisuhie, kire 
ko gautou hahie ko pouruuru hunie. Oto kire haa- 
haamasi ana mano kire si taasie tooni noro neena 
maanie, kire ko toonie lou ana tooni ineie. Oto kire 
kosi tolea taau huni repu talenasie ilenine poupou. 

Na kire ko deu ramoramoa hunie ini e mahoro 
kau, e ure i hohola, amana oto a Alexander na a 
Rufus, huni kei hekusire oto, uri huni ke anainie 
poupou ineie. Oto kire ke lai tolea tai leu 1 Golgotha, 
ere olisilana uri, Leu mala rarata. Oto kire ko niie 
taau wine hunie kire aroqaie pei mur: tae kaa da 
ike. Oto kire rapu talenasie oto ilenine poupou, kire 
kosi ado ana mui tooni ineie, kire ko hehutoo hunii, 
uri naini ke tooana na leu, naini ke tooana na leu. 
Na olune na maholoi sato oto, ne kire kosi repu 
talenasie ilemine poupou. Na usuusu oto tai hahona 
mei wala neena kire qelusie kau ilenine kire usue uri, 
Inemauri nana mui Judea. Na e ro mane horohoro 
peli kire rapu talenasirerue tararuru pele; naini i 
qaloqalona na naini i meumeuline. Oto mala ko liu 
i leune kire ko ere tauteu hunie, kire ko teileinie 
qaude, kire ko teuri, Hoe, a oho asie nume maai, na 
a tohu elihoi ana olu heidine, oke haaurio otona, oke 

priest ko haamasi heiliu ana peie mu haausuli ko 
teuri, E roroa haahaaurie kau mala aopa; tae e saa 
haaurie ike maraana. A Christ, Inemauri nana mu 
Israel, huni ke siho oto ana maholo ie maanie poupou, 
hunie kolu ke leesie kolu sì hiwalaimoli ana. Na ro 
ini kire rapu talenasirerue tararuru peie kire ko 
leledie noone. 

Oto onona na maholoi sato e hule oto, na rodohono 
e dau hahie ahutana hanue lai hulaana siwana na 


maholoi sato. Oto ana siwana na maholoi sato a 

Jesus e soi ana mei wala paine uri, Eloi, Eloi, lama 
sabakthani ? ere olisilana uri, God ineu, God inbu, e 
ue oto o tahi maanieu? Oto naeta mu heluini ana 
mala e ureure ileune e rono, kire si teuri, Liokau, ko 
soia Elija. Na maeta ini e huru, e haahonue mei 
loilosi ani vinegar, ko susuie ana maai rade, ko da 
huni ke haainuhie, ko teuri, Nee kau; kolu ke saro 
haiadei kau ana ohe a Elija ko lae mai i ohosie. Oto 
a Jesus e saro soi ana mei wala paine, esì toliasie 
manomanona. Na sala kire lohea honotana nume 
maai e haka ure tai leni e lai hule oto hai ano. 
Oto mane kenturion, e ure kau i odohaana, maholo e 
leesie e toliasie manomanona urine, ne esi teuri, 
Toohu oto a mane ie Kalena God. Na mu keni 
noone lou e talei tootoomaie urei haatau: a Mary ni 
Magdala noone peire, na a Mary nikana James ini 
meimei kererue a Joses, na a Salome; muini e 
luluisulie kau maholo e io hai Galilea, na e raretainie 
kau; na naeta mu helui keni aopa lou noone kire 
hanetaa peie tai Jerusalem. | 

Oto e saulehi oto, aena ana dine ni talamaine oto 
na, uri, dine i naona dine sabbath, ne a Joseph ni 
Arimathaea e lae mai, ineie naini ana koruhei inoni 
leilei kire haamau ana, na ineie noone e maohie oto 
alahana a God; oto e neisae moutei oto, esi lai sili 
saana Pilate, e haatohue rae ana Jesus. Na a Pilate 
e panatainie ang ohe ko mae oto: oto e haraie mai 
mane kenturion «eena saana, esi dolosi ana ohe e 
upuni mae oto. Oto esi manatainie ana mane 
kenturion, kosi maaie rae hunia Joseph. Oto e holie 
sala rerea, na ko ohosie oto, kosi lai neie laona 
kiliqeu kire didie ana hau; oto ko huesie hau honosie 
maana kiliqeu. Na a Mary ni Magdala na a Mary 
nikana Jesus kererue mani leesie leu kire aorie ana. 

Oto dine sabbath e haro mano oto, a Mary ni 
Magdala, na a Mary nikana James, na a Salome, kire 

si holie mu ola wauwesu, uri huni kire kei lae wai 
suuhie. Na oto mola i mahuohuo ana etana na dine 
ani week, kiraelu ko lai hulaana kiliqeu na sato e qaa 
oto. Na kiraelu ereere maraadaelu uri, Atei keu kei 
huesie hau nakaelu maanie maana kiliqeu? Oto 
kiraelu ko lio alelena, kiraelu kosi leesie oto uri kire 
huesie oto: ana e la otoi peine liutaa. Na kiraelu ko 
lai sili tai kiliqeu, kiraelu kosi leesie mei saanau ko io 
lano i qaloqalo e tooni ana na tooni rerea; na kiraelu 
sì esirel. Oto ko teuri huniraelu, Mane molu esirei : 
molu ko loohia Jesus, ini ni Nasaret, kire rapu 
talenasie kau ilenine poupou: e taelai oto ; e aia ileu : 
lokau, leu kire neie ana kaie! Tae molu lae, molu ke 
unue saana mui qaaronoisuli ineie na saana Peter uri, 
Ko naomiu oto hai Galilea : ne molu kesi leesie hai 
leune, mala e unue kau huniomolu. Oto kiraelu si 
isitaa taau, ko tehi oto maanie kiliqeu ; ana kiraelu 
ko la otoi erieriri pei ko pamatainie: na kiraelu kaa 
unuunue ike saana naini; ana kiraelu la otoi meu. 


Oto e tae oto i mahuohuo ana etana na dine ani 
week, esi holai haatai hunia Mary ni Magdala, e 
sikerainie kau e hiu lioa ni orahaa maanie. Nea keine 
kosi lai unue saana muini e hakusie kau, ana kire 
tatako pei naranara. Oto kire rono oto uri ko meuri, 
na uri leesilana e lae ana, tae kire kaa hiwalaimoli 
ike. 

Oto muola ie e haro mano ne haatainilana e hei lae 
lou ani sape aopá hunie ro ini hikada, ana kererue 
aweawe ko laelae i henue. Ne kererue hoalai ko lai 
unue saana ahutana pulita: tae kire kaa hiwalaimoli 
oto lou adarue. 

Mano urine haatainilana e hei lae lou hunie awala 
mana eta maraada ana kire eno ana «aune; oto e 
ereada hahie sae rueruana ikire na hahie saeda e hau 
aena kire kaa hiwalaimoli ana muini e leesie maholo 
e taelai oto. Oto e teuri hunire, Omu ke laehie 
ahutana walumalau, omu ke houleinie tataroha diana 
hunie taena na ola kire haaholaa. Ini ko hiwalaimoli 


na lotomaailana ko lae, ini ni haaurilana oto, tae ini 

17 oto kaa hiwalaimoli ini ni lei tooana oto. Na mui toli- 
maa mala muini ie kei luluisulie mala ko hiwalaimoli: 
kire kei sikerainie mui lioa ni orahaa i nunuhaana 

18 sataku; kire kei ere ana mui erena haalu ; kire kei 
suluie mu maa, na uri ana kire kei inuhie me ola ni 
maesie, ne e saa dau huisire ike; kire kei qaora mui 
maemaea ana nimada, ha kire kei awaa oto. 

19 Oto nea Lord Jesus neena e ere mano hunire, ne 

20 tahelainilana esi lae tai leni, na kosi io oto iano i 
qaloqalona God. Na kire isitaa taau, ko laelaeli wala 
ana taena na leu, na a Lord ko hele tararuru peire, na 
ko haasusue mei wala ana mu tolimaa e luluisulie. 
Amen. 

TATAROHA DIANA 
MALA 


A LUKE E TAROHAINIE 


Aena ana na muini hune e daudeu huni unu 
ladohainie waluolana e too oto i saakaelu, mala kire 
lalado tatarau mei huni emi eni, aleini noone e 
leesie na e palopaloa mei wala ure mai i aehotalana, 
ne ineu noone nou unue url e diana, ana nou lulu 
isuli wainiini ana waluola na ure mai i aehotalana, 
hunie neke usu tatarau eni hunio, mane diana 


4 Theophilus; hunie saemu ke tahanie walaimoline 


10 
11 


ana mui wala haausulilemu e lae oto ani. 


Ana qorina Herod, Inemauri i Judea, naeta priest 
satana a Sakarias, ineii ana pulitaa haiheioli a Abia: 
na hue ineii e uraana mui kalena Aaron, satana a 
Elisabet. Na kererue mani io odotai i naona God, 
kererue mani laelae isulie mu haatolana na mui 
tolaha a God, e kaa leu ike huni qelu ilenidarue ana. 
Na e kaa kaledarue, ana a Elisabet e amara, na 
kererue mani repo oto. 

Oto qaolana e lae urini, uri maholo e palopaloa 
tolaha ni priest i naona God ana leu talana pulitaa 
ineie, mala mui priest e manatai deui, ne leu oto 
i sapena hunie ke sili i numa Lord ana kire ko 
hehutoo hunie ni unu dano wauwesu. Na ahutana 
mala e qaoqao ola puu i sihana ana maholoi sato 
huni unu dano wauwesu. Na angel a Lord e 


waara hunie, e ure qaloqalo ana ora ni unu dano 

wauwesu. Na a Sakarias e leesie saena esi liki, 
na maune e daue. Tae angel a Lord e teuri 
hunie, Mane o maumeu, Sakarias: ana kire ronoa 
oto aitanaine ioe, na hue loe a Elisabet kei haahutaa 
kalemu nemue, na oke saie satana uri a John. Na 
o kei ileilenimae na o kei saesaediana itehulaana ; 
na mala hune noone kei ilenimae hahie hutelana. 
Ana kei alaha i naona Lord, na e saa inu ike hikana 
wine wa hikana na wai ni qeugeuana ; na kei honu 
ana Lioa Maai, uraana lana nikana. Na kei haaliue 
mul kalena Israel hune takoia Lord God ikire. Na 
kei naona ana Lioa na ani sakahaana a Elija, 
huni haaliue saena muini amada takoie mui kaleda, 
na kira haitohe huni laelae isulie saenanaune kira 
odotai; huni deu dianaana nana Lord na mala 
kire mouqelide oto nana. Na a Sakarias e teuri 
hunia angel uri, Neke manatainie uritaa leu ie? ana 
ineu nou repo oto, na hue ineu e repo keni noone. 
Oto nea angel e alamie kosi teuri, Ineu a Gabriel, 
noko ure i naona God; na kire usuneinieu mei ni 
unue hunio, na nl tola taha»ainie tataroha diana ie 
hunio. Na lio kau, oke qeu na o saa ereere ike, lae 
hulaana dime waluola ie kei oa ana, ana o kaa 
hiwalaimoli ike ana walaku, «e kei oa taane ana 
qorine. Na mala e io loosia Sakarias, na kire pana- 
tainie ana e haahiru urine i nume maai. Na e saro 
isitaa, tae e kaa ere ike hunire: tae e alaala qau 
mola hunire, na e io qeu tarau oto. Na mui dine ni 
palona inei e haro mano, esi oli 1 nume ineie. 

Na mul dine neena e saro mano a Elisabet hue 
ineie e qalu; na e io mumuni e lime warowaro, e 
teuri, A Lord e teurine aku ana dine e maatolieu ana 
huni taasie wala ni leledileku i matolai inoni. 

Oto ana onona na warowaro God e usuneinia angel 
Gabriel takoie naeta hulume i Galilea, satana hule- 
mena i Nasareth, saana raorii ere hahilana nana 
naeta mane satana a Joseph, uraana numa David; 
na satana raorii neena a Mary. Na e sili weu saana, 
kosi teuri, Deidehio keine, kire haahunaa niine hunio, 
a Lord oto peio. Na saena esi liki itehulaana mei 

43 

45 

wala ie, esi looloonainie mei wala ni haadianana ie 
uri e lae uritaa. Na angel e teuri hunie, Mane o 
maumau, Mary: o hele odoie niine ana God. Na 
lio kau, o kei hie i iemu, na o kei haahutaa kalemu, 
na O kei saie satana a Jesus. Neil kei alaha, na kire 
ke saie uri Kalena Ini e Liutaa : na a Lord God ineie 
kei niie taau hunie naunekume ni alaha a David 
amana: na kei alaha hahie numa Jakob oto di oto di; 
na alahana ineii saa ano oto oo. Oto a Mary e teuri 
hunia angel uri, Muola ie kei madau uritaa? ana 
nou kaa manatainie ike na mane. Oto a angel e 
alamie ko teuri hunie, Lioa Maai kei siho ilenimu, 
na nanamana Ini e Liutaa kei melusio: aena neena 
me ola kei hutaamu sailana uri e maai, Kalena God 
otona. Na lio kau, a Elisabet a takihemu, ineii e 
qalu oto ana repona: na onona na warowaro ie oto 
ana ini kire saie uri e amara. Ana iteitana ‘na mei 
wala saa tototala ike ana God. Oto a Mary uri, Lio 
kau, konikonihe a Lord ineu; qaolana huni ke lae 
hunieu isulie walamu. Oto a angel kosi hoalai 
maanie. 

Na a Mary e taelai ana mui dine neena esi leuae 
taau i tolona hanue, takoie naeta hulume i Judea: 
ko sili weu i numa Sakarias, esi paalahea Elisabet. 
Oto qaolana e lae uri maholo a Elisabet e ronoa mei 
wala ni paalahena a Mary, ne mela esi ureure i iana; 
na a Elisabet e honu ana Lioa Maai; na e ere ileni 
ana mel wala paine e teuri, Deidehio oto hikana mu 
keni, na deidehie lou iemu. Na leu ie e urei tei 
hunieu, uri nikana a Lord ineu kei maatolieu? Ana 
lio kau, mel wala ni paalahena ioe e kali i elineku, ne 
mela esi ureure ni ilenimaena i ieku. Na deidehia 
keine e hiwalaimoli ena ; ana haaoailana oto muolana 
qorileni hunie ana a Lord. Na a Mary e teuri, 

Saeku ko soi haamanikulua Lord, 

Na maurihaaku ko ilenimae ana God a Haau- 

rileku. 

Ana e lio toli mei hahie keni ineie mel keni reu. 

Na lio kau, talimaa ie taena na qaune ni inoni kei 


saleu uri na keni deidehie. 

Ana ini e nanama e daue anoa hunieu ; 

Na satana e maai. 

Na amasine ineii adona mui qeune 

Kira haamau ana. 

E haatainie ramolana ana nimana ; 

Ni tatanainire kire tohainire ani loonaine i saeda. 

E hele tolinie mu alaha maanie naunekume ikire 

E hele liutaa ana mul mei inoni reu. 

E haamanora mala e hiolo ani ola diana ; 

Na e usunel makule ana mala e mai. 

E peia Israel ini ineie, 

Huni amasitoo ana amasine 

(Mala e unue kau hunie mu weuwaka) 

Hunia Abraham peie komu ineie oto di oto di. 

Na a Mary e io peenie mala e olu warowaro, esi oli 
hai nume ineie, l 

Na qonina Elisabet e siho hunie kei meuri ana 
kalena; oto esi haahutaa kalena mane. Na mu 
euhenue ineie na mui tekihana e rono ana a Lord e 
haahunaa amasine ineie hunie na; oto kire mane sae- 
saediana peie. Na qaolana e lae uri waluna na dine 
kire lae mai hunie aha tolimaalana mela; na kire 
daudeu huni saie ana a Sakarias, isulie satana amana. 
Na nikana e alamire e teuri, Suuri na ; tae kire ke 
saie ana a John. Oto kire ko teuri hunie, E kaa iteitana 
naini ana alei ini ioe kire ke sasaie ana sata ienini. 
Oto kire alaalaqau hunia amana, uri e sare saie 
satana ana atei. Oto e sukaa ola ni usuusu, esi 
usue uri, Satana a John. Na kire mani panatainie. 
Na nidune e tahi leuae, na meana e takaluhe, esi ere 
taa, ko paalahea God. Na maune e daue ahutana 
mala e io kalikelire : na tarohainilana ahutana mui 
wala ienini e taro ana ahutana tolona hanue i Judea. 
Na ahutana muini e romoi e onimeinii 1 saeda, peie 
mei wala uri, Mau ie kei ue ana na dine. Ana 
nimana Lord oto peie. 

Na a Sakarias a amana e honu ana Lioa Maai, esi 
ere. ani prophet, e teuri, 

Lahea Lord, God Israel; 

Ana e maatolie na e tapa olisie mu apoloa ineie, 

Na e haauresie raranoi ola ni haaurine hunikie 

Ana numa David ini ineie 

(Mala e unue ana nidune mui prophet maai inele 
kire ure oto mai i aehotalana walumalau), 

Haaurine maanie mui maeloona ikie, na maanie 
nimada kira nidu upu hunikie; 

Huni haatainie amasine hunie mui weuwaka, 

Na huni amasitoo ana haalune maai ineie ; 

Mei wala ni haapune neena e ponie hunia Abraham 

. amaka, 

Hunie niilana hunikie uri kei haaisitaanaini kie 
maanie nimada maeloona hunikie, 

Huni kie kesi esu mamanutoo nana, 

Ana iona maai na e odotai i naona sulie qonike. 

Na ioe, weewee, sailemu ke lae uri na prophet nana 
Ini e Liutaa : 

Ana o kei naona Lord huni salea mu tala nana ; 

Huni niie salolana ani haaurime hunie mu apoloa 
inele | 

Ani saeasilana mu orahaa ikire, 

Aena ana mei sae ni amasine a God ikie, 

Ne dani urei leni kesi maatolikie itehulaana, 

Huni ranira io rorodoa na i mamalutana maena ; 

Huni lenu haaodohie aeka isulie tala ni henuelama. 

Na melana e paine tae, haasusulana ana Lioa 


na e ooo laona mu henue sala hulaana dine hunie 
- haatainilana nana Israel. 


1 


2 


Oto gaolana e lae urini ana mu dine neena, uri 


mei haatolana e talaae ana Kaisar Augustus ni usue 
2 satana ahutana mala ana walumalau. Etana na 
usuusu ie kire usue maholo a Kurenius e governor 
3 i Suria. Na mala e mani lae mano huni usure, naini 
ni ana hanue ineie, na naini ni ana hanue ineie. 
4 Na a Joseph e tahelai mei i Galilea, maanie hulume 


i 


Nasaret, ko lai Judea, ana hanua David, sailana 


i Bethlehem, ana ineie ana nume na ana komu a 

David; huni kire ke usurerue na a Mary e ere hahie 
oto, e qalu. Oto qaolana e lae urine, uri maholo 
kererue oo ileune, ne qonine esi siho ni haahute. Oto e 
haahutaa kalena mane na naohai mela; na e aluhie 
ani sala, esi haaenohie hai laona leu ni haanau keu, 
ana e kaa too taladaelu i nume ni awafaa. 

Na mui kakali sheep e oo ana taataa hanuena kire 
kakakali heiheioli ana mu pulita ni sheep ikire i rodo. 
Oto angel a Lord e ure isulire, na raranana Lord e raa 
kalikelire : na kire ko meu oto. Oto a Lord e teuri 
hunire, Mane omu meumeu: ana lio kau, noko taro- 
hanie huniomu tataroha diana ana ilenimaena liutaa 
kei oa oto nana ahutana mala: ana ini ni Haauri e 
hute oto mai huniomu ana hulume a David, ineii oto 
a Christ a Lord. Na ienini oto tolimaa huniomu ; 
Omu ke lio tooana weewee kire aluhie ani sala, na 
e eno ana leu ni haanau keu. Na lauleu peia angel 
neena pulita paine hikana mala tai lemi e paalahea 
God, kire ko teuri, 

Omu ke soi haamanikulua God tai salo, 

Na mai iano hanuelamana peire mu inoni ineie e lai 

lio sae tooada. 

Oto qaolana e lae urini, uri maholo mui angel e 
tahelai taau maanire ileni, oto kira kakakali sheep 
kosi meni wala, kire teuri, Kolu keu i Bethlehem, 
kolu ke leesie meola esi kele too ie, a Lord e tola 
tahanainie huni kolu. Oto kire taulei kire ko teuae, 
kire si hule odoia Mary na a Joseph, na weewee e 
eno ana leu ni haanau keu. Na kire leesie, kire 
sì tarohainie mei wala unulana e lae hunire ana 
weewee ienini. Na ahutana mala e ronoa kire si 
panatainie muola kira kakakali sheep e unue hunire. 
Tae a Mary e lolohainie waluola ie, kosi lolodosae 
i saena ani. Na kira kakakali sheep e oli oto, kire ko 
soi haamanikulua God ani paalahelana hahie waluola 
kire ronoi na kire leesii, mala unuleni e lae hunire 
ani. 

Oto e walu heidine e ahu oto huni aha tolimaalana 
weewee, kire si saie satana uri a Jesus, mala angel a 
Lord e sale oto kau maholo e kaa lodo ue'i iana nikana. 

29 Na mu dine ni haarerea rarue e mano isulie 
haatolama a Moses, ne kererue kosi tolea tai 

23 Jerusalem, huni neie honosia Lord (mala usulana e 
lae oto ana haatolana a Lord uri, Taena na mane 

24 na naohai kale, sailana uri e maai hunia Lord), na 
huni unu taladarue isulie me olana unulana e lae oto 
ana haatolana a Lord uri, E ro hiroiku wa e ro 

25 kalei urou. Na lio kau, na eta mane i Jerusalem, 
satana a Simeon; na ineli ienini e odotai na e palo- 
paloa God, na e maohie haasaemanona mu Israel: na 

26 Lioa Maai ne ilenine. Na Lioa Maai e haatainie 
]leu ie ana uri e saa lio hikana maena maholo e kaa 

27 kerehie ue a Christ nana Lord. Na ineii ie e lai sili 
tai lolata maai ana Lioa: na amana na nikana e 
tolea wau a Jesus weewee, huni qaoa hunie mala kire 

28 manatainie sulie haatolana, oto e apalaa, esi paalahea 
God, ko teuri, 

29 Lord, oto ie oko toliasie oto mane ioe 

Sulie walamu, ana hanuelama ; 

30 Ana maaku e leesie oto haaurine loe, 

31 O mougeline oto i naoda taena na apoloa ; 

32 Dani ni haatai ada mu apoloa aopa, 

Na manikuluhaana Israel mala ioe. 

33 Oto amana na nikana kererue panatainie moola 
unuleni e lae raranana; na a Simeon e paalaherarue, 

34 esi teuri hunia Mary nikana uri, Lio kau, weewee 
ienini kire haauresie hunie muini huze ana mu Israel 
kei doudomu na ke taetaelai itehulaana; na hunie 

35 tolimaa ni heitohe hahie; toohu na naihi kei too 
tahaunudara ana saemu ; hunie kei haatainie mui nei 

36 saena i saena mala hune. Na naeta keni a Anna, 
na prophet, kalena Phanuel, ura ana komu a Aser 
(qonine e hune oto, na mui dine e raggii e saro mano 

37 ne esi io kau peie poro e hiu helisi, na e nao kau 
e walu awalai helisi mana hai), na inell ie e kaa 
isiisitaa ike maanie lolata maai, ko palopaloa God 

38 peie olo naue na peie aitanaine rodo na dani. Nae 
tahelai mei ana maholoi sato neena esi lahea God, 
na e tola tahanainie hunie ahutana muini e oo loosie 


39 tapa olisilana Jerusalem. Na waluola isulie haato- 

lana a Lord e haro mano ada kire si oli hao i Galilea, 
i hulume ikire i Nasaret. 

Na weewee e paine tae, na e aailaa tarau, esi 
honu ani saenanaune: na niilana God e io ilenine. 

Na amana na nikana kererue laelae suli helisi tai 
Jerusalem ana houla rekelaoni. Na mu helisi ineie 
awala mana rue oto kiraelu kosi lae taau mala kire 
manatai lae ana houla; na kire haamanoa mui dine 
kire si oli oto hao, tae a Jesus mela e ooo i 
Jerusalem; na amana na nikana e kaa manatainie ; 
tae kererue unue uri ineii peie laeha, na kererue 
laelae rodo; kererue si heitalea peie mui tekihada na 
peie mala kire manatainire: na kire kaa lio ike 
hikana, kererue si oli lou tai Jerusalem, pei heitalelana. 
Oto qaolana e lae urini, uri e olu dine e saro mano, 
kererue kosi lio tooana laona lolata maai e io i 
matolana mui haausuli, ko roronora na ko dodolosi 
ada: na ahutana muini e ronoa e panatainie saiolana 
na alamine ineie. Oto kererue leesie ne saedarue 
ko puo oto: na nikana e teuri hunie, Kaleku, e ue ni 
o teurini huniemere ? lio kau, iemere na amamu mere 
haiheitaleo pei saehune. Oto ko teuri hunirerue, Na 
taa ni moro haitaleau ana? Moro kaa manatainie 
uri leu i sapeku huni neke io i numa Amaku? Na 
kererue puotainie mei walana e unue huni rerue. 
Oto e lae hao pei rerue, na e lai hule hai Nasaret; na 
e tolai suli rerue : na nikana e lolohainie ahutana mu. 
wala ie i saena. l 

Na a Jesus e paine tae pei e saenanau tarau, na 
ani manata dianana peia God na peire mu inoni. 


3 


Oto ana qonina Tiberius Kaisar ana halisi awala 
mana limana ana alahana ineie, na maholo a Pontius 
Pilate e governor i Judea, na a Herod e tetrark i 
Galilea, na a Philip asine e tetrark i henue i Iturea 
na i Trakonitis, na a Lusanias e tetrark i Abilene, na 
a Anas na a Kaiaphas mui naohai priest, oto walana 
God e loho mai hunia John kalena Sakarias laona 

3 hanue sala. Oto esi laehie taena na hanue i reune 


Jordan, e laelaeli wala ani lotomaaine ni onisae7a 


4 huni luhe asilana orahaana; mala usulana e lae laona 


book mui wala a Isaia prophet, uri, 

Walana naini ko ereere paine laona hanue sala, 

Omu ke sale akau ana tala a Lord, 

Omu ke haaodohie leu ni lae 1neii. 

Anomilana taena na daiderie, 

Hele tolinilana taena na toloi henue na taena na 

totorokoue ; 

Haaodohilana mui tala maelu, 

Tala kokohoa kei nei mamadoleta ana ; 

Na taena na hasio kei leesie haaurine a God. 

Aena neena e teuri hunie mala e lae wai saana 
hunie lotomaailada, uri, Mu kalei maa, atei ni e 
haapasuliomu hunie omu ke tahi maanie saewasune 
kei tola? Omu ke hunu eni huehuei dano ke adona, 
onisaena, na mane omu aehota unue i saemiu uri, 
A Abraham oto peikie a amakaelu; ana noko 
unue huniomu uri, God e saka huni qaoa maanie 
mu heu ie mui kalena hunia Abraham. Na oto 
ie hau toutohu kire konie oto lou i ehuine dano: na 
taena na dano kaa hunu eni huehuei dano diana 
ne tohulana kei lae, na asilana oto laona dune. 
Na mala e dolosi ana, kire ko teuri, Iemelu melu kesi 
ue ena? Oto e alamire kosi teuri hunire, Ini e tooana 
e ro koat, ke niie hunie ini koat ineii haike; na ini 
e too naula, ke te urine lou. Na kira totola tooha e 
lae lou mei hunie lotomaaine, na kire teuri hunie, 
Haausuli, iemelu melu kei ue ena? Oto e teuri 
hunire, Mane omu totola tooha liutaana leu kire 
hatonainie huniomu. Na mui soldier e dolosi ana 
lou, kire teuri, Na iemelu melu kei ue ena? Oto 
e teuri hunire, Mane omu deu ramoramoa hunie naini, 
na mane qelu eroero ana naini; na saemiu ke lai 


` mano hahie waaitemiu. 


15 
16 


Na mala e talei maomaohie, na kire mani looloonai 

i saeda ana a John, uri ineie ohe a Christ; oto 

a John kosi alamire, ko teuri hunire ahutada uri, 

Ineu ie noko lotomaai emiu ani wei; tae ini ko lae 

mai e saka liutaaku, na nou kaa malisine neke luhesie 

hoo hahi ae ineie; neii kel lotomaai emiu ana Lióa 

17 Maai na ani dune : tetere ineii i nimana, ni deu diana 

ana leu ni mamada korn ineie, na kei durue mui korn 

laloi haa ; tae kei unue hulehuleni laona dune kire saa 
maasie oto oo. 

18 Nae houleinie tataroha diana hunie mala pei mei 

wala ni eitanailada e hune na e haiaopai; tae a Herod 

19 a Tetrark, ana a John e ere ana hahia Herodias hue 

20 a asine, na hahie waluola tataala a Herod e qaoi, 

e hei sapeii lou ana leu ie uri e hoosia John laona 
nume hoohoo. 

21 Oto qaolana e lae urini, uri maholo lotomaailana 

ahutana mala e haro lae mano, na lotomaailana Jesus 

22 e lae mano lou, ne maholo e arenai, salo kosi euhora, 

na Lioa Maai e siho hou ilenine, e too sapena e lio 

mala hiroiku, na mei wala e loho mai urei leni, e teuri, 

Kaleku ni ioe mane maai ineu ; nou lai lio saetooamu. 

98 Na a Jesus ienini e talaai haausuli na e olu awalai 

helisi ana, na ineii (mala kire unue) kalena Joseph, 

24 kalena Heli, kalena Matthat, kalena Levi, kalena 

25 Melchi, kalena Jannai, kalena Joseph, kalena Matta- 

thias, kalena Amos, kalena Nahum, kalena Egli, 

26 kalena Naggai, kalena Maath, kalena Mattathias, 

27 kalena Semein, kalena Joseh, kalena Joda, kalena 

Jonan, kalena Rhesa, kalena Serubbabel, kalena 

28 Shealtiel, kalena Neri, kaleni Melki, kalena Addi, 

29 kalena Kosam, kalena Elmadam, kalena Er, kalena 

Jesus, kalena Elieser, kalena Jorim, kalena Matthat, 

30 kalena Levi, kalena Simeon, kalena Judas, kalena 

31 Joseph, kalena Jonam, kalena Eliakim, kalena Melea, 

kalena Menna, kalena Mattatha, kalena Nathan, 

32 kalena David, kalena Jesse, kalena Obed, kalena 

83 Boas, kalena Salmon, kalena Nahshon, kalena 

. Amminadab, kaleni Arni, kalena Hesron, kalena Peres, 

34 kalena Judah, kalena Jakob, kalena Isaak, kalena 

35 Abraham, kalena Terah, kalena Nahor, kalena Serug, 

- kalena Reu, kalena Peleg, kalena Eber, kalena 

36 Shelah, kalena Kainan, kalena Arphasahad, kalena 

87 Shem, kalena Noa, kalena Lamek, kalena Methuselah, 

kalena Enok, kalena Jared, kalena Mahalaleel, kalena 
Kainan, kalena Enos, kalena Seth, kalena Adam, 
kalena God. | 
4 

Na a Jesus e honu oto ana Lioa Maai, kosi oli 
mei maanie i Jordan, na tolalana e lae ana Lioa Maai 
laona hanue sala e hai awalai dine e liue, malaahona- 
lana esi lae ana a qelu eroero. Na e kaa nau hikana 
na me ola ana mui dine neena: na kire haro mano, esi 
hiolo. Na a qelu eroero e teuri hunie, Uri oko nei 
Kalena God, oke unue hau ie kei nei hoi bread. Tae 
a Jesus e alamie uri, Usulana e lae oto uri, Inoni saa 
mauri eni bread hahaiteli. Ne esi tolea tae, ko 
talana haatainie lauae hunie ahutana mu alahana 
ana walumalau. Oto a qelu eroero e teuri hunie, 
Nekei niie namue ahutana nanamana ie, na manikulu- 
haani lou : ana toliasilana e lae oto hunieu ; na noko 
niie taau hunie ini saeku e toohie. Aena neena uri 
oko pouruuru hahieu, ne kei nei toolamu oto haliite. 
Oto a Jesus e alamie ko teuri hunie, Usulana 
e lae oto uri, Oke pouruuru hahia Lord God ioe, 


9 na oke palopaloa tai ineii haliite. Oto e tolea taau 


10 


11 


12 
13 


14 


i Jerusalem, kosi haauresie i pipisine nume maai, kosi 
teuri hunie, Uri o ko nei Kalena God, oke dio toli hoi 
leu: ana usulana e lae oto uri, 

Kei haatolanainie mu angel ineii nemue, huni kire 

ke kinetainio: 

na lou uri, 

Ana nimada kire ke talaahuao. 

Mane aemu e toolupu ohe ana na hau. 
Na a Jesus e alamie ko teuri, Usulana e lae oto 
uri, Oke suuri malaahonana Lord God ice. Na 
a qelu eroero e hele manoa ahutana malaahonalana, 
esi hoalai keu maanie. 

Na a Jesus e oli hao inunuhaana nanamana a Lioa 


15 hai Galilea: na tarohana e taro isulie ahutana hanue 


kelikelie. Na e haausuli ana mui nume ni ruru ikire, 


16 na kire mani soi haamanikulua. Na e lai hule i 

Nasaret, leu e paine kau ana: na mala tolahana oto e 
sili weu i nume ni ruru ana dine sabbath, na e ure 
huni sai book. Oto kire niie hunie na book a Isaia 
na prophet, na e huesie book ana leu usulana e lae oto 
ana, uri, 

Lioa a Lord ne ileniku, 

Ana e suhieu huni laeli wala ana tataroha diana 

hunie kira maitale : 

E usuneinieu huni tarohainie toliasilada muini kire 

tola mauri ada, 

Na lio alihoine hunie kira ulu 

Huni luhesire kira maelupue, 

Huni tarohainie halisi a Lord ni hele konilana. 
Oto e nukumie lou book, esi niie hunia palopalo, esi 
io hai ano: na maana ahutana mala ana nume ni ruru 
e mani tootoomaie oto. Na ko aehota ere hunire uri, 
Isiirini ie haaoailana mu usuusu ie i elinemiu. Na 
kire mani unu haaoaie kire ko panatainie mui wala ni 
niine e isitaa maanie nidune: na kire sì teuri, Ni, uri 
kaa kalena Joseph ni ienini? Oto e teuri hunire, Iomu 
omu ke tohunei unue hunieu mei wala ni alahuune 
ienini uri, Mane kurekure, oke haaurio oto: waluola 
iemi ronoa uri qaolana e lae hai Kapernaum, oke qaoi 
noone lou ileu ana hanue ioe ienini. Oto esi teuri, 


- Toohu noko unue huniomu uri, Takuhilana iteitana 


25 
26 
27 
28 


29 


30 
31 


na prophet saa lae ike ana hanue ineie. Na toohu noko 
unue huniomu uri, Mui nao hune i Israel ana qorina 
Elija, maholo kire hele hahie salo e olu helisi peie ono 
warowaro, na hiolona paine e tolea ahutana hanue ; 
na usuneinilana Elija kaa lae ike saana naini hikada, 
tae i Sarepta, hai henue i Sidon, saana naeta keni nao 
ileune. Na mui tou hunei Israel ana qonina Elisha 
na prophet; na iteitana naini hikada kaa mola ike, 
tae a Naaman ini ni Suria hahaiteli. Na saeda kosi 
meni honu ani saewasune, ana kire ronoa waluola 
ienini; oto kire taelai, kire kosi lai asie maanie 
hulume, kire si lai tolea wai rihue, tohulana hulume 
ikire ana, huni haatataqelue hai leune. Tae e ahutata 
oto 1 matolada esi hoalai. . 
Na ko lae hai Kapernaum, hulume i Galilea. Na 

e haausulire kau ana dine sabbath: na ikire pana- 
tainie haausuline ineie; ana walana e saka. Na 
naeta inoni wai nume ni ruru neena lioa madamada 
ne ana; oto e awaraa ana mei wala paine, ko teuri, 
Aiaa! na mei taa oalamami na oalamu, Jesus ini ni 
Nasaret? uri o lae mai huni deu tekelainiemi? Ineu 
nou manatainio oto, loe ini maai a God. Na a Jesus 
e ereana, ko teuri uri, Rohu oto, oke isitaa maanie. 
Oto lioa e ladamainie iano i matolada, oto e isitaa 
maanie, tae e kaa dau aela ana ike. Na anena e mani 
deu raelu mano, oto kire mani wala maraada, kire 
teuri, Mei wala uritaa ni ie? Ana ko haatolanainie 
mui lioa madamada ani sakana na ani nanamana, ne 
kire ko isiisitaa oto. Na tarohana e hou lilikeli ana 
ahutana hanue kalikelie. 

Na e taelai maanie nume ni ruru, esi lai sili i numa 
Simon. Na a keine a hunaona Simon maena mama- 
dali ko tolea; na ikire haatohue talana. Oto esi ure 
oromai hahie, kosi ereana maena mamadali neena ; 
oto ko eia maanie : na lauae e taelai, ko raretainire 
oto. Na e apai sato oto, na ahutana na muini e 
manatainie mui maemaea mui maela haiaopai e 
taqaosire kau kire ko tolera mai saana; na e mani 
qaora ana nimana, ko haaurire oto. Na mui lioa ni 
orahaa e loutaa maanie muini hune, kire ko awaraa ana 
mei wala uri, Ioe oto Kalena God. Na e ereada, e kaa 
maaire ni ere, aena kire manatainie oto uri neii a Christ. 

Na e dani oto, esi isitaa ko lai laona hanue sala: 
na mala hune e sio isulie,-na kire lae hulaana, kire 
kosi deu ni hele hahie, mane lae maanire. Tae peenie 
e teuri hunire, Leu i sapeku huni laeliwala ana 
tataroha diana ana alahana God hunie mu hulume 
aopa lou: ana usuneinileku e lae hunie me olana. 


Na ko laeliwala tarasi laona mui nume ni ruru i 
Galilea. 


5 


Oto qaolana e lae urini, uri mala e ure suusuuie 
kire ko qaaronoisulie walana God, na ineii e ure i 

reune iqe i Genesaret; na e leesie ro iola e dau i 
reune iqe: na kira weeweesi e siho maanii, ko haa- 
lanai mu huo ikire. Na e taelie naeta ¡ola hikeni, iola 
a Simon, na e haatohue ana huni ke kele dau su weu 
laona iqe. Na e io iano hai laona iola esi haausulie 
mala. Na e ere mamo esi teuri hunia Simon, Dau su 
weu laona lama rorodo, oke atonie huo iomu huni 
weeweesi. Na a Simon e alamie ko teuri, Haasuli, 
melu esu heideniei, na melu kaa kele weesi iteitana 
na me ola: tae isulie walamu neke atonie lou. Na 
ikire teurine oto, kire si wei hahie mu ie hune ; na huo 
ko nana oto ani; oto kire alaqau hunie malahude ana 
naeta iola neena, huni lae wai peire. Na kire lae 
wau, kire si onimei haahonue ahutana ro iola, na ro 
iolana e ore dodo oto. Tae a Simon Peter e leesie, na 
e ladamai iano isulie uruuruna Jesus, ko teuri, Oke 


‘hoalai maanieu, ana ineu mane ni orahaa, Lord. Ana 


anena e daue na ikire ahutana na muini lou peie, 
hahie koruhei ie hune kire wai hahii; alitana lou a 
James na a John, mui kalena Sebede, ro malahuna 
Simon. Na a Jesus e teuri hunia Simon, Mane o 
maumeu ; talimaa ienini oke weeweesie mu inoni. Na 
ikire okea mu iola ione, kire si tolipuri ana tootoolada, 
kire kosi lului sulie oto. 

Na qaolana e lae urini, uri maholo e io ana naeta 
hulume, lio kau, na eta mane ileune sapena e honu eni 
osa; na e leesia Jesus, ko lai ladainie maana, esi 
haatohu ana, ko teuri, Lord, ana saemu ke urine, o saka 
taane huni haarereau. Oto e susueinie nimana, ko 
hele wau ana, kosi teuri, Saeku taane urine ; haarerea- 
lamu ke lae lou. Na lauae mu osa e tolani mola oto. 
Na e ereana mane unue hunie naini: tae oke hoalai oke 
haatainio saana priest, na oke toto ahuio ana o rerea 
lou, mala a Moses e haatola ana, huni unu haaoaine 
nada. Tae peenie tarohana e taro maanie holai nao 
itehulaana:.na mala hune e aheahelidu mei huni 
ronoa, na hunie haaurilada maanie taena na maela. 
Na e hoalai maanire tai laona hanue sala, e arearenai. 

Na qaolana e lae urini, uri e haahaausuli ana naeta 
dine ; na mui Pharise na muini e haausuli ana mu 

haatolana kire io karaini, kire uraana taena na hanue 
i Galilea na i Jerusalem: na sakahaana Lord peie 
huni haaurire, Na lio kau, kire ko anainie mai ilenine 
hulite naini e loku: na kire lapasie huni tolea tai 
nume, na huni neie honosie naona. Na kaa lio 
tooana ike kire ke tolea uritaa tai nume aena mala e 
hune, oto kire si hane tai koluhana nume, kire si ukue 
hou tahaunudara ana mui raho peie hulite i matolada 
i naona Jesus. Na a Jesus e leesie hiwalaimoline 
ikire, kosi teuri, Mane ie, kire saeasie oto mu orahaa 
ioe hunio. Oto mu haausuli na mui Pharise e aehota 
looloonai i saeda, kire ko teuri, Uri atei ni ienini ko 
ere tauteu urine? Atei ni e saka huni saeasi orahaa, 
tae a God hahaiteli? Na a Jesus e manatainie 
loonaine ikire, esi alamire ko teuri hunire, Na mei taa 
ni omu ko looloonainie i saemiu ? Neitei leu e mama- 
dau? Huni unulana uri, Kire saeasie oto mu orahaa 
ioe hunio; wa huni unulana uri, Taelai, oke lai 
aweawe? Tae hunie omu ke manatainie uri Kale ni 
inoni e saka mai ano ileu huni saeasilana orahaa (ne 
esi saro teuri hunia loku), Ineu noko unue hunio, 
Taelai, oke suluie hulitemu, oke lae tai nume ioe. Na 
lauae e taelai 1 matolada, e sulue ola e enoeno ilenine, 
esi lae oto i nume ineie, pei ko soi haamanikulua 
God. Na anena e mani deuraelu, na kire kosi soi 
haamanikulua God; na kire mani honu ani meune, 
kire ko teuri, Anoa ni neena kolu leesie i siiri. 

Na mao urine e isitaa, na ko leesie ini e totola too- 
ha, satana a Levi, e 1o ana leu ni neinei tooha, kosi teuri 
hunie, Oke luluisulieu. Na e tolipuri ana tootoolana, 
esl taelai ko luluisulie. Na a Levi e dau neuhe hunie 
i nume ineie : na kira totola tooha hune na mu heluini 
heiaopai lou e eno ruru peie hunie naune. Na mui 
Pharise na mu haausuli hikada kire saeunuhire mui 
qaaronoisuli ineie, kire teuri, E ue iomu ko neu na ko 
inu ruru peira totola tooha na kira orahaala? Oto a 
Jesus e alamire ko teuri, Muini e aailaa e kaa hari- 
hunie mane kurekure; tae peie muini ko maemae 
Nou kaa lae ike mai huni haraie kira odotai tae 
peie kira orahaala hunie kire ke onisae. Na ikire ko 

teuri hunie uri, Mui qaaronoisuli a John ko oloolonau, 
na ko eieitanai; na e urine lou muini mui Pharise ; 
tae muini ioe ko neuneu ko inuinu. Na a Jesus e 
teuri hunire, Uri omu kei qaora memela ana numa 
maena e tola hue huni kire ke olonau, maholo a poro 
e tola hue ne ue peire ? Tae qoni kei siho ; ne maholo 
taasilana poro e tola hue kei lae maanire, ne kire kesi 
oloolonau taane ana mu dine ena. Oto e hai unue 


- lou mei alahuune hunire e teuri; Naini saa hakasie 

ike na leu maanie tooni haalu hunie ke loamenaa lahui 
tooni ana; ana ko teurine, kei hakasie oto ini haalu, 
na mei loamena ana ini haalu neena saa loko ike peie 
ini lahu. Na naini saa dedeie wine haalu laona mu 


atea teeteei poo lalahue ; ana kei urine, wine haalu 


kei poo hitelie mu atea teeteei poo neena, na kei ahe 
mano, oto mu atea teeteei poo kei aela oto. Tae 
dedeilana wine haalu laona mu atea teeteei poo 
haalu. Na maini e inuhie oto wine holai nao saa 
harihunie ike wine haalu : ana ko teuri, Ini holai nao 
e diana ena. 


6 


Oto qaolana e lae urini ana naeta dine sabbath, uri 
e liu ilaona mu hohola ni korn; na mui qaaronoisuli 
ineie e huhusie mui hunui korn, kire kosì neui, kire 
ko nanalai ana nimada. Tae mui heluini ana mui 
Pharise e teuri, Na taa ni omu ko qaoa ola kaa 
adona haatolana huni qaoa ana dine sabbath? Na a 
Jesus e alamire ko teuri, Omu kaa unue noone leu ie, 


‘na mei taa ni a David ni e qaoa kau, ana maholo e 


hiolo, ikire na muini lou peie; ana e sili tai numa 
God, e da mui bread kire koni akau e naui, na e hei 
niie lou hunie muini peie ; na e kaa adona ike haato- 
lana huni «eui tae e adona mui priest haliite? Nae 
teuri hunire, Kale ni inoni ineii oto lord hahie dine 
sabbath. 

Na qaolana e lae urini ana naeta dine sabbath lou, 
uri e lai sili i nume ni ruru e haahaausuli: na «aeta 
inoni ileune nime i qaloqalona e heko. Oto mui 

22 


haausuli na mu Pharise e toomaie, uri ohe kei 
haaurie ana dine sabbath wa haike; uri huni lio 
tooana na me ola huni kire kesi gelu wala ilenine 
itehulaana. Tae e manatainie saeda ; esi teuri hunie 
ini nimana e heko uri, Taelai, oke ure haadai i 
matolakaelu. Oto e taelai esi ure haadai weu. Na a 
Jesus esi teuri hunire, Noko dodolosi emiu, ohe 
e adona mu haatolana huni hele diana ana dine 
sabbath, wa huni hele aela? huni haaurie naini wa 
huni seunie? Oto e toomairaelu mano, esi teuri 
hunie manena, Oke susueinie nimemu. Oto e susue- 
inie: na nimana e qieqiala lou. Tae ikire honu ani 
Saewasune; pei kire ko meni wala uri kire ke qaoa na 
mei taa hunia Jesus. 

Na qaolana e lae urini ana mu dine ienini, uri e 
loutaa tai tolona hanue hunie arenaine; na e arenai 
heideniei hunia God. Na e dani oto, esi haraie mui 
qaaronoisuli ineie saana: esi lio hunie awala mana 
rue hikada, na e hei harainire lou uri mu hurulaa ; a 
Simon, e harainie lou uri a Peter, kererue a Andrew 
asine, a James na a John, a Philip na a Bartholemew, 
a Matthew na a Thomas, a James kalena Alphaeus, 
na a Simon sailana uri a Selotes, a Judas kalena 
James, na a Judas Iskariot, ini oto e qeloa; na e 
siho toli tararuru peire na e ure ana me ote, na 
pulita hune hikana mui qaaronoisuli ineie, na mala 
hune urei Judea na Jerusalem, na urei hatalea asì i 
Tur na i Sidon, kire lae wau huni ronoa na hunie 
haaurilada maanie mui maela ada; na e haaurire 
muini mui lioa madamada ko teuneinire. Na ahuta- 
na mala e daudeu huni hele i sapena : ana nanamana 
e loutaa maanie, e mani haaurire mano. 

Na e hahurei maa takoie mui qaaronoisuli inele, 
ko teuri, Deidehi omu kira maitale: ana toolamiu 
oto ana alahana a God. Deidehi omu kira hiolo ana 
maholo ie: ana iomu kei pote. Deidehi omu kira 
naranara oto ana maholo ie: ana iomu kei mesi. 
Deidehi omu maholo mu inoni kei ninidu upu 
huniomu, na kei opa iomu maanire, na kei ere 
tataalasiomu, na kei itaa satamiu uri kire aela itehu- 

laana Kale ni inoni. Omu ke ileilenimae ana dine 
ena, omu ke rikerike ani saedianana: ana lio kau, 
waaitemiu e lai peine ileni: ana alitana noone lou 
mu amada e qaoqaoi hunie mui prophet. Tae ama- 
amasilemiu kira mai! ana iomu hele oto ana haasae- 
dodolamiu.  Amaamasilemiu kira pote oto ana 
maholo ie! ana iomu kei hiolo. Amaamasilemiu kira 


maimesi ana maholo ie! ana iomu kei saehu pei tako. 

Amaamasilemiu maholo taena na inoni ke ere diana 
huniomu ! ana alitana noone lou mu amada e gaogaoi 
hunie mui prophet eroero. Tae noko unue huniomu 
kira qaaqaarono uri, Manatamiu ke diana hunire mui 
maeloona iomu, omu ke helehele diana hunie na 
muini ko ninidu upu huniomu, omu ke paalahera 
na muini ko ere ni heiuwesine huniomu, omu ke ei- 
eitanai talana muini ko teuteuneiniomu. Naini ko 
hidelie papalimu oke huisie lou hunie naeta poo ni 
papali, na naini ko da tooni ni eluhi ioe maanio oke 
suuri saenia lou tooni ni ninime ioe maanie. Oke 
niinii hunie taena naini ko sukaamu; na ana naini 
ko taasie toolamu maanio, oke suuri sukaa alihoi lou 
ana. Na mala saemiu ko oo ana na moola uri mala 
ke qaoi huniomu, iomu noone lou omu ke teurine 
ani hunire. Tae ana manatamiu ko diana hunie na 
muini manatada e hei diana lou huniomu, ne kesi 
paalahe omu uritaa en&? ana kira orahaala noone 
manatada e diana hunie na muini manatada e hei 
diana lou hunire. Na ana iomu ko helehele diana 
hunie na muini ko hei helehele diana lou huniomu, 
ne kesi paalahe omu uritaa ena ? ana kira orahaala 
noone ko tete urine. Na ana iomu ko niinii toto 
kau hunie na muini omu ko maohire huni kire ke 
suuola lou huniomu, ne kesi paalahe omu uritaa ? 
ana kira orahaala noone lou ko niinii toto hunie kira 
orahaala, hunie kire ke hei suu ola lou mala e ado. 
Tae manatamiu ke diana hunie mui maeloona iomu, 
na iomu ke helehele diana hunire, na iomu ke 
niinii toto, na maohine ke suuri moumou emiu ; na 
waaitemiu kesi peine itehulaana, na iomu kesi nei 
kalena Ini e Liutaa; ana manatana e diana hunie 

na muini kaa paalahea na hunie kira tataala lou. 
Manata ni amasine ke io amiu, mala manatana 


Amamiu manata ni amasine oto. Na mane omu 


leilei, hunie kire ke suuri leilei omu lou: na mane 
omu leilei too, hunie kire ke suuri lei too amiu: omu 
ke luhesire, ne kire kesi hei luhesi omu lou : omu ke 
niinii, ne kire kesi hei niinii lou huniomu; totohota 
diana, na pilinilana hou, kire kutaa na e honu malini 
oto, neilana kesi lai roromiu. Na totohota omu ko 
totoho ana, ne kire kesi totoho lou huniomu ana. 

Oto e hei unue alahuuxe hunire uri, Ohe ulu ke 
naona lou naeta ulu ? uri kererue saa mani domu hou 
hai keline? Ini qaaromoisuli e kaa liutaana ike ini 
haausuli: taena naini maholo e mougeli oto ne kesi 
urihana ini haausuli ineie. Na na taa ni oko ili 
leesie nanaai ola ilaona maana asimu, na o kaa 
neineisae ana rotoi dano laku ilaona maamu ne? 
Wa oke ere uritaa hunia asimu uri, Asiku, o ke 
toliasieu keu hunie neke susu asie nanaai ola maanie 
maamu, na oto o kaa leesie rotoi dano laku i maamu 
ne? A dau hahota, oke holai taasie rotoi dano laku 
maanie maamu ne, purine osì liosaie susu asilana 
nanaai ola maanie maana asimu. Ana e kaa dano 
diana oto oo ke hunu eni huehuei dano aela; na lou e 
kaa dano aela oto oo ke hunu eni huehuei dano diana. 
Ana manatainilana taena na dano kei lae ana huehu- 
ana. Ana kire saa huhu fig ana na pupulisi poo, wa 
kire ke huhu vine ana na walo kaukeu. Inoni diana 
ko haatainie dianahaana moola maanie leu talai ola 
diana wai saena; na inoni tataala ko haatainie 
tataalahaana moola maanie leu talai ola tataala wai 
saena: ana a wawa ko haatainie moola a sae e honu eni. 

Na na taa ni omu ko saieu uri, Lord, Lord, na oto 
iomu kaa sulu isulie walaku?  Taena naini ko lae 
mai sieku, na ko ronoa walaku, pei ko sulu isulie, 
neke alahuuneinie huniomu uri e urihana atei: e 
urihana oto na inoni ko tohu nume, ko elihei kokoro, 
ko neie poopootana ilenine hau: na kone e kone mai, 
e halolo ana nume «eena, na e kaa kutaa ike: ana 
isulie kire tohu diana S) Tae ini ko rono, na kaa 

sulu isulie, ineii e urihana na inoni e tohu nume 
ilenine makana hahaiteli, e kaa too poopootana ike; 
oto kone e halolo ana nume neena, oto e aoho 
lauae; na aohona neena e tohunei peine. 


| 7 


Oto e unu manoi ahutana mui walana i elimana 
mala, esi lai sili 1i Kapernaum. 

Na konikonihe «aeta mane kenturion ko mae, tata- 
hana oto huni ke mae oto, na saena e la otoi toohie. 
Na e ronoa tarohana Jesus, es) usuneinie mu helui 


rato hikana mui Judea taau sulie, na e haatohu ana 


huni ke lae taau ke haaurie konikonihe ineie. Na 
ikire hule oto saana Jesus, kire kosi haatohu wainiini 
ana, kire ko teuri, E adona oto leu ie oke qaoa hunie: 
ana manatana e diana hunie komu ikie na e tohue 
nume ni ruru huniemelu. Na a Jesus ko hekusire 
oto. Na maholo e hule oto kaa haataulie ike nume, 
oto mane kenturion «eena e usuneinie mu helui 
malahune honosie, pei e teuri hunie, Lord, mane o 
haaweoo : ana nou kaa malisine uri oke lai sili i nume 
ineu: aena neena nou kaa unue uri nou melisine 
laena honosio: tae oke ere mola makule, hunie kele 
mau ineu kei aailaa lou. Ana ineu noone lou na 
inoni i melutana «aeta mu inoni haharai, na naeta mu 
helui soldier taane noone i meluteku: na noko unue 
hunie ini ie uri, Lae taau, na kei laelae oto; na lou 
hunie naeta ini url, Lae mai, na kei lae oto mai; na 
hunie konikonihe ineu uri, Oke teuri, na kei teurine 
oto. Oto a Jesus e ronoa waluola ienini, kosi pana- 
tainie, kosi teuri hunie muini e luluisulie uri, Noko 
unue huniomu uri, nou kaa lio tooana ue na hiwalai- 
moline ke paine urini, haike oto, na i Israel haike lou. 
Oto mui hurulaa neena kire oli lou tai nume, kire si 
lio tooana konikonihe neena e aailaa lou. 

Na qaolana e lae oto urini, uri ana naeta dine i 
hahona, e lae ana hulume satana i Nain; na mui 


12 qaaronoisuli e hakusie, na mala hune lou. Na e 

karainie maai para ana hulume, na lio kau, kire ko 
anainie rae ana naini, taataa mela moutei, na nikana 
na nao: na mala hune uraana nume neena e hakusie. 
Na a Lord e leesie, esi amasie, ko teuri hunie, Mane 
o naranara. Oto e karainie wau ko hele ana houhou : 
na mala e anai e ure hahuroto. Oto ko teuri, Saana- 
une, noko unue hunio, Oke taelai. Oto rae e tae, ko 
aehota ere. Oto e toliasie hunia nikana. Na maune 
e daure ahutada : na kire ko soi haamanikulua God, 
ko teuri, Na prophet liutaa e taelai i matolakaelu : na 
lou, God e maatolie mu apoloa ineie. Na me wala ie 
raranana e taro ana ahutana Judea, na ana ahutana 
mu henue kalikelie. 

Na mui qaaronoisuli a John e unue waluola ienini 
hunie. Oto a John e haraie ro qaaronoisuli inele 
saana, esi usuxeinirerue taau sulia Lord, peie e teuri, 
Ioe ni oto ini kei lae mai, wa melu kei saro maohie 
ue naini aopa? Oto ro inine e hule saana, ko teuri, 
A John a Lotomaai e usuneinimere siemu, e teuri, 
Ioe ni oto ini kei lae mai, wa melu kei saro maohie 
ue naini aopa? Oto ana maholoi sato neena e 
haaurie muini hune maanie mui mamaelaana na 
maanie mui selune, na maanie mui lioa tataala; na e 
niie hunie mu ulu hune hunie kire ke lio lou. Na 
e alamirerue e teuri, Moro ke lae moro ke unu i 
saana John ana moola moro ko ronoi na oto moro 
ko lesi: uri mu ulu ko lio oto lou, na mui rarasi 
ko laelae diana oto, mui tou ko mola oto, mui punu 
ko rorono oto, na mui rae ko taelai lou, na laeliwalana 
ana tataroha diana hunie kira maitale. Na deidehie 
ini kaa lio tooana ola ni tataro ineie aku. Na 
mu hurulaa a John e hoalai oto, nea Jesus esi 
talaai ere hunie mala ana a John uri, Na mei taa ni 
omu isitaa taau laona hanue sala huni leesilana ? ohe 
rade e anulei tarau ana oru? Wa na mei taa ni omu 
isitaa taau huni leesilana? ohe inoni e tooni eni 
tooni melumu? Lio kau, mala e tooni eni tooni leu- 
leunie, na ko neuneu diana, kire ko 000 i nume mu 
inemauri. Wa na mei taa ni omu isitaa taau huni 
lesilana ? Ohe na prophet? Nei teuena, noko unue 

huniomu, na e liutaana oto mui prophet. Ineii ienini 
usulana e lae ana uri, 

Lio kau, noko holai usuneinie hurulaa ineu wai 

naomu, ini kei salea tala ioe hunio. 

Noko unue huniomu, E kaa naini oto oo peira huta 
ani keni huni ke alaha liutaana John: tae naini ko la 
otoi meimei ana alahana ni leni e alaha liutaana. Na 
ahutana mala e ronoa na kira totola tooha, e lei ana 
God uri e odotai, ana lotomaailada e lae oto ana John. 
Tae mui Pharise na mu haausuli e leledie nada 
loonaine a God, ana lotomaailada e kaa lae ana. Tae 
nekei alahuuteinie mu inoni ana qaune ie ani taa, na 
ikire urihana na taa? Ikire kire urihana memela kire 
io ana heraiusine, kosi soisoi weu hunie muini oada, 
kire ko teuri, Melu uhiuhie au huni omolu, na molu 
kaa mae hahie ; melu tatako huniomolu na molu kaa 
naranara isulie. Ana John a Lotomaai e lae mai, kaa 
nauneu bread wa ke inuinu wine; na iomu omu si 
teuri, Lioa ni orahaa ineii i saena. Kale ni inoni e 
lae mai ko neuneu na ko inuinu; na iomu omu si 
teuri, Lio kau, ola nauhana na inulana e paine, mala- 
hune kira totola tooha na kira orahaa! Tae leilana 
saenanaune kei lae ana ahutana mu kalena uri e odotai. 

Na naini hikana mui Pharise e haatohu ana huni 
ke nau peie. Oto e sili tai numa Pharise neena, na e 
eno huni neune. Na lio kau, naeta keni ana hanue 
na e orahaala ; na e manatainie uri e eno huni neune 
i numa Pharise neena, oto e tolea mai kaokao hau 
lagi ni suu ilalona, na e ure i purine isulie aena, e 
naranara, ko talaai haamedoa aena ani wei urei 
maana, esi hulo aate ana uhune, peie ko nonoie aena, 
na ko suuhie ana laqi ni suu neena. Oto Pharise e 
haraie neena maholo e leesie, esi ere uri i saena, 
A mane ienini ana ineie na prophet, haala ke mana- 
tainie keni ie e ue ko hele i sapena, ana neii e 
orahaala. Oto a Jesus ko alamie ko teuri hunie, 
Simon, na me ola aku neke unue hunio. Oto ineie 
uri, Haausuli, oke unue mone. Naeta mane toitoliasi 
tooha na e ro mane e haaroroairerue hunie ; mei 
roroana ilenine maini e lime tanalai penny, na ilenine 

143 





7,42 LUKE 


42 


43 
44 


45 
46 
47 


48 
49 


50 


CQ 


ruana e lime awala. Na e kaa iteitana na meola 


adarue huni suuola ana, oto e mani saeasie mano 
huni rerue. Hoe, atei ni hikedarue ke manata diana 
liutaa hunie itehulaana? A Simon e alamie ko teuri, 
Ineii che neena e saeasie moola hune hunie. Oto esi 
teuri hunie, O ere too oto ni neena. Na e aliu hahia 
keine, na e teuri hunia Simon, Ni, oko leesia keni ie ? 
Nou sili tai nume ioe, na o kaa niie ike na mei wei 
hunie aeku ; tae kel taa ie e talei haamedoa aeku ani 
wel urei maana, esi hulo ate ana uhune. loe o kaa 
nonoieu ike: tae nou sili mei na kei taa ie kaa 
moumou eni nonoie aeku. loe o kaa suuhie qauku 
ike ant rumu : tae kei taa ie e talei suuhie aeku ani 
laqi ni suu. Aena neena noko unue hunio, Mu 


orahaa ineie, kire hune na tae saeasileni e mani lae 


oto; ana manata dianana liutaa ne ana; tae saeasi- 
lana na moola kaa hune kei lae hunie maini, ne 
manata dianana ineie saa paine ike. Oto e teuri 
hunie, Saeasilana mu orahaa ioe e lae oto. Na muini 


e eno pele huni neune e talaai ere i saeda uri, Atei ni 


ienini ko saeasi orahaa noone? Na e unue hunia 
keine, Hiwalaimoline ioe e haaurio oto; lae ani 
henuelamana taau. 


Na ana mui dine i haho qaolana e lae urini, uri e 
laehie mu huilume na mui punui nume, ko laelaeli 
wala na ko tarohainie tataroha diana ana alahana a 
God, na kira awala mana rue peie, na mu helui keni 
lou haaurilada e lae kau maanie mui lioa ni orahaa 
na maanie mui mamaelaana, a Mary sailana uri 
Magdalene, e hiu lioa ni orahaa e loutaa kau maanie, 
na a Joana hua Kousa, a lio isulia numa Herod, 
kiraelu a Susana, na na muini hune lou, kire ko 


raretainire ana toolada. 
Na mala hune e ruru, na muini uraana taena na 


hanue e loko oto isulie, oto e ere ni alahuune e teuri: 

Naeta ini ko tatataai lite e isitaa uri huni tataainie 

mui lite ineie: na ana maholo ko tatataai, mu helui 

lite e usu i reune tala; na urileni oto, na mui menu 
ni leni e naui. Na «aeta mu helui lite e usu ilenine 
mei heuheue; na e qito tae, oto e hei nunulu lou, ana 
mei makana wai haike. Na «aeta mu helui lite ko 
usu i matolana mui walo kaukeu; oto mui walo 
kaukeu e taelai tararuru peii, kire ko melusii. Na 
naeta mu helui lite e usu ilaona me ano mola; oto 
kire ko ehu kire ko hunu tanalau oto. Na e ere urini 
oto kosi ere paine uri, Ini ko too alinana huni rono, ke 
rono oto. 

Oto mui qaaronoisuli ineie ko dolosi ana uri alahuune 
ie e lai uritaa. Oto kosi teuri, Niilana e lae oto huni 
omu uri huni manatainie moola e asa ana alahana a 
God: tae hunie muini aopa ani alahuuxe; uri huni 
kire ke suuri lio ani liona, na huni kire ke suuri saiola 
ani ronona. Hoe, me alahuune e lae uri; Mui lite 
walana God. Na na muini i reune tala muini e rono 
oto ena; oto a gelu eroero ko lae mai, na kosi leue 
mui wala maanie saeda,.uri hunie kire ke suuri 
hiwalaimoli hunie haaurilada oto. Na na muini 
ilenine mei heuheue muini e rono oto ena, na ko hele 
maemae oto ana mei wala; tae e kaa imiimini ike ada, 
kire ko hiwalaimoli haawali mola, na ana dine ni 
malahonalada kire kosi duue alihoi. Na na muini e 
usu i matolana mui walo kaukeu, muini e rono oto 
ena, na oto isulie laelada mu ola ni haamauo na tarie- 
olana ana maurihe ie pei ilenimaena hahie ko apeape 
honosire, oto kire ko mamasui eni hunune. Na na 
muini ana me ano mola, muini e rono pei sae manola 
diana ena na kire si hele mautaa ana, na kire kosi ehu 
oto pei maohine susutoo. 

Na maini saa erehainie na light, huni esi qaohainie 
na maraohu hahie, wa huni neie hahana hulite ; tae 
peie ko neie i talahuliana, hunie na muini ko sili mei 
ke leesie raranana. Ana iteitana na meola aluhilana 
e lae ne ni aelilana kei saro lae taane; na iteitana na 
meola mumunilana e lae na manatainilana kei saro 
lae taane na kei haadai taane oto. Aena neena omu 
ke lio talamiu uri omu ko rorono uritaa : ana iteitana 
naini e hele oto nana, kire kei hei nii lou hunie ; tae 

iteitana naini kaa hele ue nana, taasilana maanie na 
meola e unue kau uri e helesie oto nana. 

Oto nikana na mu esine e lae mai saana, tae kire 
kaa karainie ike aena mala hune e puli. Oto unulana 
hunie uri, A nikemu na maeni esimu kire ure i sinaha 
kire ko sare leesio. Oto e alamire ko teuri hunire, 
A nikeku na mu esiku ie kira ronoa walana God pei 
sulu isulie. 

Oto qaolana e lae urini, uri e taelie iola ana "aeta 
dine ana mui dine ena, ikiraelu na mui qaaronoisuli 
ineie; oto ko teuri hunire, Kolu ke atoholo i reune iqe 
poo wau: oto kire tae. Na maholo kire lihu neie e 
maahu: na mawasideni e tahararaa ilaona iqe; na 
iola e honu oto ani sulu, na maena oto e karaini. Na 
ikire si nanauhie huni haalioa, kire si teuri, Haausuli, 
Haausuli, kolu ko mae oto. Oto e lio, ko ere ana oru na 
hauli ahe : ne kererue mani moutoli, oto esi lae anie 
holaa. Oto e teuri hunire, Neitei hiwalaimoline iomu ? 
Na kire mau pei kire panatainie, ani erena maraada 
uri, Atei ni mane ie, ana ko ere ana oru na ige, ne 
kererue ko meni rono oto mola ana walana ? 

Oto kire lai arapuu ana hanue mui Gerasa, horana 
Galilea. Na e siho ione, na naeta mane e uraana 
hulume ko odoie, mui lioa ni orahaa i saena; na e kaa 
tooni eni tooni na e tewasie oto, na e kaa oo ike i 
nume, tae laona mui kiligeu heliite. Na e leesia Jesus, 
oto e awara, esi lai ladamai iano i naona, pei mei wala 
paine uri, Na mei taa ni oalaku na oalamu, Jesus, 
Kalena God Ini e Liutaa ? Noko haatohu emu, mane 
o haahaamotaahieu. Ana e usuneinie lioa madamada 
uri ke isitaa maania maena. Aena ana e talei leue 
haahune oto: ne kire kinetainie, pei hoosilana ani ieli 
na ani walo hahie aena; na ko wei mousie mu ieli 
heu ne, ne lioa ni orahaa ko pesie taau laona hanue 
sala. Na a Jesus e dolosi ana uri, Atei ni satamu ? 
Oto ineii uri, Legion; ana mui lioa hune ni orahaa e 
sili 1 saena. Na kire ko haatohu ana mane usunel 
asire laona kaline neena e kaa too kaona. Na alaa ni 
poo hune e sude ileune i tolona hanue: na kire ko 
haatohu ana huni maaire huni kire ke sili wai lalo ada. 

Oto e maaire. Oto mui lioa ni orahaa neena e isitaa 
maania maena, kire si sili ilaona mui poo: na alaa ni 
poo neena e mani pola maanie toloi henue laona ige, 
kire ko meni inu oto. Oto mala e haahaanaure e leesie 
meola qaolana e lae kire kosi tehi, kire ko tarohainie i 
hulume na lou ana mu henue kalikelie. Oto kire isitaa 
huni leesie meola qaolana e lae; na kire hule oto 
saana Jesus, kire kosi leesia maena, mui lioa ni orahaa 
e isitaa kau maanie, e io, e tooni oto, e manata oto, 
sulie aena Jesus: oto kire mau. Na mala e leesie kosi 
unue lou hunire ana haaurilana a maena mui lioa ni 
orahaa e oo kau i saena. Na ahutana mala ana hanue 
mul Gerasa kalikelie ko eitanaie oto huni ke hoalai 
maanire ; ana maune paine e daure: oto e taelie ¡ola 
ko oli oto. Tae a maena mui lioa tataala e isitaa kau 
maanie e haatohu ana huni ke hakusie oto: tae e 
usuneinie wau pele mei wala uri, Oke oli tai nume ioe, 
oke houleinie muola e lai peine neena God e qaoi 
nemue. Oto e lae taau, na e tarohainie ana ahutana 
hulumena muola e lai peine neena Jesus e qaoi nana. 

Na a Jesus e oli oto, na mala e takuhie pei saedia- 
nana; aena kire mani io loosie. Na lio kau, «aeta 
mane satana a Jairus e lae mai, ineii naohai mane ana 
nume ni ruru: na ko lai ladamai iano i aena Jesus, kosi 
haatohu ana huni ke sili i nume ineie; ana kele pule 
ineie taataa mela moutei, mala awalai helisi mana rue 
ana, na ineii lenini ko mae oto, na oto isulie laeha 
mala e ruruhie. 

Na naeta hue apu raharaha e talei seunie awalai 
helisi mana rue oto, na e nii manoa ahutana tootoolana 
hunie mala kurekure, tae naini kaa haaurie ike, ineli 
ie ko lae mai i purine, ko kele hele oto mola i totomana 
ana nonoana tooni ineie ; na lauae apu rararaha neena 
ko aate oto. Oto a Jesus e teuri, Atei ni e heleaku ? 
Na kire mani ere talihe oto, na a Peter e teuri, ikire 
na muini lou peie, Haausuli, mala hune ko talei ruruhio, 
na kire puli suuio. Tae a Jesus e teuri, Naini ni e 
hele oto aku: ana nou hineinie uri nanamana e isitaa 
maanieu. Na a keine e manataine uri e kaa mumuni 
lke, esi lai erieriri mei, kosi ladamai i naona peie ko 

unu tahanainie i naona mala aena na mei taa e hele 
ana, na ana haaurilana e lae oto uritaa. Oto kosi 
teuri hunie, Kaleku, hiwalaimoline ioe e haaurio ; lae 
taau ani henuelamana. 

Maholo ko ere ue, naeta ini e lae mai ure tai numa 
naohai mane hahie nume ni ruru, ko teuri, Kalemu e 
mae oto; mane o hei kotaahie lou Haausuli. Tae a 
Jesus e rono, kosi alamie uri, Mane o maumeu: oke 
hiwalaimoli mola haliite, na haaurilana kei lae taane. 
Na e lai hulaana nume, tae e kaa maaie naini huni 
ke sili peie, tae a Peter haliite, na a John, kiraelu a 
James, na amana keine peia nikana. Na kire mani 
naranara, pei tatakosie : tae e teuri, Mane omu nara- 
nara; ana e kaa mae ike, tae ko maahu. Na kire 
masi maanie, ana kire manatainie oto uri e mae oto. 
Tae e hele i nimana, e soi, ko teuri, Mamaa, oke 
taelai. Na manona e putoo alihoi, na e taelai oto 
lauae: na e unue kire ke nii ana. Na amana na 


nikana e pamatainie: tae e ere adarue mane tola 


tahanainie hunie naini ana muola qaolana e lae kau. 


9 


Na e haraie mai awala mana rue, na e niie hunire 
sakana na nanamana paraitana ahutana mui lioa 
ni orahaa, na huni deu tekelainie mui maela. Na 
e usuneinire taau huni laeli wala ana alahana a 
God, na huni haaurie mui maemaea. Oto e teuri 
hunire, Mane omu tolea na meola huni laeha, apaa 
suuri, mai suuri, bread suuri, haa suuri lou; na 
ro koat suuri lou. Na omu ko sili laona naeta 
nume, omu ke io susu ileune, na omu ke isitaa 
lou maanie ileune. Na oto muini kaa takuhiomu, 
ne maholo omu ko isitaa maanie hulume meena, 
omu ke tataai asie mei makana loho maanie aemiu, 
hunie ola ni unu haaoaine hahire. Oto kire lae 
kire si laehie taena na hulume, kire ko tarohainie 
tataroha diana, pei kire haahaauri ana taena na leu. 


Na a Herod tetrark e romoa waluola ie qaolani 

e lae: na saena e puo, ana na muini e unue uri 
8 a John e taelai lou maanie muini e mae oto; na 
na muini uri a Elija e haatai oto; na na muini 
9 uri naeta ini hikana mui prophet e taelai lou. Na 
a Herod kosi teuri, Nou taasie oto qauna John : 
tae atei ni ie, noko ronoa muola urine ana? Na 
e daudeu huni ke leesie. 
10 Na mu hurulaa e oli mei, kire kosi unue hunie 
ana muola kire qaoine. Na e hoara, kosi hoalai 
11 takoie hulume satana uri i Bethsaida. Na mala 
e leesie ne kire si luluisulie: na e takuhire pei 
saedianana, na ko unue alahana a God hunire, pei 
12 e haaurie kira harihunie haaurilada. Na e apau 
oto; na awala mana rue kire lae mai, kire si teuri, 
Oke unue mala hune ke lae oto, hunie kire ke 
laehie mu hulume na mu henue kalikelikie, huni 
maahuxe, na huni heitale neula ada: ana kolu 
13 ana hanue sala ienini. Tae e teuri hunire, Omu 
ke dau neula ada. Oto ikire uri, Pei emelu ileu 
e lime ata hoi bread, na e ro hoi ie; uri ana emi 
14 kaa lai holi neula ana ahutana mala ie. Ana ikire 
mala e lime molai mane. Oto esi teuri hunie mui 
qaaronoisuli ineie uri, Omu ke haaiosire iano ani pulita 
15 haiaopai, e lime awalai inoni na e lime awalai inoni. 
16 Oto kire si teurine, na kire haaiosire mano iano. 
Oto e helesie lime hoi bread neena, na ro kele 
hoi ie na, esi lio alelena ileni, ko ere haadianaai, 
17 oto ko nisii; ko nii hunie mui qaaronoisuli huni 
haadoa mala ani. Oto kire mani neu, kire pote: 
oto kire ko onimei konie mu oretai neula ana mu 
neula kire nisii, awalai mei mana rue. 
18 | Naqaolanaelae urini, uri maholo e arenai maraana, 
na mui qaaronoisuli oto peie: oto e dolosi ada, 
19 ko teuri, Mala hune ko unuunueu uri atei? Na kire 
alamie uri, A John a Lotomaai ; tae naeta mu heluini 
uri, A Elija; na naeta muini aopa lou uri naeta 
20 ini hikana mui prophet e taelai lou. Oto e teuri 
hunire, Ne iomu, omu ko unueu uri atei? Na a 
21 Peter e alamie ko teuri, A Christ nana God. Oto 
e ereada, kosi haatolaire mane kire hei unue leu ie 

saana naini; ko teuri, Leu i sapena Kale ni inoni 
22 huni kei sapesalu unumei, na huni leledilana ana 
mui rato ni mane na ana mui naohai priest na 
mu haausuli, na huni seunilana, na huni taelailana 
23 ana olune na dine. Na e teuri hunire ahutada uri, 
Naini ko sare lulu isulieu ne ke haitohea maraana, 
ne ke anainie poupou ineie suli heidine, kesi lulu 
24 isulieu oto. Ana iteitana naini ko sare kinetainie 
maaurihaana ne kei deu tekelainie oto; tae pele iteitana 
naini ko deu tekelainie maurihaana itehulaaku, ne 
25 kei kinetainie ena. Ana na mei taa diana ni inoni 
kei terie, maala ko hele manoa oto nana ahutana 
walumalau, na kosi deu tekelainie maraana, wa 
26 leine kei too oto ana. Ana iteitana naini kei masa 
hahieu na hahie walaku, »e Kale ni inoni kei masa 
lou hahie, ana maholo kei lae mai ana raranadarue 
na Amana, na ana raranana mu angel maai lou. 
27 Tae noko ere toohu huniomu uri, Naeta mu heluini 
hikana mala e ure ileu na kire saa mami ike ohonana 
maena, na kire kaa saro leesie alahana a God. 
28 Na qaolana e lae urini, uri walune na dine e 
liu hahie e ere urine, ne kosi toleraelu a Peter na 
a John na a James, na ko hanetaa ilenine toloi 
29 hanue hunie arenaine. Na maholo e arenai, ne lio- 
hana maana esi aopa, na mui tooni ineie kire ko 
30 nei huhurerea na ko la otoi wanawana. Na lio kau, 
e ro mane e mani wala peie, a Moses na a Elija: 
31 kererue haatai ana raraa, kererue ko ladoa laelana 
32 tatahana oto huni kei haamanoa tai Jerusalem. Na 
maana Peter e hie na maadarue lou peie: tae maholo 
33 kiraelu lio oto ne kiraelu leesie raranana, na e ro ini 
lou e ure peie. Oto qaolana elae urini, uri maholo 
kererue hoalai maanie, ne a Peter esi ere uri hunia 
Jesus, Haausuli, e diana nakaelu huni iona ileu: 
hoe, melu ke tohue na olu apaapa; naini nemue, 
naini nana Moses, naini nana Elija: tae e kaa mana- 
34 tainie meola ko unue. Na maholo ko ereere urini, 
mei uru esi siho, ko melusiraelu: na kiraelu sili 
35 laona me uru pele maune. Na mei wala ure mai 
ana mei uru e teuri, Kaleku ni ie, nou lio hunie: 

omu ke tolaana. Na mei wala e loho mano, kiraelu 
lio tooana Jesus tae ineii maraana. Na kiraelu rohu 
hahie, na kaa unue hunie naini ana mui dine neena 
na meola hikana muola kiraelu leesii. 

Na qaolana e lae urini, uri kire siho toli urei 
toloi henue, na mala hune e odoie. Na lio kau, 
naeta mane ana mala hune e ere paine, ko teuri, 
Haausuli, noko haatohu emu oke lio hahie kaleku ; 
ana ineii taataa mela moutei : na lio kau, lioa ko 
tolea, oto ko tolana arai oto: na ko papatainie na 
hutohuto ko hanehane ana, na ko teitehi asa 
maanie, ko kumu menamenasie. Oto nou haatohu 
ana mui qaaronoisuli ioe hunie kire ke sikerainie ; 
tae e kaa madausire oto. Oto a Jesus e alamire 
ko teuri, Qaune ni sae rueruaa na ni popoliili ni 
ie, nekei saro oo oto pei omu kei hule inanite, wa 
nekei neineisae malumu huniomu? tola kau mei 
a kalemu. Na maholo ko laelae ue mai, lioa ni 
orahaa ko weinie oto, ko papa tataalasie. Tae a 
Jesus e ere ana lioa ni orahaa, kosi haaurie melana 
na e toliasie lou hunia amana. Na kire mani pana- 
tainie manikuluhaana God neena. 

Na maholo kire mani panatainie ue waluola e qaoi, 
ne kosi teuri hunie mui qaaronoisuli ineie, Mui wala 
ie huni ke kokoro hoi elinemiu: ana qelolana Kale 
ni inoni kei lae laona nimana mu inoni. Na kire 
puotainie mei walana, na e mumuni maanire, mane 
kire rorono sale: na kire mauteinie dolosilana ana 
mei walana. 

Na oto haitohena e talaae ada, uri atei ni hikada 
kei alaha liutaa. Na maholo a Jesus e lio saaie loona- 
ine i saeda neena, esi tolea kele mau, ko haauresie 
isulie, kosi teuri hunire, Naini ko tekuhie mau ie 
inunuhaana sataku, ne e takuhieu ena: na naini ko 
tekuhieu ne e takuhie ini e usuneinieu mei ena: 
ana ini e maimei hitoo amiu, ne e liutaa ena. 

Na a John e alamie ko teuri, Haausuli, melu leesie 
naini ko sikerainie mui lioa ni orahaa ana satamu ; 
na melu ereana kau, ana e kaa hatahata peikolu. Tae 
peie a Jesus e teuri hunie, Mane omu ereereana : 

ana ini oto kaa maeloona huniomu, ne ko peiomu 
neena. 

Oto qaolana e lae urini, uri qonine e karai siho oto 
huni tahelainie, ne esi nei maa hahuroto ni lae tai 
Jerusalem, na e usuneinie mu hurulaa tai naona: oto 
kire lae, kire ko sili ana naeta hulume mui Samaria, 
huni mougeline hunie. Na oto kire kaa takuhie, 
ana maana mala ko lae tai Jerusalem. Na maholo 
ro qaaronoisuli ineie a James na a John e leesie 
urine, ne kererue kosi teuri, Lord, uri saemu oto 
hunie melu ke unue dune ke siho urei mai leni, ke 
waruhire mano? Tae e aliu, ko ere adarue. Oto 
kire lae ana naeta hulume aopa. 

Na maholo kire laelae isulie tala, naeta ini e teuri 
hunie, Neke totola oto i aemu ana taena na leu oko 
laelae ana. Oto nea Jesus ko teuri hunie, Mui fox na 
kire too liwe taane, na mui menu ni leni kire too niui 
taane; tae Kale ni inoni hulaana na leu ni ulune 
ineii na haike. Na e teuri hunie naini aopa, Oke 
luluisulieu. Tae e teuri, Lord, oke holai toliasieu keu 
neke lae neke haitoli ana amaku. Tae e teuri hunie, 
Oke toliasie muini e mae kire ke haitolineinie na muini 
ko mae ada; tae ioe oke lai houleinie alahana a God. 
Na naini aopa e unue lou e teuri, Nekei totola i aemu, 
Lord; tae oke holai toliasieu neke lae ere hautaai 
nana aleini i nume ineu. Tae a Jesus e teuri hunie, 
Ini ko susueinie nimana hunie waato, na kosi lio 
keke lou maanie, neii oto saa adona alahana a God. 


10 


Na waluola ie e haro mano, a Lord esi haatolaie 
mu heluini aopa lou e hiu awalai mane, na e 
usuneinire taau tai naona too ro ini na too ro ini 
takoie taena na hulume na taena na punui nume, 
tatahana oto huni neii ke lae ani. Nae teuri hunire, 
Siokonine e paine, na mu inoni esuesu kaa hune 
mone: aena neena omu ke haatohu ana ael lalo, 
hunie ke usuneinie mai na mu inoni huni siokoni 

nana. Omu ke laelae taau : lio kau, noko usuneini- 
omu taau mala mui lamb i matolana mui wolf. Mane 
omu taherie na mai ni haa, wa na mai huni laeha, wa 
na ola ni hoo hahie aemiu: na mane omu paalahea 
naini isulie tala. Na omu ko lai sili laona naeta 
nume, omu ke holai teuri, Ke hanuelama hahie nume 
ie. Na uri ana na kale ni henuelama taane ileune ne 
hanuelama iomu kesi siho hahie: ana ko haike, ne 
kei oli lou weu takoiomu. Na omu ke oo susulei ana 
taataa nume neena, ko neuneu na ko inuinu ana 
moola saadaelu: ana inoni esuesu e ado huni 
waaitana. Mane omu heisuu ana mui nume. Na 
omu ko sili laona naeta hulume, na kire ko tekuhi- 
omu, ne omu ke nauneu ana muola kire ko niinii 
emiu: na omu ke teuri hunire, Alahana a God e 
nanauhiomu oto mai. Tae omu ko sili laona «aeta 
hulume, na oto kire kaa takuhiomu, ne omu ke isitaa 
taau isulie mu tala paine ikire peie mei wala uri, 
Makana loho ana hulume iomu e rarao i aemami, ne 
emi ko usuri asie hahiomu ie: tae peie omu ke 
manatainie leu ie uri alahana a God e nanauhi oto 
mai. Noko unue huniomu, Kei mamate hunia Tur na 
hunia Sidon ana dine ni leime, tae hunie hanuena 
haike. Amaamasilemu Korasin! amaamasilemu 
Bethsaida ! uri ana qaolana mu anoa e lae oto i Tur 
na i Sidon mala: e laelae oto i matolamoro, haala 
kererue onisae oto waite ani tooni pono maa na 
ani qasaora. Tae peie kei mamate hunia Tur na 
hunia Sidon ana dine ni leine, tae huntomoro 
haike. Na ioe, Kapernaum, uri haapainalamu kei 
hulaana salo? asilemu kei lae hoi Hades. Naini ko 
tolaamiu ne ko tolaaku ; na naini ko lelediomu ne ko 
leledieu ; na naini ko leledieu ne ko leledie ini e 
usuneinieu mei ena. 

Oto kira hiu awala neena e dia mei pei ilenimaena, 
kire ko teuri, Lord, hele tolinilana mui lioa ni 
orahaa amelu inunuhaana satamu. Oto imeii hunire 
uri, Ineu nou leesia Satan mala waariri e domu 
oto ure mai ileni. Lio kau, nou niie oto huniomu 
nanamana huni uri hahie mui maa, na mu heriheri, 

na hahie ahutana aailaama mui maeloona : na iteitana 
na meola saa dau huisiomu ike. Tae mane omu 
ileilenimae hahie me olana, uri hele tolinilana mui 
lioa ni orahaa amiu; tae peie omu ke ileilenimae 
hahie uri usulana satamiu e lae ileni. 

Oto ana maholoi satona e ileilenimae ana Lioa 
Maai, ko teuri, Noko paalaheo, Mamaa, Lord hahie 
ileni na mai haha, ana o mumunie moola ienini 
maanie kira saiola na kira saenanau, osi ili haatainii 
hunire mui weewee: toohu, Mamaa: ana e diana 
urine i naomu. Mani toliasilana taena na ola e mani 
lae oto hunieu ana Amaku : na naini oto kaa mana- 
tainie uri Kale atei, tae peenie a Mamaa hahaiteli : 
na uri a Mamaa atei, tae peenie a Kale hahaiteli, 
kererue naini lou a Kale ko sare haatainie hunie. Oto 
e aliu takoie mui qaaronoisuli, ko unue hunire 
hahaiteli uri, Deidehie mui maa ko leesie muola 
omu ko talei leesii: ana noko unue huniomu, uri mui 
prophet na mui inemauri hune e sasare leesie moola 
omu ko talei leesii, na oto kire kaa lio manini: na 
huni ronoa moola omu ko talei ronoi, na oto kire kaa 
rono lelenani. ' 

Na lio kau, naeta haausuli e taelai ko malaadonana, 
ko teuri, Haausuli, na mei taa ni neke qaoa, hunie 
neke helesie maurihe hu nekue? Oto e teuri hunie, 
Na taa ni usulana e lae ana mu haatolana ? oko sasai 
uritaa ana? Oto e alamie ko teuri, Oke manata 
diana hunia Lord God ioe oto ana ahutana saemu na 
ana abutana maurihaamu, na ana ahutana aailaana 
ioe, na ana ahutana mui neisaena ioe; na hunia au- 
henue ioe oto mala hunio. Na e teuri hunie, O ere 
too oto ni neena : oko teurine, na o kei meuri oto na. 
Oto «eii ko sare haainonie kosi teuri hunia Jesus, 
Kau, atei ni euhenue ineu? A Jesus kosi alamie ko 
teuri, Naeta mane e lae hou i Jeriko urei Jerusalem ; 
na e lai suaana kira horo peli, na kire taasie tooni 
ineie maanie pei repusilana, kire si hoalai, kire ko lae 
maanie na tatahana oto huni ke mae oto. Na naeta 
priest e qau toli hao sulie tala na ; na e leesie oto kosi 
palili maanie. Na urine lou «aeta mane ana mui 

Levi, maholo e hule hai leune, na e leesie oto, ne kosi 
palili maanie. Tae naeta ini ni Samaria, isulie lae- 
lana, e hulaana : na e leesie oto, saena kosi amasie, 
na ko lae saana, ko hoo hahie mu halata ana,ko lini 
rumui olive na wine hahii, na e haauresie ilenine 
ass ineii, e tolea hai nume ni awataa, na e raretainie. 
Oto dine i haho e tetea e ro penny, ko niie hunie 
aei nume, pei ko teuri, Oke raretainie oto; na na mei 
taa oko nii toto ana, ineu noko oli mei, nesi suuola 
hunio ana. Hoe, oko unue uri atei ni hikedaelu e 
nei euhenue hunie ini e lai suaana kira horo peli? 
Oto e teuri, Ini e ue e hele isulie ni amasie. Na a 
Jesus kosi teuri hunie, Oko lae oke teurine lou. 

Oto ana laelada, e lai sili laona «aeta hulume: 
na naeta keni satana a Martha e takuhie tai nume 
ineie. Na e too asine satana a Mary, na ineii 
ienini e io isulie aena Lord, huni roronoa walana. 
Na saena Martha e talei puo ana e raretai hune- 
hunaa; na e susuhie wau, ko teuri, Lord, uri o kaa 
neisae ana asiku ie e toliasieu noko raretai maraaku 
ie? Oke unue ke peieu. Tae a Lord e alamie, 
ko teuri hunie, Martha, Martha, oko neineisae toote 
ana moola hune na saemu ko la otoi iolaha ani: taataa 
meola hahaiteli herihunilana kei lae: na a Mary e 
lio hunie leu diana ie nana, na taasilana saa lae oto 
lou aanie. 


Na qaolana e lae urini, uri maholo e arenai keu ana 
naeta leu, ne e haro rohu oto, ne "aeta ini ana mui 
qaaronoisuli ineie e teuri hunie, Lord, oke haasaiemi 
noone ani arenaine mala kau a John e haasaie mui 
qaaronoisuli ineie. Oto e teuri hunire, Maholo omu 
ko arenai, omu ke teuri, Mama, Satamu ke maai. 
Alahana ioe ke lae mai. Da mai huniemi suli heidine 
mui neula e ado ani heidine. Na oke saeasie huniemi 
mui roroana iemi, ana iemi ko saeasie noone mul 
roroana taena na ini kire haaroroaire huniemi eni. 
Na ane o tole emi hunie malaahonamami. 

Na e teuri hunire, Atei keu hikemiu e too malahune, 
na otò kei lae saana i upui rodo, na ke teuri hunie, 
Malahuku, oke niie kau mei e olu hoi bread hunieu ; 
ana naeta malahuku lou e hulaaku oto isulie laelana, 
na e kaa me ola ike aku huni nii ana; na oto ineie tai 
nume kei alamie ke teuri, Mane o kotaahieu: melu 
hono oto, na iemelu na maeni kaleku melu meni eno 
oto; ne nou saa taelai ike huni niileni hunio? Noko 
unue huniomu, Uri ana e saa taelai huni niileni hunie 
aena ana kererue haimalahune, tae peie kei taelai 
huni niileni hunie enite hoi ini saena ani ana isulie 
ko suke raramaa ana. Na noko unue huniomu, Omu 
suke, na niilana kei lae huniomu ; omu heitale, na 
omu kesi lio odoie ; omu ikiiki, na kire ke taha maa 
huniomu. Ana taena naini kei haatohu, ne kei hele, 
na naini kei heitale, ne kei lio odoie ; na hunie naini 
ko ikiiki, ne kire kei tahamaa hunie. Ana atei keu 
hikemiu e too kalena, na kalena neena ko sukaa 
na hoi bread ana, ne kei niie na hoi heu hunie? wa 
na hoi ie, ne kei niie na maa hunie olitana hoi ie na ? 
Wa ko sukaa na hoi kue, ne kei niie na hariheri 


hunie? Ilisie iomu iolamiu e tataala, na omu sal 


niie niine diana hunire memela iomu, neni uri Ama- 
miu ileni e saa tohunei nii liutaa ana Lioa Maai 


hunie na muini ko sukaana ? 


Na e sikerainie lioa ni orahaa, e qeu. Na qaolana 
e lae urini, uri maholo lioa ni orahaa neena e loutaa 
oto, ne qeu esi ere taa; na mala hune e panatainie. 
Tae mu heluini hikada e teuri, Ko sikerainie mui lioa 
ni orahaa ana a Beelsebub naohai lioa ni orahaa. 
Na "a mu heluini aopa lou e malaahonana kau ko 
heitalea tolimaa urei leni ana. Oto ineii e manatainie 
saeda, esi teuri hunire, Taena na alahana kei opaa 
maraana, kei naona oto; na na nume kei opaa 
maraana, kei aoho oto. Na ana a Satan lou kei 
opaa maraana, ne alahana inei kesi io uritaa ena? 
ana omu ko unue uri ineu noko sikerainie mui lioa 
ni orahaa ana a Beelsebub. Tae uri ana ineu noko 
sikerainie mui lioa ni orahaa ana a Beelsebub, 


ne mui kalemiu ko sikerainire ana atei ena? 

Aena neena kire kei leilei omu oto. Tae uri ineu 
noko sikerainie mui lioa ni orahaa ana riiriina God, 
ne ni alahana a God e siho oto mai hahiomu. Ana 
na ramo e tauleinie mui reisine na ko kakalie amaa 
ineii, ne toolana kei io loko oto: tae ana naini e ramo 
liutaana kei polahe, na kei aailaa maanie, oto ko leue 
maanie ahutana mui reisime neena e puutoo ani, kosi 
opaa muola ni heiheileu. Ini oto kaa peieu, ineii 
maeloona hunieu ; na ini kaa siokoni peieu, ne kei aa 
tatanainii. Lioa madamada ko isitaa maanie na inoni, 
ne kei loutaa laona hanue sala, ko heitalea leu ni 
mamalo nana ; na kaa lio odoie, oto kosi teuri, Rao 
neke oli keu tai nume ineu ni ne nou isitaa kau 
maanie ni. Oto e lai hule, ko lio odoie kira talaa, na 
kire hataai diana ana muola ilaona. Oto e lae taau 
kosi tolea lou e hiu lioa e orahaa liutaana : oto kire 
kosi lai sili, kire kosi io oto hu ileune ; oto tolahana 
inonine haipuri kosi tataala oto hitoo liutaana tola- 
hana holai nao. 

Na qaolana e lae urini, uri maholo e ere uri, naeta 
keni ana mala hune e soi ileni, e teuri hunie, Deidehie 
ie e toleo, na susu o susu ana. Oto ineli e teuri, O 
siue, tae deidehie kira ronoa walana God pei sulu 
isulie. | 

Na maholo mala e rururu keu saana, ne esi aehota ere 
uri, Qaune ienini qaune tataala; ko heitalea tolimaa ; 
tae niilana na tolimaa saa lae ike hunire, tae tolimaa 
a Jona haliite. Ana mala a Jona e nei tolimaa nana 
mui Nineve, aitana noone lou Kale ni inoni hunie 
qaune ienini. Toro ure taau kei taelai tararuru ana 
dine ni leine peie mu inoni ana qaune ienini, na kei 


‘lei mae ana : ana e lae mai maanie nenedena waluma- 

lau hunie ke ronoa saiolana a Solomon ; na lio kau, 
ini e liutaana Solomon taane ie. Mui Nineve kei 
taelai tararuru ana dine ni leine peie qaune ienini, na 
kei lei maeana : ana kire onisae itehulaana laeliwalana 
a Jona ; na lio kau, ini e liutaana Jona taane ie. 
Naini oto saa erihainie na light, hunie esi neie 
ana leu e mumuni, wa hahana maraohu, tae peie 
i talahuliana oto, aena hunie muini ko sisili 

weu kei leesie raranana. Light ana sapemu oto 
maamu : ana maamu ko manola ne ahutana sapemu 
kei mataga oto ana; tae ana ko aeaela ne ahutana 
sapemu kei rorodoa oto. Aena neena oke lio diana 
ana hunie ohe dani i saemu e nei rodohono oto wa 
haike. Aena neena uri ana ahutana sapemu kei nei 
deni mano, na e kaa iteitana na leu ke rodohono, 
ne kei nei deri oto mano ena, mala maholo light ko 
raanio oto ana raranana. 

Na maholo ko ere ue, naeta Pharise e haatohu ana 
huni neu pele: oto e lai sili weu, na ko io iano huni 
neu. Na maholo Pharise neena e leesie, esi panatainie 
ana e kaa holai hoda nime huni esi neu. Na a Lord 
e teuri hunie, Oto ienini iomu mui Pharise omu ili 
hoda rerea ana kolune kaokao na nime; na saemiu 
e honu oto mola ana hele laune na ana tataalana. 
Kira qeu, ini e haaholai moola mai sue ohe e kaa 
haaholai moola lou wailalo? Tae peie omu ke niinii 
ana moola wai lalo ; na lo kau, ahutana Mosa esì nel 


rerea oto huniomu. 


Tae amaamasilemiu kira Pharise ! ana omu ko niie 
na leu na tanahuluana ana mui nonoisuli, na mui 
mahe, na oto ana taena na ola i hohola, na omu 
ko aeaelulu hahie leine na oto manata dianana hunia 
God: na leu oto i sapemiu uri omu ke qaoa muola 
ienini, na mane omu aeaelulu hahie moola urinena. 
Amaamasilemiu kira Pharise | ana omu ko herihunie 
mui leu ni ioio tai nao ana mui nime ni ruru, na huni 
paalahelamiu lalona mui heraiusine. Amaamasile- 
miu! ana omu mala mui kiliqeu e manamanaa, na 
mala ko uriurii oto na kaa manatainii. 

Na naeta haausuli e alamie ko teuri hunie, Haau- 
suli, oke ere urinena na oko ere lelediemi lou ana. 
Oto ineii uri, Amaamasilemiu lou kira haausuli! ana 
omu ko pilinie mu inoni ani ludaa e popora, ana oto 
omu kaa kele hele ike i totomana ana mui ludaa ana 
^a taataa riirii emiu. Amaamasilemiu! ana omu 
ko siosio liliheu ana kiligeune mui prophet, na oto 


48 mu amamiu e saunire. Ne oto iomu urine kira unu 


haaogii omu ko alamainie paloma mu amamiu : ana 

ikire kire saunire, na iomu omu ko siosio liliheu 
ana kiliqeune ikire. Aena neena saenanaume a God 
esi unue uri, Neke usuneinie taau mui prophet hunire 
na mu hurulaa; na naeta mui heluini ada kire kei 
seunire, pei kire kei teu»einire; uri hunie apune 
ahutana mui prophet, ahesilana e lae uraana neilana 
poopootana walumalau oto mai, sio sulilana kei lae 
ana qauze ienini; talimaa ana apuna Abel hulaana 
apuna Sakaria, ini e mae i matolana nume maai 
na ora ni unuunu: toohu, noko unue huniomu, sio 
sulilana kei lae ana qaune ienini. 'Amaamasilemiu 
kira haausuli! ana omu ko taasie ki ani saenanaune : 


,lomu omu kaa sili ike wau, na na muini e daudeu 


huni sili weu ne omu kosi ere ada. 

Na maholo ko hoalai oto maanie ileune, mu haau- 
suli na mui Pharise e talaai ala pupulu hahie, pei 
kotaahie huni ke ere hunehunaa ; kire ko alasie oto, 
uri huni talahuaa na meola ana nidune. 


12 - 


Oto ana moolana e laelae ue mala hunehunaa e 
rurupuli, na kire talei uriurire hailiu, oto e aehota ere 
inao hunie mui qaaronoisuli ineie, uri, Omu ke lio 
talamiu maanie leven ikire mui Pharise, dau hahotana 
neena. Tae taena na meola aluhilana e lae neni 
aelilana kei saro lae taane: na taena na ola mumuni- 
lana e lae na manatainilana kei saro lae taane. Aena 
neena iteitana na meola omu unue laona rodohono 
neni ronolana kei lae ana dani; na na meola omu 
unue i eline i ehi, omu ke tola tahanainie i qaoha. 
Na ineu noko unue huniomu maeni malahuku uri, 
Mane omu meuteinie mala kei horo sape mola amiu, 
na purine kaa ola aopa lou kire kei qaoa. Tae ineu 
noko aha tahanie huniomu ana ini omu ke hahuei 
meuteinie oto: Omu ke mauteinie ini neena ke horo 
oto, na purine e la otoi saka huni' deu tekelainii 
hai Gehena ; toohu, noko unue huniomu, Omu ke 
hahuei meuteinie oto. Uri kire ko holie na ro pipisu 

ana na lousuu ? tae pulonosilana na taataa ini 
hikada saa lae i naona God. Tae hulaana warauhune 
qaumiu na idumilana e lae oto. Mane omu meumeu : 
omu la otoi hie maanie mu koruhei pipisu. Na ineu 
noko unue huniomu uri, Taena naini kei unu tahana- 
inieu i naona mu inoni, ineii neena Kale ni inoni kei 
unu tahanainie i naona mu angel a God: tae ini kei 
tatelineinieu i naona mu inoni, tateineinilana kei lae i 
naona mu angel a God. Na taena naini kei unue na 
mei wala hahie Kale ni inoni, saeasilana keilae oto 
hunie: tae kire saa saeasie oto oo hunie ini ko ere 
tauteu ana Lioa. Tae maholo tolalamiu kei lae ana 
mui nume ni ruru, na saana kira leilei, na kira alaha, 
mane omu neineisae toote uri omu kei ere talihe 
uritaa, wa ani wala uritaa, wa omu kei unue na taa: 
ana Lioa Maai kei haananau omu ana maholona ana 
moola leu i sapemiu ni unui. 

Na maini ana mala hune e ere hunie e teuri, 
Haausuli, oke unue asiku ke opaa toolana amamerei 
huniemerei. Oto inei uri, Hai maena, atei ni e 
haauresieu hahiomu huni leilei wa huni opaopa? Na 
e teuri hunire, Omu ke lio talamiu, na omu ke kinetai- 


.niomu maanie taena na saehanaline : ana maurihaana 


na inoni kaa io ike ana too olana liutaa ana waluola 
inei. Na e ere ni alahuune hunire e teuri, Hohola 
naeta inoni e mai e tahe oto : ote e lolodosae maraana, 
e teuri, Na mei taa ni neke qaoa, ana e kaa leu oto 
ni siokonie mui neula ineu? Oto ineii uri, Nekesi 
teuri; neke ohosie haa ineu, neke dau peinaana; na 
nekesi siokonie mui neula na waluola toolaku tai 
leune. Na neke teuri hunie maurihaaku uri, Mauri- 
haai, siokonilana oto namue moola diana hune loosie 
molani helisi; mamalo kau, nauneu, inuinu, ileileni- 
mae. Tae a God e teuri hunie, Qeu, sio sulilana 
maurihaamu emu  hairodo ienini; oto moola o 
dudurue kau kei io nana atei? Aitana lou naini ko 
lolohainie dianahaana muola nana maraana, na e kaa 
mai ike nana God. 

Na e unue hunie mui qaaronoisuli ineie, e teuri, 


Aena neena noko unue huniomu uri, Mane omu 

neineisae toote ana manomiu ana me ola ni na wa ni 
inuhie : wa lou ana sapemiu ana me ola ni tooni 
hahiomu ana. Ana manomiu e lai liutaana mui 
neula, na sape e lai liutaana mui tooni. Omu ke 
neineisae ana mu aha, uri kire kaa tatataai, kire kaa 
elieli ; kire kaa duduru, kaa haa ike ikire ; tae a God 
ko haahaanaure ; ne omu lai hie uritaa liutaana mui 
menu! Na atei ni hikemiu ko neineisae toote ana, 
na uri ke sapeie sapena ana na taataa maapou? Sio, 
ana e kaa madausiomu ni qaoa kele me ola maimei, 
anae ue ni omu ko neineisae toote ana moola ue' 
mai? Omu ke lolodosae ana mu aro pue, kire ko 
peipeine uritaa : kire kaa asuesu kaa anoano; tae 
peie noko unue huniomu, À Solomon e houhou lilikeli 
na kaa tooni mala na taataa ini hikada. Na uri a 
God ko tooni urine hahie mu hahalisi i qeinaa, ko oo 
siiri, na ideni hunie asileni laloi umu; uri ohe e saa 
tooni liutaa hahiomu, kira neisae rueruaa? Na mane 
omu heitale uri omu kei neuneu taa, wa omu kei 
inuinu taa, na mane omu neineisae rueruaa. Ana 
ahutana muola ie taena na komu ana walumalau ko 
meni heiheitalei oto: tae Amamiu e manatainie oto 
uri omu ko la otoi sae tooana moola urinena. Tae 
omu ke holai naolainie haitalelana alahana ineie, na 
sapeilana moola urinena kesi lae taane huniomu. 
Mane omu meumeu, iomu pulita ni sheep meimei; 
ana saena Amamiu e diana na kei toliasie alahana 
namiu. Omu ke uluneinie tootoolamiu, na omu ke 
niiniie mui niine; omu ke akauri mai ni haa e saa moka, 
dianahaana moola tai leni neena saa suu ike, leu inoni 
pelipeli saa rauhei ana, na pepe saa nau ike ana. 
Ana dianahaana muola iomu kei io ana na leu, saemiu 
kei io noone ileune. 

Rorohahilana upumiu ke lae, na mui light iomu 
ke esoeso; na iomu omu kei urihana mu inoni ko 
maohia alaha ikire, maholo kei oli mei ana aharota ; 
uri, ko hule na ko ikiiki, ne kire kesi tahamaa hunie. 
Deidehie mui konikonihe neena, a alaha ko hule na 
ko lio tooada ko liolio oto : toohu noko unue huniomu, 
uri ke hoo hahie, na ke haaiosire huni neu, na ke lae 

mai huni raretainire. Na uri ko hule mai ana ruana 
maholoi liona, wa ana olune, na ko leesire urine, 
deidehie mui konikonihe neena. Tae omu ke mana- 
tainie leu ie, uri aei nume ke manatainie maholoi liona 
uritaa inoni pelipeli ko reuhei ana, haala e kakali 
hunie, na e saa toliasie huni ke akerainie nume ineie. 
Aena neena iomu noone lou omu ke io walamano : 
ana maholo omu kaa neineisae ana ne Kale ni inoni 
kei lae mai ana. 

Na a Peter e teuri, Lord, uri o unue alahuuze ie 
huniemelu heliite, wa hunie ahutana mala lou? Na a 
Lord e teuri, Atei ne mane lioisuli neena ko kinekine- 
tai ola na e saenanau, a alaha ineie ko neie hahire ana 
nume ineie, huni haadora ani neula suli maholo ? 
Deidehie konikonihe neena, a alaha ineie ko oli mei, 
na ko lio tooana ko tete urine. Noko unue walaimo- 
line huniomu, uri kei neie hahie ahutana tootoolana. 
Tae uri ana konikonihe neena kei ere ni sae uri, 
A alaha ineu ko haahiru ana oline mai; oto kei 
talaai seuseunire mui konikonihe saanau na mui keni, 
na kei neuneu na kei inuinu, kei inu qeuqeue; ne a 
alaha konikonihe neena kei oli mei ana dine e kaa 
maohie ana, na ana maholo e kaa magatainie, ne 
kei opa hitelie, kei toliasie na leu talana peira sae 
ruerua&. Na konikonihe neena, e manatainie saena 
alaha ineie, na e kaa hele walamano, wa ke sului 
sulie saena, kire kei repusie anà mu maai repusilana 
hune; tae ini e kaa manatainie, na e qaoqao ola e 
adona mu maai repusilana, kire kei repusie ana mu 
maai repusilana saa hune. Ana toliasilana muola 
hune e lae oto hunie naini, sio sulilana muola hune 
lou kei lae ana: na niilana muola hune e lae oto 
hunie naini, dolosilana muola hunehunaa kei lae ana. 

Nou lae mai huni asie dune hahie walumalau ; na 
na mei taa ni neke harihunie oto, uri ana erihainilana 
e lae oto ? Tae nou manatainie lotomaaine lotomaa- 
ileku kei lae ana; na hurosilana saeku mala na taa 
hulaana kei siho oto! Omu ohe ko neineisae ana uri 
nou lae mai huni niie hanuelamana laona walumalau? 
Noko unue huniomu uri, Haike ena ; tae peie opana : 

ana talimaa oto ienini e lime ini ana na taataa nume 
kei opara, e olu ini maanie e ro ini, na e ro ini maanie 
e olu ini. Kei opara oto, ro hai mamana kei opa; na 
ro hai nikana kei opa; na ro mahuraona -keni kei 
opa. o 

Na e teuri lou hunie mala, Maholo omu ko leesie 
mei uru ko hane ana leu suulana sato, oto omu ko 
tolana unue uri, Hoi nemo kei nemo ; ne ko urine 
oto. Na maholo omu ko leesie awalosi ko seu, omu 
kosi teuri, Madorona taane oto; na ko urine oto. 
Kira dau hahota, omu manatai lio saie waluola tai 
salo na mai i ano lou; tae e ue omu kaa manatai lio 
saie maholo ienini? Na na taa ni omu kaa leilei 
tohumiu ana muola odotai? Ana mala moro na 
maeloona ioe moro ko laelae saana leilei, oke haitale 
raerae ana isulie tala hunie haaurilemu maanie ; 
mane da na ko weinio saana leilei, oto a leilei kei 
toliasio hunia qaoqao ola, na oto a qaoqao ola kei 
asio ilaona nume hoohoo. Noko unue hunio, O saa 
isitaa oto na o kaa saro suue oto na kele ola ni ola. 


13 


Na na muini ileune ana maholona e unue hunie 
ana mui Galilea, a Pilate e qai tararuru ana apude 
peie mu unune ikire. Oto e alami ko teuri hunire, 
Ohe omu ko unue uri mui Galilea ie e orahaa 
liutaana ahutana mui Galilea, ana kire sape salu keu 
urine? Noko unue huniomu uri, Haike ena ; tae uri 
oto omu kaa onisae, omu ke mani eia oto urine. Wa 
na muini neena kira awala mana walu saohai nume 
neena hai Siloam e aoho ilenide, na e pili maeada, 
ohe omu ko unue uri mui roroa*a e roroaire oto 
liutaana ahutana mu inoni e io i Jerusalem ? Noko 
unue huniomu uri, Haike ena: tae uri oto omu kaa 
onisae, omu ke mani eia oto urine. 

Na e unue mei alahuune ie; Naeta mane e hasie 
dano fig ilaona hohola ni vine ineie; na e lae wai 
loohie huehuana, tae e kaa lio tooana na hue. Na 

e teuri hunie ini ko esuie vine, uri, Lio kau, e olu 
helisi ie nou laelae mai huni loohie huehuana fig 
ienini, na nou kaa lio tooana ike na hue: tohu asie 
oto; e ue ko ape honosie mei makana ie? Tae e 
alamie ko teuri hunie, Alaha ineu, oke toliasie kau na 
taataa halisi oto ie, na neke eli kelie, nekesi ano hahie 
ani oraora: na kei hunu talimaa ana maholona, e 
diana; ko haike, o sì haro tohu asie taane. 

Na e haahaausuli ana naeta nume ni ruru ana dine 
sabbath. Na lio kau, na keni ileune lioa ni mamaelaa 
e io ana awalai helisi mana walu oto; na e lolo, na e 
kaa uwe qau ike. Na a Jesus e leesie, kosi soie, ko 
teuri hunie, Keine, luhesilemu e lae oto maanie 
mamaelaana ioe. Oto e neie nimana hahie: oto lauae 
haaodohilana e lae oto, na kosi soi haamanikulua God. 
Na naohai mane hahie nume ni ruru neena esi saewasu 
ana Jesus e haahaauri ana dine sabbath, ne kosi alami 
ko teuri hunie mala, E ono dine oto leu i sapena mu 
inoni huni esuxe ana: hoe, ana mu dine neena omu 
ke lae mai hunie haaurilemiu, na suuri oto ana dine 
sabbath. Tae a Lord e alamie, ko teuri, Kira dau 
hahota iomu, ohe iteitana naini hikemiu ana dine 
sabbath kaa luhesie kau ineie wa ass ineie maanie leu 
ni neuneu, huni tolea i wei? Na keni ienini, kalei 
Abraham mone, a Satan e hoosie, lokau, awalai helisi 
mana walu ienini, uri e kaa ado kire ke luhe walo ni 
hoohoo maanie ana dine sabbath ? Na ana ko teurini 
kira maeloona hunie esi masa: na ahutana mala e 
saesaediana hahie muola e manikulue qaolani e lae ana. 

Aena neena e teuri, Alahana a God e sada ani taa ? 
na alahuuteinilana ani taa? E urihana oto hoi litei 
mustard, na inoni e da, na e asie hai hohola ineii ; na 
e saro qito tae, ko nei dano oto; na mui menu ni leni 
e oa ana mul sasarana. Na e teuri lou, Neke alahuu- 
teinie alahana a God ani taa? E urihana mei leven, 
hue e da, e anomie laona olu nimei flour, hulaana 
mei leven e mani sakahii oto mano. 

Na e laehie mu hulume na mui puzui nume, ko 
haahaausuli, na ko laelae tai Jerusalem. Na naeta 
ini e teuri hunie, Lord, »a muini haaurilada kei lae 

uri mamanaini? Na e teuri hunire, Omu ke haitale 
wainiini huni siline ana maai para e maimei: ana na 
muini hune, noko unue huniomu, kei lapasie siline 
wau, na e saa madausire oto. Talimaa ana maholo 
aei nume e taelai oto, na e hohono oto, na omu kosi 
talaai ure i sinaha na ni ikiikinie maa, pei mei wala 
uri, Lord, taha maa amelu ; na ineii oto kei alami kei 
teuri huniomu, Nou kaa manatainie iomu urei tei ; 
oto omu ke talaai unue uri, Melu neuneu melu inuinu 
i naomu, na o haahaausuli isulie mui tala iemi; na 
ineii kesi teuri, Noko unue huniomu, nou kaa tohunei 
manatainie iomu urei tei ; omu ke hoalai oto maanieu, 
ahutemiu kira hele ola tataala. Narana ileune na 
rete haune, maholo omu ko leesia Abraham na Isaak, 
kiraelu ‘a Jakob, na ahutana mui prophet, tai ilaona 
alahana a God, na asilemiu kei lae wai sinaha. Na 
kire kei lae mai uraana leu i qaalana sato, na lou i 
suulana sato, na ure hao na ure taau, na kei eno hou 
ilaona alahana a God. Na lio kau, muini e apepuri 
keu na kire kei naonao, na muini e naonao kau na 
kire kei apepuri lou. 

Oto ana maholoi satona na mu helui Pharise e 
lae mai, kire ko teuri hunie, Oke isitaa taau, oke 
hoalai maanie ileu: ana saena Herod hunie 
saunilemu. Oto e teuri hunire, Omu lae omu unue 
hunia fox neena uri, Lio kau, noko sikerainie 
mui lioa ni orahaa na noko haahaaurire maemaea 
i siiri na ideni, na olune na dine mouqelileku kei lae 
oto. Tae peie leu i sapeku ni laelae tarasi isiiri na 
ideni na dine lou tai hahona : ana e saa molahie oto 
oo uri iteitana na prophet ke mae tai Jerusalem 
hahaiteli. Hai, Jerusalem, Jerusalem, ini ko suuhe- 
inie mui prophet, na ko seunie muini usuneinilada e 
lae saana! haanite oto nou sasare dau huni siokoni- 
lana mui kalemu, mala kue ko lokoa mui kalena i 
hahana apaapana, na iomu omu serei! Lio kau, 
toliasilana huniomu nume iomu e qala: na noko 
unue huniomu, Talimaa ie omu saa hei leesieu lou, 
na kaa saro lae hulaana omu kei unue uri, Deidehie 
ini ko lae mai inunuhaana satana Lord. 

Oto qaolana e lae urini, uri e lai sili ana numa 
naeta naohai Pharise ana dine sabbath huni neu 
bread, na kire ko tootoomaie. Na lio.kau, naeta 
mane i naona e pule. Na a Jesus e alami ko teuri 
hunie mui haausuli na mui Pharise uri, E adona 
taane haatolana huni haauri ana dine sabbath wa 
haike? Tae kire kaa nuhie ike. Oto e heleana, e 
haaurie, esi toliasie. Na e teuri hunire, Atei keu 
hikemiu na ass wa na kau ineie ko usu hai laona 
kaline, e saa tolana weinie ileni ana dine sabbath ? 
Na kire kaa roroa alamie oto oo ana mu olana. 

Na e unue me alahuune ie hunie muini harailada e 
lae kau, ana e lio saaie kire ko liolio hunie mui naohai 
ioioha; ko teuri hunire, Naini ko haraio hunie aha- 
rota, mane o eno ana naohai ioioha; mane da na kire 
ke haraie naini e alaha liutaamu, na oto ini e harai- 
omoro kei lae mai kei teuri hunio, Oke suu hao: talana 
mane ie; na oke si hele pei masana ana puri ioioha. 
Tae maholo kire ko haraio, o lae o io iano ana puri 
ioioba na; uri maholo ini e haraio kei lae mai, ne 
kesi teuri hunio, Malahuku, oke suu poi leu: oto osi 
menikulue i maana ahutana na muini ko eno tararuru 
oto peio. Ana iteitana naini ko haapainaa maraana 
haamaimeialana kei lae; na iteitana naini ko haamai- 
meia ne haapainaalana kei lae. 

Na e teuri lou hunie ini e haraie uri, Maholo oko 
da nauhe i atowa wa nauhe i seulehi, mane o haraie 
maeni malahumu, wa maeni esimu, wa mui teki- 
hemu, wa mu euhenue ioe kira mai; mane da na kire 
ke haraio lou, ne kesi suu ola hunio. Tae ioe maholo 
oko da nauhe, oke haraie kira maitale, kira tou, kira 
rarasi, kira ulu: na deidehio oto ; ana e kaa iteitana 
^a meola ada ni suu ola hunio ana: tae suu olana 
kesi lae hunio ana taelaine kira odotai. 

Na "aeta ini hikana muini e eno tararuru peie e 
ronoa mu ola ie, esi teuri hunie, Deidehie ini kei 


16 neu bread ana alahana a God. Tue e teuri hunie 

Naeta inoni e da nauhe i seulehi: na e haraie 
muini hune; na e usuneinie taau konikonihe ineie 
ana maholo ni neu i seulehi huni unue uri hunie 
na muini harailada e lae, uri, Omu lae mai; ana 
waluola e walamano oto. Na kire mani aehota 
lugei lalawa mola. Naohai ini e teuri hunie, Nou 
holie hohola, ne leu i sapeku ni lai leesie: noko 
eitanaio oke lio mamanoto aku. Na naeta ini e 
teuri, Nou holie awalai keu, ne noko lai deu ado- 
naada: noko eitanaio oke lio mamanoto aku. Na 
naeta ini e teuri, Nou tola hue, aena neena nou 
saa lae ike taau. Oto konikonihe neena e oli 
weu, kosi unue moola ie hunia alaha ineie. Oto 
aei nume neena e saewasu e teuri hunia konikonihe 
ineie uri, Oke lauae taau isulie mui tala paine na 
mu herii tala laona hulume, na oke tolea mai kira 
maitale na kira tou na kira ulu na kira rarasi. Na 
a konikonihe neena e teuri, Lord, me olana o unu 
ena e mano oto, na na leu oto. Na alaha ineie e 
teuri hunia konikonihe neena, Oke lae taau isulie 
mui tala na isulie mui para, na oke tau rarahire 
huni siline mai, hunie nume ineu ke haro honu. 
Ana noko unue huniomu uri, Iteitana naini hikana 
muini haaronolada e lae ie e saa mami ohona ana 
nauhe i seulehi ineu. 

Na mala hune e hakusie: na e aliu, e teuri 
hunire, Ana maini ko lae mai sieku, na oto e kaa 
niduupu hunia amana, na hunia nikana, na hunia 
hue ineie, na hunie mui kalena, na hunie mu esine, 
na hunie mu iniana, toohu, na hunie maurihana 
lou, neii saa roroa nei qaaronoisuli ineu. Naini kaa 
anainie poupou ineie, huni esi lulu isulieu, neii saa 
roroa nei qaaronoisuli ineu. Ana atei keu hikemiu, 
ana ko sare tohue saohai nume, kaa holai io iano 
huni idumie mu haa kei lae ana, uri kire hune ana 
huni hele manoa wa haike? Mane da na maholo 
e neie poopootana nume, na e kaa madausie oto 
huni hele manoa, ne ahutana mala ko leesie ko 
talaai mesi maanie, peie mei wala uri, A mane ie 
e aehota tohue, tae e kaa madausie oto huni hele 

manoa. Wa atei inemauri, ana ko lai oho peie naeta 
inemauri, saa holai io iano huni ruru wala uri ohe 
ineii pei taataa molai mane kei heukama honosie 
naeta inemauri neena ko lae mai honosie pei ro 
molai mane? Ko haike, maholo eta inemauri 
neena e haatau ue, ko usuneinie hurulaa ineie ko 
haatohu ana huni luhesie mae. Urine lou iteitana 
naini emiu kaa tolipuri manomano ana toolana, 
neli oto saa roroa nei qaaronoisuli ineu. Aena neena 
ahaa e diana: tae ahaa kei maraohue, kire kesi hui 
lou hahie ani taa? Kaa diana hunie makana, wa 
hunie alitehu: kire ko talei asie oto. Ini e too 
alinana huni rono, ke rono oto. l 


15 


Oto kira totola tooha na kira orahaala e nanauhie 
huni ronoa. Na mui Pharise na mu haausuli e 
ugeugesie, kire teuri, A mane ie ko teutekuhie kira 
orahaala, na ko neuneu ruru peire. 


3,4 Oto e unue alahuune ie, e teuri, Atei inoni 


9 
6 


7 


8 


hikemiu, tanalai sheep oto ineie, na na taataaini 
ada e takalo maanie, saa tolipuri ana siwe awala 
mana siwe neena laona hanue sala, huni lae ohie 
ini e takalo «eena, kei raro lio odoie? Na e lio 
odoie oto, kosi anainie pei ilenimaena hahie. Na e 
hule oto ana nume ineie, kosi haraie mai maeni 
malahune na mu euhenue ineie, ko teuri hunire, 
Omu ke saesaediana peieu, ana nou lio odoie oto 
sheep ineu e takalo kau. Noko unue huniomu, uri 
kire kei saesaediana urine ileni hahie na taataa ini 
ni orahaa ko onisae oto, maanie hahie kira odotai e 
siwe awala mana siwe neena, e kaa meola ada ni 
onisae hahie. 

Wa atei na keni awalai mei tooha ana, na tanahulu- 
ana ko eia, saa erihainie na light huni ke talaa nume, 


9 na ke haitale onimei kei raro lio odoie? Na e 


lio odoie oto, kosi haraie mai maeni malahune na 
mu euhenue ineie, ko teuri, Omu ke saesaediana 

10 peieu, ana nou lio odoie oto mei tooha ineu e aia 
kau. Urine lou, noko unue huniomu, uri kire ko 
saesaediana i naona mu angel a God hahie na taa- 
taaini ni orahaa ko onisae oto. 

11,12 Na e teuri, Naeta inoni e ro mela inei: na 
puri mela e teuri hunia amana uri, Mamaa, oke opaa 
hunieu poo ni toolamu e adoku.. Oto e haadorarue 

13 ana toolana. Na mui dine kaa hune e liue na 
puri mela e lokoa muola ineie, e lae ana naeta hanue 

14 haatau; nae wai ahea toolana ileune ani iona tataala. 
Na maholo e dau tekelainie mano maanie, oto hiolona 
paine e tola ana hanuena; na e talei meimeileinie. 

15 Na e lai reuhei peie naeta auhenue ana hanuena; 

16 nae usuneinie tai hohola ineii huni haanau poo. Na 
e sasare nau ni pote ani huehuei dano ana mui poo: 

17 na naini e kaa niiike ana. Tae maholo e loonainie 
oto esi teuri, Enite konikonihe à amaku neena ko 
neu ore ani bread, na ineu ie noko maesie hiolona ! 

18 Neke taelai, neke oli takoia amaku, neke teuri hunie, 
Mamaa, nou orahaala oto maanie ileni, na oto 1 

19 naomu: nou kaa malisine lou oke saieu ana kalemu : 

20 oke da neke urihana oto naeta konikonihe ioe. Oto e 
taelai, esi lai hule saana amana. Tae maholo e 
haatau ue wau ne amana e leesie, na saena e amasie, 
oto e huru honosie, e akoie i luana, ko nonoie oto. 

21 Na kalena e teuri hunie, Mamaa, nou orahaala oto 

22 maanie ileni, na oto i naomu: nou kaa malisine lou 
oke saieu ana kalemu. Tae amana e unue hunie 
mui konikonihe, e teuri, Omu ke ai haadai leuae 
ana tooni diana, na omu ke tooni hahie ana ; na omu 
ke derehainie na rin ana riiriine, na omu ke hoo 

23 hahie aena: na omu ke tolea mai kalei keu maomao- 
pue neena, omu ke hunue, kolu ke nauneu, ani 

24 saedianana : ana kaleku ienini e nei rae kau, na ko 
meuri oto lou ; e eia kau, na kire lio odoie oto. Na 

25 kire aehota ileilenimae. Na naohai mela oto i hohola : 

26 na maholo e oli mei na ko karainie nume, e ronoa au 
na maona. Oto e haraie naeta konikonihe wai saana, 

27 ko dolosi ana uri muola ie e ue. Oto e teuri hunie, 
Asimu e hule oto e ue ; na amamu e hunue kalei keu 

maomaopue neena, aena e takuhie sapemawa oto. 
Oto e saewasu, ko serei sili weu: na amana e isitaa 
kosi eitanaie. Tae e alamie e teuri hunia amana, Lio 
kau, mu helisi hune oto ie noko talei esu nemue, 
na nou kaa haitohea ike walamu: na o kaa niie 
ike kalei goat hunieu, hunie melu maeni malahuku 
melu ke saesaediana : tae a kalemu ie e hule, e wai 
ahea toolamu suli repi, oto o hunue kalei keu mao- 
maopue neena ana. "Na e teuri hunie, Kaleku, oko 
oo susulei peieu, na toolaku toolamu oto. Kolu ke 
saesaediana kolu ke ileilenimae na e diana: ana asimu 
ie e nei rae kau, na ko meuri oto lou ; na e eia kau, na 
kire lio odoie oto. 


16 


Na e teuri lou hunie mui qaaronoisuli ineie, Naeta 
mane e mai, na na mane lioisuli imeie oto; na kire ko 
qelu wala ilenine ie uri e wai ahea tootoolana. Na 
e haraie mai, esi teuri hunie, Na mei taa ni ie noko 
ronoa amu? oke tolea oto mai usuusu ana lioisuline 
ioe, ana o saa roroa lioisuli oto lou. Oto a mane 
lioisuli neena e looloonai i saena uri, Na mei taa ni 
neke qaoa, ana a alaha ineu ie ko da oto lioisuline 
ineumaanieu. Nou kaa aallaa huni eli; na noko masa 
ani susuke. Ne ni nou neisae moutei oto neke ue, 
uri maholo leledileku kei lae maanie lioisuline kire 
kesi tekuhieu oto tai nume ikire. Na e haraie mai 
sulie taena naini mui roroana a alaha ineie e roroaire, 
na e teuri hunie ini naohada, Enite mei roroana a 
alaha ineu emu? Oto inele uri, Tanalai totohota 
ani rumu ni olive. Oto e teuri hunie, Oke heleana 
usuusu ioe, o tolana io iano o usue uri e lime awala. 
Oto ineie hunie "aeta ini lou, Enite mei roroana lou 
emu? Oto ineie uri, Tanalai nimei korn. Oto ko 
teuri hunie, Oke heleana usuusu ioe, o usue uri walu 
awala. Na alaha ineie e paalahea mane liosuli 
tataala neena ana e hele ni saenanau; ana mui kale 
ni welumalau ie hunie qaune ikire ko la otoi saena- 

nau maanie mui kale ni deni. Na noko unue 
huniomu uri, Omu ke da mui malahumiu ana mamon 
ni hele tataalana : aena ana maholo kei eia kire kesi 
tekuhiomu tai laona mui nume oto hu. Ini ko 
kinetainie meola kaa hune, ne ko kinetainie lou 
muola hune: na ini ko hele tataalasie moola kaa 
hune, ne ko hele tataalasie lou muola hune. Aena 
neena ana omu oto kaa kinetainie mamon ani hele 
tataalana, atei keu kei toliasie dianahaana muola 
huniomu hunie hele isuline? Na mala iomu kaa 
kinetainie tootoolang naini aopa, atei keu kei niie 
tootoolamiu maraamiu huniomu? E kaa konikonihe 
ike kei esu nana ro master; ana ohe kei niduupu 
hunie naini, na kei manata diana hunie ruana; wa 
ohe ke hataainie maini na kei leledie ruana. Omu 
saa asu maarue nana God na nana mamon. 

Na mui Pharise, saeda huni mui tooha, e ronoa 
ahutana muola ie; na kire ko mamakaterehainie. 
Oto e teuri hunire, Iomu kira haaodohiomu i naona 
mu inoni; tae a God e manatainie saemiu : ana leu e 
liutaa saana mu inoni na leledilana ke lae i naona 
God. Mu haatolana na mui prophet e io hulaana 
John: ne talimaa ana maholona laeliwalana oto ana 
tataroha diana ana alahana a God, na taena na inoni 
ko sili ramoramoa ilaona. Ileni na ano kei eia taane 
oto, tae na kele ola ni ola ana mu haatolana saa 
tekelai oto oo. Taena na ini ko sikaa hue ineie, na 
ko tolea na keni aopa, neii ko mesi: na ini ko tolea 
keine poro ineie e sikaa oto kau neii ko mesi noone. 

Oto naeta mane e mai, na e tooni eni tooni noro na 
ana mi sala rerea, na e nauneu ni pote suli heidine : 
na naeta mane satana a Lasarus e susuke tooha 
neilana oto isulie maana nume ineie, na sapena e 
talei honu eni osa, na saena uri huni haanaulana ani 
ehuhuei neula e usu maanie table ini e mai; toohu, 
na mu usu noone e lae mai ko meamealie osana. 
Na qaolana e lae urini, uri ini e susuke tooha 
neena e mae oto, na tolalana taau ana mu angel i 
sarona Abraham: na ini e mai e mae oto lou, na 
aorilana e lae oto. Na i Hades e hahurei maa 

ana isulie e la otoi motaahie, na ko leesia Abraham 
oto haatau weu, na a Lasarus oto i sarona. Oto 
e arai ko teuri, Mamaa Abraham, oke amasieu, 
oke usuneinia Lasarus mei huni toonainie nonoana, 
riiriine laona mei wei, huni haawawaie meaku; ana 
ko la otoi motaahieu laona dune ienini. Tae a 
Abraham e teuri, Kaleku, oke neineisae ana o hele 
namue ana dianahaana muola ana qomimu, na a 
Lasarus lou urine ana tataalahaana muola: tae 
haasaedodolana ko lae oto ileu, na motaahilemu oto. 
Na na leu lou ie, i matolakaelu aliholona e kokoro ko 
apehono oto, uri huni ke asaire na muini ileu ko sare 
liki holo taau saamolu, na huni maini lou tai leune 
ke suuri liki holo taau saamelu. Oto ineie uri, Noko 
sì eitanalo neena, mamaa, uri huni oke usuneinie wai 
numa amaku; ana e lime asiku weu; huni ke unu 
haaoaie hunire, mane da na kire lae lou mei laona leu 
ni motaahine ie. Tae a Abraham e teuri, A Moses na 
mui prophet oto saada ; huni kire ke ronora oto. Oto 
ineii uri, Haike na, mamaa Abraham, tae uri ana 
naini hikana na muini e mae oto kei lae saada, haala 
kire ke onisae. Na e teuri hunie, Uri kire kaa ronoa 
Moses na mui prophet, haaliulada haike lou maala 
naini ko taelai maanie muini e mae oto. 


17 


Na e teuri hunie mui qaaronoisuli ineie uri, E 
saa mola oto oo uri muola ni haamauo ke sisiho 
oto mai: tae amaamasilana inoni neena, kire ke sisiho 
mai itehulaana. E lai diana hunie huni qarolana 
na hau puopuo kei lae i luana, huni lai kulu asie 
ilaona asi, mane haamauoa "a taataa kele ini hikana 
mui kele ini ie. Omu ke lio talamiu oto: ana asimu 
kei orahaa, oke ere ana; na ana ko onisae, o kesi 
neisae asie hunie. Na ana ko deu huisio oto haahiu 
ana taataa dine, na ko eliu lou oto haahiu takoio, 
pei mei wala uri, Noko onisae oto; oke si saeasie 


hunie na. 

Na mui hurulaa e teuri hunia Lord, Oke sapeie 
hiwalainoline iemi. Tae a Lord e teuri, Uri hiwa- 
laimoline oto amiu mala hoi litei mustard, haala 
omu ke unue hunie dano sukamin ie uri, Oke 
auru oto, na hasilemu ke lae oto i esi; na haala 
ke tolai suliomu oto. Na atei keu hikemiu, konikoni- 
he ineii oto ko elieli makana wa ko kakakali sheep 
keu na ko oli oto mai urei hohola, kei teuri hunie, 
Lauae mai, oke io iano huni neu ; na uri e saa kele 
unue hunie uri, Oke mougeline na meola akue, oke 
hoo hahio, oke raretainieu keu, neke haro nau na 
neke inu; mano urine ioe osi neu na osi inu? Na uri 
ko paalahea konikonihe neena, ana e hele isulie 
muola kire haatolaie ani? Aitana lou iomu, maholo 
omu hele manoa muola kira haatolaiomu eni, omu kesi 
teuri, Iemi mui konikonihe ni hele huihuine, emi hele 
hahaiteli ana muola leu i sapemami huni qaoi. 

Na qaolana e lae urini, uri maholo kire ko laelae tai 
Jerusalem, «e esi liu 1 matolana Samaria na.Galilea. 
Na maholo ko lai sili ana naeta hulume awalai 
mane e tou kosi odoie, kire ure haatau: na kire arai 
kire ko teuri, Jesus, Haausuli, oke amasiemelu. Na 
maholo e leesire, kosi teuri hunire, Molu lae taau 
molu haatainiomolu hunie mui priest. Na qaolana 
e lae urini, uri maholo kire ko laelae ue, ne kire 
rerea oto. Na naini hikada, ana e manatainie uri 
haarerealana e lae oto, esi oli weu, pei soi haamani- 
kulua God ana mei wala paine: na e lai ladamai 
iano isulie aena pei paalahea: na ineii oto ini ni 
Samaria. Na a Jesus ko alamie ko teuri, Kira awala 
uri kire kaa mani rerea mano? tae siwe ini neena kai 
tei? Uri kire kaa lio tooana na muini oto e oli mei 
huni haamanikulua God, tae taataa mane awataa ni 
ie haliite? Oto e teuri hunie, Taelai, oke hoalai oto 
taau; hiwalaimoline ioe oto e haaurio. 

Oto mui Pharise e dolosi ana, uri alahana a God ke 
siho mai inanite, na e alamire ko teuri, Alahana a 
God kaa siho mai ani toomailana: na kire saa teuri, 
Lio kau, ineii ie! wa Ineii neena ! ana lokau, alahana 
a God neii oto wai saemiu. 

Na e teuri hunie mui gaaronoisuli, Goni ke siho 
mai, na omu kei herihunie leesilana naeta gonina 
Kale ni inoni, na oto omu saa leesie ike. Na ohe kire 
ke teuri huniomu, Lio kau, ineii neena! Lio kau, 
ineii ie! mane omu laelae taau, mane omu luluisulire: 
ana mala waariri, ana ko nanariroa maanie eta 
poo ni salo, ko raa taau hulaana eta poo ni salo lou; 
aitana lou ena Kale ni inoni ana gonine. Tae leu i 
sapena huni ke holai sapesalu hunehunaa, na huni 
leledilana kei lae ana qaune ienini. Na mala qaolana 
e lae kau ana qorina Noa ne kei urine lou ana qonina 
Kale ni inoni. Kire nauneu, kire inuinu, kire totola 
hue, kire tootoo poro, lae hulaana haidine a Noa e 
ni ae laona iola, na luelue e tahe oto e suuheinire 
manomano. Mala lou qaolana e lae ana qonina Lot ; 
kire nauneu, kire inuinu, kire holiholi, kira haahaaholi, 
kire haihesi, kire toutohu nume; tae ana haidine a 
Lot e hoalai maanie Sodom, dune na brimstone e oho 
toli urei leni, oto e suuheinire manomano : kei urine 
oto lou ana haidine haatainilana Kale ni inoni kei lae 
ana. Oto ana dine «eena, ini ko io i koluhe, na oto 
tootoolana i nume, mane siho hou huni sulu asii: 
na ini lou i hohola mane hei oli lou. Omu ke neinei- 
sae ana hua Lot. Iteitana naini ko deudeu huni 
terie maurihaana ne kei deu tekelainie : tae naini ko 
deu tekelainie maurihaana ne kei haahutaa e mauri. 
Noko unue huniomu, Ana hairodo neena na ro mane 
ke eno ana taataa hulite ; suluilana taataa ini kei lae, 
na ruana kei orea. Na ro keni ke mani puopuosie 
hau puopuo; suluilana naini kei lae, na ruana 
kei orea. Oto kire alamie ko teuri hunie, Itei ni, 
Lord? Na esi teur] hunire, Na rae oto kei io ana 
na leu, ola mu hada kei meni ruru oto hahie leune. 


18 


Oto e ere ni alahuune hunire aena huni kire 
ke arenai onioni, na mane sapeda e kaalawa; ko 


teuri, Ana naeta hulume naeta mane leilei, na neii oto 
174 


lo 


# am 





LUKE 18. 17 





3 
4 
5 
6 


10 


15 
16 


17 


kaa haahaamau ana God, na e kaa neineisae ike ani 
inoni: na mei nao ana hulume neena; na ko talei 
laelae onioni mei sulie, pei mei wala uri, Oke 
haaletehie maeloona hunieu. Na e sasarei keu: 
mai purine e teuriisaena, Nou kaa tohunei meuteinia 
God, na nou kaa neineisae ike ani inoni; tae peenie 
aena mei nao ie ko talei kotaahieu, ne nekesi 
haaletehie maeloona hunie na. Na a Lord e teuri, 
Omu ke ronoa meola a lei takalo e unue na. Na 
uri God saa haaletehie maeloona hunie muini ineie 
lio hunilada e lae oto, kire ko mara tahelai ana 
suli heiatowa na suli heirodo, na saena ko la otoi 
amaamasire? Ineu noko unue huniomu, uri kei 
leuae ani haaletehie maeloona hunire. Tae peenie 
maholo Kale ni inoni ko lae mai uri kei lio odoie 
taane hiwalaimoline laona walumalau ? 

Na e unue lou. me alahuune ie hunie na muini 
e noorutoo ada uri kire odotai, na kire la otoi maka- 
tainie muini aopa: Na ro inoni e tahelai taau tai 
nume maai huni arenai; naini Pharise na ruana mane 
totola tooha. Oto Pharise neena e ure e arenai 
maraana e teuri, God, noko paalaheo, ana nou kaa 
urihana mala aopa, kira haiheileu, kira hele takalo, 
kira masi, wa oto mala a mane totola tooha ienini. 
Noko oloolonau haarue sulie week; noko niiniie na 
leu na tanahuluana ana waluola noko terii. Tae a 
mane totola tooha neena, e ure haatau, e kaa sare 
hahurei maa ileni, tae e kumu i mamanona, pei ko 
teuri, God, oke amasieu nou orahaa, Ineu noko unue 
huniomu uri, À mane ienini e oli hai nume ineie na 
kire leie uri e odotai, tae kire kaa lei ike urine ana 
naeta ini neena: ana iteitana naini ko haapainaa 
maraana haamaimeialana kei lae ; tae ini ko haamai- 
meia haapainaalana kei lae. 

Na kire tolea lou memela werewere saana, huni 
ke qaora ana nimana: tae mui qaaronoisuli e leesie, 
kire si ereada. Tae a Jesus e soire mai saana, pei 
e teuri, Omu ke maaire memela ni lae mai sieku, 
na mane omu ereereada : ana muini oto mala ikire 
toolada ana alahana ni leni.  Toohu noko unue 

huniomu, Naini oto kaa helesie alahana a God nana 
mala oto mela, likimaana oto e saa roroa lai sili 
ilalona. 

Na naeta mane alaha e dalia e teuri, Haausuli 
diana, na mei taa ni neke qaoa huni nesi hele hu 
ana maurihe hu? Oto nea Jesus e teuri hunie, 
E ue ni oko saieu uri nou diana? kaa iteitana 
naini e diana, taataa ini oto haliite, ne a God. O 
manatainie mu haatolama uri, Mane o maimesi, 
Mane o horohoro, Mane o pelipeli, Mane o qelu wala 
eroero, Oke haamau ana amamu na ana: nikemu. 
Oto e teur hunie, Nou tolai sulie oto waluolana 
urei meimeihaaku. Na a Jesus e ronoa, kosi teuri 
hunie, Taataa meola e tototala uaamu: oke ulu- 
neinie tootoolamu, .oke haadoa mu inoni meitale ani, 
huni osi manatainie dianahaana muola ileni: osi 
lae mai, oke luluisulieu. Oto e ronoa muola na, ne 
saena kosi hu oto liutaa ; ana ineii neena toolana e la 
otoi peine. Oto a Jesus e leesie kosi teuri, E la otoi 
asale mala na taa inoni e mai huni ke lai sili ilaona 
alahana a God! Ana e madausie na kamel huni ke 
lai sili isulie maana sulitelu, tae oto e saa madausie 
inoni e mai huni ke lai sili laona alahana a God. 
Oto muini e rono e teuri, Ne atei ni ke roroa mauri 
ena? Oto e teuri, Muola kaa madau oto saana mu 
inoni kei madau taane saana God. Oto nea Peter 
uri, Lo kau, iemelu melu meni tolipuri oto ana mui 
toolamelu, huni luluisilemu. Oto e teuri hunire, 
Toohu noko unue huniomolu uri, Iteitana naini e toli 
puri ana nume, wa ana hue, wa ana mu esine, wa ana 
amana na nikana, wa ana mui kalena itehulaana 
alahana a God, ne kei hele haahune,oto urine oto ana 
maholo ie, na maurihe hu ana walumalau ue mai. 

Na e hoara awala mana rue, na e teuri hunire, 
Lokau, kolu ko tahelai tai Jerusalem, na oto haao- 
ailana waluola hunie Kaleni inoni usulana e lae 
kau ana mui prophet. Ana qelolana kei lae hunie 
mu apoloa aopa, huni haaero ana, na huni teuteu- 
neinie, na huni nisuhie: na kire ke rapusie na ke 
haamaesie oto : oto olune na dine kei taelai lou. Na 

kire kaa manatainie ike na leu hikana muola ie; tae 
mumunilana mei wala ie e lae oto maanire, na kire 
kaa liosaie ike muola unuleni e lae. 

Na qaolana e lae urini, uri maholo e susuhie 
Jeriko, naeta ulu ko io i reune tala ko susuke: na e 
ronoa mala hune ko liu ileune, oto e dodolosi uri na 
taa kire ko da. Oto kire unue hunie uri a Jesus ni 
Nasaret ko liu. Oto e uloulo, ko teuri, Jesus, Kalei 
David, oke amasieu. Na muini e nao e ereana, uri 
huni ke rohu: tae kosi uloulo oto paine maanie holai 
nao, uri, Kalei David, oke amasieu. Oto a Jesus 
e ure, ko haatolaire huni kire ke lai tolea saana: 
na maholo ko karainie wau, kosi dolosiana uri, 
Na taa ni saemu ana huni neke qaoa hunio? Oto 
ineie uri, Lord, uri neke liolio oto. Oto a Jesus e 
teuri hunie, Oke liolio oto: hiwalaimoline ioe e 
haaurio oto. Na e tolani liolio oto, na kosi luluisulie, 
ko soi haamanikulua God: na ahutana mala 
maholo kire leesie urine, kire kosi paalahea God. 

Na e lai sili tai Jeriko na ko lae tahaunudara ana. 
Na lio kau na mane satana a Sakeus ; ineie naohai 
mane totola tooha, na e mai. Na e daudeu huni ke 
leesia Jesus uri ineie atei; tae e kaa leesie ike aena 
mala e hune, na ineii e oorue. Oto e huru tai nao, na 
e hane tai lenine sukamor huni leesie: ana tatahana 
oto huni ke liu ileune. Na a Jesus e hule ileune esi 
lio alelena, kosi teuri hunie, Sakeus, o ke siho hou 
leuae; ana leu i sapeku huni neke io siiri i nume ioe. 
Oto e siho hou leuae, na e takuhie pei ilenimaena. 
Na maholo kire leesie, kire si meni sae unuhie, kire 
teuri, E lae saana orahaala huni neu peie. Na a 
Sakeus e ure, e teuri hunia Lord uri, Lio kau, Lord, 
pooni leu ana tootoolaku noko niiniie nada mu inoni 
meitale; na uri ana nou soi tooha ni erona ana naini, 
noko haapuoi haahai oto. Na a Jesus a teuri hunie, 
Siiri maurihe e wete saana nume ie, ana isulie ineie 

lou kalei Abraham. Ana Kale ni inoni e lae mai huni 
heitalea na huni haaurie meola e eia kau. 

Na maholo kire ko roronoa muola ie, esi sapeie lou 
e hei unue alahuune, ana e karainie oto Jerusalem na 
ana kire unue uri alahana a God kei haatai leuae oto. 
Aena neena e teuri, Naeta mane alaha e lae ani henue 
haatau huni helesie alahana nana, huni esi oli lou 
weu. Oto e haraie mai sulie awalai konikonihe, ko 
niie awalai pound hunire, ko teuri hunire, Omu ke 
asuii lai hulaana noko hei oli lou mei. Oto mu 
euhenue ineie e nidu upu hunie, na kire usuneinie 
mu hurulaa isulie, pei mei wala uri, Melu sereinia 
mane ie kei alaha hahiemelu. Oto qaolana e lae 
urini, uri maholo e lai hule lou ana e helesie alahana 
oto nana, ne esi unue kire ke haraie mui konikonihe 
inele saana, e nile mu haa kau hunire, huni ke 
manatainie muola kire tarii eni esune ikire. Oto a 
naohada ko lae mai honosie, pei ko teuri, Lord, pound 
ioe e qaoa awalai ini lou hahie. Oto e teuri hunie, 
Diana ena, konikonihe diana: ana leesilemu e lae uri 
o kinetainie muola kaa paine, o kesi alaha hahie 
awalai hulume. Oto ruana e lae mai, pei ko teuri, 
Pound ioe, Lord, e qaoa e lime ini lou hahie. Oto 
e teuri hunie, Ioe lou oke alaha hahie e lime hulume. . 
Na "aeta ini e lae mai, pei ko teuri, Lord, lio kau, 
pound ioe ni ie, nou konie nou ehuie ana mi sala: 
ana nou meuteinio, ana oko la otoi rararamaa : oko 
dudurue muola o kaa neineii ike, na oko siosiokonie 
muola o kaa hasii ike. Oto e teurini hunie, Neke leio 
oto ana "idumu ena, konikonihe tataala ni ioe. O 
manatainieu uri nou la otoi rararamaa, noko dudurue 
muola nou kaa neineii ike, na noko siosiokonie muola 
nou kaa hasii ike ; aena neena e ue o kaa niie mei 
tooha ineu hunie mala wai nume ni tooha, hunie noko 
oli lou mei, nesi soi sulie mei tooha ineu peie na 
meola kire tarie lou hahie? Na e unue hunie muini 
e ure karainie uri, Omu ke da pound »eena maanie, 
omu ke niie hunie ini awalai pound oto ana. Na 
kire teuri hunie, Lord, awalai pound oto ana. Ineu 


noko unue huniomu, uri iteitana naini e hele oto ne 

sapeilana kei lae; na naini kaa hele ue, ne taasilana 
na meola e hele ana kau kei lae oto maanie. Tae 
mui maeloona hunieu ena, kire sareinieu uri mane 
nou alaha: honosire, omu ke tolera mai, omu ke 
saunire mai naoku ileu. 

Oto e ere mano urine, esi naonao tarau taau, ko 
laelae tai Jerusalem. 

Oto qaolana e lae urini, uri maholo e karainie 
Bethphage na Bethania, horana toloi henue i Olivet, 
esi usuneinie taau e ro ini hikana mui qaaronoisuli 
inele, ko teuri, Moro ke laelae i henue e io odohaa- 


miu ; na moro ko sili ana moro kesi leesie kalei ass 


kire qaroa, na inoni kaa taelie ike ue : moro ke luhesie, 
moro si tolea mai. Na naini ko dolosi amoroi uri, E 
ue moro ko luhesie ? moro kesi teuri, A 14rd e la 
otoi saetooana. Oto ro ini kire haatolairerue urine 
kererue si lae taau, kererue ko lio tooana mala 
unulana e lae kau hunirerue. Na kererue ko luhesie 
kalei ass, oto muini e tooana esi teuri hunirerue, 
E ue ni moro ko luhesie kalei ass neena ? Oto kererue 
uri, A Lord ko la otoi saetooana. Na kererue ko 
tolea saana Jesus: na kire ko asie mui sala ikire 
i kolune kalei ass, kire kosi haaiosia Jesus ilenine. 
Na maholo kire laelae kire ko epasie tala ana mui 
sala ikire. Na ko karaini oto na kosi siho hou 
ana toloi henue i Olivet, oto pulita paine mui qaaro- 
noisuli e aehota saediana pei paalahea God ana mei 
wala paine hahie ahutana mu anoa kire leesii : kire : 
ko teuri, Deidehie Inemauri ko lae mai i nunuhaana 
satana Lord: hanuelama tai salo, manikuluana tai 
leni. Na na mu helui Pharise hikana mala hune 
neena e teuri hunie, Haausuli, oko ereana mui qaa- 
ronoisuli ioe. Oto e alamire ko teuri, Noko hahuei 
unue huniomu uri ana muini ie kei rohu, ne mu heu 
kei mamawa oto.ena. 

Na maholo e karaini oto, kosi leesie hulume na 
ko narasie, ko teuri, Uri oke manatainie ana dine 
ie, ioe noone, muola e adona hanuelamana ! tae oto ie 
kire mumunie oto maanie maamu. Ana mu dine kei 
siho hahio, maholo mui maeloona hunio kei eli para 

ahuio, na kei lilikelio, na kei deu kelio manomano oto, 
na kei papatainio iano, na mui kalemu lou ilalo amu ; 
na kire saa toliasie i matolamu na hoi heu huni ke 
saohai ilenine na hue; ana o kaa manatainie dine 
kire ko maatolio ana. 

Na e lai sili tai laona lolata maai, oto ko aehota 
ohea mala ko haahaaholi, ko teuri hunire, Usulana 
e lae oto uri, Nume ineu nume ni arenal: tae omu 
kosi da oto huni hahale kira horo peli. 

Na e haahaausuli suli heidine ana lolata maai. 
Na mui naohai priest na mu haausuli na mui naohai 
inoni ana mala e lapasie saunilana: na kire kaa lio 
odoie ike meola ni qaoa; ana ahutana mala e mani 
tapolie walana, kire ko qaaqaaronoisulie. 


20 


Na qaolana e lae urini, uri maholo e haahaausulie 
mala ana naeta dine ana mu dinena tai lolata maai, 
pei ‘e tarohainie tataroha diana, ne mui naohai 
priest na mu haausuli peire mui ratonimane ko 
odoie; na kire unue kire si teuri hunie, Oke unue 
huniemi: Nanamana urei tei ni oko qaoqaoa muola 
le ana ? wa atei ni e da nanamana ie hunio? Oto e 
alamire ko .teuri hunire, Ne ineu noone lou neke 
dolosie e taataa meola amiu, na iomu omu ke unue 
oto hunieu: Lotomaai a John, e ure mai leni, wa ohe 
e ure mai ana mu inoni? Oto kire ko heitalenainie 
maraada, kire ko teuri, Uri kolu ko unue uri, E ure 
mai leni; ne kei unue hunikolu uri, E ue neena omu 
kaa hiwalaimoli ana? Tae uri kolu kei unue uri, E 
ure mai ana mu inoni; ne ahutana mala ke mani 
seunikolu eni heu, ana kire ko neisae moutei oto 
ana John uri neie na prophet. Oto kire ko alamie, 
uri kire kaa manatainie ike uri e urei tei. Na a Jesus 
e teuri hunire, Ne ineu noone lou nou saa roroa unue 
huniomu uri nanamana urei tei ni noko qaoqaoa muola 
jenini ana. 

Na e aehota unue alahuune ie hunie mala uri: 

Naeta inoni e hasie hohola ni vine, na e maaie kau 
hunie mala asuesu, na esi lae ani henue mui dine oto 
hune. Oto ana halisi ni vine e usuneinie naeta koni- 
konihe saana mala asuesu neena, uri huni kire ke niie 
hunie ana mu huehuei ola ana hoholana: oto mala 
asuesune e winiwinie, kire kosi usu asi makule ana. 
Oto e hei usuneinie naeta konikonihe aopa lou: na 
ineii neena kire winiwinie lou, pei haaletehie, pei usu 
asi makule ana. Na e hei usuneinie lou olune naini : 
oto kire haamarie, kire si asie i sinaha. Oto aei hoho- 
la ni vine neena e unue uri, Na taa ni neke qaoa? 
Neke usuneinie kale madu ineu: ohe kire ke masa 
ana. Tae mala asuesune e leesie kire si looloonai 
maraada, ko teuri, A oliolitana oto ienini; ikolu, kolu 
seunie mone, hunie ke hele hu ana oto hanue ineii 
nakaelu. Oto kire ko asie i koluna para ana hohola 
ni vine, kire ko seunie oto. Ne aei hohola kei uara 
ena? Kei lae mai kei suhei manora oto mala asue- 
sune, na kei maaie oto hohola ni vine hunie mala aopa. 
Na kire ronoa oto, kire kosi teuri, Mane urine oto. 
'Tae e toomaire, ko teuri, Na taa ni ie usulana e lae 
oto uri,  . 

Hau kira toutohu nume e leledie kau, 

Ne qaolana esi lae huni hahuei heu ani suusuui 

para? 

Taena naini kei domu ilenine hau neena ne kei maoi 
oto; tae ko usu ilenine naini ne kei pili memesoa. 

Oto mui haausuli na mui naohai priest e sare 
helesie ana taataa maholona ; na kire ko meu rara- 
nana mala; ana kire manatainie uri e unue alahuune 
ie raranadaelu. Oto kire haamaesie, pei usuneinie na 
muini huni toli loosie, kire ke dau hahota uri kire 
odotai, uri huni kire ke hele ana walana, hunie 
qelolana hunie leine na hunie nanamana a governor. 
Na kire ko dolosiana, ko teuri, Haausuli, melu mana- 
tainio uri oko ereere na oko haahaausuli odoodo, na o 
kaa lio ike hunie inoni hahaiteli, tae oko haahaausuli 
ana tala & God ani walaimoline: E adona taane 
haatolana huni wiline hunia Kaisar wa haike? Tae e 
liosaie oto raomaena ikire, kosi teuri hunire, Haatainie 

kau mei penny. Nunune atei ienini na usuusu ana 
atei ne ilenine? Oto kire ko unue uri, Ana Kaisar e 
ue. Oto ko teuri hunire, Ko urine omu ke haapuoa 
hunia Kaisar muola a Kaisar, na hunia God muola 
a God. Na kire kaa hele ike ana mei wala na i naona 
mala: oto kire panataine alamine ineie, kire si toli 
rohu oto. 

Oto mu helui Saduke e lae mai saana, muini ko unue 
uri taelaine haike; na kire ko dolosi ana uri, Haau- 
suli, a Moses e unue hunikie, uri asine naini ko mae, 
na e too hue, na oto kaa too kalena, uri asine ke tolea 
naona, hunie ke haahuta na mela hunia asine. Nee 
hiu maasine amelu: a naohada e too hue oto e mae, 
31 na kaa too kalena ; oto ruana lou; na olune e hei 
tolea lou; na e hiu maena ena kire kaa haahutaa 
mela ike, na kire mae. Oto esi elipuri ana hue e mae 
oreta. Ne ana e urine ana taelaime kei tooana atei 
hikana hiu maena? ana e hiu ini neena kire mani 
tolea kau. Ne e Jesus e teuri hunire, Kira kalei welu- 
malau ie ko totola hue, na ko tootoo poro: tae muini 
leilada e lae uri kire adona arapuune ana walumalau 
neena, na ana taelaine maanie muini e mae oto, kire 
kaa tootoo hue wa ke tootoo poro lou: ana kire saa 
hei mae lou ; ana kire sada peie mu angel; na kire 
nei oto mui kalena God, ana kire nei oto mui kalei 
taelaine. Tae ana kire ko taea lou muini e mae oto, 
ne a Moses noone e unu tahanainie, ana leu ana 
Dano, ana e sala Lord uri God Abraham, na God 
Isaak, na God Jakob. Oto ineie kaa God ike muini e 
mae, tae God muini e mauri: ana ahutana mu inoni 
ko meni meuri hunie. Na na mu helui haausuli e 
alamie, kire ko teuri, Haausuli, o ko ere too ni neena. 
Ana kire kaa neisae moutei lou oto oo huni dolosi*e ana. 

Na e teuri hunire, Kire ko unue uritaa ana a Christ 
uri ineie kalena David? Ana a David mone e unue 
ana book Psalm e teuri, 

A Lord e unue hunia Lord ineu uri, 

Oke io i qaloqaloku, 

Hulaana neke neie hou mui maelooma ioe huni 

uriurite talana aemu? 

Uri ana a David ko saie urini uri a Lord, ne 

kei hei nei kalena lou uritaa ? 

Oto ahutana mala e mani ronoa na kosi teuri hunie 
mui qaaronoisuli ineie, Omu ke kinetainiomu maanie 
mu haausuli; muini ne ko sare walowaloliu pei tooni 
tewa, na ko herihunie paalahelada lalona mui herai- 
„usine, na mui leu ni ioio tai nao ana mui nume ni 
ruru, na mui qeuni toline ana mui meuhe; muini ne 
ko neu asie mui nume mu nao, na ko arenai tetewaa 
ani erona : ikire ienini leilada kei peine liutaa na. 

Oto e hahurei maa kosi leesie mala e mai kire 
ko aa tooha ani niine hai laona leu ni niinii 
tooha. Na kosi leesie naeta mei nao e maitale ko 
aa hai leune ana ro kele kawe oorue. Oto e teuri, 
Toohu noko unue huniomu uri, Mei nao maitale ie 
e aa liutaada manomano: ana kire ienini kire aa 
dolalie mui niine na toolada e hune: tae ineie ie 
e aa manoa taena na ola ko meumeuri ana na toolana 
oto kaa ado. i 

Na oto maholo na muini e unue nume maai, uri 
kire haalaunie ani heu didianaa na ana muola kire 
niie, oto esi teuri, Ana waluola omu ko talei leesii 
le, ne goni kei siho, na kire saa toliasie ileu na taataa 
hoi heu huni ke saohai ilenine na hue, tae hue asilana 
kei saro lae oto. Oto kire ko dolosiana, kire ko teuri, 
Haausuli, maholo uritaa ni muola ie kei oa ana? 
Na na taa ni tolimaa uri waluola ie tatahana oto 
huni ke siho mai? Oto ineie uri, Omu ke lio talamiu 
mane kire haatakalo iomu: ana muini hune kei lae 
mai inunuhaana sataku, peie mei wala uri, Ineu oto ; 
na uri, Qoni e siho oto mai: mane omu laelae taau 
isulire. Na maholo omu ko ronoa mui mae na 
haipolana, mane saemiu e arieriri: ana muola ie 
kei holai oa na e saa molahie ike; tae oretalana mone 
saa siho lauae. ; 

Oto e teuri hunire, Na mala kei taelai honosie na 

mala, na na apoloa honosie «aeta apoloa: na nunu 
peine kei nunu, na ana mu helui henue hiolona na 
liune ni maela kei tola; na muola ni meu isulii na 
mui tolimaa paine kei siho urei lemi. Tae i naona 
waluola ie kire ke niinime hahiomu, na kei teune- 
iniomu, ko qeloomu tai nume ni ruru na tai nume 
hoohoo, pei tolalamiu i naona mu inemauri na mui 
governor aena sataku. Kei nei oto ola ni unu 
haaoaime namiu. Aena neena omu ke neie oto hoi 
saemiu, uri mane omu looloonaie holai nao uri omu 
ke alamire uritaa: àna ineu neke da wawa na 
saenanaune huniomu, na ahutana mui maeloona 
huniomu kire saa ure honosie oto wa kire ke alamie 
oto oo. Tae gelolamiu kei lae mone ana mu amamiu 
na oto ana mu nikemiu, na ana mu ésimiu, na ana 
mui malahumiu; na na mu heluini hikemiu kire 
ke haamaesire oto. Na iomu kei nei muini ni ninidu 
upu hunie taena na inoni aena sataku. Tae na taataa 
uhui qeu i qeumiu saa eia ike. Omu kei hele odoie 
maurihaamiu ani maohine susutoo iomu. 

Tae maholo omu ko leesie mae ko ala. hahie 
Jerusalem, maholona omu ke manatainie uri qonine 
e siho huni ke naona oto. Oto ana maholona muini 
i Judea huni ke tahi oto tai toloi henue, na muini 
i matolana huni ke hoalai oto maanie; na muini wai 
hohola mane kire hei sili lou ilalona. Ana mui dine 
ienini mui dine ni suu olana, uri huni haaoailana 
waluola kei lae usulana e lae oto ana. Tae amaama- 
silana na muini iada e maelo peie na muini lou ko 
haahaasusu ana mui dine urinena! ana tauneinilana 
hanue ie kei lae oto e aopa, na saewasune kei seunie 
mala ie. Na kire kei maesie maana naihi, na ni 
tola mauri ada saana taena na mala: na mu apoloa 
aopa kei uri pulisie Jerusalem kei lai teli ana qonine 
mu apoloa aopa kei haro oa mano oto. Na mui 
tolimaa oto ana sato na ana warowaro na ana mu 
heu; na mai ano ileu teuneinilana mala hune kei 
lae, saeda ko talei puo oto ana asi na ahe ko kokohu; 
saena: mu inoni ke mae oto ani meune, na ani 
maohilana waluola kei tola ana walumalau: ana 


184 


27 


28 


29 
30 


31 


32 
33 
34 


35 
36 


37 
38 


DI bi 


9 


LUKE 22. 5 


muola nanama tai leni kei esuoloolo oto. Tae ana 
maholona kire kesi leesie Kale ni inoni ko lae mai 
ilenine mei uru pei nanamana na pei menikuluana 
oto paine. Na ana maholo waluola ie ko aehota oa, 
ne omu kesi lio alele, na omu ke uwa alena ana 
qaumiu ; ana tapa olisilemiu ko siho oto mai. 

Na e unue alahuune hunire uri, Omu ke leesie fig 
na oto taena na dano: maholo kire ko ure oto, ne 
omu kosi leesie na omu kosi manatainie maraamiu 
uri oku ko karaini oto. Aitana lou iomu ena, maholo 
omu ko leesie waluola ienini ko oa ne omu kesi 
manatainie uri alahana a God e karaini oto mai. 
Toohu noko unue huniomu uri, Qaune ienini saa 
suu ike na waluola kaa saro oa mano. Ileni na ano 
kei suu: tae walaku oto saa suu ike oto oo. 

Tae omu ke lio talamiu oto, mane da na saemiu e 
hie ana naune, na ana inune paine, na ana muola 
haae ana maurihe ie, oto dine neena kei too lauae 
hahiomu mala oto hune: ana kei too urine hahie 
ahutana mala ko oo ana ahutana walumalau. Tae 
omu ke kakali sulie taena na maholo, pei eitanaime, 
uri huni omu ke aailaa ni tehi sapemawa maanie 
waluola ienini tatahana oto huni ke oa, na ni ure 
honosie naona Kale ni inoni. 

Na ana mu heiatowa e haahaausuli ana lolata 
maai; esi islisitaa ana mu hei seulehi huni maahune 
i toloi henue kire saie ana i Olivet. Na ahutana mala 
e haahuo tai lolata maai huni ronoa. 

Oto houla ani bread lalemo e karaini oto, sailana 
uri Rekelaoni. Oto mui naohai priest na mu haausuli 
e looloonainie helesilana uri kei lae uritaa ; ana kire 
mauteinie mala. 

Na a Satan e sili i saena Judas sailana ana 
Iskariot, naini hikana awala mana rue. Oto e hoalai, 
ko ruru wala peire mu naohai priest na mu kaptain, 
uri huni qelolana kei lae uritaa hunire. Oto kire si 

saesaediana, kire holosie nii toohana hunie. Oto ko 
maesie oto, na kosi iroa hunie na leu diana huni ke 
qeloa hunire maholo ke qalasie. 

Oto dine ani bread lalemo e haro siho oto, leu i 
sapeda huni unue rekelaoni ana. Oto kosi usuneinie 
taau a Peter na a John, pei ko teuri, Moro lae moro 
ke talamainie rekelaoni, huni kolu kei neu. Oto 
kererue ko teuri hunie, O harihunie mere kei lai 
talamai itei ena ? Oto e teuri hunirerue uri, Lio kau, 
maholo moro ko lai sili oto taau ana hulume, na 
mane ko anainie ho atea ni wei kei odoimoro, moro 
ke luluisulie tai numena «eii kei lai sili ana, Na 
moro ke teuri hunie aei nume, A Haausuli ko teuri 
hunio, Duru mu awataa neitei, hunie melu na mui 
qaaronoisuli ineu melu kei neue rekelaoni ana? Oto 
kesi haatainie huniomoro haalani kire holasie oto: ne 
moro ke talamai tai leune. Oto kererue lae taau, na 
kosi lio tooana oto mala unulana e lae huni rerue: 
oto kererue kosi talamainie rekelaoni. . 

Oto maholoi satona e haro hule oto, esi io iano 
kiraelu na mu hurulaa. Na kosi teuri hunire, Ani 
herihunilana nou herihunie naulana rekelaoni ie 
peiomu maholo nou kaa sapesalu ue : ana noko unue 
huniomu uri, Nou saa roroa naue na kaa saro oa 
mano ana alahana a God. Oto e da kaokao, na 
maholo e ere ni paalahe mano, kosi teuri, Omu 
heleana ie, omu ke haado omu ana: ana noko unue 
huniomu uri, Talimaa ienini nou saa roroa inuhie lou 
na eweewel vine, na alahana a God kaa saro siho 
mano oto. Na e da hoi bread, na e ere ni paalahe 
mano, kosi nisie, na ko niie hunire, pei ko teuri, 
Hasioku ne ienini, toliasilana e lae itehulaamiu: 
omu ke tete urine huni amasitoona aku. Na kaokao 
lou urine purine naune, pei ko teuri, Kaokao ienini ne 
haalune haalu ana apuku, ko ahe oto itehulaamiu. 
Tae lio kau, nimana ini ko qeloau ne ilenine table 
peieu. Ana Kale ni inoni ko laelae noone, mala 
hatonainilana e lae oto: tae amaamasilana inoni 
^eena qelolana kei lae ana! Oto kire si aehota hai- 
heitale maraadaelu, uri atei ni hikada kei qaoa leune. 

Na haitohena e aehota ada, uri atei hikada neisaena 
ana uri e liutaa. Na e teuri hunire, Mu inemauri 
nana mu apoloa aopa kire ko alaha hahire: na kire 
ko saie na muini ko rato ada uri, Muini ni helehele 
diana. Tae iomu mane urine amiu: tae naini e 
rato hikemiu, huni ke nei mala saanau ne; na 
naini e naohai inoni, huni ke nei mala hairaretai ne. 
Ana atei ni e rato, uri ini ko eno huni neu? wa ini 
ko raeraretai ? ohe ini neena haike ko eno huni 
neu? tae ingu nou io i matolamiu mala ini ko raera- 
retai. Na iomu oto kira io tarau peieu ana malaaho- 
nalaku ; ne ineu noko unue alahana namiu, mala a 
Amaku e unue lou nekue, uri huni omu kei neu na 
kei inu sulie table ineu ana alahana ineu ; na omu kei 
10 oto ilenine mui neunekume ni alaha huni leie mu 
komu ni Israel awala mana rue. Simon, Simon, lio 
kau, a Satan e haatohuomu, huni ke opa omu mala 
mu korn: tae ineu nou eieitanai talamu, uri huni 
hiwalaimoline ioe ke suuri suu oto: na loe, maholo 
saemu ko eliu oto, o si haasusue mu esimu. Oto esi 
teuri hunie, Lord, ana kure ke haku oto haala nou 
teulei oto ni lae tai laona nume hoohoo na tai laona 
maena. Na e teuri, Ineu noko unue hunio, Peter, 
kue saa nara siiri, na o kaa saro tateineinie oto haaoiu 
uri o kaa manatainieu. 

Na e unue hunire uri, Maholo nou usuneiniomu 
taau na omu kaa tola mai ni haa, na kaa tola mai ike, 
wa ke tola shoe, uri na meola e ore omu wa haike ? 
Oto kire uri, Haike. Na e unue hunire uri, Tae oto 
molana, ini mai ni haa oto ineie, ne kei tolea oto, na 
mai lou urine: na ini kaa naihi ineie, ne ke haaholi- 
neinie tooni aluhi ineie kei holie oto naini. Ana ineu 
noko unue huniomu, uri leu ie usulana e lae oto kei 
haro oa oto aku, uri, Ne idumilana oto peira orahaa : 
ana na leu e adoku ne kei mano telai oto. Oto 
kiraelu uri, Lord, lio kau, e ro naihi kaie. Na e teuri 
hunire, E diana oto. 

Oto ko isitaa, kosi lae isulie tolahana oto, takoie 
toloi henue i Olivet; na mui qaaronoisuli lou e 
luluisulie. Na e hule oto tai leune, esi teuri hunire, 

Omu ke arenai mane omu lai sili tai malaahonalamiu. 
Na e hoalai maanire mala kire ko uileinie hoi heu ; 
oto e pouruuru ko arenai, ko teuri, Mamaa, ana 
saemu kei ola, oke sulu asie kaokao ienini maanieu : 
tae pele mane leu i saeku e oa, tae leu oto 1 saemu. 
Na na angel e haatai ana urei leni, ko haasusue. 
Na ana ko la otoi motaahie oto e arenai waliniini 
maanie holai nao: na madarana ana mala kokoi epu 
ko uduudu i ano. Oto e taelai maanie arenaine, kosi 
lai hulaana mui qaaronoisuli, na ko leesire kire ko 
maahu ani saehune, na kosi teuri hunire, E ue ni 
omu ko maahu? taelai, omu ke arenai, mane omu dao 
lalo ana malaahonalamiu. 

Maholo ko ere ue, lio kau, mala hune, na ini sailana 
uri a Judas, naini oto hikana awala mana rue, ko 
naoda; na ko nao susuhia Jesus oto huni nono peie. 
Tae a Jesus e teuri hunie, Judas, uri oko qeloa Kale 
ni inoni ana nonoilana? Na mala kalikelie e leesie 
meola qaolana kei lae, oto kire kosi teuri, Lord, uri 
melu kei repu eni naihi? Oto naeta ini hikada e 
rapusie konikonihe a naohai priest na e tapa tekela- 
inie aline i qaloqalo ana. Oto a Jesus e alamire ko 
teuri, Omu ke lio maaie leu ie. Na ko hele wau ana 
alinana ko haaurie oto. Na a Jesus e teuri hunie 
mui naohai priest na mui kaptain uraana nume maai, 
na hunie mui ratonimane, kire isitaa kau mei hunie, 
uri, Molu isitaa mai mala uri hunie inoni horohoro 
peli, pei naihi na pei die? Nou talei ooo peiomu 
suli heidine tai nume maai, na iomu oto kaa niinime 
ike hahieu; tae maholo iomu oto ienini, na nanamana 
ani rodohono. 

Oto kire si helesie, kire ko tolea oto tai numa 
naohai priest. Tae a Peter e luluisulie e haataulie. 
Na kire rurue na dune i matolana lolata neena, kire 
kosi meni io iano, oto a Peter e io iano noone i 
matoladaelu. Na «aeta keni e leesie ana e io horana 
esolana dune, na e toomaie oto kosi teuri, A mane 
ienini noone pele. Oto ko tateineinie, ko teuri, 
Keine, nou kaa manatainie ike. Oto e haawali na 
naeta ini lou e leesie, kosi teuri, loe lou naini hikada, 

188 . 


3 
4 





LUKE 23. 4 





Oto a Peter ko unue uri, Maena, ineu haike ena. 
Oto taataa maholoi sato e liu na naeta ini e susu- 
leinie, kosi teuri, Toohu a mane ie lou pele: ana 
ineii e urei Galilea. Tae a Peter e unue uri, Maena, 
nou kaa manatainie ike meola oko unue na. Na 
lauae maholo ko ereere ue, ne kue ko nara oto. Na a 
Lord e aliu, esi toomaia Peter. Na a Peter kosi 
amasitoo ana walana Lord, ana e teuri hunie, Kue 
saa nara siiri na o kaa saro tateineinieu oto haaolu. 
Oto e isitaa taau, ko nara uloulo. 

Na mala e hele ana Jesus ko haaero ana, peie kire 
ko repusie. Na kire ko ulue maana ani sala, kire 
kosi dolosi ana, ko teuri, Oke ere ni prophet oto: 
atei ni ini e rapusib na?) Na moola hune haiaopai 
kire ko qelu ilenine pei ere tataalasie. 

Na ko deni oto, pulita kira ratonimane ana mala e 
ruru oto, mui naohai priest na mu haausuli noone ; 
oto kire kosi tolea taau tai nume ni lei ikire, kire kosi 
teuri, Ana ioe oto a Christ, oke unue oto huniemi. 
Tae e teuri hunire, Ana noko unue huniomu, ne omu 
saa hiwalaimoli ike: na ana noko dolosi emiu, «e 
omu saa ala lou. Tae talimaa oto ienini Kale ni 
inoni kei io ana qaloqalona nanamana a God. Oto 
kire mani unue uri, Ne ioe ni Kalena God? Na kosi 
teuri hunire, Omu ko unue oto na uri ineu. Oto kire 
ko teuri, Na taa ni lou kolu ko saro haiheitalea lou na 
mei wala ni unu haaoaine ? ana kolu noone kolu ronoa 
ana nidune. 

Oto ahutana pulita ikiraelu e taelai, kire ko tolea 
honosia Pilate. Na kire aehota qelu ilenine, kire ko 
teuri, Melu odoia mane ienini ko wei tataala ana mala 
iemi, na ko ereada mane wiline hunia Kaisar, pei ko 
unue uri ineii a Christ inemauri. Na a Pilate e dolosi 
ana ko teuri, loe ni Inemauri mui Judea? Oto e 
alamie ko teuri, Ne ni oto oko unui ne. Na a 
Pilate e unue hunie mui naohai priest na hunie mala 
hune, e teuri, Nou kaa lio tooana ike na mei roroana 

189 


23. 


23 


5 LUKE 


ana a mane ienini. Tae kire susulei meutaa, kire 
teuri, Ko talie kotaahie saena mala, ko haahaausuli 
ko laehie Judea, na talimaa i Galilea hule mai ienini. 
Na a Pilate e rono urine, ne ko dolosi uri a manena 
e urei Galilea. Na e manatainie uri neie e uraana 
alahana a Herod, oto e usuneinie taau saana 
Herod, ana ineie noone lou i Jerusalem ana mu 
dine na. 

Na a Herod e leesia Jesus, kosi la otoi saediana 
hitoo: ana e harihunie leesilana oto urei waite, ana e 
talei ronoa houlana; na e maohie uri huni ke leesie 
qaolana naeta tolimaa kei lae ana. Oto e dolosie mu 
wala hune ana; tae e kaa alamie oto oo. Na mui 
naohai priest na mu haausuli e ure, kire ko qelu ola 
susulei ana. Na a Herod na mui soldier ineie e 
mamakolasie, kire ko haahaamasiana, na ko tooni 
hahie ani tooni leuleunie, kosi hei usuneinie lou weu 
saana Pilate. Na a Herod na a Pilate e hai mala- 
hune lou ana taataa dine na: ana kererue holai hei 
maeloonaine kau hunirerue. 

Na a Pilate e lokora mui naohai priest na mu 
alaha na mala lou peire, kosi teuri hunire, Omu tolea 
oto mai a mane ienini, mala uri naini ko wei tataala 
ana mala: na lio kau, ineu nou dodolosi wainiini ana 
i naomiu, na nou kaa lio tooana ike na mei roroana 
ana mane ienini ana muola omu qelu ilemine ani: 
haike oto, na a Herod haike lou: ana neie e usunei 
elihoi ana i saakaelu ; na lio kau, qaolana na meola e 
adona maena e kaa lae ike ana. Aena neena neke 
rapusie, nesi luhesie. Tae kire mani tea tainelu, kire 
teuri, Oke taasie oto ini ie, na oke luhesia Barabas 
huniemelu : ini neena kire qelusie laona nume hoohoo 
itehulaana haipolana na horona oto è Hulume. Naa 
Pilate e ere lou hunire, ko sare da huni ke toliasia 
Jesus; tae kire si soi peine, ko teuri, Rapu talenasie 
ilenine poupou, rapu talenasie ilenine poupou. Na 
olune na mei wala hunire uri, Ani taa, neitei me ola 
tataala a mane ie e qaoa? Ineu nou kaa lio tooana 
ike na meola ana e malisine maena: aena neena neke 


haro rapusie luhesilana esi lae. Tae kire susulei ani 

walada e paine, ko haatohu huni repu talenasie ilenine 
poupou. Na walada e too oto.. Na a Pilate e tola 
tahanainie uri qaolana me ola kire haatohue kei lae 
oto. Oto e luhesie ini kire qelusie kau laona nume 
hoohoo itehulaana haipolana na horona, ini neena 
kire haatohue na; tae qelolana a Jesus e lae oto 
isulie saeda e harihunie. 

Oto kire tolea taau, kire kosi helesia Simon ni 
Kurene, ko oli mei urei hohola, na kire ko neie 
poupou ilenine, huni ke anainie isulia Jesus. 

Na pulitaa paine ana mala e luluisulie, na ana mui 
keni lou kire ko kumu i mamanoda pei taotakosie. 
Tae a Jesus e aliu takoire kosi teuri, Maeni keni mui 
kalei Jerusalem, mane omu taotakosieu, tae omu ke 


taotakosiomu na mui kalemiu. Ana lio kau, mui 


dine kei siho mai, na kire ke ere uri eni, Deidehie mu . 
amara, na mu ie kaa haahute ike, na mui susu kire 
kaa sususu ike ani. Oto ana maholona kire ke aehota 
ere uri hunie mui toloi henue uri, Omu ke anomiemi ; 
na huni mui suisunie uri, Omu ke ruru kore hahiemi. 
Ana uri qaolana muola ie ko lae ana dano maumaurie, 
qaolana na taa kei lae kau ana dano e mae? 

Na e ro mane lou, kira hele ola tataala, tolaladarue 
e lae peie huni seuniladarue. 

Na kire hule oto ana leu sailana uri Rarata, kire 
si repu talenasie ilenine poupou, na e ro mane lou 
kira hele tataala neena, naini i qaloqalona na ruana i 
meumeuline. Oto a Jesus e teuri, Mamaa, Oke 
neisae asie leu ie hunire, ana kire kaa manatainie 
ike meola kire ko da. Na kire haadora ana mui tooni 
ineie, kire ko hehutoo hunii. Na mala e ureure kire 
ko tootoomaie. Na mu alaha lou e mamakolasie, e 
teuri, E roroa haahaaurie mala aopa ; huni ke haaurie 
oto, ana ineli a Christ nana God, ini lio hunilana e 
lae. Na mui soldier lou e haamasiana, kire ko laelae 
mai sulie ko niie vinegar hunie, pei ko teuri, Oko nei 
Inemauri nana mui Judea, oke haaurio oto. Na 
usuusu oto i hahona, uri, Inemauri nana mui Judea 
kaie. 

Na naeta ini hikana ro mane kira hele tataala 

neena aroroladarue e lae kau ko ere tauteu ana, ko 
teuri, Ni, Ioe ojo a Christ wa haike? oke haauri 
kolu oto na. Tae ruana e alamie, na e ere ana ko 
teuri, Uri o kaa mauteinie ike a God, ana kire leio 
noone lou peie? Na kire suraaie oto huni kure; ana 
kure ko hele mala e adona palona akarai: tae a mane 
ienini e kaa hele huisie ike na leu oto oo. Na e teuri, 
Jesus, oke neisae aku maholo oko lae mai ana alahana 
ioe. Na kosi teuri hunie, Toohu noko unue hunio uri, 
Isiiri kure ke io oto i Paradise. 

Na oto mala onona na maholoi sato oto, na rodo- 
hono e dau hahie ahutana hanue hulaana siwana na 
maholoi sato, na raranana sato kaa waara ike mai: na 
sala kire lohea honotana nume maai e haka e aari i 
denume. Na a Jesus e soi ana mei wala paine, e 
teuri, Mamaa noko neie manoku tai laona nimemu: 
na e ere mano urine, «e esi toliasie manona. Na 
mane kenturion neena e leesie meola qaolana e lae 
kau, esi soi haamanikulua God, ko teuri, Toohu, a 
mane le na mane odotai. Na ahutana mala hune e 
ruru huni leesilana meola ie, maholo kire ko leesie 
oto waluola qaolana e lae, kire si oli oto pei kumuie 
manomanoda. Na ahutana mala e manatainie, na 
mui keni e luluisuli oto peie urei Galilea, kire ure 
haatau, ko leeleesie muola ie. 

Na lio kau, na mane satana a Joseph, naini hikana 
pulita ni leilei, na mane diana na e odotai, (neii ie e 
kaa maesie ike loonaine ikire na helelada) ineii ini ni 
Arimathea, «aeta hulume ikire mui Judea, na e 
maohie alahana a God: a mane ienini e lae saana 
Pilate, na e haatohue rae ana Jesus ana. Na e 
ohosie, na e uloa ana mi sala rerea, oto e lai neie 
laona kiliqeu kire didie ana hau, naini kaa eno ue 
ilaona. Na dine ena dine ni talamaine, na dine 
sabbath ko sisiho. Na mui keni e mani hekusie kau 
urei hai Galilea kire ko luluisulie, na ko leesie kiliqeu, 
na aorilana rae ana uri e lae uritaa. Na kire oli 
oto, kire ko mouqeline muola wauwesu na laqi ni 
suu. 

Tae ana etana na din» ani week, oto mola i ma- 
huohuo, kire ko lae saana kiligeu, kire ko tolea muola 
wauwesu kire mougeline kau. Na kire leesie hau hue 
asilana e lae oto maanie kiliqeu. Na kire sili weu, 
tae kaa lio tooana rae ana Lord Jesus. Oto qaolana 
e lae urini, uri maholo kire ko talei puo ani, e ro mane 
e ure karainire ani tooni huhurerea : na ana kire maau 
na ko lio toli iano, oto kererue kosi teuri hunire, Na 
taa ni omu ko heitalea ini e mauri peira mae? Neie 
e ala ileu, tae e taelai oto: omu ke neineisae ana e 
ere huniomu maholo ineii ue i Galilea, e unue uri leu 
i sapena Kale ni inoni huni qelolana kei lae oto laona 
nimada orahaala, na huni repu lakomainie ilenine 
poupou, na huni taelailana kei lae ana olune na dine. 


8,9 Oto kire si amasitoo ana walana, na kire oli oto 

maanie kiligeu, pei unu tahanainie waluola ie hunie 
kira awala mana eta, na hunie ahutana muini aopa 
lou. A Mary ni Magdala ni ie, na a Joanna, na 
a Mary nikana James: na mui keni aopa peire e unue 
muola ie hunie mui hurulaa. Na kire ronoa mui 
wala ie mala uri onionine; na kire kaa hiwalaimoli ike 
ada. Tae a Peter e taelai, na ko huru oto saana 
kiliqeu ; oto e oromai iano e toomai laona na ko leesie 
mul sala rerea neena maraani oto haliite ; oto e hoalai 
tai nume ineie, ko panatainie meola qaolana e lae. 

“Na lio kau, e ro ini hikada e laelae ana dine na 


- takoie hulume satana i Emaus e haataulie Jerusalem 


14 
15 


16 
17 

e hiu mile peie na apa. Na kererue ko meni wala ana 


taena na ola ie qaolani e lae kau. Na qaolana e lae 
urini, uri maholo kererue ko meni wala oto na ko 
heidodolosi, ne a Jesus oto ko nao susuhirerue, na 
ko hekusirerue oto. Tae hele hahie maadarue mane 
kererue manatainie. Na e teuri hunirerue, Na mui 
wala taa ni ie moro ko tatapa haiolisi laelaei eni? 
Oto kererue ko ure oto, na maadarue ko rahitou. 
Oto naeta ini adarue satana a Kleopas e alamie ko 
teuri hunie, Ohe tae ioe maraamu oko oo ni awataa 

19 LUKE 


tai Jerusalem na o kaa manatainie ike muola e oa 
ileune ana mu dine ienini? Oto e teuri hunie, Na 
muola taa ni neena ? Oto kererue hunie uri, Muola e 
ue ana a Jesus ni Nasaret, na prophet noone e saka 
ani paloma na ani walana i naona God, na i naona 
ahutana mala: na ana mui naohai priest na mu alaha 
iemi e qeloa huni lei mae ana, na kire rapu talenasie 
oto ilemine poupou. Na iemi emi maohie oto uri 


ineie oto ini ni tapa olitana Israel. Toohu, na na leu 


lou ie, olune na dine kaie i purine qaolana me olana. 
Na lou mu helui keni amelu e haasireiniemi, kire 
haahuo oto i kiliqeu; na kire kaa lio tooana ike na 
rae ana, kire kosi oli weu kire ko unue uri kire leesie 
mu angel e haatai hunire, ko unue uri e mauri. 
Na na mu heluini amelu e lae saana kiliqeu, na e 
leesie mala mui keni e unue oto: tae ineli kire kaa 
leesie ike. Na e teuri hunirerue, Kira qeu, saemiu e 
la otoi hie ani hiwalaimolilana ahutana na moola mui 
prophet e unui! Uri e kaa leu i sapena a Christ huni 
ke sapesalu urine, na huni si tahelai taau laona mani- 
kuluhaana? Na e talaae ana Moses na ana ahutana 
mui prophet, kosi unu tahanainii hunirerue laona 
taena na usuusu muola kire unui raranana. Oto 
kiraelu ko karainie oto hulume kererue ko lae ana: 
na ineie e dau huni ke lae tarasi. Oto kirerue ko 
teu rarahie, ko teuri, Kolu ke io kau: ana e apai sato 
oto na ko seulehi oto. Oto e sili weu huni io peirerue. 
Na qaolana e lae urini, uri maholo e io iano huni neu 
peire, e da hoi bread, na ko ere haadianaa, esl nisle 
kosi niie hunirerue. Na maadarue esi lio taa, na 
kererue manatainie oto; na e ahutata maanie 
maadarue. Oto kererue mani wala uri, Saekarai 
kaa madoro kau, maholo e ere hunikure isulie tala, 
maholo e tahanie kau mu usuusu hunikure ? Oto 
kererue ko taelai ana taataa maholoi satona, ko oli 
tai Jerusalem, na ko odoie kira awala mana eta e 
loko, na mala lou peenire, kire ko ere uri, A Lord e 
taelai oto toohu, na e haatai hunia Simon. Oto 
kererue lado warihana muola isulie tala, na ana 
kererue manatainie uritaa ana nisilana bread. 

LUKE 24. 52 


Na maholo kire ko ere ue urine, ineii e ure i 
matolada, na ko  teuri hunire, Ke  hanuelama 
huniomu. Tae saeda e qailulu pei meune, na kire 
unue uri kire ko leesie na akalo. Na e teuri hunire, 
E ue ni saemiu ko talei iolaha oto? na ana na taa 
ni mui loonaine ko taetaelai i saemiu? Omu ke 
leesie nimeku na aeku, uri ineu taane ie: omu ke 
heleaku, na omu ke lio namiu; ana akalo kaa hasio 
na kaa suisuli ike ana mala omu ko leesii eku. Na e 
ere mano urine, kosi haatainie nimana ada na aeaena. 
Na maholo kire ko neisae rueruaa ue aena ilenimaena 
pei kire ko panatainie, ne esi teuri hunire, Omu 
manatainie na meola ni na ileu? Oto kire ko niie na 
me ie hunie kire uunue. Oto ko heleana, kosi na 
i maada. 

Na e teuri hunire, Mui walaku ni ie nou unui 
huniomu, maholo nou oo ue peiomu, uri haaoai- 
lana waluola e saa mola ike usuleni e lae raranaku 
ana mu haatolana a Moses, na ana mui prophet, na 
ana mui psalm. Oto e tahanie saeda huni kire ke lio 
saaie mu usuusu ; na e teuri hunire, Usulana e lae oto 
urini, uri hunia Christ kei sapesalu, na kei taelai lou 
ana olune na dine maanie muini e mae oto; na huni 
laeli walana ana onisaena na ani saeasilana mu 
orahaa ana satana hunie taena na komu ni inoni 
talimaa i Jerusalem. Iomu muini ni unu haaoali 
ana muola ienini. Na lio kau, noko usuneinie i 
hahomiu ponine a Amaku; tae omu ke haawali i 
hulume, hulaana kei tooni hahiomu ani sakana urei 
leni. 

Na e tolera hule taau horana Bethania: oto e 
susueinie nimana ko haadianara. Na qaolana e lae 
urini, uri maholo ko haadianara ue, esi hoalai maanire, 
na suluilana e lae taau i leni. Na kire pouruuru keu 
hahie, kire kosi oli Jou tai Jerusalem pei saemanona 
liutaa: na kire oo onioni i nume maai, pei panion 

A JOHN E TAROHAINIE 


Ana aehotalana oto mei Wala, na mei Wala neena 
saana God, na mei Wala neena neii God. Ineie 
ienini ana aehotalana saana God. Haaholalana 
taena na ola e lae ana; na taena na ola haahola 
e kaa ahoa ike ana haaholalana e lae. Maurine ne 
ana; na maurine neena e nei deni hunie mu inoni. 
Na dani neena ko waaraa ilaona rodohono ; na rodo- 
hono kaa aailaa liutaana. Na mane e lae mai, ola 
a God e usuneinie wau, satana a John. Ineie ienini 
e lae mai huni ke unu haaoaie, huni ke unu haaoaie 
dani, hunie kire ke mani hiwalaimoli itehulaana. 
Ineii kaa dani neena, tae e lae mai huni ke unu 
haaoaie dani. Tohunana dani imeii taane, ini oto ko 
raanie taena na inoni ko laelae mai laona walumalau. 
Ineii ienini e io oto laona walumalau, na walumalau 
e aehota ana, na walumalau kaa manatainie ike. 
Neii e lae mai takoie moola ineie, na mala ineie kaa 
takuhie ike. Tae muini e takuhie neii esi sakaahire 
kire ke neie oto mui kalena God, muini otona ko 
hiwalaimoli ana satana: kire kaa hute ike ani epu, 
wa ani herihunine ni hesio, wa ani herihunine mu 
inoni, tae kire hutaana God. Na mei Wala oto e nei 
hesio, na e ooo i saaka (na emi kerehie taane mani- 
kuluhaana, mei menikuluana mala oto ana Kalena 
Mamaa taataa mela moutei) e honu eni niine na oto 


15 ani walaimoline. A John ko unu haaoaie, ko ere 


paine, ko teuri, Ineii oto ienini nou ere raranana kau 

JOHN 1. 33 


uri, Ini e poo puriku keu ne e nei ke naoku oto: ana 
e naoku keu ure oto mai. Ana kie mani hele ana na 
moola neii e honu eni, na niine tapa likitana niine. 
Ana niilana mu haatolana e lae ana nimana Moses, 
tae niime na walaimoline e aehota oto ana Jesus 
Christ. E kaa ini ke kerehia God ure oto mai; Kale 
taataa mela moutei, ko oo oto 1 sarona Mama, neii oto 
e houleinie mai. 

Na a John e unu haaoaie uri, maholo mui Judea 
e usuneinie mui priest na mui Levi saana urei 
Jerusalem huni dolosine ana uri, Ioe atei? Oto e 
ere talihe kaa ero ike, tae e ere tahihe uri, Nou 
kaa a Christ ike. Oto kire kosi dolosiana uri, Na 
taa ena? Ioe ohe a Elija? Oto ineie uri, Hai, ineu 
haike. Ioe ohe a prophet neena? Oto e alamire 
uri, Haike. Aena neena kire si teuri hunie, Atei ni 
ioe ? hunie emi kesi alamie muini e usuneiniemi 
mel. Oko unuo uritaa huniemi? Oto «eie esi teuri, 
Ineu oto walana naini ko ere paine laona hanue sala 
ur, Omu ke haaodoa tala a Lord, mala oto Isaia 
prophet e unue. Na muini mu hurulaa neena e 
uraana mui Pharise. Oto kire dolosi ana kire si 
teuri hunie, E ue ni oko talei lolotomaai, na o kaa a 
Christ, wa a Elija, wa a prophet neena? A John 
kosi alamire, ko teuri, Ineu noko lolotomaai eni wei 
mola haliite : ini ko ure i matolamiu na omu kaa mana- 
tainie ike, ineii neena ko poo puriku, na nou kaa adona 
luhesilana hoo hahi ae ineie. Qaolana moola ie e lai 
Bethania 1 reune Jordan poo wau, a John e lolotomaai 
kei leune. 

Oto dine i hahona ko leesia Jesus ko lae mai 
saana, kosi teurij Lio kau, a Lamb a God, ini ko 
sulu asie roroalana walumalau! Ineie kaie nou unue 
raranana uri, Naini ko poo puriku ne e nei ke naoku 
oto: ana e naoku oto ure oto mai. Na ineu nou kaa 
manataie ike; tae hunie haatainilana kei lae hunie 
mu Israel, ne aena meolana nou lae mai noko si 
lolotomaai eni wei. Na a John e unu haaoaie, e 
teuri, Nou leesia Lioa e siho mai urei lemi mala oto 
hiroiku; na e oa oto ilenine. Na ineu nou kaa 

1. 34 JOHN 


39 


40 


manataie ike; tae ini e usuneinieu mei huni loloto- 
maai eni wei, ineii esi teuri hunieu, Ini oko leesia 
Lioa ko siho ilenine, na kosi oa oto ilenine, ineii oto 
neena ini kei lolotomaai ana Lioa Maai. Na nou 
kerehie oto, na nou unu haaoaie oto uri ineil ienini 
Kalena God. 

Oto dine lou i hahona a John e ure, ikiraelu 
na ro qaaronoisuli ineie; na kosi toomaia Jesus 
ana ko laelae, na kosi teuri, Liokau, a Lamb a 
God. Na ro qaaronoisuli neena e ronoa ana e ere, 
oto kererue kosi luluisulia Jesus. Na a Jesus e aliu, 
ko toomairerue ko luluisulie, na kosi teuri hunirerue, 
Na taa ni moro ko heitalea ? Oto kererue hunie, 
Rabi (sailana ana kire ko ere olisie, uri, Haausuli), 
oko oo itei?  Neii kosi teuri hunirerue, Moro ke lae 
mai, na moro ke leesie. Aena neena kire si lae wai 
leesie leu ko oo ana; na kererue oo peie ana dine 
na: na e urihana oto tanahuluana na maholoi sato. 
Naeta ini hikedarue ro mane na e ronoa John e ere, 
na esi luluisulie, a Andrew neena, asina Simon Peter. 


41 Ineii kosi holai lio tooana oto a Mesia (ere olisilana 

uri, a Christ). Neil kosi tolea saana Jesus. A Jesus 
e toomaie, kosi teuri, Ioe oto a Simon kalena John: 
kire ke saio ana a Kephas (ere olisilana uri, a Peter). 

Oto dine lou i hahona saena uri ke tahelai tai 
Galilea, na ko lio tooana Philip: na a Jesus kosi 
teuri hunie, Oke luluisulieu. Na a Philip ie e urei 
Bethsaida, uraana hulume a Andrew na a Peter. 
A Philip kosi lio tooana Nathanael, kosi teuri hunie, 
Melu lio odoia ini, a Moses ana mu haatolana, na 
ikire mui prophet lou, e usuusu raramana, a Jesus 
ni Nasaret otona kalena Joseph. Na & Nathanael 
e teuri hunie, Raona na meola diana kei isitaa maanie 
i Nasaret? A Philip esi teuri hunie, Oke lae mai oke 
lio namue. A Jesus e leesia Nathanael ko lae mai 
saana, na kosi teuri raranana, Lio kau, hahuei kale 
ni Israel kaie, e kaa me erona ike ana! A Nathanael 
kosi teuri hunie, E ue ni o manatainieu? A Jesus 
e alamie ko teuri, A Philip kaa soio ue, na nou holai 


49 leesio o oo i hahana fig neena. A Nathanael e alamie 

JOHN 2. 12 


uri, Rabi, ioe oto Kalena God ; ioe oto inemauri nana 
mu Israel. A Jesus e alamie ko teuri, Uri oko 
hiwalaimoli ana nou unue hunio uri, Nou leesio i 
hahana fig? Oke leesie muola e paine liutaana 
muola ienini. Na ko teuri hunie, Toohu, toohu, noko 
unue hunio, Omu ke leesie salo ko euhora, na mu 
angel a God ko taetahelai taau na ko sisiho hou 
ilenine Kale ni inoni. 
2 

Oto olune na dine aharota i Kana i Galilea; na 
nikana Jesus ileune ; na kire haaronoa Jesus, na mui 
qaaronoisuli ineie, hunie aharota. Na maholo wine 
e maa oto, ne nikana Jesus esi teuri hunie, E kaa 
wine ike ada. Na a Jesus kosi teuri hunie, Teitei, 
na ola taa oalaku na oalamu? qoriku kaa too mone 
ue. A nikana kosi teuri hunie mu heiraretai, Na 
meola neii ko unue huniomu, omu ke hele isulie. 
Oto kire neie e ono ho atea hau ileune isulie tolahada 
mui Judea hunie haarereana, kire ke mani adona na ro 
wai ohe wa na olu. A Jesus ko teuri hunire, Omu 
ke danu haahonue mu ho atea ani wei Oto kire si 
denu makeato ani. Na ko teuri hunire, Omu ke 
taluhie oto molana, na omu ke totola saana naohai 
inoni hahie nauhe. Oto kire si tola. Na maholo 
naohai inoni hahie nauhbe e name ahonaana wai 
neena e nei wine oto, tae e kaa manatainie uri e urei 
tei (tae mu heiraretal neena e danuhie wai keu kire 
manatainie taane), oto naohai inoni hahie nauhe e 
soia poro haalu, kosi teuri hunie, Taena na inoni ko 
holai neie wine diana; na maholo kire kele inu peine 
oto, oto neilana wine kaa diana kosi lae: tae loe o 
saenie kau wine diana osi haatainie oto ie. A Jesus 
e talaaehota dau anoana ie i Kana i Galilea, na e 
haatainie manikuluhaana ana; na mui qaaronoisuli 
ineie e hiwalaimoli ana. 

Mano urine e lae hai Kapernaum, ineie na nikana, 
na mu esine na mui qaaronoisuli ineie; na e oo ileune 


mu dine kaa hune. 

2. 13 JOHN 


13 Na rekelaoni ikire mui Judea e nanauhie oto, na a 
14 Jesus e hanetaa tai Jerusalem. Na ko. lio tooana tai 
lolata maai mala ko haahaaholi keu na sheep na mui 

15 hiroiku, na mala ko oliolisi tooha e io oto : na e ielie 
na raurepu, esì ohei mano maanie lolata maai, mu 
sheep na mu keu lou; na e linisii iano mu tooha mala 

16 ko oliolisi tooha, pei e qelusie mu table ikire; na e 
teuri hunie mala e haahaaholii hiroiku, uri, Omu ke 
sulu asii moola ie maanie ileu ; omu ke suuri qaoa 

17 numa Amaku ke nei nume ni holiholi. Na mui 
qaaronoisuli ineie e amasitoo ana uri usulana e lae 
kau, uri, Mei sae madoro hahie nume ioe kei enohieu 

18 oto. Aena neena mui Judea e alamie oto kire si teuri 
hunie, Tolimaa uritaa ni oko haatainie amelu, ana 

19 oko tete urinena? A Jesus e alamire ko teuri hunire, 
Omu ke ohoie nume maai ie, na neke taea lou ana 

20 olu heidine. Aena «eena mui Judea e teuri, E hai 
awalai helisi mana ono kire tohue nume maai ie ana, 

21 na uri loe oke taea oto mola ana olu heidine? Tae 

22 e ere raranana sapena. Oto ana taelailana e lae 
maanie muini e mae oto, ne mui qaaronoisuli ineie esi 
amasitoo ana e ere urinena: oto kire si hiwalaimoli 
ana mu usuusu, na oto ana mei wala a Jesus e 
unuena. 

23 . Oto maholo e oo i Jerusalem ana rekelaoni, oto ana 
lalona nauhe, na muini hune e hiwalaimoli ana satana, 
maholo kire ko leesie mu tolimaa qaolani e lae ana. 

24 Tae peenie a Jesus kaa maimaaie ike hunire, ana e 

25 manatainire mu inoni manomano, na aena ana e 
kaa maohie naini ke unu haaoaie saana ana mu inoni: 
ana ineie monena e manatainie moola i sae ana mu 
inoni. 


3 


Oto naeta mane ana mui Pharise, satana a Niko- 
demus, alaha mui Judea: ineii ie e lae mai i rodo 
saana Jesus, kosì teuri hunie, Haausuli, emi mana- 
tainio oto haausuli e ure mai saana God; ana God oto 


kaa peie naini e saa roroa qaoa na mei tolimaa mala 

JOHN 3. 18 


oko qaoine. Oto nea Jesus e alamie ko teuri hunie, 
Toohu, toohu, noko unue hunio, Oto naini kaa hei 
hute lou e saa lio manine alahana a God. Oto nea 
Nikodemus uri, Ne kei hute uritaa lou inoni e repo 
oto? uri kei sili elihoi iana nikana, huni esi ruana na 
hute lou mei? .Oto nea Jesus uri, Toohu, toohu, 
noko unue hunio, Oto naini kaa hei hute lou ani wei 
na ana Lioa e saa sili ike wau laona alahana a God. 
Ola ko hute ni hesio mai kei nei hesio ; na ola ko 
hute ni Lioa mai kei nei Lioa. Mane o papanatainie 
ana noko unue hunio uri, Leu i sapemiu huni omu 
kei hei hute lou. Dani ko oruoru isulie saena ana na 
leu na ana na leu, oko ronoa awaawatana, tae o kaa 
manatainie leu e uraana, na o kaa manatainie lou 
leu ko lae takoie : aitana ena inoni kei hute ni Lioa. 
A Nikodemus e alamie ko teuri hunie, Moola ie kei ue 
ena? A Jesus e alamie ko teuri hunie, Ioe haausuli 
mu Israel, na uri o kaa manataie moola ie? Toohu, 
toohu, noko unue hunio, Emi ko unue na moola emi 
manatainii, na emi ko unu haaocaii na moola emi 
leesii; na iomu omu kaa hele ike ana mui wala ni 
unu haaoaine iemi. Ana noko unue huniomu ana 
moola ure mai iano, na oto omu kaa.hiwalaimoli ike 
ani, ne omu kesi hiwalaimoli uritaa ana noko unue 
huniomu ana moola ure tai leni? Na naini oto kaa 
taetahelai ike tai leni, tae ini heliite e siho ure mai 
ilexi, Kale ni inoni ena, ko oo oto ileri. Na mala a 
Moses e haauresie oto maa laona hanue sala, aitana 
noone lou leu i sapena Kale ni inoni huni haauresi- 
lana kei lae: uri hunie taena naini ko hiwalaimoli ana 
kei helesie maurihe hu ana. 

Ana God e manata diana urini hunie walumalau 
hulaana e maaie Kalena taataa mela moutei, hunie 
taena naini ko hiwalaimoli ana kei suuri eia, tae kei 
helesie maurihe hu ena. Ana God e kaa usuneinia 
Kale laona walumalau huni ke leie walumalau ; tae 
hunie haaurilana walumalau kei lae ana. Ini ko 
hiwalaimoli ana ne leilana saa lae ike: ini kaa 
hiwalaimoli ana ne leilana e upuni lae oto, aena ana 


e kaa hiwalaimoli ana satana Kalena God taataa 

3. 19 JOHN : 

19 mela moutei. Na leine neii oto ie, uri deni e lae oto 
mai laona walumalau, na mu inoni e harihunie 
rodohono na dani haike; aena palonaada e lai aela. 

20 Ana taena naini palonaana e lai aela ko ninidu upu 
hunie dari, na kaa lae ike mai takoie dani, mane da 

21 na kire ke lei too ana palonaana. Tae peenie ini ko 
palopaloa walaimoline neii ko lae mai takoie dai, 
hunie haatainilana palonaana kei lae, uri ko palopaloa 
oto ilalo ana God. 

22 Mano urine a Jesus na mui qaaronoisuli ineie e 
lae wai henue mui Judea; na e oo kau ileune 

23 peiraelu, ko lolotomaai. Na John e lolotomaai keu lou 
i Enon karainie i Salim, aena ana mu wei e la otoi 
hune ileune: na kire laelae wau ko hele ana loto- 

24 maaine. Ana kire kaa asie ue a John ilaona nume 

25 hoohoo. Oto dolosine e aehota ada mui qaaronoisuli 
a John peie «aeta mane ni Judea ana haarereana. 

26 Na kire ko lae saana John, ko teuri hunie, Rabi, ini 
moro oo i renue Jordan poo wau, lokau, neii ko 

27 lolotomaai noone, na mala ko meni mano oto i saana. 
A John e alamire kosi teuri, Na inoni oto saa hele 
ana na leu, ana toliasilana leune kaa holai lae hunie 

28 urei leni. Iomu omu unu haaoaieu, ana nou teuri 
keu, Nou kaa a Christ ike, tae, uri usuneinileku e lae 

29 wai naona. Ini ko tola keni neii oto poro haalu: tae 
peenie malahuna poro haalu, ini ko ure na ko 
qaaronoisulie, neii ko la otoi ilenimae hahie walana 
poro haalu: hoe, ilenimaena ineu esi too oto ie. 

30 Leuisapena hunie ke paipeine tae, tae leu i sapeku 
hunie neke maimei hou. 

31 Ini ko siho mai urei leni neii neena hahona 
waluola: ini ure mai iano ini ni ano ena, na ko ere 
ana moola ni lano: ini ko siho mai urei leni neii 

32 hahona waluola. Nako unu haaoaie moola e leeleesii 
na e roronoi; na naini kaa hele ana unu haaoaine 

33 ineie. Ini e hele oto ana unu haaoaine ineie ne e 

84 maemae ena hunie leu ie uri, God e walaimoli. Ana 
ini God e usuneinie neii ko unuunue mu wala a God: 

35 ana e kaa niie Lioa ani totohota. A Mamaa ko 


manata diana hunia Kale, na e mani niie walutana 

JOHN 4. 14 

naola laona nimana. Ini ko hiwalaimoli ana Kale ne 
e hele oto ana maurihe hu ena: tae ini kaa tola ana 
Kale neii saa roroa leesie maurihe, tae saewasune a 
God ko rarao oto ana. 


4 


Aena neena maholo a Lord e manatainie uri mui 
Pharise e ronoa uri a Jesus ko qaoa muini hune 
liutaana kira John huni ke qaaronoisulie pei ko lolo- 
tomaai ada (tae peenie nea Jesus kaa lolotomaai ike, 
tae mui gaaronoisuli haala), esi hoalai maanie i Judea, 
ko lae hai Galilea. Na leu i sapena huni ke lae 
i matolana Samaria. Oto kosi hule ana naeta hulume 
ni Samaria, sailana uri i Sukar, karainie leu & Jakob e 
niie hunia Joseph kalena: na hulaa a Jakob hai 
leune. Oto ne a Jesus e talei io mola urine i reune 
hulaa, ana e weo ana laesa. Na e urihana onona na 
maholoi sato. Oto naeta keni ni Samaria ko lae 
mai i tei wei: a Jesus kosi teuri hunie, Oke danu wei 
ekue. Ana mui qaaronoisuli ineie e lae tai hulume 
huni holi neula. Keni ni Samaria neena kosi teuri 
hunie, E ue ni ioe, mane ni Judea, oko suka aku hunie 
na mei wei emue, na ineu na keni ni Samaria. (Ana 
mui Judea neena kaa hatahata ike peie mui Samaria.) 
A Jesus e alamie kosi teuri hunie, Ana o manatainie 
niilana God, na ini ienini ko teuri hunio, Oke danu 
wei ekue : haala oke haatohu ana, na neii ke nii taau 
hunio ana na mei wei meuri. A keine kosi teuri 
hunie, Alaha ineu, e kaa ola ni denu ioe, na kaline ni 
wei ie ko la otoi kokoro hou: mei wei meuri neena 
amu e urei tei? Uri oko lai alaha liutaana amakaelu 
a Jakob, ini e niie kaline ni wei ie huni emelu, na e 
inuinu noone ana, na mui kalena, na mu keu ineie ? 
A Jesus e alamie ko teuri hunie, Taena naini ko 
inuinu ana wai ie ne ke hei marou lou: tae iteitana 
naini ko iuuinu ana mei wel neena neke niie ne e saa 
roroa marou lou; tae wai neena neke niie taau hunie 
kei nei hulaa ilalo ana na ke hurehurei taa hulaana 


203 


4. 15 JOHN 


, 





15 maurihe hu. Ne a keine kosi teuri hunie, Alaha ineu, 

oke nii taau ekue ana mei wei ie, hunie neke suuri 
hei marou lou, wa neke laelae haatau mei ie huni tei- 
tei wei. A Jesus ko teuri hunie, Lae mone, oke haraie 
mai poro ioe. A keine e alamie kosi teuri hunie, Nou 
kaa too poro ike. A Jesus kosi teuri hunie, Nou kaa 
too poro ike. A Jesus kosi teuri hunie, O ere too oto 
ni neena uri, Nou kaa too poro ike: ana o tooana e 
lime poro kau; na ini oko oo saana oto mola ie ne 
kaa poro ioe ike: o la otoi ere too ni neena. Nea 
keine kosi teuri hunie, Alaha ineu, nou lio saio oto 
uri na prophet. Amamelu e palopalo ilenine toloi 
henue ie ; na iomu omu ko unue uri tai Jerusalem 
heliite leu kire unue mu inoni ke palopaloa God 
ana. A Jesus ko teuri hunie, Keine, oke hiwalaimoli 
eku, maholoi heidine ko nanauhie oto mai, na omu 
saa ili palopaloa Mamaa ilenine toloi henue ie, wa 
tai Jerusalem lou. Omu ko palopaloa meola omu 
kaa manatainie : iemi emi ko palopaloa meola emi la 
otoi manatainie: ana maurine e uraana mui Judea. 
Tae maholoi heidine ko nanauhie oto mai, na e 
hule mone oto, na muini ko palopalo walaimoli kei 
palopaloa Mamaa ana lioa na ani walaimoline : 

ana a Mamaa ko heitalea noone muini urine huni 
kire. ke palopaloa. God neii Lioa: na leu i sapena 
muini ko palopaloa huni kire ke palopaloa ana lioa 
na ani walaimoline. Ne a keine ko teuri hunie, 
Nou manatainie taane uri a Mesia ko la otoi mai 
(sailana ana a Christ): na maholo ke hule oto mai, neii 
kesi houleinie walutana na ola hunikie. A Jesus ko 
teuri hunie, Ineu keu ineie noko ere hunio ie. 

Oto ana maholona mui qaaronoisuli ineie esi hule; 
na kire panatainie ana kererue a keine ko ereere ; tae 
peenie naini kaa kele teuri, Na taa ni oko loohie? wa, 
E ue ni moro ko ereere? Oto nea keine e nei asie ola 
talei wel ineie, kosi hoalai tai hulume, kosi teuri hunie 


mu inoni uri, Omu ke lae mai i leesie na inoni e unu 


manoi hunieu taena na ola nou talei deudeui: ohe 

neia Christ ie? Kire isitaa maanie hulume, na ko 

laelae wai saana. Maholo kire kaa hule ue mui qaaro- 

noisuli e haatohu ana, ko teuri, Rabi, oke nau keu. 
Tae e teuri hunire, Mei neula taane aku omu kaa 
manatainie ike. Oto mui qaaronoisuli e mani wala 
maraada uri, Naini ohe e tola oto ana? A Jesus ko 
teuri hunire, Mei neula ineu oto uri hunie neke 
haatooa saena ini e usuneinieu mei, na hunie neke 
haamanoa mei palona ana. Uri omu kaa ere uri keu, 
E hai warowaro, na siokonine oto ? lokau, noko unue 
huniomu, Omu ke uwe alena, na omu ke toomaie mu 
hohola, uri kire la otoi rara hunie siokonine. Ini ko 
siokoni ko hele ana waaite, na ko nei koni mu huehuei 
ola loosie maurihe hu ; uri hunie ini ko tatataai na 
ini ko siosiokoni kererue ke mani ileilenimae tararuru. 
Ana alahuune ie e too oto ana me olana, uri, Naini 
ko tatataal, na naini aopa ko siosiokoni. Ineu nou 
usuneiniomu taau huni siosiokonie muola omu kaa 
asuli ike: muini aopa e asuli mone, na iomu omu too 
ilalo ana mu esune ikire. 

Na mui Samaria hune ana hulume neena e hiwa- 
laimoli ana itehulaana walana keine e unu haaoaie 
uri, Neii e unu manoi hunieu taena na ola nou talei 
deudeui. Aena neena ana mui Samaria e hule saana, 
kire si haatohu ana hunie ke oo i saada: na e oo 
ileune e ro haidine. Na muini hune lou e hiwalaimoli 
itehulaana walana; na kire si teuri hunia keine uri, 
Melu ko hiwalaimoli oto, tae e kaa isulie ike erelamu : 
ana melu ronoi tohumelu, na melu ko la otoi mana- 
tainie toohu uri a Christ ne ienini a haaurilana 
walumalau. 

Na e ro haidine na e saro mano ne esi loutaa 
maanie ileune ko lae hai Galilea. Ana a Jesus e unu 
haaoaie maraana, uri na prophet saa manikulue ike 
ana tohunana hanue ineie. Oto maholo e hule hai 
Galilea, mui Galilea esi tekuhie, ana kire leesie walu- 
tana na ola qaolana e lae ana tai Jerusalem ana houla : 
ana ikire noone kire lae ana houla. 

Oto e lae lou i Kana i Galilea, e da wai ileune 
ke nei wine oto. Na naeta mane a inemauri kalena 
ko mae i Kapernaum. Na maholo e ronoa Jesus uri 
e loutaa maanie Judea hai Galilea, esi lae wai saana, 

ko haatohu ana huni ke siho oto hou huni baauria 
kalena ; tatahana oto huni ke mae oo. A Jesus 
kosi teuri hunie, Ana omu kaa tohunei leesie mui 
tolimaa na mu anoa omu saa roroa hiwalaimoli ike. 
Mane a inemauri neena kosi teuri hunie, Alaha ineu, 
oke lae hou na a kaleku kaa mae oo ue. A Jesus kosi 
teuri hunie, Oke hoalai oto; a kalemu ko meuri oto. 
Oto a maena e hiwalaimoli oto ana mei walana a Jesus 
e unue hunie, ne kosi hoalai oto. Na maholo ko laelae 
ue hao mu heiraretai ineie e odoie ko unue uri kalena 
ko meuri oto. Oto e dolosi ada uri maholoi sato uritaa 
e talaai awaa ana. Oto kire si teuri hunie, I nonola 
ana hiune na maholoi sato maena mamadali e aia 
oto maanie. Na amana neena esi manatainie uri 
oto ana maholona ana taataa maholoi satona a Jesus 
e unue hunie, uri, A kalemu ko meuri oto: na 
ineie e hiwalaimoli oto, na aleiini ineie. Ruana 


na tolimaa ie a Jesus e qaoa, ana e loutaa maanie | 


i Judea hai Galilea. 
5 


Mano urine houla mui Judea; na a Jesus e lae tai 
Jerusalem. 

Na lama tai Jerusalem horana maai para ni sheep, 
sallana mala Hebrew uri Bethesda, e lime duru ana. 
Na mui maemaea pulita paine ko talei enoeno hai 
leune, mu ulu, mu tou, mu rarasi. Na naeta mane 
ileune, maena ineii e talei totolea e olu awalai helisi 
mana walu oto. Maholo a Jesus e leesie ko eno, na e 
manatainie uri e io tewa oto urine, esi teuri hunie, O 
harihunie uri haaurilemu kei lae? A maemaea neena 
e alamie uri, Alaha ineu, nou kaa too inoni mone, 
maholo ko qeiqeie wai, hunie ke neieu hai lama: tae 
maholo noko lae ue, naini aopa ko holai siho hou i 
naoku. A Jesus e teuri hunie, Taelai, oke suluie 
hulitemu, oke laelae hailiu. Na lauleu haaurilana 
a maena esi lae oto, na ko suluie hulitana kosi laelae 
hailiu. 

Na dine sabbath oto ola dinena. Aena urine mui 

Judea ko teuri hunia maena kire haaurie kau, uri, 
Dine sabbath otona, na e kaa malisine mu haatolana 
huni oke suluie hulitemu. Tae e alamire uri, Ini e 
haaurieu, ineii neena e teuri hunieu, Oke suluie 
hulitemu, na oke laelae hailiu. Kire si dolosie uri, 
Atei mane e teuri hunio uri, Oke suluie hulitemu, na 
oke laelae hailiu? Tae a maena kire haaurie kau e 
kaa manataie uri atei: ana Jesus e lae apalili, ana 
mala hune e haapuli ileune. Oto haawali na a Jesus 
e odoie tai lolata maai, na kosi teuri hunie, Lokau, 
haaurilemu e lae oto: mane o hei orahaala lou, mane 
da na meola aela hitoo e too amu. A maena e hoalai, 
na kosi unue hunie mui Judea uri a Jesus otona a 
haaurilana. Anea neena mui Judea e tauneinia 
Jesus, ana e tete urine ana dine sabbath. Tae a 
Jesus e alamire uri, Amaku ko esu oto hule mai 
ienini, na ineu noko esu noone lou. Aena meolana 
mui Judea e haiheitale oto liutaa uri hunie saunilana, 
ana e kaa ili deu aela ana haatolana ana dine sabbath 
hahaiteli, tae e harainia God uri hahuei Amana, e 
qaoa uri ke sada peia God. 

Aena neena a Jesus e alamire ko teuri hunire, 

Toohu, toohu, noko unue huniomu, A. Kale saa roroa 
qaoa ike na leu tohune tae peenie na meola hahaiteli 
ne ko leesia Mamaa ko qaoqaoa; ana taena na ola ko 
qaoqaoi ne ikire otona a Kale lou ko qaoqaoi noone 
urine. Ana a Mamaa ko manata diana hunia Kale, 
na ko haatainie ana waluola ko qaoqaoine; na kei 
haatainie mui palona e paine liutaana muini ie, uri 
huni omu kesi panaani. Ana mala a Mamaa ko 
taelie lou muini e mae oto pei ko haahaaurire, aitana 
noone lou a Kale ko haahaaurire na muini sulie 
saena. Ana a Mamaa mone kaa leie ike naini, tae e 
mani niie leine hunia Kale; uri hunie ahutana mu 
inoni ke mani haamau ana a Kale, mala kau kire ko 
haamau oto ana a Mamaa. Ini kaa haamau ana a 
Kale kaa haamau lou ana a Mamaa e usuneinie mai. 
Toohu, toohu, noko unue huniomu uri, Ini ko ronoa 
walaku, na ko hiwalaimoli ana ini e usuneinieu mei, 
ne e hele oto ana maurihe hu ena, na e saa lae ike 

hunie leine, tae e isitaa oto maanie maena hunie 
maurine.  Toohu, toohu, noko unue huniomu uri, 
Maholoi heidine ko nanauhie oto mai, na e hule mone 
oto, url muini e mae oto kei ronoa walana Kalena 
God ana maholona; na muini ko rono kei meuri ena. 
Ana mala a Mamaa e manatainie maurine ana, aitana 
noone lou e maaie hunia Kale uri huni ke manatainie 
maurine ana; na e maale nanamana hunie huni ke 
leilei, ana ineie noone Kale ni inoni. Mane omu pa- 
natainie leu ie : ana maholoi sato ko nanauhie oto mai, 
na ahutana muini laona mui kiliqeu kei ronoa walana, 
na kei isitaa mai: muini palonaada e diana hunie 
taelaime ani meurine; na muini palonaada e aela, 
hunie taelaine ani leine. | 

Nou saa qaoa ike na leu tohuku: mala noko rorono 
ne noko si leilei: na leime ineu e odo; ana nou kaa 
haitalea muola isulie saeku, tae isulie saena ini e 
usuneinigu mei. Ana noko unu haaoaieu maraaku, 
mei unu haaoaize neena kaa walaimoli ike. Ini aopa 
neena ko unu haaoaieu; na nou manataie uri mei 
unu haaoaine «ei ko unu haaoaieu ana e la otoi 
walaimoli. Iomu omu usureinie muini saana John, 
na ineie e unu haaoaie walaimoline. Tae mei unu 
haaoaine noko heleana neena kaa ure ike ana mu 
inoni: tae peenie noko unue muola ie, uri huni 
haaurilemiu kei lae ana. Ineii neena light ko esoeso 
na ko raaraa: na iomu omu maemae ni ileilenimae 
ana raranana. Tae mei unu haaoalne taane aku e lai 
liutaana unu haaoaine a John: ana mui palona a 
Mamaa e maaie hunieu huni neke haamanoi, mui 
palona noko qaoqaoine, ikire neena kire ko unu haao- 
aleu, uri à Mamaa e usuneinieu mei. Na a Mamaa 
ini e usuneinieu mei neli e unu haaoaieu. Iomu omu 
kaa .ronoa walana ure oto mai, wa omu ke leesie 
sapena. Na omu kaa manatainie walana huni ke io 
oto amiu: ana ini neena e usuxeinieu mel omu kaa 
hiwalaimoli ike ana. Omu ko heiheitale hai laona 
mu usuusu, aena omu ko unue uri omu akaurisie 
maurihe hu eni ; na ikire otona kire ko unu haaoaieu ; 


na omu ko serei lae mai sieku, uri huni omu kesi 

akaurisie maurine. Nou kaa helesie ike manikuluana 
ana na inoni. Tae nou la otoi saaiomu, uri omu kaa 
manatainie manata dianana hunia God amiu. Ineu 
ni nou lae mai i nunuhaana satana Amaku, na oto 
omu kaa takuhieu ike: tae naini aopa kei lae mai i 
nunuhaana tohunei satana, ne omu kesi tekuhie 
taane ena. lomu omu kei hiwalaimoli uritaa, ana 
omu ko haahaamanikuluomu heiliu, na omu kaa haita- 
lea. mei manikuluana neena e uraana taataa God oto 
moutei neena ? Mane omu unue uri neke haasusunel- 
niomu hunia Mamaa: maini taane ko haasusuneini- 
omu, nea Moses ena, omu la otoi noorutoo ana. Ana 
omu hiwalaimoli ana a Moses, haala omu ke hiwalai- 
moli lou eku ; ana neie e usuusu raranaku. Tae ana 
omu kaa hiwalaimoli ana mu usuusu ixele, ne omu 
kesi hiwalaimoli uritaa ana walaku ? 


6 


Mano urine a Jesus e hoalai i reune ige ni Galilea 
poo wau, iqe ni Tiberias neena. Na mala hune e 
luluisulie, aena ana kire leesie mu tolimaa e qaoi ada 
mui maemaea. Na a Jesus e tahelai tai lenine toloi 
henue neena, na e io hai ano ileune peie mui qaaro- 
noisuli ineie. Na rekelaomi houla mui Judea ko 
karainie oto. Aena neena a Jesus e uwe alena esi 
leesie uri mala hune ko lae saana, kosi teuri hunia 
Philip, Kolu ke holie mu hoi bread ada urei tei? Na 
e ere urine uri hunie malaahonalana: ana neie e 
manatainie noone na mei taa kei qaoa. A Philip e 
alamie uri, Kire ke holie mu hoi bread ana ro tanalai 
penny na e saa ado, hunie iteitana naini ke kele hele 
ana. Naini hikana mui qaaronoisuli ineie, a Andrew, 
asina Simon Peter, esi teuri hunie, Kele mau ileu, e 


. lime hoi bread barley ana, na e ro hoi ie: tae moola 


urine kei ado uritaa ana mala e hune urini? A Jesus 
e teuri, Molu ke haaiosie mala hai ano. Na hahalisi e 
aa ileune. Oto mui maena e io iano, kire urihana e 
lime molai mane. A Jesus kosi hele ana mu hoi 

bread neena ; oto e ere ni paalahena mano, esi niiniie 
hunie muini kire haaiosire i iano; e urine lou ana mu 
hoi ie na mala naini ko sare nau. Na maholo kire 
haro pote mano, ne esi teuri hunie mui qaaronoisuli 
ineie, Omu ke sio konie mu oretai neula ana mu neula 
kire nisii, mane na leu e tekelai. Oto kire si siokonii, 
na kire si haahonue awalai mei mana rue ana mu 
oretai neula ana lime hoi bread barley neena kire nau 
orei. Oto maholo mala e leesie tolimaa neena 
qaolana e lae ana, kire si teuri, Toohu, na prophet 
kaie ini ko lae mai laona walumalau. 

Oto a Jesus, ana e lio saie uri kire ko deu ni lae 
mai deu ramoramoa hunie, hunie kire ke qaoa huni 
ke alaha oto, esi hoalai lou maraana tai toloi henue 
huni ke arenai. 

Na maholo e saulehi oto, mui qaaronoisuli ineie e 
siho toli hai one, na kire ko taelie na iola, kosi deu ni 
atoholo i reune iqe hai Kapernaum. Na e rodo oto, 
na a Jesus e kaa hule ue ada. Na kosi aehota ahela 
isulie oru peine ko seu. Oto maholo kire lae ani hote 
mala e olu mile wa e olu mile peie na apa, kire ko 
leesia Jesus ko uriuri ilenine asi na ko nao susuhirae- 
lu: oto kire ko la otoi meumeu. Tae e teuri hunire, 
Ineu taane; mane omu meumeu. Oto kire mae tolea 
tai laona iola: na lauae iola na e arapu hai ione ana 
leu kire ko lae hunie. 

Oto dine i hahona mala hune neena e ure i reune 
iqe poo hao kire leesie uri ruana na iola haike ileune, 
tae taataa ini neena maraana, na uri a Jesus kaa tae 
ana peie mui qaaronoisuli ineie, tae uri mui qaarono- 
isuli ineie e hoalai maraada (tae peenie mu iola e lae 
taane mai urei Tiberias karainie leu kire nau bread 
purine Jesus e ere ni paalahena): oto maholo mala 
hune neena e leesie uri Jesus e aia ileune na mui 
qaaronoisuli lou noone, kire si taelie mu iola neena, 
kire ko lai hai Kapernaum ko heitalea Jesus. Na 
maholo kire lai hule saana i reune iqe poo hao, kire si 
teuri hunie, Rabi, o lae mai ileu inanite? A Jesus e 
alamire kosi teuri hunire, Toohu, toohu, noko unue 
huniomu, Omu ko heitaleau, na e kaa aena ana omu 

leesie mui tolimaa, tae aena ana omu neu ni pote ana 
mu hoi bread neena. Mane omu esuesu talana mu 
neula ko eia, tae talana mu neula ko ooo hunie 
maurihe hu, a Kale ni inoni kesi nii huniomu eni: 
ana a Mamaa a God e neie tolimaa oto ana. Oto 
kire si teuri hunie, Melu ke ue, huni emelu ke pala- 
paloa palonaana God? A Jesus e alamire e teuri 
hunire, Palonaana God ne ienini, uri huni omu ke 
hiwalaimoli ana ini e usuneinie mai. Oto kire si 
teuri hunie, Na mei taa ni oko qaoa hunie tolimaa, 
huni emi ke kerehie mone, na ke hiwalaimoli emu ? 
Na mei taa ni oko palopaloa? Mu amakaelu e nau 
ana manna neena laona hanue sala: mala usulana e 
lae uri, E niie bread ada urei leni. A Jesus kosi 
teuri hunire, Toohu, toohu, noko unue huniomu uri, 
E kaa a Moses ike e niie bread amiu urei ileni neena ; 
tae peenie a Amaku ko niiniie tohunei bread amiu 
urei leni neena. Ana bread a God neena ola ko siho 
oto urei lemi na ko niie maurine hunie walumalau. 
Oto kire si teuri hunie, Lord, oke niie bread neena 
amami onioni. A Jesus e teuri hunire, [neu oto 
bread ani meurine : ini ko lae mai sieku e saa hei 
hiolo lou, na ini ko hiwalaimoli eku e saa hei marou 
lou. Tae nou unue oto huniomu, uri omu kerehieu 
oto, na omu kaa hiwalaimoli oto. Taena na ola a 
Mamaa ko niie nakue kire ke lae oto mai isieku : na 
ini ko lae mai isieku nou saa roroa sike asie oto oo. 
Ana nou siho oto urei leni, na e kaa huni neke qaoa 
muola isulie saeku, tae isulie saena ini e usuneinieu 
mel Na moola isulie saena ini e usuzeinieu mei kire 
ni ie, uri neke suuri deu tekelainie na leu ana moola 
e niie nakui, tae hunie neke taelainie ana dine oreta. 
Ana muola isulie saena a Mamaa kire ni ie, uri 
iteitana maini ko toomaie Kale pei ko hiwalaimoli 
ana, ne kei akaurisie maurihe hu ena; na neke 
taelainie lou ana dine oreta. 

Oto mui Judea e papanurunuru ana e teuri keu, 
Ineu oto bread neena e siho mai urei leni. Na kire 
si teuri, Ni, a Jesus ni ie wa haike, a kalena Joseph, 


kolu saie oto amana na nikana? e ue ni ko unue ie 

uri, Nou siho mai urei leni? A Jesus e alamire ko 
teuri, Mane omu ugeuge maraamiu. Naini saa lae 
ike mai sieku, uri ana a Mamaa e usuneinieu mei kaa 
wainie mai: na nesi taea lou ana dine i oreta. 
Usulana e lae laona mui prophet uri, Na haausuli- 
lada kei lae oto ana God. Iteitana naini e ronoi ana 
a Mamaa na ko saenanau oto, neii kosi lae mai sieku. 
E kaa uri naini e leesia Mamaa, tae peenie ini e 
uraana God, «eii oto e leesia Mamaa.  Toohu, toohu, 
noko unue huniomu, Ini ko hiwalaimoli ne e akaurisie 
maurihe hu ena. Ineu oto bread ani meurine. 
Mu amamiu e naue manna neena laona hanue sala, 
na kire mae oto. Neii ni ie bread ko siho mai urei 
leni, uri hunie naini kei neu ana na ke suuri mae. 
Ineu oto bread mauri e siho mai urei leni; ana naini 
ko neu ana bread ie, ne kosi meuri oto hu: toohu na 


«bread neena neke niie, hasioku monena, itehulaana 


maurihaana walumalau. 

Aena neena mui Judea e haiheitohe maraada, kire 
ko teurij A mane ienini kei niie hasiona uritaa 
amami? Oto a Jesus e teuri hunire, Toohu, toohu, 
noko unue huniomu, Uri ana omu kaa naue hasiona 
Kale ni inoni peie inuhilana apune, omu saa roroa 
manatainie maurine amiu. Ini ko neue hasioku peie 
ko inuhie apuku ne kosi manatainie maurihe hu: na 
neke taea lou ana dine i oreta. Ana hasioku hahuei 
ola ni neu, na apuku hahuei ola ni inu. Ini ko neue 
hasioku na ko inuhie apuku neii ko rarao oto aku na 
ineu oto ana. Mala kau & Mamaa ini ko meuri e 
usuneinieu mei na noko meuri itehulaana a Mamaa; 
altana noone lou ini ko neueu, neil kei meuri noone 
lou itehulaaku. Ineii ni ie bread e siho mai urei leni; 
e kaa urihana ike mui weuwe e nau na kire si mae: 
ini ko neu ana bread ie ne kesi meuri hu ena. E 
unue muola ie wai nume ni ruru, maholo e haahaau- 
suli i Kapernaum. 

Aena urine muini hune ana mui qaaronoisuli, 
maholo kire ronoi, kire si teuri, Mei wala ie ko lai 
asa; atei kei tola ana? Tae a Jesus e manatainie 


i saena uri mui qaaronoisuli ineie e ugeugesie meola 

na, esi teuri hunire, Uri meola na ko gao omu omu ko 
mauo itehulaana? Ne kesi ue ena ana omu kei 
toomaie Kale ni inoni ko tahelai taau takoie leu e 
uraana?  Lioa mone ko haahaauri; hasio saa peipei 
ike: mu wala *eena nou unui oto huniomu ikire lioa, 
na maurine lou. Tae na muini hikemiu kaa hiwalai- 
moli oto. Ana a Jesus e manatainie ure oto mai i 
aehotalana muini neena kaa hiwalaimoli na ini oto 
kei qeloa. Na e teuri keu, Aena me olana nou unue 
huniomu uri naini saa lae mai sieku uri ana a Mamaa 
kaa toliasie leune nana. 

Talimaa ienini muini hune ana mui qaaronoisuli 
e duue alihoi, na kire kaa hatahatainie oto. Aena 
urine a Jesus e teuri hunie awala mana rue, Iomu 
noone lou uri omu ko sare hoalai oto? A Simon 
Peter e alamie uri, Lord, melu kei lae saana atei? 
loe mone o manatainie mui wala ana maurihe hu. 
Na emi hiwalaimoli oto na emi ko la otoi saio uri Ini 
Maai a God. A Jesus e alamire, Uri nou kaa lio 
hilisiomu kira awala mana rue, na naini hikemiu lioa 
ni orahaa? E ere urine raranana Judas kalena 
Simon Iskariot, ana ineii kei qeloa, naeta ini mone 
hikana kira awala mana rue. 


7 


Na mano urine a Jesus e laelae hailiu i Galilea; 
ana e kaa sare laelae hailiu i Judea, aena mui Judea 
e lapasie saunilana. Na houla oto mui Judea ena, 
houla ani apaapa, e nanauhie oto mai. Aena neena 
mu esine e teuri hunie, Oke hoalai maanie ileu, na 
oke lae tai Judea, uri hunie mui qaaronoisuli ioe 
noone lou ke kerehie palonaamu oko palapaloine. 
Ana naini oto kaa qao mumuni ike ana na leu, na ko 
herihunie uri manatainilana kei lae oto haadai. Ana 
oko qaoqaoi moola ie, oke haatainio oto hunie walu- 
malau. Ana mu esine noone lou kaa hiwalaimoli ike 
ana. Oto a Jesus esi teuri hunire, Qoniku kaa too 
mone ue; tae qorimiu mougeline onioni. Waluma- 

lau saa ninidu upu O tae ko ninidu upu 
hunieu, aena noko unue haaoaie uri palonaana ko la 
otoi aela. lomu omu ke lae taau ana houla: ineu 


nou saa lae ue taau ana houla ie; ana qomiku kaa 


ahu ue. Na e ere urine hunire, esi io ue i Galilea. 

Tae maholo mu esine e lae oto taau ana houla, oto 
e lae noone lou, na e kaa lae haadai, tae domana 
e lae mumuni. Oto mui Judea kosi heitalea ana 
houla «eena, pei kire teuri, Ineii oto ileu? Na 
mala hune e talei papanurunuru hunehunaa oalana : 
na muini e teuri, Ineii na mane diana; na muini 
e teuri, Haike na, tae ko eroa mala. Tae peenie 
naini kaa unu haadai ana aena kire mauteinie mui 
Judea. 

Tae ana hahuei dine ni houla a Jesus e hane tae 
laona lolata maai, kosi haausuli. Oto mui Judea esi 
panatainie, kire ko teuri, A mane ienini ko sai book 
uritaa, na naini kaa haausulie ike? Oto a Jesus e 
alamire kosi teuri, Maai haausuline aku nou kaa 
tooana ike, tae ini e usuneinieu mei e tooana. Ana 
naini ko herihunie palolana muola isulie saena, neii 
kesi saaie oto maai haausuline neena, uri ohe e uraana 
God, wa uri ohe noko ereere tohuku. Ini ko ereere 
tohune ne ko heitalea manikuluana nana maraana : 
tae ini ko heitalea manikuluana nana ini neena e 
usuneinie mai, "ei neena e walaimoli na erona 
e ala ana. Uri oche a Moses kaa niie mu haatolana 
huniomu, tae naini hikemiu kaa haatooa ike mu 
haatolana neena? E ue ni omu ko lapasie saunileku? 
Mala hune neena e alamie ure, Lioa ni orahaa ne 
amu: atei keu ko lapasie saunilemu? A Jesus e 
alamire ko teuri, Nou paloa taataa mei paloma, na 
omu meni panatainie oto. Aena meola ie a Moses e 
nile aha tolimaana huniomu (na e kaa urihana e 
aehota ike ana Moses, tae ana mui weuwe); na ana 
dine sabbath omu ko aha tolimaa ana mu inoni. Ana 
kire ko aha tolimaa ana na inoni ana dine sabbath, 
uri huni kire ke suuri deu aelaana mu haatolana a 
Moses; uri omu ko saewasulieu, aena nou hahuei 
haaurie mano naeta ini ana dine sabbath? Mane 

omu talei leilei sulie liohana moola, tae omu ke lei 
odotai oto. 

Oto na muini hikana mui Jerusalem e teuri, Uri 
kaa neii ie kire ko lapasie saunilana? Na lokau, ko 
ere haadai oto, na kire kaa ere ana oto oo. Ohe mu 
alaha e manatainie noone uri neia Christ? Tae iemi 
emi manatainia mane ie uri e urei tei: tae maholo 
a Christ kei hule, naini saa manatainie ike uri e urei 
tei. Oto a Jesus esi ere paine tae lolata maai ana 
ko baahaausuli, e teuri, Omu manatainieu na omu 
manatainie leu nou ura ana ; na nou kaa lae ike mai 
tohuku, tae ini e usureinieu mei e walaimoli, na omu 
kaa manatainie ike. Ineu ie nou manatainie ; ana 
nou ura ana, na ineii oto e usuneinieu mei. Oto kire 
si deu huni helesie: na «aini oto kaa niinime hahie, 
ana qonine kaa too ue. Tae muini hune ana mala 
hune e hiwalaimoli ana: pei kire teuri, Maholo a 
Christ ke hule uri ke qaoa mui tolimaa hune liutaana 
muini a mane ie e qaoine? Mui Pharise e ronoa 
mala hune e papanurunuru urine oalana: oto mui 
naohai priest na mui Pharise e usuneinie mu heirare- 
tai huni helesie. Oto a Jesus kosi teuri, Taataa kele 
leu oto noko oo peiomu, na noko si lae saana ini e 
usuneinieu mei. Omu kei heitaleau, na omu saa lio 
odoieu oto: na leu noko lai oo ana ne omu saa lae 
ike ana. Oto mui Judea kosi ere uri maraada, A 
mane ie ko lai tei na kolu saa lio odoie oto? Ohe kei 
lae saana muini e tatana saana mui Grekia, hunie ke 
haausulie. mui Grekia? Mei wala uritaa ni ie ko 
unue uri, Omu kei heitaleau, na omu saa lio odoieu 
oto, na leu noko lai oo ana, ne omu saa lae ike 
ana ? 

Oto dine i oreta, dime paine neena ana houla, 
Jesus e ure ko ere paine uri, Ana maini ko marou, 
hunie ke lae mai sieku, ke inu. Ini ko hiwalaimoli 
eku, mala mu usuusu e unue oto, mu wei meuri peine 
kei hureitaa maanie iana. Tae e ere urini raranana 
Lioa, tatahana oto muini e hiwalaimoli ana kei 
helesie : ana niilana Lioa kaa lae ue; ana haamaniku- 
lualana Jesus kaa lae ue. Oto na muini hikana mala 

hune, maholo kire ronoa mui wala ie, kire si teuri, 
41 Toohu a mane ienini a prophet »eena. Tae na muini 
aopa uri, A mane ienini a Christ. Tae na muini uri, 
42 Rao, a Christ kei teutaa mai i Galilea? Uri mu 
usuusu e kaa unue uri a Christ ko lae mai ana mui 
weuwana David, na urei Bethlehem, hulume a David 
43 e co ana? Oto mala hune esi aehota opa itehulaana. 
44 Na na muini e sare helesie; tae naini oto kaa 
niinime ike hahie. 
45 . Oto mu heiraretai neena e oli saana mui naohai 
priest na mui Pharise; oto kire kosi teuri hunire, 
46 E ue omu kaa tolea mai? Mu heiraretaine kosi 
alamire uri, Na inoni oto kaa ere ike urine ure mai 
47 mao. Oto mui Pharise kosi alamire uri, Ohe kire 
48 haatakalo omu lou? Uri naini hikana mu alaha e 
hiwalaimoli taane ana, wa oto hikana mui Pharise ? 
49 Tae mala hune ie e puotainie mu haatolana mala ni 
50 heiuwesine ni kire. A Nikodemus e teuri hunire 
51 (inine e holai lae saana, ineii noone ini hikada), Uri 
mu haatolana ikie ko leie oto naini, na kire kaa holai 
ronoa hunie kire kesi manatainie na mei taa ko qaoa ? 
52 Kire alamie kire ko teuri hunie, Ioe noone lou ohe 
o urei Galilea ? Oke haiheitale hunie, osi manatainie 
uri na prophet e kaa taelai ike hai Galilea. 


53,1 Na kire lae tootai ini tai nume ikire : tae a Jesus 
2 e lae hai toloi henue i Olivet. Na oto i waalie e lae 
lou tai lolata maai, na ahutana mala e ruru i saana: 

3 na e io iano kosi haausulire. Na mu haausuli na 
mui Pharise ko tolea mai keni kire helesie ana 
masine: na kire ko haauresie oto i matolada, kire 
4 kosi teuri hunie, Haausuli, kire helesia keni ie ana 
5 masine, oto ana me olana. Na a Moses e haatolaiemi 
ana mu haatolana uri ui maena ana muini ko tete 
urine kei lae ani heu: tae ioe oko ere uritaa kau ana? 

6 Na kire teuri keu kire ko malaahonana hunie kire 
kesi manatainie na meola ni qelu ilemine ana. Tae a 

Jesus e urutou iano, ko usuusu i makano ana riiriine. 

Tae kire ko saro dodolosie ue, esi uwe alena ilemi, 
kosi teuri hunire, Inine hikemiu e kaa manatainie 
me orahaa ana, hunie kei holai uie ana na hoi heu. 
Oto e hei urutou lou iano, ko usuusu i makano ana 
riiriine. Na ikire maholo kire ronoa urine, kire si 
isiisitaa tootai ini talaae ana naohai ini lai hulaana 
ini heipuri: na tae a Jesus ineii ue maraana, na a 
keine ineie ue i talana, i denume. Na a Jesus e uwe 
alena, esi teuri hunie, Keine, ikire neena kire oto 
itei? uri naini kaa lei too amu? Oto neie uri, Haike 
oto, Lord. A Jesus esi teuri, Na ineu lou nou kaa 
lei tooamu; oke hoalai oto ; talimaa ie mane o hei 
orahaala lou urine. 


Oto a Jesus e hei ere lou hunire, ko teuri, Ineu 


deni hunie walumalau: ini ko lulu isulieu neie oto 


saa laelae ike ilaona rodohono, tae kei manatainie 
oto dani ani meurine. Oto mui Pharise kosi teuri 
hunie, Ioe oko unu haaoaio ie; me unu haaoaine ioe 
ie kaa walaimoli ike. A Jesus e alamire ko teuri, 
Ana neke unu haaoaieu mone maraaku, ne unu 
haaoaine ineu e walaimoli oto: ana nou manatainie 
leu nou uraana, na leu lou noko lae hunie. Iomu 
omu ko leilei sulie hasio ; ineu nou saa leie ike naini. 
Toohu, ana neke leilei mone neii oto leine ineu e 
walaimoli, ana nou kaa io ike maraaku, tae iemerei 
oto na a Mamaa ini e usuneinieu mei. Toohu, na 
usulana e lae ana mu haatolana iomu, uri na ro 
ini kei unu haaoali ne kesi walaimoli ena. Ineu ni 
ie noko unu haaoaieu maraaku, na a Mamaa e 
usuneinieu mei neii ko unu haaoaieu lou. Oto kire 
sì teuri hunie, Amamu neitel ena? A Jesus e 


‘alamire uri, Iomu kaa manatainiemere na Amaku : 


ana omu ke manatainieu, haala omu ke manatainie 
Amaku ena. E unue mui wala ie ana leu ni wili 
toohana, maholo e haausuli tai lolata maai: na naini 
kaa niinime ike hahie; aena ana qorine kaa too 
mone ue. 

Aena neena esi hei teuri lou hunire, Noko hoalai 

oto, na omu kei heitaleau, na omu ke mae ilalo ana 
mu orahaa iomu: leu noko laelae ana, iomu saa 
lae ike ana. Oto mui Judea esi teurine, Uri kei 
seunie maraana, ana ko ere urini uri, Leu noko 
laelae ana, iomu saa lae ike ana? Na e teuri hunire, 
Iomu omu ure mai iano; ineu nou ure tai leni: iomu 
omu ure ana walumalau ie; ineu nou kaa ure ike ana 
walumalau ie. Aena neena nou unue kau huniomu; uri 
omu ke mae ilalo ana mu orahaa iomu: ana omu kaa 
hiwalaimoli uri ineu oto ie, haala omu kesi mae oto 
ilalo ana mu orahaa iomu. Oto kire kosi teuri hunie, 
Ioe oto atei ena? A Jesus e teuri hunire, Taataa 
me olana e ue noko talei onioni ana huniomu oto ure 
mai i aehotalana. Muola hune taane aku ni unui 
raranamiu na ni leilei eni: tae peenie ini e usuneinieu 
mei e walaimoli; na mu mei wala nou roronci ana, 
ikire ni ie noko unuunui hunie walumalau. Kire 
kaa rorono saie uri e ere hunire raranana a Mamaa. 
Oto a Jesus esi teuri hunire, Maholo omu taea oto 
Kale ni inoni, oto ana maliólona omu kesi manatainie 
uri ineu oto, na uri nou kaa palopalo ike maraaku, 
tae mala kau a Mamaa e haananaueu, ne ni noko 
unuunui moola ie. Na ini e usuneinieu mei meii 
noone aku; e kaa toliasieu ike maraaku ; ana noko 
qaoqaoi onioni muola isulie saena. Maholo e ere 
urinena, muini hune e hiwalaimoli ana. 

Oto a Jesus kosi teuri hunie mui Judea neena e 
hiwalaimoli ana, uri, Ana omu ko io susu oto isulie 
walaku, omu kesi neie mui qaaronoisuli ineu oto 
toohu: na omu kei manatainie walaimoline, na 
walaimoline neena kei haasapemawa iomu. Kire 
alamie uri, Iemi mui weuwana Abraham, na emi kaa 
io ni hoona oto saana naini: e ue oko unue uri, Kire 
kei haasapemawa iomu? A Jesus e alamire uri, 
Toohu, toohu, noko unue huniomu uri, Taena naini 
ko palopaloa me orahaa neii ko io ni hoona saana 
me orahaa ena. Naini ko io ni hoona «eii kaa io 
hu ike i nume : tae Kale kei io hu oto i nume. Hoe, 
ana a Kale neena kei haasapemawa iomu, omu kesi 


sapemawa oto toohu ni neena. Nou la otoi mana- 

tainie uri iomu mui weuwana Abraham; tae omu 
ko lapasie saunileku, aena ana walaku kaa too talana 
ike amiu. Noko unuunui muola nou lesii ana 
Amaku: na iomu lou omu ko palopaloi muola omu 
ronoi ana amamiu. Kire alamie kire si teuri hunie, 
Amamelu a Abraham. A Jesus e teuri hunire, Ana 
iomu mui kalena Abraham, haala omu ke paloa mui 
palona a Abraham. Tae omu ko lapasie saunileku 
molana, ineu oto inoni e unue walaimoline, nou 
ronoa oto ana God: ne a Abraham e kaa tete urine 
ike. Omu ke palopaloi mui palona a amamiu. Kire 
si teuri hunie, Emi kaa hute ike ani mesine : taataa 
ini oto a amamelu, ne a God. A Jesus e teuri hunire, 
A God oto ko nei Amamiu, haala omu kei manata 
diana hunieu : ana nou isitaa oto na nou lae oto mai 
saana God; ana nou kaa lae ike mai maraaku, tae 
ineie oto e usuneinieu mei. E ue omu kaa rono sale 
ana noko ereere? Aena oto e kaa madausiomu ni 
ronoa walaku ie. lomu omu ura ana amamiu ne 
a qelu eroero neena, na omu ko herihunie palolana 
mu saehanaline a amamiu. Ineii inì ni horo mama- 
kine ure oto mai i aehotalana, na e kaa ureure ike 
laona walaimoline, aena e kaa walaimoline ike ana. 
Maholo ko ere ani erona, ne ko unue muola ineie : 
ana ineie oto ini ko eroero na oto amana erona. Tae 
aena ana noko unue walaimoline, ne ni oto omu kaa 
hiwalaimoli eku. Neitei hikemiu ko lei too aku ana 
orahaana? Ana noko unue walaimoline, ne e ue ni 
neena omu kaa hiwalaimoli eku? Ini e ura ana 
God neii ko ronoa mui wala a God: aena me olana 
iomu omu kaa roronoi, ana omu kaa ure ike ana God. 
Mui Judea e alamie kire si teuri, Uri emi kaa unu 
diana amu uri ini ni Samaria, na uri lioa ni orahaa 
ne amu? A Jesus e alamire uri, E kaa lioa ni orahaa 
ike aku; tae ineu noko haamau ana a Amaku, na 
iomu omu ko mamakaterehainieu. Tae nou kaa 
haitalea ike manikuluana nakue maraaku: naini 
taane ko heiheitale pei ko leilei. Toohu, toohu, noko 
unue huniomu uri, Ana naini ko sulu isulie walaku, 
ne e saa lio hikana na maena oto di. Mui Judea e 

teuri hunie, Oto ie melu kosi lio saie uri lioa ni 
orahaa ne amu. A Abraham e mae oto, na ikire 
mui prophet lou: na ioe oko unue uri, Ana maini 
ko sulu isulie walaku, ne e saa mami ohonaana 
maena oto di. Uri o lai alaha liutaana Amakaelu 
a Abraham, ini e mae oto? na mui prophet e mae 
noone lou: ioe ni oko unuo uri atei? A Jesus e 
alamire uri, Ana noko soi haamanikulueu maraaku, 
ne manikuluana ineu ena ko haike oto: a: Amaku 
neena ko soi haamanikulueu ; na iomu omu ko la otoi 
unue uri eii oto God iomu; na iomu omu kaa 
manamanataie ike; tae ineu nou manataie; na ana 
neke unue uri nou kaa manataie haala neke nei 
urihana iomu, ini eroero: tae nou manataie oto, na 
noko sulu isulie walana. Amamiu a Abraham e 
saesaediana hahie e leesie qomiku. Oto mui Judea 


kosi teuri hunie, E kaa lime awalai helisi ue amu, 


na uri o leesia Abraham? A Jesus e teuri hunire, 
Toohu, toohu, noko unue huniomu uri, A Abraham 
kaa hute mone ue, na ineu oto. Kire si suluie mu 
heu ni uie ani: tae a Jesus e mumuni maanire, esi 
isitaa maanie i lolata maai. 


9 


Na maholo e liuliu, esi leesie naeta ini e ulu ura 
ana hutelana. Na mui qaaronoisuli ko dolosi ana, 
ko teuri, Rabi, atei ni e orahaala, a ane ie, wa 
amana na nikana, hunie esi hute ulu ie? A Jesus e 
alamire uri, A mane ie kaa orahaala ike, na amana 
na nikana haike lou: tae hunie haatainilana palo- 
naana God kei lae ana. Leu i sapeka hunie kie ke 
asuie palonaana ini e usuzeinieu mei, maholo e 
daideni ue: rodo oto kei siho, na naini oto saa asuesu 


5 ike. Maholo noko oo ue ana walumalau, ineu oto 
6 dani hunie walumalau. E ere urine oto, na kosì nisu 


7 


i makana, na ko deu hunie mei gigi ke nei ana hoi 
nisu neena, kosi alohie maana ana mei gigi neena, na 
kosi teuri hunie, Lae, oke hoda maa hai lama bai 

Siloam (ere olisilana uri, Ini hurulaa). Oto esi hoalai 
neena, e hoda maa, kosi oli lou taau, ko lio oto. Oto 
mu euhenue, na muini e talei leeleesie holai nao, ana 
e susuke tooha, kire si teuri, Ineii kaie ohe e ioio pei 
suke toohaana ? Tae na muini uri, Ineie oto ; na na 
muini lou uri, Haike, tae e uri ineie. Ineie maraana 
e unue uri, Ineu taane. Kire si teuri hunie, Maamu 
e taha uritaa ena? Neil kosi alamire uri, Ini sailana 


‘uri a Jesus e dau qiqi, e alohie maaku ana, esi teuri 


hunieu, O lae hai Siloam, oke hoda maa: oto nou 
hoalai huni hoda maa, ne nou lio oto ena. Na kire 
ko teuri hunie, Neii oto itei? Oto ineii uri, Atei e 
manataie. 

Kire kosi tolea ini neena e ulu keu holai nao saana 
mui Pharise. Na dine neena a Jesus e dau gigi 
pei e tahanie maana ana dine sabbath otona. Oto 
mui Pharise ko hei dolosi lou ana uri e lio uritaa 
lou. Ne kosi teuri hunire, E neie mei qiqi i hahona 
maaku, na nou hoda maa, ne ni nou lio oto ie. 
Oto mu heluini ana mui Pharise e teuri, A mane ie 
kaa uraana God ike, ana e kaa kinetainie dine 
sabbath. Tae na muini uri, Ini e orahaala uri kei 
gaogaoa taane mu tolimaa mala ie? Oto kire si 
aehota opara itehulaana. Kire kosi ere lou hunia 
ulu uri, Ioe oko unue uri ineie atei, ana e tahanie 
maamune? Ne esi teuri, Na prophet e ue. Na mui 
Judea kaa hiwalaimoli uri e hute ulu esi lio lou, lai 
hula ana kire haro soia amana na nikana ini e lio lou, 
na kire ko dolosi adarue uri, A kalemoro ie, moro ko 
unue uri e hute ulu? ne kosi lio uritaa lou ni neena ? 
Amana na nikana e alamire uri, Mere manatanie 
taane uri a kalemere ie, na uri e hute ulu: tae mere 
kaa manataie e lio uritaa lou ie; wa mere ke mana- 
taie ini e tahanie maana: molu ko dolosie ana; «eii 
e rato oto; kesi ere tohune. Amana na nikana e 
ere urine, aena kire mauteinie mui Judea: ana mui 
Judea e mani wala oto, uri naini ko haahoue uri neii 
a Christ kire kesi neie sihana maanie nume ni ruru. 
Aena meolana amana na nikana e teuri, Neil e rato 
oto; kei ere tohune. Oto ruana kire si soie mai ini e 

ulu keu, kire si teuri hunie, Oke soi haamanikulua 
God: iemelu melu manatainia mane ie uri mane 
orahaala. Ineii kosi alamire uri, Ohe neii mane 
orahaala wa haike, ineu nou kaa manataie ike : tae 
leu ie nou manataie taane, uri nou ulu keu, na noko 
lio lou ie. Oto kire ko teuri hunie, E uao? e tahanie 
maamu uritaa ? Neie e alamire uri, Nou si kele 
unue mone huniomu oto mola ie, na omu kaa rono 
ike: e ue omu sare ronoa lou? iomu lou che omu 
ko sare nei qaaronoisuli ineli? Kire kosi ere tataa- 
lasie, kire ko teuri, Ioe mone qaaronoisuli ineie ; tae 
iemelu mu qaaronoisuli a Moses. Kolu manatainie 
uri a God e ere nana Moses: tae a mane ie, melu kaa 
manataie uri e urei tei. A maena e alamire ko teuri, 
Akuu, tohunel anoa ne le, ana omu kaa manataie uri 
e urei tel, tae ineie e tahanie maaku. Kolu manataie 
uri a God kaa tolai sulie kira orahaala: tae naini 
ko palopaloa God, pei ko sulu isulie saena, ne kei 
ronoisulie ena. Ure mai i aehotalana walumalau 
ronolana kaa lae uri naini e tahanie maana naini e 
hute ulu. Ana a mane ie kaa ura ana God, haala 
saa qaoa ike na meola. Kire alamie kire kosì teuri 
hunie, O hahuei hute ani orahaa, na uri oko haausuli 
emelu? Oto kire si peesie taau. 

A Jesus e rono ana kire peesie taau; na ko lio 
tooana, kosi teuri, Oko hiwaimoli ana Kalena God? 
E alamie ko teuri, Ineii atei ni, Lord, hunie neke 
hiwalaimoli ana? A Jesus e teuri hunie, O leesie 
noone oto, na ineii oto ko ere hunio ie. Oto esi 
teuri, Noko hiwalaimoli oto, Lord. Na kosi pouruuru 
oto hunie. Na a Jesus e teuri, nou lae oto mai 
laona walumalau ie aena leine, uri hunie muini kaa 
lio ue kire kesi lio ena; na hunie muini e lio kire 
kesi nei ulu oto ena. Na mu helui Pharise e hakusie 
neena kire ronoa muola ie, kire si teuri hunie, Uri 
emelu melu ulu lou? A Jesus e teuri hunire, Ana 
omu kei ulu, haala omu saa manatainie mu orahaa 
amiu : tae omu ko unue molana uri, Melu ko lio oto : 
ne mu orahaa iomu kire taane ue. 

Toohu, toohu, noko unue huniomu uri, Ini e kaa 
lai sili weu ana maai para tai laona para ni sheep, tae 
ko hane wau aopa ilalona, ineii neena ini pelipeli 
na ini ko horo peli. Tae ini ko lai sili weu ana maai 
para ineli a kakakali sheep ana. Ini ko lio isulie 
maai para ko taha talana; na mu sheep ko rono saie 
walana: na ko saie mu sheep ineie ana satada, na ko 
totolera tai sinaha. Maholo e tola haadai mano ana 
muini ineie esi naoda wau, na mu sheep ko lulu 
isulie; ana kire rono sale walana. Na kire saa 
lulu isulie ini aopa, tae kire kei tehi maanie ; ana kire 
kaa rono sale walana muini aopa. A Jesus e unue 
me alahuune ie hunire: tae kire kaa manatainie 
muola taa ni ie ko unuunui hunire. 

Oto a Jesus e hei teuri lou hunire, Toohu, toohu, noko 
unue huniomu uri, Ineu oto maai para nana mu sheep. 
Ahutana muini e naoku kira pelipeli ne na kira horo 
peli: tae mu sheep kaa qaaronoisulire ike. Ineu oto 
maai para: naini ko sili weu eku, ne haaurilana kesi 
lae ena, na kei sisili weu na kei isiisitaa lou na kei 
lio tooana hahalisi. Ini pelipeli ko laelae mai hahai- 
teli huni ke haahaamaesi: ineu nou lae mai hunie 
kire ke manatainie maurine, na hunie kire ke hele 
liutaa ana. Ineu oto a kakalihe diana: a kakalihe 
diana ena ko neie maurihaana hou itehulaana mu 
sheep. Ini ko esu hunie waitana, na e kaa a kakalihe 
ike, na e kaa tooana mu sheep, neii ko kerehie wolf ko 
lae mai, na ko tolipuri ana mu sheep kosi tehi oto, na 
wolf kosi leure, pei ko tatanainire: ko tehi ena ana 
ineli ko esu hunie waitana, na e kaa neineisae ike 
ana mu sheep. Ineu oto a kakalihe diana; na nou la 
otoi saie mu sheep ineu, na muini ineu kire saieu 
noone, mala kau a Mamaa e saieu, na nou saia 
Mamaa lou; na noko neie maurihaaku hou itehulaana 


16 mu sheep. Na mu helui sheep aopa ineu noone lou, 


kire kaa ure ike ana para ni sheep ie: ikire noone 
lou leu i sapeku neke tolera lou mei, na kire kei ronoa 

walaku; oto kei nei taataa haka ni sheep, taataa 
kakalihe. Aena leu ie a Amaku ko manamanata 
diana hunieu, ana noko neie maurihaaku hou, huni 
nesi hei suluie lou. Naini kaa taasie ike maanieu, tae 
noko neie hou oto tohuku. Nou la otoi saka ni neie 
hou, na nou saka ni hei suluie lou. Haatolana ie nou 
da ana a Amaku. 

Oto mui Judea e aehota opara itehulaana mui wala 
le. Na na muini hune hikada e teuri, Lioa ni orahaa 
ne ana, na ko herohero oto; e ue omu ko qaaronol- 
sulie? Na muini aopa e teuri, Mui wala ie kaa 
walana ike naini lioa ni orahaa ana. Uri lioa ni 
orahaa kei tahanie maana naini e ulu? 

Na houla ana haamaailana nume i Jerusalem : ote 
ana rara; na a Jesus e walowalo liu laona lolata 
maai i mara nume neena kire haarainie ana a Solomon. 
Oto mui Judea e puli ahuie, kosi teuri hunie, Lai hule 
inanite oko hurosie saemami? Ana ioe a Christ, 
oke unu haadai ana huniemi. A Jesus e alamire uri, 
Nou unue oto kau huniomu, na oto omu kaa hiwalai- 
moli: mui palona noko qaoqaoi i nunuhaana satana 
Amaku, ikire ie kire ko unu haaoaieu. Tae omu kaa 
hihiwalaimoli, aena omu kaa ure ike ana mu sheep 
ineu. Mu sheep ineu ko ronoa walaku, na nou la 
otoi saire, na kire ko lulu isulieu: na noko niie 
maurihe hu hunire ; na kire saa roroa eia oto di oto 
di, wa naini ke laure maanie nimeku. A Amaku ena 
e niire mai hunieu, neii e lai alaha liutaada mano- 
mano; na naini oto saa saka huni leure maanie 
nimana Amaku. Iemere na a Mamaa na taataa ini. 
Oto mui Judea e hei suluie lou mu heu ni uie ani. 
A Jesus e alamire uri, Mui palona hune diana nou 
haatainie amiu ura ana a Mamaa; neitei palona ana 
mui palona ie omu ko uieu hahie? Mui Judea esi 
alamie uri, Melu kaa uio hahie mei palona diana, 
tae hahie ere tauteune ; na hahie leu ie ana ioe kau 
inoni na oko gaoo uri a God. A Jesus e alamire uri, 
Uri usulana kaa lae ana mu haatolana iomu uri, Iomu 
mu God? Ana sailana muini walana God e loho 
saada uri mu God (na i saa haamolaa mu usuusu), 

omu ko ere raranana ini a Mamaa e haamale pei 
usureinie laona walumalau uri, Oko ere tauteu ; ana 
nou teuri keu, Ineu oto Kalena God? Uri ana nou 
kaa paloa palonaana Amaku, mane omu hiwalaimoli 
eku. Tae ana noko palopaloi taane, ana oto omu kaa 
hiwalaimoli eku, omu kesi hiwalaimoli ana mui pa- 
lona neena: uri hunie omu ke manatainie na ke rono 
sale lou uri a Mamaa ne aku, na ineu lou ana a 
Mamaa. Kire si hei lapasie lou helesilana: tae e 
isitaa taau maanie nimada. 

Na e hoalai lou i reune Jordan poo wau saana leu 
a John e holai lolotomaai wei leune ; oto esi oo wal 
leune. Na mala hune e lae wai siana; na kire si 
teuri, A John mone kaa qaoa na mei tolimaa: tae 
walutana na ola a John e unui oalana a mane ie e 
walaimoli oto. Na na muini hune e hiwalaimoli ana 
wai leune. 


Na naeta mane ko mae, a Lasarus mone ini ni 
Bethania, ura ana hulume a Mary na a Martha asine. 
Na a Mary ie e suuhia Lord ani lagi ni suu, esi 
huloa aena ani uhui qeune, na a Lasarus a iniana 
ko mae neena. Oto ro iniana ko usunei taau hunie 
ko teuri, Lord, lokau, ini oko manata diana hunie ko 
mae. Tae maholo a Jesus e ronoa urine esi teuri, 
Maemaeha ie e kaa ike hunie maena, tae uri hunie 
God kei menikulue ana, hunie haamanikulualana 
Kalena God kesilae ana. Na a Jesus e manamanata 
diana hunia Martha ie, na hunia asine, na hunia 
Lasarus. Oto maholo e ronoa uri ko mae, esi hei 
io lou e ro haidine wai leune neie ana. Na kire haro 
mano esi teuri hunie mui qaaronoisuli, Kolu ke lae 
lou tai Judea. Mui qaaronoisuli ko teuri hunie, Rabi, 
mui Judea esi heitaleo molana hunie uilemu eni heu ; 
na uri oko hei lae lou tai leune? A Jesus e alamire 
uri, Mui maholoi sato ana na taataa hal atowa ohe 
kaa awalai ini mana rue? Ana naini ko walowalo 


liu i atowa, ne e saa tataro ike, aena ko leesie dani 

ana walumalau ie.. Tae naini ko walowalo liu i rodo, 
ne kosi tataro, aena dani kaa io ike ana. E ere 
urine kau; oto esi teurine hunire, A Lasarus a mala- 
hukaelu ko maahu: tae noko lae ie uri huni neke 
haalioa. Oto mui qaaronoisuli kosi teuri hunie, Lord, 
ana ko maahu, kei awaa ena. 'Tae a Jesus e ere 
raranana maelana: tae kire unue uri e ere raranana 
maahu mamalona. Oto a Jesus kosi unu tahanainie 
oto hunire uri, A Lasarus e mae oto. Na nou la otoi 
saesaediana itehulaamiu ana nou kaa io ileune, uri 
hunie omu kesi hiwalaimoli oto; tae peenie kolu ke 
lae saana. Oto nea Thomas, sallana uri a Didimus, 
esi teuri hunie mui qaaronoisuli cana, Ikolu noone 
lou, hunie kolu ke mae tarururu oto peie. 

Oto maholo a Jesus e haro hule, esi manatainie 
oto uri e eno oto e hai heidine laona kiliqeu. Na 
Bethania e karainie oto 1 Jerusalem mala tai ro mile 
moli; na muini hune ana mui Judea e lae saana 
Martha na a Mary uri huni haamanoa saedarue ana 
iniadarue. Oto a Martha, maholo e ronoa Jesus ko 
lae oto mai, esi lae taau honosie: tae a Mary e oo ue 
wai nume. Oto a Martha esi teuri hunia Jesus, 
Lord, ana ioe taane ileu, haala a inieku kaa mae ike. 
Na nou manatainie 1e uri taena na ola oko haatohue 
ana God uri niilana kei lae oto hunio. A Jesus kosi 
teuri hunie, A iniemu kei taelai lou. Ne a Martha 
hunie, Nou manatainie taane uri kei taelai lou ana 
taelaine ana dine i oreta. A Jesus e teuri hunie, 
Ineu oto Taelaine na Maurihe: ini ko hiwalaimoli 
eku, ana ko mae oto, tae kei hei taelai lou: na taena 
nain] ko meuri na ko hiwalaimoli eku ne e saa mae 
oto oo. Oko hiwalaimoli urini? Ineie kosi teuri 
hunie, O siue, Lord: nou hiwalaimoli oto uri ioe a 
Christ, Kalena God, ini ko lae mai laona walumalau. 
Na maholo e ere mano urine esi hoalai ko harai 
mumuni ana asine, ko teuri, A Haausuli ileu, ko 
soisoio. Na ineie, maholo e rono urine, esi taelai 
leuae, kosi lae wai saana. (Tae peenie a Jesus kaa 
lae ue tai hulume, tae ko 000 ue ana leune a Martha 
e odoie ana.) Oto mui Judea neena e oo saana i 

nume, ko haahaamanoa saena, maholo kire ko leesia. 
Mary, uri e taelai leuae na ko isitaa oto, kire si lulu 
isulie, ang kire unue uri ko lai tatako i kiliqeu. Oto 
nea Mary, ana e hule wai leune a Jesus e ooo ana, na 
e leesie, kosi ladamai iano isulie aena, ko teuri hunie, 
Lord, ana ioe taane ileu, haala a inieku kaa mae ike. 
Maholo a Jesus e leesie ko tatako neena, na mui 
Judea e hakusie ko tatako noone lou, esi awasirahe 
i saena, pei e motaahie na kosi teuri, Molu aorie 
itei? Kire kosi teuri hunie, Lord, lae mai oke leesie. 
36 A Jesus e nara oto. Oto mui Judea esi teuri, Omu 
leesie kau ana e manata diana uritaa hunie! Tae na 
muini hikada e teuri, A mane ie e tahanie kau maana 
ini e ulu, na uri e saa madausie huni ke qaoa lou uri 
ini ie saa mae ike? Oto a Jesus e hei awasirahe 
lou i saena na kosi nao susuhie kiliqeu. Liwe otona, 
na hau kire neie honosie. A Jesus ko teuri, Omu ke 
huesle hau neena. A Martha iniana ini e mae neena, 
e teuri hunie, Lord, ko kesu oto ienini: ana haine 
na dine e liue oto ie. A Jesus e teuri hunie, Uri nou 
kaa unue kau hunio, uri ana oke hiwalaimoli oke 
si leesie manikuluhaana God? Oto kire kosi huesie 
hau. Na a Jesus e uwe alena ileni, ko teuri, Mamaa, 
noko paalaheo ana o ronoau oto kau. Na nou la otoi 
manatainie ana oko roronoau oto onioni: tae nou 
teurine kau itehulaana mala e ure kalikeli ie, hunie 
kire ke hiwalaimoli ana o usumeinieu mei. Na ma- 
holo e ere urinena, esi ere paine uri, Lasarus, oke 
isitaa mai. Oto ini e mae neena e isitaa taau, ulolana 
nimana na aena e lae ana mu tooni eni heitoli; na 
ulolana maana ani sala ni usuusuri. A Jesus kosi 
teuri hunire, Omu ke luhesie, omu ke toliasie ke 
lae oto. 

Oto muini hune hikana mui Judea neena e lae mai 
saana Mary na Martha na e leesie muola e qaoi 
neena, kire si hiwalaimoli ana. Tae na muini hikada 
e hoalai saana mui Pharise, ko unue hunire muola 
a Jesus e qaoine. 

Oto mui naohai Priest na mui Pharise esi lokoa 
mala leilei, kire kosi teuri, Kolu ko ue oto? ana a 

227 


11. 


48 


49 
50 


öl 


52 
53 


54 


o0 
56 


97 


48 JOHN 


mane ie ko gaogaoi mui tolimaa hune. Ana kolu ko 
rohu urine maanie, ne mala ke hiwalaimoli mano 
ana: na mu Rome kei lae mai kei taasie mala ikie na 
mu leu talahuliaka. Tae naeta ini hikada, a Kaiaphas, 
ana e naohai priest ana halisi neena, esi teuri hunire, 
Iomu la otoi puo, ana omu kaa lolodo sae ana leu 
ie uri e lai diana namiu uri hunie na taataa ini kei mae 
honotana mala, hunie ahutana mala ke suuri suu 
mano oto. Na e kaa ere ike urine tohune: tae ana 
ineii naohai priest ana halisi neena, esi ere ni prophet 
uri a Jesus kei mae itehulaana mala neena ; tae e kaa 
honotana ike mala neena hahaiteli, tae hunie kei 
lokoa mui kalena God e tatana oto. Oto talimaa ana 
dine neena kire si ruru wala oto hunie kire ke 
saunie. 

Oto a Jesus kaa laelae haadai oto i matolana mui 
Judea, tae e hoalai maanie ileune tai laona hanue 
hatarea hanue sala, hunie hulume sailana uri i 
Ephraim; na e ooo ileune ineie na mui qaaronoisuli 
ineie. Na rekelaoni mui Judea e susuhie oto mai: 
na muini hune e lae tai Jerusalem maanie mui henue, 
i naona rekelaoni, hunie haarerealada. Oto kire si 
heitalea Jesus, na kire ko meni wala maraada, ma- 
holo kire ureure tai lolata maai, kire ko teuri, Omu ko 
neineisae uritaa ? Ohe e saa lae ike mai ana houla ? 
Na mui naohai priest na mui Pharise e haatola kau, 
uri naini ke manatainie leu ko ooo ana, kei haatainie 
oto, hunie kire kei helesie oto. 


12 


Oto e ono haidine oto honosie rekelaoni a Jesus esi 
hule i Bethania, a Lasarus neii noone ileune, ini 
a Jesus e taelie lou maanie muini e mae oto. Na 
kire kosi deu neune i seulehi hunie ileune: na a 
Martha e raeraretai: tae a Lasarus noone peie 
muini e eno pee ana naune neena. Na a Mary 
kosi heleana mei totohota ani laqi ni suu, hahuei 
me ola, kosi suuhie aena Jesus ana, kosi hulo aate 

ana aena ani ihui qeune: na nume e honu oto 
ani haarana lagi ni suu neena. Tae a Judas Iskariot, 
naeta ini ana mui qaaronoisuli ineie, ini oto kei 
geloa ena, e teuri keu, E ue kire kaa haaholineinie 
lagi ni suu ie uana olu tanalai penny, na niilana 
oto hunie kira maitale? Ne e teuri keu, tae e 
kaa uri ana ko neineisae ana kira maitale ; tae ana 


neli ko pelipeli, na mai ni haa ikire ne ana, ne 

19 


ko deue muola neileni e lae ilalona. Oto a Jesus 
kosi teuri, Omu ke rohu maanie : e nei konie loosie 
dine haitolileku kei lae ana. Ana kira maitale ko 
talei ooo hu oto peiomu; tae ineu nou saa oo hu 
ike pei omu. | 

Oto taewau mu inoni ana mui Judea e mana- 
tainie url ineie ileune: na kire ko laelae wau, tae e 
kaa itehulaana a Jesus maraana, tae huni kire ke 
leesia Lasarus noone lou, ini e taea kau maanie 
muini e mae oto. 'Tae mui naohai priest e mani 
wala uri hunie saunilana a Lasarus lou; aena ite- 
hulaana oto ineii mui Judea hune e hoalai oto, kire 
kosi hiwalaimoli ana Jesus. 

Oto dine i hahona mala hune neena e lae taau 
ana houla, maholo kire ronoa uri a Jesus ko lae 
tai Jerusalem, kire si da mui sasarai ee, kire kosi 
isitaa honosie, peie kire soisoi uri, Hosana: Deidehie 
ini ko lae mai ana satana Lord, a Inemauri noone 
nana mu Israel. Na a Jesus e lio tooana oto 
kalei ass, esi tae ilerine, mala usulana e lae oto 
uri, Mane o maumeu, keine kalei Sion: lokau, 
Inemauri ioe ko lae mai, ko tae ilenine kalei ass. 
Saena mui qaaronoisuli ineie kaa tahanie moola ie 
holai nao: tae maholo haamanikulualana Jesus e 
saro lae oto, kire si amasitoo ana uri usulana 
moola ie e lae ana, na ana qaolana moola ie e lae 
hunie. Oto mala hune neena e hakusie kau maholo 
e soia Lasarus maanie kiliqeu, pei e taelie lou 
maanie muini e mae oto, kire neena kire ko unu 
haaoaie oto. Aena meolana noone mala hune e lae 
taau honosie, ana kire romoa oto ana e qaoa mei 
tolimaa ie. Oto mui Pharise esi ere maraada uri, 

Omu ke leesie ena ana omu kaa aailaa ike: lokau, 
walumalau e mano oto isulie. 

Na mu helui mane ni Grekia hikana mvini e lae 
taau huni palopalo ana houla: ikire ie kire kosi 
lae wai saana Philip, ini ni Bethsaida i Galilea, 
kosi dolosi ana, ko teuri, Maena, emi ko herihunie 
leesilana Jesus. A Philip kosi lae wai haaronoa 
Andrew: a Andrew kosi lae ikererue na a Philip 
na kererue ko haaronoa Jesus. Na a Jesus ko 
alamirerue ko teuri, Maholoi sato e hule oto, uri 
hunie haamanikulualana Kale ni inoni kei lae ana. 
Toohu, toohu, noko unue huniomu uri, Ana hoi korn 
kaa usu i makano kaa mae, ne ke io oto maraana ; tae 
ana ko mae, ne kosi ehu oto hunehunaa. Ini ko 
manamanata diana hunie maurihaana ne kei deu 
tekelainie oto; na ini ko ninidu upu hunie mauri- 
haana ana walumalau ie, ne kei kinetainie loosie 
maurihe hu. Ana naini ko raeraretainieu, ne ke lulu 
isulieu oto ; na leu noko oo ana, a hairaretai ineu kesi 
io lou ileune : ana naini ko raeraretainieu à Mamaa 
kei haamau oto ana. Kotahilana saeku oto molana ; 
na na mei taa ni neke unue na? Mamaa, oke 
haaurieu maanie maholoi sato ie. Tae aena me olana 
nou lai hula ana maholoi sato ie. Mamaa, oke kaa- 
manikulua Satamu. Oto mei wala e loho mai urei 
leni uri, Nou hahuei haamanikulue oto, na neke hei 
haamanikulue lou. Oto mala hune e ure kalie na, 
maholo kire ronoa kire si unue uri ko loulou: na 
na muini uri, Na angel e ere hunie. A Jesus e ala- 
mire e teuri, Mei wala ie e kaa loho ike mai itehula- 
aku, tae itehulaamiu oto. Oto mola ie leilana walu- 
malau ienini e lae: oto mola ie asilana alaha hahie 
walumalau ie e lae oto. Na ineu, ana taelaku kei 
lae maanie ano, ne nesi weinie taena na inoni sieku. 
Tae e teuri, kosi hatonainie maena neena neii kei 
maesie oto uri ke lai uritaa. Oto mala hune neena 
kosi alamie uri, Emi ronoa oto ana mu haatolana uri a 
Christ ko io oto hu: na ioe oko ere uritaa ni ie uri, 
Taelana Kale ni inoni kei lae ? atei Kale ni inoni ena? 
Oto a Jesus kosi teuri hunire, E haawali oto mola 

dani ko oo ue i matolamiu. Omu ke laelae maholo 
dani e io ue i matolamiu, maanie rodohono e dau 
hahiomu : na ini ko laelae ilaona rodohono kaa mana- 
tainie ike uri ko lai tei. Maholo omu manatainie ue 
dani, omu ke hiwalaimoli ana dani, uri hunie omu ke 
nei mui kalena dani ne. 

A Jesus e unue muola ie, kosi hoalai oto ko lai 
mumuni maanire. Na e qaoqaoa mui tolimaa hune 
urine i naoda, tae kire kaa hiwalaimoli ike ana : aena 
hunie haaoailana mei wala a Isaia na prophet, ana e 
teuri keu, 

Lord, atei ni e hiwalaimoli ana tataroha iemi ie? 

Wa nimana a Lord e haatal hunia tei? 

Aena meolana hiwalaimoline kaa madausire, ana a 
Isaia e teuri lou, 

E haaulue maada, na e haamautaa saeda ; 

Mane da na kire lio ana maada, na kire lio saiola 

ana saeda, 

Mane kire aliu lou, 

Na nekei haaurire oto. 

A Isaia e ere urine, aena e leesie manikuluhaana ; 
na eere raranana kau. Tae peenie muini hune ana 
mul naohai inoni e hiwalaimoli ana: tae itehulaana 
mui Pharise kire kaa haahoue, mane peesilada e lae 
maanie nume niruru: ana kire harihunie manikulu- 
ana mu inoni liutaana manikuluana a God. 

Na a Jesus e soi ileni, ko teuri, Ini ko hiwalaimoli 
eku, ne e kaa hiwalaimoli ike aku, tae ko hiwalaimoli 
ana ini e usuneinieu mei. Na ini ko kerehieu ne ko 
kerehie ini e usuzeinieu mei. Ineu deni nou lae mai 
laona walumalau, hunie taena naini ko hiwalaimoli 
eku ne ke suuri io laona rodohono. Na ana naini ko 
ronoi sulie walaku ie, na oto kaa sulu isulie, ineu nou 
saa leie ike: ana nou kaa lae ike mai huni leilana 
walumalau, tae huni haaurilana oto. Ini ko leledieu, 
na kaa takuhie walaku, naini taane ko leileie : mei 
wala nou unue na, ineii oto kei leie ana dine i oreta. 
Ana nou kaa ere ike tohuku: tae a Mamaa e usunel- 
nieu mei, neii e neie haatolana aku, ana muola neke 
unui na neke sisiho ani. Na nou manatainie uri 

haatolana ineii maurihe hu ena: aena urine moola 
noko sisiho ani, mala Mamaa e unui hunieu, ne noko 
sisiho ani. 


13 


Oto i naona houla ana rekelaoni, ana a Jesus e 
manatainie oto uri qonine e too oto hunie kei hoalai 
maanie walumalau 1e saana Mamaa, ana e manata 
diana hunie muini ineie kire oo ue ilaona walumalau, 
esi hahuei manata diana hunire lai hulaana oretalana. 
Na maholo kire ko neu i seulehi, ana a qelu eroero 
e nele oto hoi saena Judas Iskariot, kalena Simon, 
huni ke qeloa, a Jesus e manatainie oto uri a 
Mamaa e toliasie manomano walutana na ola laona 
nimana, na uri e isitaa mai maania God, na ko lae 
lou saana God, esi taelai maanie naune i seulehi 
ena, kosi nei asie tooni ineie; na ko hele ana mei 
sala ni hulo, esi hoosie i denumana. Oto kosi 
huie mei wei hai laona nime, kosi aehota hodalie 
aena mui qaaronoisuli, ko hulo aate ana mei sala 
ni hulo e hoosie i denumana ena. Oto ko si hule 
ana a Simon Peter. Neii kosi teuri hunie, Lord, 
uri oko hodalie aeku? A Jesus e alamie ko teuri 
hunie, O kaa manatainie ike molana me ola noko 
qaoa le; tae saemu kesi tahanie ana na maholo. 
À Peter e teuri hunie, O saa roroa hodalie aeku 
oto oo. A Jesus ko alamie uri, Ana nou kaa 
hodalio o kaa hatahatainieu ike. A Simon Peter 
kosi teuri hunie, Lord, suuri aeku hahaiteli, tae 
nimeku lou na qauku. A Jesus kosi teuri hunie, 
Ini e loto ahu oto, ana ko hodalie mola aena na 
kei rerea mano oto: na iomu omu rerea oto, tae 
ahutemiu haike. Ana e manatainie ini kei qeloa; 
aena urine esl teuri, Ahutemiu omu kaa mani 
rerea. 

Oto maholo e hodalie aeda manomano, na e hei 
da lou mui tooni ineie, esi io iano, ko teuri hunire, 
Uri omu manatainie taane leu nou gaoa huniomu 
ie? Omu ko saieu uri, Master, na, Lord, na omu 

ko ere too oto; ana ineu oto urine. Ana ineu a 
Lord na a Master, nou hodalie aemiu, ne leu i 
sapemiu huni omu kei hei hodahodalie aemiu. Ana 
nou neie totohota huniomu, huni omu kei tete 
urine mala nou qaoa huniomu ie. Toohu, toohu, 
noko unue huniomu uri, A hairaretai kaa liutaana 
ike alaha ineie; wa hurulaa ke liutaana ini e usu- 
neinie wau. Ana omu manatainie muola ie, deidehi 
omu uri ana omu ko qaoqaoine. Nou kaa ere ike 
raranamolu mano ; nou manatainie muini nou lio 
hunire kau: tae hunie haaoailana oto mu usuusu 
uri, Ini ko «eue bread ineu e huisie koukouli aena 
hahieu. Talimaa ienini noko unue huniomu ana 
kaa oa mone ue, uri maholo kei oa oto, omu kesi 
hiwalaimoli um ineu oto. Toohu, toohu, noko unue 
huniomu uri, Ini ko teutekuhie ini noko usuneinie 
wau ne ko tekuhieu ena; na ini ko teutekuhieu ne 
ko tekuhié ini e usuneinieu mei. 

A Jesus e ere urine, na saena esi iolaha, pei ko 
unu haaoaie, kosi teuri, Toohu, toohu, noko unue 
huniomu, uri naini hikemiu kei qeloau. Mui 
qaaronoisuli e tootoomaire hailiu, ana saeda kaa 
tahanie ini ko ere raranana. Na «aeta ini ana mui 
qaaronoisuli imeie e eno sulie table e hataraa i roro 
mai sae ana Jesus, ini neena a Jesus e manama- 
nata diana hunie. Oto a Simon Peter kosi alaqau 
hunie, pei ko teuri hunie, Oke unue huniemi ko 
ere raranana atei. Oto ini neena e eno talena 
mola urine i roro mai sae ana Jesus kosi teuri 
hunie, Lord, neitei ena? A Jesus kosi alamie uri, 
Ineii ni neena neke toonainie mei “neula ana, nesi 
niie wau hunie. Oto e toonainie mei neula ena 
kosi niie wau hunia Judas kalena Simon Iskariot. 
Oto i purine mei »eula ena, a Satan esi sili wai 
lalona. Oto a Jesus kosì teuri hunie, Leu oko 
qaoa, oke gao lauleu ana. Na maini hikana muini 
e nau ena e kaa manatainie uri aena na mei taa 
ko ere urine hunie. Ana na muini e unue uri, aena 
ana a Judas e hele ana mai ni haa ikire ne a Jesus 
kosi teuri hunie, Oke holie na muola kolu sare 

tooani hunie houla; wa hunie ke niie na meola 
hunie kira maitale. Oto e heleana mei neula neena 
esi loutaa lauae i sinaha : na e rodo oto. 

Maholo e loutaa oto, a Jesus kosi teuri, Oto mola 
le haamanikulualana Kale ni inoni e lae oto, na 
haamanikulualana God noone ana; na God ke 
haamanikulua ilalo ana maraana, ne kei haamani- 
kulua oto lauae. Maeni mela, taataa kele leu oto 
noko oo peiomu. Omu ke haitaleau : na mala nou 
unue kau hunie mui Judea, Leu noko laelae ana, 
omu saa laelae ike ana; aitana ena noko unue 
huniomu lou ie. Mei haatolana haalu noko haatola 
iomu ana, uri omu ke manamanata diana huniomu hei, 
liu; mala kau ineu nou manamanata diana huniomu, 
uri iomu noone lou omu ke manamanata diana urine 
huniomu heiliu. Itehulaana me ola ie taena na inoni 
kei manatainiomu oto uri iomu mui qaaronoisuli ineu, 
ana omu ko manamanata diana huniomu heiliu. 

A Simon Peter kosi teuri hunie, Lord, oko lai tei 
ena? A Jesus kosi alamie uri, Leu noko lae ana, 
ioe o saa lulu isulieu ike ana mola ienini ; tae oke 
lulu isulieu oto ana na maholo. A Peter kosi teuri 
hunie, Lord, anae ue nou saa lulu isulio oto mola 
ienini? Itehulaamu mone neke neie maurihaaku 
hou. A Jesus kosi alamie, Uri oke neie mauri- 
haamu hou itehulaaku? Toohu, toohu, noko unue 
hunio uri, Kue saa nara haaolu oto, na o kaa saro 
tatei?einieu haaolu oto. 

Mane saemiu e liliki: omu ko hiwalaimoli ana God, 
omu ke hiwalaimoli lou eku. Mu leu ni ioio e hune 
ana numa Amaku ; ana e kaa urine haala nou unue 
oto huniomu; ana noko lai mougeline na leu talamolu. 
Na ana noko lai mougeline na leu talamolu, noko hei 
lae lou mei, na nesi tekuhiomu sieku ; uri hunie noko 
oo ana na leu ne iomu noone lou omu ke io wai 


ileune. Na leu noko lae ana, omu manatainie oto 

tala hunie. A Thomas ko teuri hunie, Lord, emi 
kaa manatainie leu oko lae ana; ne emi kesi mana- 
tainie tala uritaa ena? A Jesus e teuri hunie, Ineu 
oto tala, na walaimolime, na maurihe: naini ko lae 
saana Mamaa na oto ko liu eku. Ana omu manata- 
inieu, haala omu manatainie lou a Amaku: talimaa 
ie omu manatainie oto, pei omu leesie oto. A Philip 
e teuri bunie, Lord, oke haatainia Mamaa amelu, na 
kosi diana oto. A Jesus e teuri hunie, Uri nou oo 
tewa oto urini saamolu, na o kaa manatainieu oto, 
maena Philip? ini e leesieu oto e leesia Mamaa noone 
lou ; e ue ni oko teuri, Oke haatainia Mamaa amelu ? 
Uri o kaa hiwalaimoli eku ana noko oo ilalo ana a 
Mamaa, na a Mamaa lou ilalo aku? mui wala noko 
unui huniomu, nou kaa ladoi ike maraaku: tae a 
Mamaa ko ioilalo aku ne ko qaoqaoi mui palonana. 
Oke hiwalaimoli eku uri ineu ilalo ana a Mamaa, na 
uri a Mamaa ilalo aku: ko haike, oke hiwalaimoli eku 
aena mui paloma neena. Toohu, toohu, noko unue 
huniomu uri, Ini ko hiwalaimoli eku, ne kei qaoa 
mui paloma noko qaoqaoi ne; na oto kei qaoa mui 
palona e paine maanie muini ie; aena noko lae saana 
Mamaa. Na taena na ola omu ko haatohu ana i nunu- 
haana sataku, ne nesi qaoine, uri hunie haamaniku- 
lualana Mamaa kei lae ana a Kale. Ana omu ko 
haatohue na meola aku, ne nesi qaoa oto leune. 
Ana omu ko manata diana hunieu, omu ke sulu 
isulie mu haatolama ineu. Na neke haatohu ana 
a Mamaa, na «eii oto kei niie taau huniomu naeta 
ini ni Haasusu, hunie ke io susu peiomu, Lioa ani 
walaimoline monena: walumalau saa takuhie ike; 
ana oto kaa tootoomaie, wa ke manatainie: iomu 
omu manatainie taane; ana ke 1o peiomu, na ke 
io ilalo amiu. Nou saa tolipuri emiu huni omu 
ke nei inemae: noko lae mai siemiu. E taataa 
kele leu oto, na walumalau saa toomaieu oto 
lou; tae iomu omu ke toomaieu taane: aena noko 
meuri ne omu kei hei meuri lou. Ana taataa dine 
ena omu ke manatainieu uri noko oo ilalo ana Amaku, 
na iomu ilalo aku, na ineu ilalo amiu. Ini e mana- 

tainie oto mu haatolana ineu, pei ko sulu isulii, ineii 
neena ko manata diana hunieu: na ini ko manata 
diana hunieu ne a Amaku lou kesi manata diana 
hunie, na ineu neke manata diana hunie, na neke 
haatainieu oto hunie. A Judas (A Iskariot haike) 
e teuri hunie, Lord, leu ie ko la otoi ue uri oke 


haatainio huniemelu na oto hunie walumalau haike ?. 


A Jesus e alamie e teuri, Ana naini ko manata diana 
hunieu, ne kesi sulu isulie walaku : na a Amaku kesi 
manata diana hunie, na iemere mere ke lae saana, na 
mere ke oo oto saana. Ini kaa manata diana hunieu, 
ne e kaa sulu isulie walaku: na mei wala omu ko 
roronoa neena e kaa walaku ike hahaiteli, tae walana 
Mamaa e usuneinieu mei. 

Nou tete urine kau huniomu, maholo noko oo ue 
peiomu. Tae ini ni Haasusu, a Lioa Maai ena, ola 
a Mamaa kei usuneinie mai inunuhaana sataku, ne 
kesi haasaiomu ana walutana na ola, na ke haamasitoo 
omu ana taena na ola nou unue kau huniomu. 
Hanuelamana ne noko neie siemiu ; hanuelamana ineu 
ne noko niie huniomu: nou kaa niinii ike huniomu 
mala walumalau ko niinii. Mane saemiu e liliki, wa 
mane e maumeule. Omu ronoa ana nou-unue huniomu 
uri, Noko hoalai, na noko hei lae lou mei siemiu. 
Ana omu manata diana hunieu, haala omu ke ileile- 
nimae oto, hahie noko lae saana Mamaa: ana a 
Mamaa e saka liutaaku. Na nou unue ie huniomu 
maholo kaa too mone ue, uri, maholo kei too oto, 
omu kesi hiwalaimoli oto. Nou saa ereere hunehunaa 
oto huniomu, ana a alaha hahie walumalau ie ko lae 
mai : na e kaa ola ineie ike aku ; tae hunie waluma- 
lau ke manatainie oto uri noko manata diana hunia 
Mamaa, na mala a Mamaa e haatolaieu keu, ne noko 
hei qaoa noone lou urine. Taelai, kolu ke hoalai oto 
maanie ileu. 


15 


Ineu oto vine toohu, na a Amaku ini ko esuie hohola 
ni vine, Taena na sasarai ola aku kaa ahu, neii ko 

taasie oto: na taena na sasarai ola ko ehu oto, neii 
ko deu diana ana, hunie ke ahu liutaa. Na iomu ko 
la otoi rerea oto aena mei wala na nou unue oto kau 


4 huniomu. Omu ke io susu oto aku, na ineu lou emiu. 

Mala kau mei sasarai ola saa ahu ike tohune, ana e 
kaa io susu ana vine; aitana iomu lou omu saa ahu 
ike ana omu kaa io susu eku. Ineu oto vine, iomu 
mu sasaral ola ana: Ini ko io susu eku, na ineu ana, 
ineii neena ko ehu oto liutaa : ana ahoa aku omu saa 
ili gaoa ike na meola. Ana maini kaa io susu eku, 
asilana wau mala sasarai ola, na kei nunulu oto ; oto 
siokonileni, na asileni lao dune, oto ko weru mano 
oto. Ana omu ke io susu eku, na mu walaku ke io 


‘susu lou emiu, omu ke haatohue waluola isulie sae- 


miu, na qaolani kei lae oto namiu. A Amaku ko 
menikulue oto itehulaana leu ie, uri omu ke ahu 
liutaa; na omu kesi nei qaaronoisuli ineu urine. 
Mala kau a Mamaa e manata diana kau huniomu, 
aitana ena nou manata diana kau lou huniomu: 
omu ke io susu oto ana manata dianana ineu. Ana 
omu ke sulu isulie mu haatolana ineu, omu kesi 
io susu oto ena ana manata dianana ineu; mala kau 
ineu nou sulu isulie oto mu haatolana a Amaku, na 
noko io susu oto ana manata dianana ineie. Nou 
unue oto muola ie namiu uri hunie ilenimaena iomu 
ke ahu oto. Haatolana ineu «eii ni le, uri omu ke 
manata diana huniomu heiliu, mala ineu nou manata 
diana huniomu. E kaa manata dianana ike ke paine 
liutaana ie url naini ke neie maurihaana hou itehula- 
ana mul malahune. Iomu mu malahuku ana omu 
ke lulu isulie muola noko haatolaiomu eni. Nou kaa 
saiomu lou uri mu heiraretai; ana a hairaretai kaa 
manataie muola a alaha ineie ko qaoi : tae nou saiomu 
uri maeni malahuku ; ana taena na ola nou ronoi ana 
a Amaku nou haarono omu oto ani. Omu kaa lio 
ike hunieu, tae ineu nou lio huniomu, na nou nei 
omu, uri huni omu ke hoalai ke ahu, na hunie 
huehuei ola iomu ke io susu oto: uri taena na ola 
omu ko haatohue ana a Mamaa inunuhaana sataku, 
ne kesi niie huniomu. Muola ie noko haatolaiomu 

eni, uri huni omu kesi manata diana huniomu heiliu. 
Ana walumalau oto ko ninidu upu huniomu, omu 
manatainie oto uri e holai ninidu upu hunieu wei 
naomiu. Ana omu ke uraana walumalau, haala 
walumalau ke manata diana hunie muini imeie: 
tae aena omu kaa ure ike ana walumalau tae 
nou lio huniomu maanie walumalau, aena me 
olana walumalau kosi ninidu upu huniomu ena. 
Omu ke amasitoo ana mei wala nou unue kau 
huniomu uri, A hairaretai kaa alaha liutaana alaha 
ineie. Ana kire tauneinieu keu, kire kesi teuneiniomu 
lou: ana kire haatooa walaku, kire kesi haatooa 
lou walamiu. Tae kire kei gaoa taena na ola ie 
huniomu itehulaana sataku, aena kire puotainie ini 
e usuneinleu mei. Ana nou kaa lae mai ni ere nada, 
haala kire kaa manataie ike na me orahaa: tae oto 
mola ie e kaa ola ike ada ni luge lalawa hahie mu 
orahaa ikire. Ini ko nidu upu hunieu ne ko nidu upu 
lou hunia Amaku. Ana nou kaa paloa i matoladaelu 
mui paloma neena naini aopa kaa qaoqaoi ike, haala 
kire kaa manatainie orahaa ada: tae oto mola ie 
kire hahuei leesie ahutamere na a Amaku, na kire 
nidu upu hunie ahutamere mano. Tae qaolana oto 
muola ie, hunie haaoailana mei wala kei lae kire usue 
oto ana mu haatolana ikire uri, Kire nidu upu tototala 
mola aku, na e kaa too aena ike. Tae mabholo ini ni 
Haasusu neena kei hule mai, neke usuneinie wau 
huniomu maania Mamaa, ini ko isiisitaa ena maania 
Mamaa, ne kesi unu haaoaieu: na iomu noone lou 
omu ke unu haaoaie, aena omu io hu oto peieu ure 
mai i aehotalana. 


16 


Nou unue oto muola ie huniomu, mane kire 
haamauo omu. Kire ke neiomu tai sinaha maanie 
mui nume ni ruru: toohu, maholoi sato ko nanauhie 
oto mai, na naini ko seuniomu ke unue uri ko 
palopaloa God ana. Na kire ke qaoqaoa muola ie, 
aena kire kaa manamanataini emere na a Mamaa. 

Tae nou unue oto muola ie huniomu, uri qorine ko 
haro siho oto, ne omu kesi amasitoo ani uri nou unui 
oto huniomu. Na nou kaa unui muola ie huniomu 
ure mai i aehotalana, aena nou oo ue peiomu. Tae 
noko lae oto ie saana ini e usuneinieu mel; na naini 
hikemiu kaa kele dolosi eku uri, Oko lai tei? Tae 
aena nou unul oto muola ie huniomu, ne saemiu e 
honu oto ani saehune. Tae peenie noko unue 
walaimoline huniomu ie; E la otoi diana namiu hunie 
neke hoalai oto: ana oto nou kaa hoalai ike, ne 
ini ni Haasusu e saa lae ike mai siemiu; tae ana noko 
lae ne nesi usuneinie wau siemiu. Na maholo kei 
lae mai ne kesi haaloie walumalau ana orahaa, 
na ana odotaine, na ana leine; ana orahaa kau, 
aena kire kaa hiwalaimoli eku; ana odotaine kau, 
aena noko lae saana a Mamaa, na omu saa hei kere- 
hieu oto lou; ana leine kau, aena leilana alaha hahie 
walumalau ie e lae oto. Muola hune taane aku 
ni unui huniomu, tae omu saa poonaini ue. Tae 
peenie maholo Lioa ani walaimoline ko haro hule oto, 
ne kesi naomiu oto ilalo ana ahutana walaimoline : 
ana e saa ere ike tohune; tae waluola kei ronoi, ne 
kesi unuine : na kei unuì huniomu muola ke haro oa 
ana na maholo. Ne ke haamanikulueu : ana ke hele 
oto hikana muola ineu, na kesi houleinii huniomu. 
Taena na ola toolana a Mamaa ne toolaku mano ena: 
aena urine nou unue kau, uri ko hele hikana muola 
ineu, na kesi houleinii huniomu. Tatahana oto, na 
omu saa kerehieu oto; na tatahana oto lou, na omu 
ke hei leesieu lou. Oto na muini hikana mui 
qaaronoisuli ineie esi teuri maraada, Na ola taa ni ie 
ko unue hunikie uri, Tatahana oto, na omu saa 
kerehieu oto; na tatahana oto lou, na omu ke hei 
leesieu lou: na, Ana noko lae saana a Mamaa. Oto 
kire s1 teuri, Na ola taa ni ie ko unue uri, Tatahana 
oto? Kolu kaa manatainie ike meola ko unue na. 
A Jesus e losaie kire ko sare dolosie ana, esi teuri 


‘hunire, Uri omu ko heiheitalenainie maraamiu leu ie, 


ana nou unue kau, Tatahana oto, na omu saa kerehieu 
oto, na tatahana oto lou, na omu ke hei leesieu lou ? 

20 Toohu, toohu, noko unue huniomu uri, Omu kei 
naranara na omu kei tatako, tae walumalau kei 
ileilenimae : iomu kei saehu keu, tae saehune iomu 

21 kei nei ilenimaena oto. Maholo hue ko haahute ne 
kosi saehu ena, hahie qonine e hule oto: tae maholo 
e mauri oto ani mela, ne e kaa amasitoo lou ana 
salune, aena ilenimaena hahie inoni e hute mai 

22 laona walumalau. Ne iomu urinena omu ke saesaehu 
molana: tae neke leesiomu lou, na saemiu ke 
leilenimae, na naini oto saa taasie ike ilenimaena 

23 lomu maaniomu. Na omu oto saa dolosi eku ana 
na meola ana dine na. Toohu, toohu, noko unue 
huniomu, Ana omu ko haatohue na meola ana 
a Mamaa, ne kesi niie oto huniomu inunuhaana 

24 sataku. Lae hule ienini omu kaa haatohue ue 
na meola i nunuhaana sataku: omu ke haatohu, 
na omu kesi hele oto, hunie ilenimaena iomu ke ahu 
oto. 

25 Nou ere urini keu eni alahuune huniomu : maholoi 
sato ko nanauhie oto mai, na nou saa ere ike huniomu 
eni alahuure, tae neke houleinia Mamaa hunioníu. 

26 Oto ana dine na omu ke haatohu i nunuhaana 
sataku: na nou kaa unue huniomu uri neke 

27 aitanala Mamaa talamiu; ana a Mamaa noone 
ko manata diana huniomu, aena omu manata diana 
kau hunieu, na omu hiwalaimoli oto uri nou isitaa 

28 mai maania Mamaa. Nou isitaa kau maania Mamaa, 
na nou lae oto mai laona walumalau: noko hoalai lou 
maanie walumalau, na noko lae saana Mamaa. 

29 Oto mui qaaronoisuli ineie kosi teuri, Lokau, oko ere 

30 taa oto ie, na o kaa ere ike ani alahuune. Emi 
manatainie oto ie uri o la otoi manataie waluola, na o 
kaa maohie ike uri naini ke dolosi emu : aena urinena 
emi ko hiwalaimoli oto uri o isitaa mai maania God. 

31 A Jesus e alamire uri, Ne omu ko hiwalaimoli 

32 oto ie? Lio kau, maholoi sato ko nanauhie oto 
mai, toohu, na e too oto, hunie kire ko haatatanaini- 
omu, naini ni takoie moola inele, na naini ni takole 
moola ineie, na omu ke tolipuri eku maraaku : tae 


nou kaa maraaku heliite, ana a Mamaa ko io oto 

i sieku. Nou ere urine kau namiu, uri hunie omu 
ke akaurisie hanuelama aku.  Laona walumalau 
teuneinilemiu ko laelae: tae saemiu ke dodo ; ineu 
nou aailaa oto maanie walumalau. 


17 


A Jesus e ere mano urine; esi hehureie maana 
ilem, kosi teuri, Mamaa, maholoi sato e hule oto; 
oke haamanikulua Kalemu hunie Kale kei haamani- 
kuluao lou: mala kau o niie hunie sakana hahie 
ahutana hasio, uri hunie taena 7a ola o niie oto nana, 
ne kesi niie maurihe hu nada. Na «ei ni ie mei 
meurihe hu ena, uri hunie kire ke manatainio taataa 
God oto toohu, na ini o usuneinie mai ne a Jesus 
Christ monena. Nou haamanikuluao mai iano ie, 
ana nou hele mano oto ana mei paloma o unue uri 
neke palopaloa. Na oto mola ie, Mamaa, oke 
haamanikulueu siemu ani menikuluana neena nou 
akaurisie amu maholo walumalau haike ue. Nou 
houleinie oto satamu hunie muini neena o maaire 
nakui maanie walumalau : toolamu noone ada, na o 
maaire wau nekui; na kire sulu isulie oto walaku. 
Oto mola ie kire manatainie oto uri waluola o nii 
oto hunieu kire ko uraamu: ana mu wala neena o 
niie oto hunieu nou hei niie lou hunire; ne kire 
helesii oto, na kire manatainie oto toohu uri nou 
isitaa maanio, na kire hiwalaimoli oto uri o usuneinieu 
mei. Noko haatohu talada; nou kaa haatohu ike 
talana walumalau, tae talana muini o maaire nakui; 
toolamu oto ada: na tootoolaku . tootoolamu oto, 
na tootoolamu tootoolaku oto: na nou menikulue 
oto ani. Na nou kaa oo oto lou laona walumalau, 
tae ikire ie kire ko oo ue laona walumalau, na 
noko lae wai siemu. Mama Maai, oke kinetainie 
ana satamu na muini o maaire oto nakui, uri hunie 
kire ke nei oto na taataa ini, mala oto ikure. Maholo 
nou oo saada, nou kinetainie oto ana satamu na 
muini o maaire oto nakui: na nou para ahuire, na naini 

13 JOHN 


hikada kaa aia ike. tae kale ni eia mola maraana. 
Tae mola ie noko lae wai siemu; na noko ere urine 
laona walumalau ie, uri hunie kire ke manatainie 
ilenimaena ineu ke ahu oto ada. Nou niie oto 
walamu hunire; na walumalau e nidu upu hunire, 
aena kire kaa ure ike ana walumalau, mala ineu 
lou nou kaa ure ike ana walumalau. Nou kaa 
haatohu ike uri huni oke taasire maanie walumalau, 
tae huni oke kinetainire maania orahaala. Ikire 
kire kaa ure ike ana walumalau, mala ineu lou nou 
kaa ure ike ana walumalau. Oke haamaaire ani 
walaimoline : walamu oto walaimoline. Mala kau 
o usuneinieu mei laona walumalau, aitana lou ena nou 
usuneinire oto ilaona walumalau. Na noko haamaa- 
ieu oto itehnlaada, uri hunie haamaailada kei 
lae noone lou ani walaimoline. Na nou kaa 
haatohu ike talana muini ie hahaiteli, tae talada 
lou kira hiwalaimoli eku itehulaana walada; uri 
hunie kire ke mani nei oto na taataa ini; mala kau 
ioe, Mamaa, oko oo oto aku, na ineu emu, uri huni 
kire ke oo noone lou urine akarue; uri hunie 
walumalau kesi hiwalaimoli uri o usuneinieu mei. 
Na mei menikuluana neena o niie oto hunieu, ne nou 
niie oto wau hunire; uri hunie kire ke nei oto na 
taataa ini, mala oto ikure ; ineu oto ada, na ioe oto 
aku, uri hunie mougqelilada kei lae huni nei oto na 
taataa ini; uri hunie walumalau kesi manatainie uri 
o usureinieu mei, na uri o manata diana hunire 
mala oto o manata diana hunieu. Mamaa, na muini 
o maaire nakui, saeku uri huni kire ke oo oto lou 
peieu ana leu noko oo ana ; uri hunie kire ke toomaie 
oto manikuluhaaku, o niie oto nakue: ana o holai 
manata diana hunieu keu na poonilana walumalau 
kaa lae mone ue. Mamaa odotai, walumalau kaa mana- 
tainio ike, tae ineu nou manatainio ; na aleini ie kire 
manatainie uri o usuneinieu mei; na nou houleinie 
oto satamu hunire, na neke houleinie ue ; uri hunie 
mei manata dianana neena o manata diana hunieu 
ana ne ke io ada, na ineu oto ada. 

A Jesus e ere mamo urine kosi loutaa peie mui gaaro- 
noisuli ineie, na ko laonie dere maa i Kedron, hohola 
ne ileune, na ko lai sili ilalona ikiraelu na mui qaaro- 
noisuli ineie. Na a Judas ini e qeloa, e manatainie 
noone leune: ana a Jesus na mui qaaronoisuli ineie 
ko talei laelae ana. Oto nea Judas, e helesie oto mae, 
peie mu palopalo, ana mui naohai priest na mui 
Pharise, esi lae hai leune pei light na sine na mui 
reisine. Oto nea Jesus, ana e manatainie waluola kei 
tolea na, esi lae honosire ko teuri hunire, Atei ni omu 
ko loohie na?  Kire kosi alamie uri, A Jesus ni 
Nasaret e ue? A Jesus kosi teuri hunire, Ineu oto. 
Na a Judas, ini e qeloa, e ure noone peire. Oto 
maholo e teuri hunire, Ineu oto, kire si duue alihoi 


‘ko lai ladamai iano. Oto ko hei dolosi ada lou uri, 


Atei ni omu ko loohie ena? Oto kire ko teuri, A Jesus 
ni Nasaret e ue? A Jesus esi teuri, Nou unue oto 
huniomu uri ineu oto: ne ana omu ko loohieu ena 
omu. ke toliasie muini ie kire ke lae : uri hunie haaoai- 
lana mei wala neena e unue uri, Nou kaa dau 
tekelainie ike naini hikana muini o maaire oto nakui. 
Oto nea Simon Peter ana e manatainie naihi kosi 
deresie wau, na ko repusia hairaretai & naohai priest, 
ko tapa tekelainie aline i qaloqalo ana. Na satana a 
hairaretai neena a Malkus. Oto a Jesus kosi teuri 
hunia Peter, Oke derehainie lou naihine i talana: 
kaokao neena a Mamaa e niie, uri nou sae inuhie oto ? 

Oto mae neena pei naohai kaptain, na mu palopalo 
ikire mui Judea, e helesia Jesus ko hoosie oto, na kosi 
holai tolea saana Anas; ana ineie hunaona Kaiaphas, 
naohai priest ana halisi neena. Na a Kaiaphas 
neena e haananaue mui Judea, uri e la otoi diana nada 
hunie na taataa inoni kei mae honotana mala. 

Na a Simon Peter ko luluisulia Jesus, pei naeta qaa- 
ronoisuli lou. Na a qaaronoisuli neena e saia naohai 
priest, na kosi lai sili tararuru peia Jesus tai lolata a 
naohai priest neena; tae a Peter e talei ureure i mara 

nume i sinaha. Oto ruana qaaronoisuli neena ini e 
sala naohai priest, e isitaa taau kosi ere hunia keine e 
kakalie maa, kosi tolea Peter tai nume. Oto a keine 


. € kakalie maa neena kosi teuri hunia Peter, loe naini 

hikana mui qaaronoisuli a mane ie wa haike? Neie 
kosi teuri, Ineu haike. Na mui konikonihe pei mui 
palopalo e ureure ileune, kire rurue na dune ani loilohi; 
aena oto mamaudine; na kire ko rararani oto: na a 
Peter noone lou peire, e ureure ko rararani. 

Oto a naohai priest kosi dolosi ana Jesus ana mui 
qaaronoisuli na oto ana maai haausuline ineie. A 
Jesus e alamie uri, Nou talei ereere haadai keu hunie 
walumalau ; nou haahaausuli keu wei nume ni ruru, 
na oto tai lolata maai, leu mui Judea ko talei loloko 
ana; na nou kaa ere ike mumuni. E ue oko dolosi 
eku? oke dolosi keu ana muini e ronoi oto aku, uri 
muola taa ni nou unui hunire : lokau, ikire ie kire saie 
oto muola nou unui ne. Na e ere mano urine, oto 
naini hikana mu palopalo e ureure saana ko hidelia 
Jesus, pei ko teuri, Uri oko alamia naohai priest urine? 
A Jesus kosi alamie uri, Ana nou ere aela, oke unu 
haaoaie aelana neena: tae ana nou ere diana, e ue oko 
hidelieu? Oto a Anas kosi hoosie ko hei usuneinie oto 
saana Kaiaphas naohai priest. 

Oto a Simon Peter e ureure ue ko rararani. Oto 
kire kosì teuri hunie, loe naini hikana mui qaaronoi- 
suli ineie wa haike? Ne kosi ere talihe, ko teuri, 
Ineu haike. Oto naini hikana mu konikonihe a naohai 
priest, takihana ini a Peter e tapa tekelainie alinana 
kau, kosi teuri, Uri nou kaa leesio peie i hohola na? 
Oto a Peter kosì hei ere talihe lou: na kue e tolani 
nara oto. 

Oto kire kosi tolea Jesus maania Kaiaphas tai 
laona nume ni alahana: na oto mola i waalie; na 
kire kaa lai sili ike tai laona nume ni alahana, mane 
da na kire madaa ana, tae hunie kire ke naue Reke- 
laoni. Oto a Pilate ko isitaa taau saada, ko teuri, Na 
taa ni molu ko qelusie ilenine inoni ie? Kire alamie 
kire ko teuri, Ana ini ie kaa ini ni hele ola aela, haala 
melu -kaa qeloa ike hunio. Oto a Pilate kosi teuri 

JOHN 19. 4 


hunire, Molu ke tolea taau, molu ke leie sulie mu 
haatolana iomolu. Mui Judea e teuri hunie, E kaa 
adona mu haatolana huni emi ke haamaesie naini: 
uri hunie haaoailana walana Jesus kei lae neie e unue 
na, e hatonainie maena neena neii kei maesie uri ke 
lai uritaa. 

Oto a Pilate ko hei sili lou wei nume ni alahana, ko 
soia Jesus taau, kosi teuri hunie, Ioe taane inemauri 
mui Judea? A Jesus ko alamie uri, Oko ere tohumu 
ni ie, wa ohe na muini &opa e unueu siemu? A Pilate 
ko alamie uri, Ineu na mane ni Judea? Mala ioe pei 
mui naohai priest e qeloo hunieu: na mei taa o qaoa 
ena? A Jesus ko alamie uri, Alahana ineu kaa ure ike 
ana walumalau ie: ana alahana ineu ke ura ana wala- 
malau ie, ne mu palopalo ineu kesi oho oto hunie kire 
ke suuri qeloau hunie mui Judea: tae oto ie alahana 
ineu e kaa ure ike ileu. Oto nea Pilate kosi teuri 
hunie, Ni toohu, ioe oto inemauri? A Jesus ko alamie 
uri, Ne ni oto oko unue na uri ineu inemauri. Aena 
oto ie nou hute mai, na aena oto ie nou lae mai laona 
walumalau, uri hunie neke unu haaoaie walaimoline. 
Iteitana naini e ura ana walaimolime ne ko ronoa 
walaku. A Pilate kosi teuri hunie, Na taa ni oto 


. walaimoline na? Na e ere mano urine, esi hei isitaa 

low saana mui Judea, kosì teuri hunire, Nou kaa lio 
tooana ike mei tataalana ana. Tae haaninalamiu oto, 
huni neke luhesie naini huniomu ana Rekelaoni: hoe, 
omu herihunie uri neke luhesie huniomu inemauri 
nana mui Judea? Oto kire kosi hei tea lou, ko teuri 
A mane ie suuri, tae a Barabas. Na a Barabas ie ini 
ni horo peli. 


19 


Oto a Pilate esi heleana Jesus, kosi repusie. 
Na mui soldier e hausie rorodara ani walo kaukeu, 
kosi neie hahie qaune, na ko tooni hahie ani tooni 
noro: na kire ko lae mai saana, ko teuri, Deidehio, 
Inemauri nana mui Judea! na kire ko hihidelie oto. 
Na a Pilate ko hei lae lou taau, kosi teuri hunire, 

Lokau, noko tolea lou taau saamolu ie, uri huni omu 
ke manatainie uri nou kaa lio tooana ike mei tataalana 
ana. Oto a Jesus ko isitaa, e neie rorodara ani walo 
kaukeu ne na e tooni ani tooni noro neena. Na a 
Pilate kosi teuri hunire, Lio kau, inoni ne kaie. Oto 
maholo mu naohai priest na mu palopalo e leesie, kire 
sì tea, ko teuri, Rapu talenasie ilenine poupou, rapu 
talenasie ilenine poupou. A Pilate kosi teuri hunire, 
Iomu omu ke tolea, omu si repu talenasie ' ilenine 
poupou : ana nou kaa lio tooana mei tataalana ana. 
Mui Judea kosi alamie uri, Haatolana oto amami, 
na isulie me haatolana na neii kei mae oto, aena e 
qaoa uri neii Kalena God. Maholo a Pilate e ronoa 
mei wala ie kosi meu oto liutaa ; oto e sili lou tai nume 
ni alahana, kosi teuri hunia Jesus, loe o urei tei ena ? 
Tae a Jesus kaa alamie ike. Oto a Pilate kosi teuri 
hunie, Uri o saa ere ike hunieu? uri o kaa manataie 
ana nou saka hunie toliasilemu, na nou saka lou 
hunie .rapu talenasilemu ilenine poupou? A Jesus 
e alamie url, O saa saka ike hahieu, ana niilana urine 
ke suuri lae namue urei leni: aena urine na ini e 
qeloau hunio ne orahaana ineie e paine liutaa. Talimaa 
ie a Pilate e daudeu hunie luhesilana: tae mui Judea 
e awaraa, ko teuri, Ana oko luhesia mane ie o kaa 
malahuna Kaisar ike; taena naini ko qaoa huni ke 
inemauri ne ko heukama honosia Kaisar ena. Ma- 
holo a Pilate e ronoa mui wala ie, kosi tola haadai 
ana a Jesus, kosi io iano ilenine naunekume ni 
leine ana leu sailana uri, Leu kire he.taai heu ana, na 
mala Hebrew uri, Gabatha. Na talamaine oto loosie 
Rekelaoni : e urihana oto onona na maholoi sato. Ne 
kosi teuri hunie mui Judea, Lio kau, Inemauri iomu ! 
Oto kire kosi tea uri, Taasie, taasie, rapu talenasie 
ilenine poupou. A Pilate ko teuri hunire, Uri neke 
rapu talenasia inemauri iomu ilenine poupou? Mui 
naohai priest ko alamie uri, E kaa inemauri iemi ike 
tae a Kaisar hahaiteli. Oto esi toliasia Jesus hunire 
huni repu talenasie ilemine poupou. 

Oto kire kosi tolea Jesus : na ko isitaa taau, ko ana- 
inie poupou hunie maraana, oto hunie leune sailana uri, 

Leu mala rarata, na sailana mala Hebrew uri, Golgotha: 
na kire ko repu talenasie wai leune ilenine poupou, na 
e ro ini lou pele, ahuie ro karokarona, na a Jesus oto 
i denume. Na a Pilate e usue lou sinata, kosi neie 
i hahona poupou. Na usuusu ne e uri, Jesus ni 
Nasaret, Inemauri nana mui Judea. Na mui Judea 
hune e saie sinata ie: aena leune kire rapu talenasia 
Jesus ilenine poupou ana ne e karainie hulume : ana 
kire usue ana erena ni Hebrew, na ni Latin, na ni 
Grik. Oto mui naohai priest ana mui Judea kosi 
teuri hunia Pilate, Mane o usuusu uri, Inemauri nana 
mui Judea, tae, uri «eii e unue uri, Ineu inemauri 
nana mui Judea. A Pilate e alamie uri, Me ola na 
nou usue nou usue oto na. 

Oto mui soldier, maholo kire rapu talenasia Jesus 
mano oto ilenine poupou, kosi da mu tooni ineie, kosi 
da hai apa ani, na apa e ado ana na soldier, na apa e 
ado ana na soldier; na tooni ninime noone lou: na 
tooni ninime neena maai teuteurite kaa io ike ana, 
tae kire hau heileku mola ana. Oto kire kosì teuri 
maraada, Mane kolu hakahakasie, tae kolu ke hahu- 
too hunie, ke io ohe nana atei: uri hunie haaoailana 
mu usuusu ne uri, 

Kire ado ana mu tooni ineu, 

Kire ko hehutoo hunie tooni diana ineu. 

Mui soldier neena kire teuri keu. Tae a nikana 
Jesus e ure isulie poupou na a asina nikana lou, 
Mary hua Klopas, na Mary ni Magdala. Oto ma- 
holo a Jesus e leesia nikana, kererue a qaaronoisuli 
madu neena kererue ko ure mola karaini, esi teuri 
hunia nikana, Teitei, lokau, a kalemu ne! Oto esi 
teuri hunia qaaronoisuli neena, Lokau, a nikemu ne! 
Na talimaa oto ana maholoi satona a qaaronoisuli 
neena e tolea oto saana. 

Mano urine, ana a Jesus e manatainie oto uri walu- 
ola e mano tee oto, hunie haaoailana mu usuusu, kosi 
teuri, Noko marou. Hoatea e honu eni vinegar kire 
neie oto hai leune: oto kire ko haamedoa me hulo 
ani vinegar kosi darahainie ani hisop, ko susueinie 
telainie nidune. Oto maholo a Jesus e helesie oto 

vinegar, kosi teuri, Mano ena: oto ko haatenotenoa 
qaune, na kosi toliasie oto manona. 

Oto mui Judea neena, aena ana Talamaine, hunie 
sapeda ke suuri io ilemine mu poupou ana dine 
sabbath (ana dine sabbath neena dime oto liutaa), 
kosi haatohu ana a Pilate hunie oilana aeaedaelu, na 
hunie ke ohosiraelu oto. Oto mui soldier kosi lae 
mai, kire ko oie aena etana naini, na aena ruana naini 
lou kire rapu talenasirerue peie ilenine mu poupou : 
tae maholo kire lai hula ana Jesus, na kire leesie uri 
e upuni mae oto, ne kire kaa oie ike aena : tae peie 
naeta soldier e toromie rahorahona ani noma, na apu 
na wai e tolana qisi taa oto. Na ini e leesie mone e 
unu haaoaie oto, na me unu haaoaine ineie e walai- 
moli oto : ana e manatainie oto uri ko ere walaimoli, 
uri hunie omu ke hiwalaimoli lou. Ana qaolana 
muola ie e lae uri hunie haaoailana mu usuusu ie 
uri, Na kele suisuli ana saa maoi ike. Na lou «aeta 
usuusu e teuri, Kire kei toomaie ini kire toromie kau. 

Na muola ie e haro mano, na a Joseph ni Arimathea, 
qaaronoisuli a Jesus, tae e qaaronoisuli mala mumuni 
ana e mauteinie mui Judea, e haatohu ana Pilate 
hunie tolalana rae ana Jesus: ne a Pilate esi ala- 
mainie. Oto e lae mai kosi tolea rae ana. Na a 
Nikodemus e lae mai noone lou, ini neena e holai 
lae wai saana i rodo, e tolea mu mur na mu aloe 
kire aroqaii, kire hie totohota mala tanalai pound. 
Oto kire tolea rae ana Jesus, ko uloa ani tooni rerea 
peie mu dano wauwesune, mala tolahana mui Judea 
oto ani heitoline. Na leu kire rapu talenasie kau 
ilenine poupou ana hohola ne ileune; na oto ana 
hohola na kiliqeu haalu kire kaa neie ue rae ana 
naini ilalona. Oto kererue kosi neia Jesus ilaona aena 
talamaine mui Judea (ana kiliqeu ne kaa haatau ike). 


20 


Oto ana etana na dine ani wik a Mary ni Magdala e 
lae mai i mahuohuo, na e rorodoa ue, hunie kiliqeu, 

na ko leesie haune taasilana e lae oto maanie kiliqeu. 
Oto kosi huru, ko lae saana Simon Peter ikererue eta 
qaaronoisuli lou ini a Jesus e manata diana hunie, 
kosi teuri huni rerue, Kire sulu asie oto a Lord 
maanie i kiligeu, na melu kaa manataie leu kire lae 
neie ana. A Peter kosi isitaa, kererue eta qaaronoi- 
suli lou, na kererue ko lae hunie kiliqeu. Na keruerue 
mani huru tarururu taau: na eta qaaronoisuli neena 
e huru liutaana Peter, esi holai lai hula ana kiligeu ; 
na kosi oromai ko maakahi tai lalona, kosi leesie mui 
sala kire uloa ani e io laku taane, tee peenie e kaa 
lai sili ike ilalona. Oto & Simon Peter esi hei hule 
lou, ko luluisulie, kosi lai sili tai laona kiliqeu ; na 
e tootoomaie mui sala kire uloa ani, na hulo ni usuri 
neena, neilana kau hahie qaune, e kaa io ike peie mui 
Sala kire uloa ani, tae e io ereereaile ue oto i tala- 
huliana maraana. Oto eta qaaronoisuli ne esi hei sili 
lou weu, ini neena e holai hule kau ana kiliqeu, na ko 
lio saie, ko hiwalaimoli oto. Ana kire kaa manataie 
ue mu usuusu, uri leu i sapena huni ke taelai maanie 
muini e maé oto. Oto ro qaaronoisuli ne kosi elihoi 
lou weu saadarue. 

Tae a Mary e ureure i sinaha hatarea kiliqeu ko 
naranara : aena urine, ana ko naranara ue, esi oromai 
kosi maakahi tai laona kiliqeu: na ko kerehie ro 
angel ani tooni rerea e io oto, naini ni hatarea qau 
ulune, naini ni hatarea leu talahuliana aena, ana leu 
neilana rae ana Jesus e lae ana. Na kererue kosi 
teuri hunie, Keine, e ue oko naranara?  Esi teuri 
hunirerue, Ana kire sulu asie oto a Lord ineu, na nou 
kaa manataie leu kire lai neie ana. Maholo e ere 
mano urine, kosi eliu, ko leesia Jesus e ure, tae e kaa 
manataie uri nea Jesus. A Jesus ko teuri hunie, 
Keine, e ue oko naranara ? atei ni oko heitalea neena ? 
Oto neie ana e unue uri neii ini ko esuie hohola, esi 
teuri hunie, Alaha ineu, ana o sulu asie kau maanie 
i leu, oke unue sieku leu o lai neie ana, na neke lae 
wai tolea. A Jesus e teuri hunie, Mary. Ne kosi 
eliu, ko mala Hebrew hunie, ko teuri, Raboni, sailana 
uri, Haausuli. A Jesus ko teuri hunie, Mane o hele- 

hele aku; ana nou kaa tahelai ue saana Mamaa; 

. tae oke lae saana mu esiku, oke teuri hunire, Noko 
tahelai saana Amaku na Amamiu, saana God ineu 

18 na God iomu. A Mary ni Magdala meena ko lai 
unue saana mui qaaromoisuli uri, Nou leesie oto a 
Lord ; na ana e tete urine kau hunie. 

19 Oto maholo e saulehi oto ana taataa dine na, 
etana na dine na ana wik, na kire hohono oto ana leu 
mul qaaronoisuli e ruru ana, aena kire mauteinie mui 
Judea, a Jesus e lae mai ko ure i matolada, kosi teuri 

20 hunire, Hanuelamana huniomu. Na e ere mano 
urine, kosi haatainie hunire nimana na paraparaana. 
Oto mui qaaronoisuli e saesaediana ana kire leesia 

21 Lord. Oto a Jesus ko hei teuri lou hunire, Hanuela- 
mana huniomu: mala kau a Mamaa e usuneinieu 
mei aitana noone lou ineu noko usuneiniomu taau. 

22 Na maholo e ere urine oto esi uhi hahire, ko teuri 

23 hunire, Omu ke helesie namiu Lioa Maai: omu ko 
neisae asie orahaa hunie na muini, ne neisae asileni 
kesi lae hunire ; omu ko hele honosie orahaa hunie 
na muini, ne hele honosileni kesi lae hunire. 

24 Tae a Thomas, naini hikana awala mana rue, 
salana uri a Didimus e kaa hakusire ana maholo 

25 a Jesus e lae mai. Oto mui qaaronoisuli cana kosi 
teuri hunire, Melu leesie oto a Lord. Tae neii kosi 
teuri hunire, Ana nou kaa tohunei leesie i talahuliana 
waarao ana nimana, wa neke siliheinie rürüku i 
talahuliana waarao na, wa neke neie nimeku hai 
laona paraparaana, ne nou saa roroa hiwalaimoli 
oto. 

96 Oto walune na dine e hule lou na mui qaaronoisuli 
e hei ruru lou i nume, na a Thomas oto peire. A 
Jesus e lae mai, na kire hohono oto, na kosì ure i 

27 matolada, pei ko teuri, Hanuelamana huniomu. Oto 
kosi teuri hunia Thomas, Oke susueinie mai riiriimu, 
na oke kerehie nimeku keu; na oke susueinie mai 
nimemu na oke neie i paraparaaku: na mane o 

28 neineisae rueruaa, tae oke hihiwalaimoli. A Thomas 
e alamie kosi teuri hunie, Lord ineu na God ineu. 

29 A Jesus kosi teuri hunie, Aena o leesieu ne o si 

‘hiwalaimoli : deidehie oto na muini kaa leesieu, tae 


kire hiwalaimoli oto. 

Mui tolimaa hune aopa lou a Jesus e qaoi i maada 
mui qaaronoisuli, na oto usuleni kaa lae ike ana book 
ie: tae usulana muola ie e lae, uri hunie omu ke 
hiwalaimoli ana Jesus uri neie a Christ, Kalena 
God; na uri hunie omu isulie hiwalaimoline omu 
kesi manatainie maurine i nunuhaana satana. 


Y 


21 


Na muola ie e haro mano na a Jesus kosi hei 
haatainie lou hunie mui qaaronoisuli i reune iqe ni 
Tiberias; na e haatainie urini. Muini ie e ruru, ne 
a Simon Peter, na a Thomas sailana ana a Didimus, 
na a Nathanael urei Kana i Galilea, na e ro kalena 
Sebede, na e ro qaaronoisuli ineie lou aopa. A 
Simon Peter kosi teuri huniraelu, Noko lai weesi. 
Kiraelu kosi teuri hunie, Iemelu lou melu kei 
hekusio. Kire kosi isitaa taau, ko ni ae laona iola; 
na hairodo neena kire kaa saunie ike na hoi ie. Na 
kosi deni tae na a Jesus e ure i one: tae peenie mui 
qaaronoisuli kaa manatainie uri nea Jesus. A Jesus 
kosi teuri huniraelu, Maeni kaleku, molu manatainie 
taane mei neula? Kire kosi alamie uri, Haike. Oto 
kosi teuri huniraelu, Molu ke haadodoa huo ana rao 
lola i qaloqalo, na molu kesi wei odoii taane. Oto 
kire kosi haadodoa, na kire kaa aailaa ni weinie aena 
mu ie e la otoi hune mamaau. Oto a qaaronoisuli neena 
ini a Jesus e manamanata diana hunie na kosi teuri 
hunia Peter, A Lord ni ie. Oto maholo a Simon Peter 
e ronoa uri a Lord oto, esi hoosie tooni ineie ahuie (ana 
e io makule hau), kosi pola oto i esi. Tae mui qaarono- 
isuli vana e lae mai ana lola ikire (ana kire kaa haataulie 
ike ione, tae e urihana awalai tahana oto mana lime), 
ko weinie huo e honu eni ie. Oto maholo kire ko 
siho ione, kire leesie oto dune ileune ani loilohi, na 


10 hoi ie ihahona, na na hoi bread. A Jesus ko teuri 


huniraelu, Molu ke daue ana mu hoi ie na molu «i 

kele saunii. Oto a Simon Peter esi lai tae, ko weinie 
mai huo ikule, e honu eni ei paine, tanalai hoi ie pei 
lime awala mana olu: na ana kire hune urine tae huo 
kaa haka ike. A Jesus ko teuri huniraelu, Lae mai 
molu ke nau. Na iteitana naini oto ana mui 
qaaronoisuli ne kaa neisae moutei uri ke dolosie ana 
uri, Ioe oto atei? ana kire manatainie noone uri a 
Lord oto. A Jesus ko lae mai, kosi heleana hoi bread 
neena, ko haadoraelu ana, na hoi ie na lou urine. 
Olune ie haatainilana a Jesus hunie mui qaaronoisuli, 
i purine taelaine ineie maanie muini e mae oto. 

Oto maholo kire nau oto, a Jesus esi teuri hunia 
Simon Peter, Simon, kalena John, oko sae tooaku 
liutaana muiniie. Ne kosi teuri hunie, O siue, Lord ; 
o manatainie uri noko manata diana hunio. Kosi 
teuri hunie, Oke haanaue mui lamb ineu. Ruana 
kosi teuri lou hunie, Simon, kalena John, oko 
saetooaku? Kosi teuri hunie, O siue, Lord ; o mana- 
tainie uri noko manata diana hunio. Kosi teuri 
hunie, Oko kakalie mui sheep ineu. Oto olune kosi 
teuri hunie, Simon, kalena John, oko manata diana 
hunieu? Saena a Peter e hu ana e ere olune hunie 
uri, Oko manata diana hunieu ? Oto kosi teuri hunie, 
Lord, o manatainie waluola; o manatainie uri noko 
manata diana hunio. Oto a Jesus kosi teuri hunie, Oke 
haanaue mui sheep ineu. Toohu, toohu, noko unue 
hunio uri, Ana saanauhaamu, o hoo hahio oto tohumu, 
na o laelae ana mu leu oto isulie saemu ; tae ana 
repohaamu, oke susueinie nimemu taau, na naini 
aopa kei hoo hahio, na kei toleo ana mu leu o kaa 
sare lae ani. Na e teuri keu na e haamalaa maena 
uritaa neli kei haamanikulua God ana. Na e ere 
mano urine, kosi teuri hunie, Oke luluisulieu. Ne a 
Peter kosi elu, ko leesia qaaronolsuline a Jesus e 
manamanata diana hunie ko luluisulie ; ini ne e eno 
talena i roro mai sae ana ana naune i seulehi neena, 
na e teuri, Lord, atei ini ko qeloo? Oto a Peter e 
leesie kosi teuri hunia Jesus, Lord, na ini ie kei ue ? 
A Jesus ko teuri hunie, Maala saeku huni kei io kau 
loosieu neke haro hule, d mei taa amu ni neena? ioe 

oke luluisulieu. Oto mei wala ie e taro ana mui 
maasine neena, uri a qaaronoisuli neena saa mae: tae 
a Jesus kaa unue hunie uri e saa mae; tae peenie uri, 
Maala saeku huni kei io kau loosieu neke haro hule, 
na mei taa amu ni neena ? 

Ineie oto a q&aronoisuli neena ko unu haaoaie 
muola ie, na e usue oto muola ie; na melu manatainie 
uri me unu haaoaine ineie e walaimoli. 

Na muola hune aopa lou a Jesus e qaoi, na uri ana 
usuleni kei lae manomano, noko unue uri ahutana 
walumalau ke honu orei ana mu book neena usuleni 
kei lae. i 

Usuusu holai nao neena nou da, maena Theophilus, 
oalana walutana na ola a Jesus e talaai gaogaoi na 
ni haahaausuli eni, lai hulaana haidine neena tahe- 
lainilana e lae taau, ana e haatola mano isulie Lioa 
Maai ana mu hurulaa neena neie e lio hilisire oto 
kau: e haahaatai keu hunire uri e mauri oto i purine 
sape salune ineie ana mu hahuei tolimaa e hune, e 
haahaatai dudu hunire e hai awalai heidine, esi ereere 
nada ana mu ola e adona alahana a God: na e loko 
kau peire, esi ereada oto uri mane kire hoahoalai keu 
maanie i Jerusalem, tae url kire kei io pei maohilana 
goni a Mamaa, meola na kau omu ronoi oto aku: 
ana a John e lolotomaai noone ani wei, tae lotomaai- 
lemiu kei lae ana Lioa Maai na oto mui dine hune saa 
liu ike. 

Na kire ruru oto ne kire kosi dolosi ana uri, Lord, 
uri o kei taea lou ie alahana mu Israel? Oto ne ko 
teuri hunire, E kaa leu ike namiu uri huni mana- 
tainilana halisi wa maholoi helisi a Mamaa e neie 
kau hunie leu ni alahana nana maraana. Tae omu 
ke da nanamana oto namiu, maholo Lioa Maai kei 
siho oto i hahomiu ; na iomu ke unu haaoale muola 
nakue oto i Jerusalem, na ana ahutana Judea, na i 
Samaria, na ke lai hule oto ana nenedena walumalau. 
Na e ereere mano kau urine ne kire kosi tootoomaie 
na tahelainilana esi lae tai leni; na me uru e tolea 
oto taau maanie maada. Na maholo kire kosì too- 
toomai tai leni ana ko lae oto urine, ne lio kau, e 
ro mane e tooni ana mu tooni rerea e ure oto i saada; 
^e kererue kosi teuri, Muini ni Galilea, na mei taa 


ni omu ko hehurei maa tai leni ana? a Jesus ienini, 

tahelainilana esi kele lae taau maaniomu tai leni, ne 
kei oli lou mei mala omu leesie e lae tai leni ie. 

Ne kire kosi oli lou tai Jerusalem uraana toloi 
henue neena sailana uri i Olivet, e karainie oto i 
Jerusalem, mala e adona oto laena ana dine sabbath. 
Oto kire si lai hule, kire kosi hane tai laona saohai nume 
neena kire ko oo ana; a Peter na a John na a James 
na a Andrew, a Philip na a Thomas, a Bartholomew 
na a Matthew, a James kalena Alphaeus, na a Simon 
Selotes, na a Judas kalena James. Ahutana muini ie 
e raururu oto ani arenaine pei taataa mei sae pele 
naeta mu helui keni lou, peia Mary lou nikana Jesus, 
na pele mneni esine. 

Na oto ana mu dine urine a Peter e taelai i mato- 
lana maeni maasine, na esi teuri (na oto satadaelu 
mala hune e ruru neena e uri oto taataa tanalau peie 
rue awala), Maeni esiku, mu usuusune e oa oto, na 
kire kaa mola oto oo, a Lioa Maai e holai qonigoni 
keu eni ana viduna David oalana Judas, ini e naona 
mala e helesia Jesus kau. Ana idumilana e lae kau 
pei kolu, na e helesie kau poo ni leu nana ana palona 
lenini. (Na meii ie toolana kau ana me ano ana tooha 
na waaite ani tatalaana ineie ; na e pola oto hai ano, 
esi makaka oto i denumana me anona, na ahutana 
oqana e dede oto. Oto houleinilana meola na e lae 
hunie ahutana muini e oo i Jerusalem, aena urinena 
sailana me anona ana erena ikire uri Akeldama, uri 
Ano ni epu.) Ana usulana e lae oto laona book mui 
Psalm uri, 

Iohana ke naona oto, 

Na mane na iteitana naini e io lou ana: 
na lou, 

Lioisuline ineie naini aopa ke tooana oto. 

Ana e urinena leu oto i sapena na taataa ini hikana 
muini e hakusikolu oto ana maholona a Lord Jesus e 
sisili mei na e sisili taau akaelu, talimaa oto ana loto- 
maai a John, na lai hule oto ana dine na tahelainilana 
e lae taau maanikolu, huni ke nei oto ini ni unu tara- 
ruru peikolu haaoaie taelaine ineie. Na kire kosi haaure 
haadai ana ro mane, a Joseph sailana lou uri a 

Barsabas, na naeta satana uri a Justus, na a Mathias. 

24 Oto kire si arenai, kire ko teuri, Ioe oto, Lord, o 
manatainie saena ahutana mu inoni, oke haatainie 

25 kau ini o liohunie hikana ro ini ie, uri huni ke hele 
kau nana ana poo ni leu ana paloma ienini, oto ana 
leu ni hurulaa neena a Judas e domu oto kau maanie, 

26 uri huni ke lae oto hunie tohuxei leu oto ineie. Oto 
kire kosi hehutoo hunirerue; na e too oto ana 
Mathias; oto idumilana e lae oto peie awalai hurulaa 
mana eta. 


2 


1 Oto maholo haidine Pentekost esi kele too oto, kire 
2 mani tarakoni oto ana taataa leu. Na lauae kokouha 
e tolani siho ure mai ileni mala oto ana mawasideni 
ko seu, na kosi haahonue ahutana nume kiraelu ko 
3 ooo ilalona. Na mu meameahai ola e haatai ada ko 
opaopa hailiu, mala oto ani dune; na kosi lai io 
4 ilenide ahutada. Na ahutada kire mani honu oto 
ana Lioa Maai, kire kosi talaai ereere oto ani erena 
haiaopai, mala oto Lioa e da hunire huni kire ke 
unuunui oto. 
5 Na mu heluini ni Judea e ioio kau i Jerusalem, 
muini ko palopaloa God ura ana taena na komu ni 
6 inoni laona walumalau. Na maholo ronolana kokouha 
ie e lae oto, ne mala hune esi ruru oto, na manatada 
e talei puo oto, aena ana iteitana naini ada e ronora 
7 kire ko ereere ana tohunana erena ineie. Na ahutada 
kire mani puo kire ko panatainie, peie mei wala uri, 
Lio kau, muini ko ereere ie uri kire kaa urei Galilea 
8 manomano? Ne e ue kolu ko rorono oto, iteitana 
9 naini hikekaelu oto ana erena ineie e hutaana ? Mui 
Parthia na mui Media na mu Elam, na muini ko oo i 
Mesopotamia na i Judea na i Kapadokia, i Pontus na 
10 i Asia, i Phrugia na i Pamphulia, i Misraim na ana 
mu poo ni henue i Libua karainie i Kurene, na mu 
awataa urei Rome, mui Judea na mui proselut lou, 
11 mu Krete na mu Arabia, kolu ko roronoa oto kire ko 
unuunue mui palona ni anoa a God oto ana mu erena 

12 ikie? Oto kire mani puo oto na neisae rueruaa oto, 

13 peie dolosine hailiu ada uri, Na mei taa ni ie? Na 
naeta muini ko haamasi ko teuri, Kire inu hitoo ana 
wine haalu. 

14 Tae a Peter kosi taelai na kira awala mana eta 
peie, e soi ileni e teuri, Alei ini mui Judea, na iomu 
ahutemiu lou omu ko oo i Jerusalem, omu ke mana- 

15 tainie leu ie, na omu ke qaaronoisulie walaku ie. Ana 
muini ie kaa mahiri ike, mala omu ko unue na; 

16 ana olune na maholoi sato mola ie; tae leu le 
qonilana e lae oto kau ana Joel prophet uri ; 

17 Na kei uri oto ana mui dine i puri, ola a God ko 
l unuunue, uri, 

 Nekei lini hou ana Lioa ineu hahie ahutana mu 
hesio : 
Na mui kalemiu mane na keni kei ere ni prophet 
oto, 
Na mui saanau emiu kei leesie mu anoa ko waaraa 
mal, 
Na mu repo amiu kei maamaahu qole : 
18 Toohu na hahie muini ineu ko io ni hoo mu mane 
na mu keni ana mu dine na, 
Nekei lini oto hao ana Lioa ineu ; na kire kei ere 
ni prophet oto. 
19 Na nekei haatainie mu anoa tai salo ileni, 
Na mui tolimaa mai iano i haha ; 
Apu, na dune, na qauli dune : 
20 Sato kei nei rodohono, 
Na warowaro kei nei epu, 
Na dine a Lord kaa saro siho oto, 
Dine e liutaa ena na e manikulue : 
21 Nakei uri oto, uri iteitana naini ke sasaie satana 
Lord ne haaurilana kei lae oto. 

22 Alei ini mu Israel, omu ke qaaronoisulie mui wala 1e : 
Jesus ni Nasaret, ini a God e tola tahanainie oto 
huniomu ani sakana na ani anoa na ani tolimaa, 
muola oto na a God e qaoi ana i matolamiu, mala 

23 oto omu talei manatainie oto; na inele ie, ana 
qelolana e lae oto isulie God e holai loonainie urine 
na e manatainie oto urei mai inao, ne iomu omu 

Y . 
repu talenasie ilenine poupou pele saunilana ana 

24 nimana kira hele ola tataala: tae ne a God e taelie 
oto, ana e luhesie mui selune ni maena ena: ana 

25 qaolana saa lae oto oo uri kire ke hele hahie. Ana 
a David e teuri keu raranana, 

Nou leesia Lord onioni 1 naoku ; 
Ana ineie oto i qaloqaloku, mane nou esuoloolo : 

26 Aena neena saeku e lai diana, na meaku ko ileile- 

nimae ; 
Na hasioku lou kei mamalo ani maohine susutoo. 

27 | Aena ana o saa tolipuri ana maurihaaku i Hades, 

Wa oke maaie Ini Maai loe huni ke lio manine 
kasune. 

28 0 haasaaieu oto ana mu tala ni meurihe ; 

— Oko da neke honu oto ana ilenimaena i naomu. 

29 Alei inoni mu esiku, neke ere haadai oto ie huniomu 
ana amakaelu a David, uri e mae kau na aorilana e 
lae, na kiligeu ana saakaelu oto hule mai ana dine 

30 ienini. Na ana ineie na prophet, na ana e mana- 
tainie oto uri God e haalu oto hunie ani ere haapune, 
uri ke haaiosie naini kei hute i sapena ilenine naune- 

31 kume ni alahana ineie : nele e leesie urine oto maraana 
holai nao esi ere raranana taelaine a Christ, uri kire 
kaa tolipuri ana i Hades, wa hasiona ke lio manine 

32 kasune. Nea Jesus ienini God e taelie oto, na iemelu 

33 melu ko meni unu haaoaie oto. Oto tahelainilana c 
lae tai qaloqalona God, na e helesie oto goni ana Lioa 
Maai, ne esi linisie hou meola ienini, omu ko talei 

34 leesie oto na omu ko ronoa ie. Ana a David kaa 
tahelai ike tai leni: tae e unue maraana e teuri, 

A Lord e unue hunia Lord ineu uri, Oke io oto i 
qaloqaloku, 

35 Na nekei saro neie mul maeloona hunio kire kei 

neie uriurite talana aemu. 

36 Hoe ahutana nume kira Israel ke hahuei mana- 
tainie oto, uri God e qaoa oto a Jesus ie huni ke Lord 
na huni ke Christ, na iomu omu repu talenasie kau 
ilenine poupou. 

37 Tae kire ronoa muola ie saeda esi iolaha isulii, kire 
kosi teuri hunia Peter na hunie «aeta mu hurulaa 

aopa lou, uri, Alei inoni mu esimelu, melu kei ue ena? 
Tae a Peter esi teuri hunire, Omu ke onisae, loto- 
maailana iteitana naini ke lae amiu ana satana Jesus 
Christ hunie saeasilana mui roroana iomu ; ne omu si 
helesie oto nilana Lioa Maai. . Ana kire qonie oto 
huniomu ie, na hunie mui kalemiu, na hunie ahutana 
muini e haatau ue, muini ne a Lord a God ikie kei 
solre mai saana. Na e unu haaoaie oto ana mui 
wala hune aopa lou, ko eieitanaire, kosi teuri, Omu 
ke haauriomu maanie quune ni inoni ie e la otoi 
maelu. Oto muini ne e helesie walana lotomaailada 
esi lae: oto sapeilana oto hunire ana taataa haidine 
neena mala e olu molai maurihaai. Na kire raururu 
oto pei taataa mei sae ani haausuline mu hurulaa na 
ani hatana, oto ani nisilana mu bread neena na ani 
palona maai. 

Na oto maune esi siho hahie taena na maurihaai : 
na qaolana mu anoa na mui tolimaa e lae ana mu 
hurulaa. Na ahutana muini e hiwalaimoli neena 
kire mani loko oto, na waluola ikire e mani nei oto 
tootoolada manomano ; na kire uluneinie tootoolada 
na waluola ikire, kire si haadoa ahutana mala ani, 
mala oto ana maini e sare too ola. Na oto isuli 
heidine, kire ko reururu pei taataa mei sae tai lolata 
maai, na ko ninisie bread oto saadaelu, kire kosi na 
mui neula ikire pele ilenimaena na peie mei sae odo, 
na ani paalahea God, na ahutana mu inoni e mani lio 
sae tocada. Na a Lord e sapele hunire isuli heidine 
ana muini haaurilada ko laelae. 


3 


Oto a Peter na a John kererue tahelai taau laona 
lolata maai ana maholoi satona huni arenaine, siwana 
^a maholoi sato otona. Na kire kosi anainie mai na 
mane e talei tou oto maanie lana nikana, na neilana 
e talei laelae oto i maai para ana lolata maai sailana 
uri e manikulue, uri hunie ke susuke na niine ana 
muini ko lai sili tal laona lolata maai; oto «ei ie ko 

leesia Peter na John kererue ko deu ni sili tai laona 


4 lolata maai ne kosi susuke na niine adarue. Oto nea 

16 


Peter peia John ko toomaie kosi teuri, Oke leesiemere 
kau. Na inele e ala adarue, kosi maohie uri ke 
helesie na meola adarue. Tae a Peter e teuri, Na 
mei silver wa na mei gold haike aku; tae na me ola 
tane aku «eii ni neena noko nile taau hunio. Ana 
satana a Jesus Christ ini ni Nasaret, oke laelae hailiu. 
Oto esi hele ana nime i qaloqalona, kosi taea oto: 
na lauae aaena na koukou ni uli ana e nei aailaa oto. 
Oto e pola ileni kesi ure oto, kosi aehota laelae hailiu ; 
na kosi lai sili taau peirerue laona lolata maai, ko 
laelae hailiu, pei ko polapola ileni, pei ko paalahea 
God. Na ahutana mala e leesie ko laelae hailiu oto 
na ko paalahea God: na kire manatai susulie uri neii 
neena ini e talei ioio huni teri niine i maai para mani- 
kulue ana lolata maai: na kire panatainie oto liutaa 
na saeda e talei puo oto ana meola na qaolana e lae 
urine hunie. 

Na ineie ie ko helehelesia Peter na a John, na 
ahutana mala e mani huru taau oto takoiraelu tai 
laona mara nume mneena kire saie ana a Solomon, 
peie panatainilana. Na a Peter ko leesie urine, ne 
kosi alamie mala uri, Maeni inoni mu Israel, e ue 
omu panatainie meola ienini? wa e ue omu ko 
tootoomaiemere, ana mala uri itehulaana nanamana 
iemerei wa paloma diana iemere ne mere qaoa hunie 
mane ie ke laelae hailiu? God kiraelu a Abraham 
na a Isaak na a Jakob, neii God amakaelu, e haa- 
manikulua mane ineie a Jesus; ini ne omu qeloa 
taau, na omu tateineinie i naona Pilate, na saena 
oto e mautaa uri huni ke luhesie oto. Tae iomu 
omu tateineinia Ini e maai na e odotai neena, na 
omu haatohue uri niilana huniomu ini e talei horo 
mamakine, na ini aehotalana maurihe omu talei 
horoie oto; tae a God e taea oto maanie muini e 
mae oto; ne iemi ie emi ko unu haaoaie oto. Ne 
oto satana ani hiwalaimolilana satana e da mane ie 
ke aailaa oto, omu ko leeleesie na omu manataine 
oto: toohu, hiwalaimoline itehulaana neena e da 

hunie huni ke hahuei diana oto tai naomiu ie. Na 
oto ie, maeni esiku, nou manatainie oto uri omu 
qaoa me olana ani puoza, na mu alaha iomu noone 
lou. Tae muola a God e holai houleinii keu ana 
wawana mui prophet, uri a Christ ineie kei sapesalu, 
^e esi haaoail oto ie. Aena neena omu ke onisae, 
omu ke aliu oto, uri huni usuri asilana mu orahaa 
iomu ke lae oto, hunie mu maholo ni mamano taa 
kesi siho oto maanie 1 naona Lord; na hunie kei 
usuneinia Christ neena kire haatolaie oto namiu, ne a 
Jesus neena: ini oto neena leu i sapena mu salo kire 
kei tekuhie oto, lae hulaana mu maholo ni haauresie 
lou taena na ola, moola na a God e unui oto ana 
wawana mui prophet maai ineie kire ure mai i 
aehotalana walumalau. Ne a Moses e unue mone 
uri, A Lord God kei taea oto na prophet namiu 
ura ana mu esimiu, ini mala oto ineu; ne omu ke 
qarono isulie -oto ana taena na ola kei unui oto 
huniomu. Na qaolana kei lae oto uri taena na 
maurihaai kaa qaaronoisulia prophet neena ne horo 
asilana ke hahuei lae oto maanie mala.  Toohu oto 
mui prophet talimaa ana Samuel na muini lou i 
purine, ahutana muini e talei ereere oto, kire mani 
gonigonie mu dine ienini. lomu mui kalena mui 
prophet, na mui kalena haalune neena a God e 
haihaalunei keu hunie mu amamiu ana, ana e teuri 
keu hunia Abraham uri, Na deidehie oto ahutana 
mu komu ni inoni laona walumalau isulie ini kei 
hute ana sapemu. Ne a God e taea oto "ane ineie 
na e holai usuneinie oto huniomu huni ke haadiana 
omu, ani haaliulana iteitana naini hikemiu maanie 
mui taataalana iomu. 


4 


Na maholo kererue ko ereere ue hunie mala, ne 
mui priest na ini kaptain ana lolata maai na mui 
Saduke e nao susuhirerue, na saeda e talei puo oto 
aena ana kire ko haahaausulie mala, pei ko unu 

tahanainie taelaine itehulaana Jesus maanie muini e 
3 mae oto. Oto kire kosi neie nimada hahire, na ko 
lai neirerue laona nume hoohoo ke lai hule i hoowa : 

4 ana e saulehi oto. Tae muini huwe hikada kira ronoa 
mei wala e hiwalaimoli oto; na idumilada oto kira 
urihana e lime molai mane. 

9 Oto qaolana e lae i hoowa, uri mu alaha ikire na 
mu ratonimane na mu haausuli e tara koni oto i 

6 Jerusalem; na a Anas a naohai priest noone lou, na 
a Kaiaphas, na a John, na a Alexander, na ahutana 

7 muini e ura ana komu a naohai priest. Oto kire 
haauresirerue i matolada, kire si dolosi adarue uri, Ani 
nanamana uritaa, wa ani sata uritaa, molu tete urine 

8 na? Oto nea Peter e honu ana Lioa Maai, esi teuri 

9 hunire, Iomu mu alaha honosie mala, na iomu mu 
rato ni mane, ana uri heitalelana onimei ke lae 
amerei siiri itehulaana mei palona diana qaolana e lae 
kau hunia ini e mamaelaa, uri a mane ie e mauri uritaa 

10 lou; ne leu ie ke haadai oto huniomu ahutemiu, na 
hunie ahutana mala mu Israel, uri ana satana Jesus 
Christ ini ni Nasaret, omu repu talenasie kau ilenine 
poupou, tae a God e taea oto maanie muini e mae oto, 
ne oto a mane ie ko ure oto i naomiu e mauri oto ite- 

11 hulaana mei sata na. Nell ie hau iomu kira toutohu 
nume omu leledie kau, tae qaolana e lae oto huni nao- 

12 hai heu eni suusuu. Na haaurine haike oto ana naini 
aopa: ana e kaa sata aopa lou i hahana salo, niilana 
e lae oto saana mu inoni, ne leu ikie huni kie ke 
mauri itehulaana. 

13 Oto kire kosi leesia Peter na a John kererue ko 
awanana urine, ne kire kosi panatainie, ana kire lo 
saaie uri haausulilada e kaa lae ike ana kererue ro me 
inoni mola urine; na kire manatai susulirerue uri 

14 kererue hakusia Jesus kau. Na kire ko leesia maena 
haaurilana e lae kau ko ureure peirerue kire kaa 

15 roroa haitohea oto oo. Tae kire unue uri kererue ke 
hoalai keu tai sihana maanie pulita ni leilei neena, kire 

16 kosi meni wala maraada uri, Na mei taa ni kolu ke 
da hunie ro mane ie? ana e talei haadai oto hunie 


ahutana mala ko oo i Jerusalem uri qaolana mei 

tolimaa e manikulue e lae oto itehulaadarue ; na kolu 
saa roroa haitohea oto oo. Tae huni ke suuri houlei 
lou saana mala, kolu ke walaa honosirerue, uri kererue 
ke suuri ere lou huriie naini ana sata ienini. . Oto kire 
kosi soi rerue, na kosi ere adarue maani erena na 
maani haausuline lou ana satana Jesus. Tae a Peter 
na a John e alamire e teuri, Ne ana ohe e diana i 
naona God huni tolaisulilemiu na oto hüni tolaisulilana 
God haike, iomu oto omu ke unue maraamiu : tae 
lemere oto mere saa qaoa aopa ike tae mere ke unue 
muola mere leesii na mere ronoi. Oto ikire kire hei 
walaa lou honosirerue ne kosi toliasirerue, ana kire 
kaa lio tooana ike na meola kire ke saunirerue hahie, 
aena ana mala; ana ahutana mala e mani paalahea 
God hahie leu qaolana e lae neena. Ana ini neena 
qaolana me tolimaa ni haauri neena e lae hunie ne 
mu helisi ineie e hune liutaana e hai awala oto. 

Na oto toliasiladarue e lae oto, ne kererue kosi lai 
hule saana aleini ikire, na kererue kosi ladoa oto 
taena na ola mu naohai priest na mu ratoni mane e 
unuunue hunirerue. Na kire rono urine, kire kosi 
ere ileni hunia God oto pei taataa mei sae, ko teuri, 
Lord, joe oto o haaholaa tai leni na mai iano na 
asi, na taena na ola oto ani: ioe oto ana Lioa Maai, 
ana niduna amamelu a David mane ioe, o teuri keu, 

Na taa ni oto mu apoloa aopa ko akolu ana, 

Na mala ko looi tototala ? 

Mu inemauri mei ana walumalau e haukama oto, 

Na mu alaha e mani ruru teinelu, 

Honosia Lord, na honosia Christ inele : 

Ana toohu oto a Herod na a Pontius Pilate peie mu 
apoloa aopa na mala mu Israel e ruru teinelu oto 
laona hulume ie honosia mane maai loe a Jesus, o 
suuhie oto kau eni rumu, uri huni qaolana iteitana na 
meola o holai loonainie kau na nimemu e qaoa oto 
hunie ke oa urine. Na oto ie, Lord, oke leesie oto 
walaana ikire: na oke niie oto hunie mu mane ioe 
ie kire ke awanana oto ani ladolana walamu, maholo 
oto oko susueinie oto nimemu huni haauri; na hunie 
qaolana mui tolimaa na mu anoa kei lae inunuhaana 

satana mane maai loe a Jesus. Na kire aitanai mano 
urine, ne leu kire ruru ana e anuenu; na kire si meni 
honu oto ana Lioa Maai, na kire ko awanana oto ani 
ladolana mei wala. 

Na taataa mel sae na taataa mei maurihaal oto ana 
ahutana mala hune e hiwalaimoli : na naini kaa unue 
uri toolana oto ana na meola e tooana kau; tae kire 
mani ado oto ana waluola ikire manomano. Na mu 
hurulaa e unu haaoaie taelaime a Lord Jesus ani 
nanamana paine: na niine paine e siho hahire 
ahutada. Ana «aini hikada kaa ore oto oo: ana 
ahutana muini e tooana kau na me ano wa na nume 
kire si haaholi oto ani, na tolalana oto mei tooha kire 
tarie ana muola kire haaholi eni, na neilana esi lae 
oto i aena mu hurulaa: oto kire si haadoa taena "a 
ini mala zaini e sare too ola kau. 

Na a Joseph, ini neena mu hurulaa e harainie 
satana lou uri a Barsabas (ere olisilana uri, Kale ni 
haasaemano), ura ana komu ni Levi, na aena hanue 
ineie 1 Kuprus e tooana kau na me ano, na e lai 
haaholineinie esi tolea mai mei tooha ana, kosi lai 
neie 1 aena mu hurulaa. 


5 


Na "aeta mane satana a Ananias, na hue ineie 
a Saphira noone peie, ko haaholineinie me ano, na ko 
saenie oto naeta pooni tooha e tarie kau, na hue ineie e 
manatainie noone, na kosi tolea mai na pooni tooha 
mola, na ko lai neie 1 aena mu hurulaa. Tae a Peter 
e teuri, Ananias, e ue kau a Satan e haahonue oto 
saemu huni oke eroa Lioa Maai, na huni saenie oto 
naeta pooni ola ana mu tooha o tarie kau ana me ano 
na? Maholo e laku ue uri kaa toolamu oto ana? na 
maholo haaholineinilana e lae oto uri o kaa tooana 
oto? E ue oto o talei lolodosae urine i saemu? 
O kaa eroa ike mu inoni tae a God. Ne a Ananias 
e ronoa mu wala ie kosi reputei hai ano na manona 
ko suu oto: na maune paine e siho hahie ahutana 


muini e ronoa me olana. Na mui saanau e taelai 

kire kosi uloa, na anainilana kosi lae tai sinaha 
hunie haitolilana. 

Na oto olu maholoi sato e liue muola ie, na 
hue ineie kosi lai sili lou na e kaa manataine muola 
qaolani e lae kau. Oto nea Peter kosi alamie uri, 
Oke unue kau hunieu ohe haaholilana me ano e 
lae ana mei tooha urini? Oto ineie uri, O siue, 
ana mei tooha urine? Tae a Peter e teuri hunie, 
Ana na taa ni moro mani neie oto taataa mei sae 
uri huni malaahonana Lioa a Lord? liokau, aena 
muini e haitolia poro ioe kire tai mara nume oto, 
ne ikire kire ke anainio lou tai sinaha. Oto e tolana 
raputei iano i aena, na manona kosi suu oto: na 
mui saanaune e lai sili taau kire ko lio tooana e 
mae oto, kire kosi amainie tai sinaha kire ko lai 
heitolineinie sulie poro ineie. Na maune paine e 
siho oto hahie ahutana soihaadaine, na hahie ahutana 
muini e ronoa muola ie. 

Na qaolana mu tolimaa na mu anoa hune e lae 
kau i matolana mala ana nimana mu hurulaa; na 
kire ruru oto pei taataa mei sae ana mara nume 
a Solomon. Tae naini ana muini aopa kaa neisae 
moutei oto huni ke haku peire: tae peenie mala 
e tohainire oto; na sapeilana oto liutaa hunia Lord 
ana mala hune kira hiwalaimoli mu mane na mu 
keni noone lou; lai hulaana kire ko anainie kira 
mamaelaa tai haadai laona mu tala, kire kosi haa- 
enohire ilenine mu hulite na mu niie, uri hunie 
maholo a Peter ko liu, che nunune ke mamalu hahie 
naini hikada. Na mala kune e hei ruru lou kire 
uraana mu hulume kalikelie Jerusalem, kire ko anainie 
muini e maemae, na muini mu lioa madamada e 
tauneinire ; oto haaurilada e lae manomano oto. 

Tae a naohai priest e taelai, na ahutana muini 
e loko peie (kire uraana muini e luluisulie mui 
Saduke), na kire si honu oto ani lio i naei maana, 
kire kosi neie nimada hahie mu hurulaa, kire kosi 
neire i nume hoohoo ikire mala hune. Tae angel 
a Lord e tahanie maa ana nume hoohoo i rodo, 
esi haaisitaanainire, pei ko teuri, Molu ke lae taau, 

molu ke ure oto tai lolata maai ani unulana mu 
wala ana maurihe ie hunie mala. Na ikire rono 
urine, kire si lai sili tai lolata maai oto mala i waalie, 
kire kosi haahaausuli. Tae a naohai priest e lae 
taau, na muini e loko peie, kire kosi haraie pulita 
ni leilei, na ahutana mu rato ni mane ikire mu Israel, 
na kosi usuneinie na muini hai nume ni hoo uri 
huni tolalada taau. Tae mu palopalo e lae hao 
neena “kire kaa lio tooada ike hai nume hoohoo ; 
oto kire kosi oli lou taau, na kosi unue uri, Nume 
hoohoo melu leesie na e laku taane, na kira ka- 
kakali e ureure taane tai mara nume; ne melu tahanie 
kau, tae melu kaa lio tooana ike naini ilalona. Oto 
maholo kaptain hahie lolata maai na mu naohai 
priest e ronoa mui wala ie saeda e talei puo ani 
uri muola ie kei ue oto. Na naeta ini e lae mai 
kosi teuri hunire, Liokau, mu mane na omu neire 
hai nume hoohoo kire oto tai lolata maai ko ureure 
na ko haahaausulie mala. Oto nea kaptain e lae 
na mu palopalo peie na kosi tolera taau, tae kire 
kaa dau ramoramoa ike hunire; ana kire lai oto 
meuteinie mala, mane kire saunire ani heu. Oto 
kire tolera taau, kire kosi haauresire i naona pulita 
kira leilei, oto a naohai priest e dolosiada, ko teuri, 
Emi ere amiu oto neisae url mane haausuline oto 
ana sata ienini; na lokau, omu talei haahonue oto 
hanue i Jerusalem ana haausuline iomu, na saemiu 
oto uri omu ke da apune ini ie ke rarao oto hahiemi. 
Tae a Peter na mu hurulaa e alamie ko teuri, 
Leu i sapemami huni tolaana God na ani inoni 
haike. A God amakaelu e taelia Jesus ini omu 
seunie kau, ana omu aroroa kau ilenine dano.  Ineie 
neena a God e tahelainie oto tai qaloqalona huni 
ke alaha na huni ke haauri, hunie niilana onisaena 
kei lae hunia Israel, na neisae asilana mu orahaa. 
Na iemi oto kira unu haaoaie mu wala ienini ; na 
ineie a Lioa Maai noone lou, ini a God e niie oto 
hunie muini ko tolaana oto. 

Tae kire ronoa urine na saeda kosi unuhire oto, 
na saeda oto uri huni seunilada. Tae maini satana 

a Gamaliel na Pharise e taelai i matolana pulita kira 
leilei neena, ini ko haahaausuli ana mu haatolana, 
na ahutana mala e mani haahaamau ana, na e unue 
uri tolalana mu maena kei lae kau tai sinaha. Oto 
esi teuri hunire, Maeni inoni mu Israel, omu ke lio 
talamiu oto ana mu inoni ie, omu ko qaoa na mei taa 
oto. Ana a Theudas oto. e taelai ana mu dine i 
naona mu dixe ie, na e unue uri «eie oto alaha ; 
na pulita ni inoni e hakusie e uri hai tanalau: na 
saunilana e lae oto; oto ahutana muini e tola ana 
kau e tatana oto, na kire si eia oto mola. Oto i 
purina mane ie a Judas ini ni Galilea e taelai keu' 
ana mu dixe ni idumie mala, na e wainie lou na 
mala isulie: na ineii ie e hei mae lou; na ahutana 
muini e tolaana kau ne tatanainilada hailiu oto. 
Tae oto ie noko unue huniomu uri, Omu ke rohu oto 
maanie mu inoni ie, na omu ke lio mamanoto ada : 
ana uri loonaine na paloma ie e uraana mu inoni, 
ne kei luhetai oto: tae uri e uraana God ne e saa; 
madausiomu ike huni luhesie ; mane da na kire ke lio 
tooamiu oto ko heli peia God. Oto kire si maesie 
oto : kire si sole taau mu hurulaa saada, kire kosi 
repusire na ko ereada oto mane hei ereere oto lou 
ana satana Jesus, ne toliasilada esi lae oto. Ne kire 
kosi hoalai oto maanie i naona pulita kira leilei, ani 
ilenimaena oto hahie neisaena e lae ada uri kira adona 
tauneinilada itehulaana mei sata «eena. Oto isuli 
heidine, tal lolata maai na lou saadaelu kire kaa 
moumou ike ani haausulime na ani laeliwalana ana 
Jesus uri neie oto a Christ. 


6 


Na oto ana mu dine ienini, ana mui qaaronoisuli 


ko kele hune oto, ne uqana kosi talaai ana mu Judea 


e urei Grekia hunie mui Hebrew ana mu nao ikire e 
ore ana tolinilada isuli heidine. Oto kira awala mana 
rue e haraie mai mala hune ana mui qaronoisuli saada,. 
kire si teuri, E kaa malisi ike uri emi ke tolipuri ana 

walana God, hunie asume ana mu leu ni neuneu. 
Aena neena, maeni esiku, omu ke lio hunie hiu mane 
amolu kire ko unu haaoaire oto, na kire honu oto ana 
Lioa na ani saiolana, hunie emelu ke qaora hunie 
paloma ie. Tae iemelu melu ke io susu oto ani 
arenaine, na ani palolana mei wala. Na mei wala 


. na e lai diana nana ahutana mala hune : oto kire si lio 


13 


14 
15 


hilisia Stephen, ini e honu oto ani hiwalaimoline na 
ana Lioa Maai, n& & Philip, na & Prokorus, na a 
Nikanor, na a Timon, na a Parmenas, na a Nikolus na 
proselut ni Antiokia : oto kire kosi neire i naona mu 
hurulaa : oto kire arenai mano ne kire kosì qaora ana 
nimada. 

Na walana God esi peipeine oto; na mui qaaro- 
noisuli e lai hune oto liutaa ana kire idumire kau i 
Jerusalem; na muini hune ana mu priest e maesie 
hiwalaimoline neena. 

Na a Stephen e honu oto ana niine na ana sakana 
esi da mu anoa na mui tolimaa i matolana mala. Tae 
mu heluini e uraana nume ni ruru sailana ana mu 
Libertin, na mu Kurene, na mu Alexandria, na ana 
inuini urei Kilikia na i Asia, kire si taelai ko weiteu 
peia Stephen. Na kire kaa saka ike ni ure honosie 
saenanaune na Lioa e ereere kau peie. Ne kire 
si haananau peli ana naeta mu helui mane huni teuri 
keu, Iemelu melu ronoa mane ie e suluie mu wala 
tauteu hunia Moses, na hunia God. Na kire kosi 
hurosie mala na mui ratonimane na mu haausuli, kire 
si isitaa hunie, kosi helesie oto, na ko lai tolea saana 
pulita kira leilej, kire si haauresie muini ko unu 
haaoaie eroero, ko teuri, A mane ie kaa moumou ike 
ani unulana mu wala hahie leu maai ie na hahie mu 
haatolana ; ana melu ronoa oto ana e unue uri a 
Jesus ie ini ni Nasaret kei deu tekelainie leu ie, 
na kei deu aopa ana mu tolaha a Moses e aehota 
hunikie. Oto ahutana muini e ioio kau ana pulita 
kira leilei e leesie maana mala uri maana na 
angel. 

Oto a naohai priest esi teuri, Rao e urine taane? 
Oto kosi teuri, 

Maeni esiku na maeni amaku, omu ke garono kau. 
A God ini e manikulue e haatai keu hunia amakaelu 
a Abraham, maholo e io oto i Mesopotamia, oto i 
naona maholo e io oto i Haran, esi teuri hunie, Oke 
hoalai oto maanie hanue loe, na maanie alei ini loe, 
na oke luu taau ana hanuena nekei haatainie oto 
hunio. Ne esi isitaa oto maanie i henue mu Kaldaea, 
esi lai io i Haran; na ana amana e mae oto hailuu- 
lana esi lae oto maanie ileune tai laona hanue ienini, 
ne omu ko ooo oto ana ana maholo ie: tae kaa niie 
ike hunie na leu ni hele hu oto, haike oto, kaa leu oto 
oo mala huni uriurite talana aena : tae qonilana oto 
uri ke niie oto hunie huni kei hele hu oto ana, na 
hunie mui kalena lóu i purine, na ana maholona kaa 
too kalena oto. Na a God e ere urini, uri mui kalena 
ke io ni awataa ana na hanue aopa, na uri kire kei 
hoosire huni esune, na kei teuneinire e hai tanalai 
helisi oto. Na mu apoloa neena kire ke asu ni hoona 
hunire, ineu neke leire oto, ola à God ko unue: oto 1 
purine mu olana kire ke isitaa oto, na kei palopaloau 
ilalona leu ie. Na e hai niie hunie haalune ana 
ahatolimaana : oto a Abraham esi haahutaa Isaak 
urine, na ahatolimaalana e lae oto ana walune na 
dine; na a Isaak e haahutaa Jakob, na a Jakob e 
haahutaa kira aena komu awala mana rue. Na kira 
aena komu neena e lio i naei maa hunia Joseph ne 
kire si haaholineinie i Misraim ; tae a God oto pele, 
ñe esi haaurie oto maanie taena na mu siohaana 1nele, 
na e niie hunie huni ke lai saka na ke lai saenanau 
oto i naona Pharaoh inemauri i Misraim ; oto esi 
qaoa huni ke governor oto hahie i Misraim na hahie 
ahutana nume ineie. Oto hiolona e tolea ahutana 
hanue i Misraim na i Kanaan, pei siohaana paine: na 
mu amakaelu kaa lio tooana ike na mei neula. Na a 
Jakob e ronoa tatarohaie ana mu neula hai Misraim, 

13 oto esi holai usuneinie mu amakaelu hao. Na ruana 
na maai laena oto a Joseph esi haatai oto hunie mu 
esine ; na a Pharaoh esi manataine oto mu tekihana 

14 Joseph. Oto a Joseph esi usunei taau, ko haraie mai 
a Jakob a amana, na ahutana mui tekihana, ikire e 

15 hiu awalai ini mana lime. Oto nea Jakob esi lae hai 
Misraim ; na kosi mae oto, ieie na mu amakaelu 

16 noone lou; na tolalana mu rae ada tai Shekem, na 
neilada esi lae ilalona kiliqeune a Abraham e holie 
kau ana mu tooha silver ana mui kalena Emor i 

17 Shekem. Tae maholo oto qoni ko karai too oto, a 
God e haalu oto ana hunia Abraham, ne mala esi 

18 maera na kire kosi hune oto i Misraim, lae hulaana 
naeta inemauri aopa e taelai i- Misraim, na ineii neena 

19 kaa manataine ike a Joseph. Na ineii oto e haamo- 
taahie mala ikie, na e haaletehie mu amakaelu, uri 
hunie kire ke nei asie mu kaleda uri mane kire mauri. 

20 Oto ana maholona a Moses esi hute, na liohaana e la 
otoi lo diana; ne kire si sanonie i numa amana e olu 

21 warowaro oto. Oto maholo nei asilana e lae oto, ne 
kalena Pharaoh na keni esi tolea oto, kosi sanonie oto 

22 huni kalena. Na haausulilana a Moses e lae oto 
isulie ahutana mu saenanaune mu Misraim; na e 

23 saka oto ana walana na ana helelana. Oto maholo 
mu helisi ineie kosi neie oto e hai awala, ne neisaena 
esi hane i saena uri ke maakalie mu esine neena mu 

24 kalena Israel. Na e leesie tauneinilana naeta ini 
hikada e lae ne esi ure honosie e suu ola hunie ini sio- 
haana e tataala neena, e horoie oto ini nr Misraim : 

25 ana e unue oto uri mu esine e manatainie oto uri a 
God ko niie haaurine hunire ana nimana *«eena; tae 

26 kire kaa manatainie ike. Oto dine i hahona e hei 
haatai lou hunire ana kire ko weiteu, na e daudeu 
huni ke haaureruru alihoi ada, ko teuri, Alei inoni, 
iomu mu maasine oto; na taa ni omu ko deu tataa- 

27 lasiomu heiliu ana? Oto ini e dau tataalasie auhenue 
ineie esi sikileinie taau, peie mei wala uri, Atei ni e 

28 qaoo uri oke alaha. na oke leilei emi ie? Uri o sare 
horo maeaku oto mala o horo maeana kau ini ni 

29 Misraim i nonola? Oto a Moses e tahi aena me wala 

34 


39 


36 


37 


38 


39 


na, esi lai io ni awataa ana hanue i Midian, na e 
haahutaa e ro mela mane ileune, Na e hai awalai 
helisi e saro mano oto, ne angel esi haatai hunie 
ilaona hanue sala ana toloi henue i Sinai, ana esoeso- 
hai dune ana dano. Na a Moses e leesie oto ne esi 
panatainie meola e leesie neena: na e nao susuhie 
wau huni lio letea ne walana God esi loho mai, uri, 
Ineu a God mu amamu, God a Abraham, na God a 
Isaak, na God a Jakob. Na a Moses e arieriri oto, 
na e kaa sare da uri ke lio letea oto. Oto a Lord esi 
teuri hunie, Oke luhe asie hoo hahi ae maanie 
aemune ; ana leu oko ure ana neena leu maai otona. 
Nou tohunei leesie oto siohaana mala ineu ikire i 
Misraim neena na nou ronoa oto awasirahena ikire, 
na nou siho oto ie uri huni leure: ne oto ie oke lae 
kau mei, noko usuneinio oto hai Misraim. A Moses 
ie kire sareinie kau, peie me wala uri, Atei ni e qaoo 
uri oke alaha na oke leilei? ineii oto ni neena a God 
e usuneinie huni ke alaha oto na ke hanuire peie 
nimana angel e haatai keu hunie ana dano. A mane 
ie e naoda taau ana e qaoa oto mu anoa na mu 
tolimaa 1 Misraim, na i Esi Nonoroa, na i henue sala 
e hai awalai helisi oto. Imeii oto taataa a Moses 
^eena e unue hunie mu kalena Israel e teuri, A God 
kei taea oto na prophet namiu uraana mu esimiu ini 
mala oto ineu. [neii oto neena e oo peie Soihaadaine 
ilalona hanue sala peia angel neena e ere kau hunie 
ilenine tolona Sinai, pa peie mu amakaelu : na e hele- 
sie mu wala maumeuri huni niileni oto hunikie: tae 


. mu amakaelu oto e kaa sare tolaana, tae kire sikileinie 


40 


41 


42 


oto maanire, kire si eliu i saeda hai Misraim, peie mei 
wala uri hunia Aaron, Oke qaoa mu God namami 
hunie kire ke laelae tai naomami: ana a Moses ie e 
nao namami keu urei Misraim, kolu kaa manataine 
oto na mei taa e tolea. Oto kire si qaoa na kalei keu 
ana mu dine na, kire si tolea oto mai na unune hunie 
nunui ola neena, kire si ileillenimae hahie leu talana 
nimada. Tae a God e aliu oto, na e toliasire oto 
hunie kire ke palopaloa taena na ola hune tai salo ; 
mala usulana e lae oto ana book mui prophet uri, 

Uri omu unuunu tane i sieku ana mu ola kire 

hunui na ani unune 

E hai awalai helisi oto i henue sla si omu numa 

Israel neena ? 

Na iomu omu sulue nume susulu a Molok, 

Na hoi heu a Rephan god neena, 

Mu nunui ola neena omu taloa kau huni qouruuru 

hunii : | 

Na neke luu omu oto poo wau ana Babulon. 

Nume susulu ni unu haaoaine e oo kau peie mu 
amakaelu i henue sala, mala ini neena e ere hunia 
Moses e haatola kau uri ke qaoa oto isulie mei sape e 
leesie kau neena. Na mu amakaelu noone lou isulire 
e tolea oto kau peia Joshua, ana kire hele susulie 
toolada mu apoloa aopa, a God e sikileinire oto 
maanie 1 naona mu amakaelu ; lae hulaana oto qonina 
David; na ineli neena e saka oto i naona God na e 
haatohu oto huni ke lio tooana na leu ni ioio nana 
God a Jakob. Tae a Solomon e tohue na nume nana. 
Tae peenie Ini e liutaa saa roroa io ike ana mu leu 
talahuliana ninimana mu inoni; mala oto na prophet 
e teuri keu, 

Naunekume ni alaha ineu oto tai salo, 

Na uriurite ineu oto walamalau : 

Ne nume uritaa ni omu ke tohue nakue? ola a 

Lord e unue : 

Wa neitei leu nekei mamalo ana? 

Uri nimeku keu kaa asuie waluola ie manomano ? 

Aleini, luemiu e rara oto, na kire kaa ahatolimaa 
ana saemiu na alinemiu, omu ko talei heukama onioni 
honosia Lioa Maai; mala mu amamiu keu, ne iomu 
noone lou urine. Neitel ini ana mu prophet mu amamiu 
e kaa tauneinie kau ? na kire saunie oto muini e holai 
tarohainie kau laelana Ini odotai neena ; ne omu neie 
oto kira qeloa na kira horo mamaki ana; iomu oto 
muini e helesie mu haatolana ana mu angel e haatola 
ani na oto omu kaa kinetainil ike. 

Oto kire ronoa muola ie, ne saeda kosi unuhire, 
na kire si nananadie nihoda hahie. Tae ineie e lai 
honu oto ana Lioa Maai, esi hehureie maana tai 

leni, na e leesie raranana God, na a Jesus ko ure i 
qalogalona God, ne esi teuri, Lio kau, noko leesie 
salo ko euhora, na a Kale ni inoni ko ure oto i 
qaloqalona God. Tae kire si mawa oto ana mei wala 
paine, na kire hele honosie alinada, kire si meni 
polahie oto peie taataa mei sae; na kire asie oto 
maanie hulume, kire si seunie ani heu: na muini 
e unu haaoaie e asie hao mu tooni ikire i aena kele 
saanau satana a Saul. Nea Stephen ie kire saunie 
oto ani heu, kosi soisoia Lord ko teuri, Lord Jesus, 
oke hele ana manoku. Ne esi qouruuru iano, esi 
solsoi ana mei wala paine uri, Lord, mane o iiteinire 
ani orahaa ie. 


Oto e ere mamo uri, esi maahu. Na a Saul e mae- 
maesie maelana oto kau. 

Oto tauneinilana Soihaadaine i Jerusalem esi 
aehota oto liutaa ana taataa dime na; na kire mani 
tatana oto ana mu henue i Judea na i Samaria, tae 
mu hurulaa haike. Na mu helui mane e palopaloa 
God e haitolia Stephen, na kosi taotakosie e aopa. 
Tae a Saul e wailie Soihaadaine, e talei lai sili oto 
ana taena na nume, e wai haadai ana mui mane na 
mui keni na e lai neire hai nume hoohoo. 

Aena neena muini ne e tatana oto kire si laehie 
mu henue ani houleinilana mei wala. Na a Philip 
e siho hao ana hulume i Samaria, kosì laeli 
wala hunire ana a Christ. Na mala hune neena ko 
qaarono oto pei taataa mei sae ana muola a 
Philip e unui, maholo kire roronoa na kire leeleesie 
mu tolimaa e qaoi. Ana kire isitaa oto maanie 
muini hune mu lioa madamada ada pei ko ere ileni 
ana mei wala paine; na haaurilana muini hune e 
rararasi kau, na muini e tou, e talei lae oto. Na 
saedianana paine ana hulume neena. 

Tae naeta mane oto satana a Simon, ini e holai 
qaoa muola ni raomaena kau ana hulume neena, na 
e haasireinie mala ni Samaria, ani unulana uri neie 

oto ini alaha: na ahutada kire mani gaaronoisulie 
oto, mu alaha na muini meimei noone lou, peie mei 
wala uri, A mane ie sakahaana God neena sailana uri 
e liutaa. Na kire gaaronoisulie oto, aena ana e talei 
haasireinire oto ure mai inao ana raomaena inele. 
Tae maholo kire hiwalaimoli ana a Philip e laelaeli- 
wala ana tataroha diana ana alahana a God na ana 
satana Jesus Christ, ne lotomaailada esi lae oto, 
mu mane na mu keni noone lou. Na «ea Simon 
le e hiwalaimoli noone lou: na i purine lotomaailana 
esi io rarao peia Philip; na e heeleesie qaolana mu toli- 
maa na mu nanamana paine ko lae, ne saena esi puo oto. 

Na mu hurulaa tai Jerusalem neena e ronoa oto uri 
mu Samaria e helesie oto walana God, ne kire si 
usuneinia Peter na a John hai saada: na kererue lae 
hao ne kererue si eieitanai talada, uri huni kire ke 
helesia Lioa Maai: ana e kaa siho ue ilenine naini 
hikada: tae lotomaailada e lae mola ilaona satana 
Lord Jesus. Oto kererue kosi neie nimadarue i 
hahoda, ne kire si helesie oto Lioa Maai. Ne a 
Simon e leesie oto uri.niilana Lioa Maai e lae ana 
neilana nimana ro hurulaa neena, ne esi haatainie 
mu tooha adarue, ko teuri, Moro ke hei niie sakana ie 
hunieu lou, uri noko neie nimeku i hahona naini, na 
ineie oto kei helesia Lioa Maai. Tae a Peter e teuri 
hunie, Oke hahuei eia oto na mu tooha silver ioe lou 
neena, ana o unue kau uri oke akaurisie niilana God 
ani tooha. O kaa manatainie ike na maholo wa na leu 
ana me wala ienini: ana saemu kaa diana ike i naona 
God. Aena neena oke onisae oto maanie mei tataa- 
lana ioe ie, na oke haatohu ana Lord, uri huni 
neisaeasilana ohe mel neisaena i saemu neena. Ana 
nou lai losaaio oto uri oke neie oto puluiola e aha, 
na walo ni hoo nana tataalana. Oto a Simon e 
alamie e teuri, Moro ke aitanaia Lord nakue, mane 
da na muola moro unui «eena e too oto aku. 

Na ikererue unu haaoaie mano oto peie ladolana 
walana God, ne kererue kosi oli lou tai Jerusalem, 
na ko laeli wala ana tataroha diana huni mu hulume 
hune ikire mui Samaria. 

Tae angel a Lord e ere hunia Philip e teuri, 
Taelai, oke lae taau takoie tala ko lai Gaza urei 
Jerusalem : hanuena hanue sala oto. Oto e taelai esi 
lae taau: na liokau, naeta mane ni Ethiopia, na 
eunuk e alaha paine horana Kandake, qin ikire mu 
Ethiopia, na e alaha hahie dianahaana muola ineie, 
e lae kau tai Jerusalem hunie palona maai; na 
ineie ie ko oli oto na e tae ilenine kata ineie, ko 
sasala prophet Isaia. Na Lioa e teuri keu hunia 
Philip uri, Oke nao susuhie oto, oke hakusie oto kata 
ie. Oto a Philip e huru i saana na e ronoa ko sasaia 
Isaia na prophet, na kosi teuri, Saemu e taha 
tane ana muola oko sasaii ne? Oto ineie uri, Kei taha 
uritaa, ana naini oto kaa naoku hunii? Oto esi 
haatohu ana Philip huni ke tahelai kererue ke io. Na 
pooni usuusu e sasaie na e urini uri, 

Tolalana oto mala na sheep hunie leu ni hunuilana; 

Na mala na kalei sheep kaa nu oto i naona ini 

ko oloa ihune, 

Ne urine lou kaa rokasie ike widune: 

Kire taasie oto leilana oto ana haamaimeialana : 

Atei kei roroa ladoa qaune ineie ? 

Ana taasilana manona e lae oto maanie walumalau. 
Oto eunuk esi alamia Philip, kosi teuri, Kau noko 
haatohu emu, a prophet ko tete urine oalana atei? 
uri oalana maraana, wa oalana naini aopa? Oto a 
Philip esi tahanie nidune, na kosi aehota ana me 
usuusu ie, ko laeliwala hunie ana tataroha diana ana 
Jesus. Na maholo kererue laelae taau kererue si lai 
wete ana mei wel; oto eunuk kosi teuri, Lokau, 
mei wei oto ; na mei taa oto e ape honosie lotomaai- 
leku? Oto e unue kata ke ure oto: na kererue mani 
siho toli hao laona mei wei neena, nea Philip na nea 
eunuk lou, ne esi lotomaai ana. Na maholo kererue 
tahelai taau maanie mei wei neena, Lioa a Lord esi 
leua Philip; na a eunuk kaa kerehe oto lou, ana e 
laehie laehana oto pei ilenimaena. Tae lio odoilana 
a Philip esi lae oto i Asotus: nu ko laelaehie mano 
mu hulume ani laeli wala hunire ana tataroha diana, 
lae hulaana e saro hule oto hai Kaisareia. 

Tae a Saul, e saro manolie oto walaana na horo 
mamakine hahie mui qaaronoisuli a Lord, na kosi lae 
saana naohai priest, na ko haatohue mu usuusu ana 
hunie i Damaskus nana mu nume ni ruru, uri hunie 
ke hoosie na muini e luluisulie tala neena, mu mane 
wa mu keni, ana kei lio odoire taane, na ke tolera oto 
tai Jerusalem. Oto isulie laehana, qaolana e lae kau 
uri e susuhie oto i Damaskus na lauae rara urei leni 
e tolani rag kalikelie oto. Oto e lai ladamai tano, na 
e ronoa mei wala ko tete uri hunie, Saul, Saul, e ue 
oko teuneinieu? Oto imeie uri, Atei ni ioe, Lord? 
Oto ineie hunie, Ineu a Jesus keu oko teuneinieu ie: 
tae oke taelai, oke lai sili tai hulume, na oto 
unulana kei lae hunio ana muola leu i sape- 
mu oto huni qaoi. Na muini ne e hakusie kau kire 
ure mamanoto, kire ko ronoa awaawatana me olana 
tae kire kaa leesie ike naini. Oto a Saul esi taelai 
maanie i makana, na maana e hei taha lou tae kaa 
lio tooana ike *a meola; na kire hele ana nimana, 
kire si tolea urine tai Damaskus. Na e olu heidine 
e liue na e talei ulu oto, na e kaa nauneu wa ke 
inuinu. | 

Na naeta qaaronoisuli oto i Damaskus, satana a 
Ananias; na a Lord e. waara hunie e teuri hunie, 
Ananias. Oto ineie uri, Liokau, ineu, Lord. Oto a 
Lord e teuri hunie, Taelai, oke lae hunie tala neena 
satana uri, Tala odo, na oke dolosie naini satana a 
Saul, mane ni Tarsus, wai numa Judas : ana lio kau, 
ko arenai oto; na e leesie oto na mane satana a 
Ananias ko lai sili taau, ko neie nimana 1 hahona, uri 
huni ke hei lio lou. Tae a Ananias e alamie uri, 
Lord, nou talei ronoa oto ana muini hune oalana mane 
le, ana mu ola tataala e lai hune mala na taa e talei 
deui hunie muini maai ioe tai Jerusalem : na lou ileu 
sakana ne ana uraana mu naohai priest huni ke hoosie 
ahutana muini ko sasaie satamu. Tae a Lord e teuri 
hunie, Oke hoalai oto: ana a mane ie kaokao nou lio 

hunie oto, huni ke amainie sataku i naona mu apoloa 
aopa na mu kale ni Israel lou : ana neke unue hunie 
ana muola e lai hune uritaa neii kei sapesalu eni 
itehulaana sataku. Oto a Ananias e hoalai oto, na 
e lai sili tai nume; esi neie nimana ihahona, kosi 
teuri, Saul, asiku, a Lord, a Jesus neena e waara 
hunio isulie tala o lae mai ana neli e usuneinieu mei ; 
hunie oke hei lio lou, na oke honu oto ana Lioa Maai. 
Oto lauae mala mu unehaai ola e siki oto maanie 
maana, na esi hei lio lou; oto e taelai na lotomaailana 
esi lae oto; na «eie esi neu eni neula oto kosi aailaa 
oto. 

Na e io kau na mu helui heidine peie mui qaaronoi- 
suli ni Damaskus. Na lauae ana mui nume ni ruru 
e houleinia Jesus uri neia Kalena God. Na ahutana 
muini e ronoa ne saeda e talei puo oto, kire si teuri, 
Ohe neie neena ini e talei suuheinie tai Jerusalem 
muini e sasale sata ie ? na e lae lou ileu hunie meola 
le uri huni ke hoosire na ke tolera oto tai naona mui 
naohai priest. Tae a Saul e aailaa tarau, na e 
haamolahie mu loonaine mu Judea e io i Damaskus, 
ani ladolana mu wala hunire uri neie ie a Christ oto. 

Oto mui dine hune e haro mano oto, ne mui Judea 
e mani wala oto hunie saunilana : tae a Saul e mana- 


` tainie oto atohuona ikire. Na kire kakakalie oto mu 


maai para ana atowa na lou i rodo hunie saunilana 
oto: tae mui qaaronoisuli ineie e heleana kau i rodo 
kire sì ohosie tahaunudara ana maai para, ko haa- 
siholie oto ilalona lue. 

Na e hule oto tai Jerusalem, esi deudeu huni ke 
hata peie mui qaaronoisuli: tae kire mauteinie oto, 
ana kire kaa hiwalaimolie ike uri neie na qaaronoisuli. 
Tae a Barnabas e heleana kau, esi tolea taau saana 
mu hurulaa, esi ladoa hunire ana e leesia Lord oto 
isulie tala, na uri e ere kau hunie, na ana e awanana 
oto hai Damaskus ani laeliwalana ana satana Jesus. 
Na e ioio peire ko sisili weu na ko isisitaa taau, pei 
ko awanana oto ani laeliwalana ana satana Lord: na 
e ereere oto pei ko heitohea mu Judea e urei Grekia ; 
tae kire daudeu uri kire ke saunie. Tae mui maasine 

e manatainie kau kire si tolea oto hai Kaisareia, na 
usuneinilana esi lae lou 1 Tarsus. 

Oto soihaadaine ana ahutana hanue i Judea na 
i Galilea na i Samaria e io oto ani henuelamana na 
sapeilana e laelae oto; na e laelae ani haamaune ana 


` a Lord na ani haasusuze ana Lioa Maai me esi pei- 

peine taau. 

Oto qaolana e lae urini, uri maholo a Peter e 
laelaehie taena na leu, esi lae lou hao saana muini 
maai ko ooi Luda. Na e lio odoie "aeta mane ileune 
satana a Aeneas, e talei eno e walu helisi oto ilenine 
hulitana ; ana e rarasi oto. Oto a Peter kosi teuri 
hunie, Aeneas, a Jesus Christ ko haaurio oto : taelai, 
oke lulunie hulitemu. Oto esi tolani taelai oto. Na 
ahutana muini e io oto i Luda na i Sharon e leesie 
oto, ne kire si eliu oto isulia Lord. 

Na naeta qaaronoisuli e oo i Jopa satana a Tabitha, 
ere olisilana oto uri a Dorkas: ne a keni ienini e 
honu oto ani palona diana na ana mu niine e daudeui. 
Oto qaolana e lae ana mu dinena uri e mamaelaa 
kau, esi mae oto: oto kire lotohie kau, kire si lae 
neie i atohono tai lemi ana nume. Na i Luda e 
karainie oto i Jopa ; oto mui qaaronoisuli maholo kire 
ronoa uri a Peter ne ileune kire si usuneinie ro mane 
saana, ko haatohu ana uri, Mane o haahiru oto oke 
lae lauae mai saamelu. Oto a Peter e taelai ko 
hekusirerue oto. Na e hule oto kire si tolea tai 
atohono tai leni ana nume: na ahutana mu nao e 
ure saana ko naranara, pei ko haatainie mu koat na 
mu tooni a Dorkas e taurii maholo e oo peire. Tae 
a Peter e panitorara mano 1 sinaha, ne esi pouruuru ko 
arenai oto; na kosi eliu isulie rae ko teuri, Tabitha, 
oke taelai. Oto ko lakatainie oto maana ; na e leesia 
Peter kosi io odoodo. Na ko susueinie nimana, kosi 
taea oto; na ko soie mai muini maai pei mui nao 
esi haatainie ko meuri oto. Na e houlei oto i ahutana 
Jopa: na muini hune e hiwalaimoli ana Lord. Na 
qaolana e lae urini, uri e Peter e oo i Jopa mu dine 
hune saana naeta ini satana a Simon a asuesu ana 


hinui poo. 

Na "aeta mane oto i Kaisarea, satana a Kornelius, 
kenturion ana apani mae neena sailana uri mae ni 
Italia, neie na inoni odotai na ko haahaamau ana God 
peie ahutana muini ana nume ineie, na e niiniie 
muola hune hunie mala, na e area God onioni. Na 
e lio tahairaa ana angel a God e waara mai ko lai 
hule saana mala oto ana siwana na maholoi sato 
i atowa na ko teuri hunie, Kornelius. Na ko tootoo- 
maie na ko meu oto, kosi teuri, Na taa ni Lord ? Oto 
ineie uri, Arenaine na niine loe e tahelai oto taau 
i naona God hunie meola ni amasitoona ana. Ne oto 
le oke usuneinie na muini hai Jopa, huni haraia ola 
a Simon, kire saie lou satana uri a Peter: neie ko 
io ni awataa saana a ola a Simon a asuesu ana hinui 
poo, na nume ineie hatarea asi. Oto maholo a angel 
e ere hunie neena e hoalai oto, ne kosi haraie mai ro 
ini ana mu heiraretai ineie, pele naeta soldier na 
mane odotai hikana muini e talei hekusie onioni; 
na e ladoa mano ahutana muola ie huniraelu esi 
usuneiniraelu tai Jopa. 

Oto dine i hahona, maholo kiraelu ue isulie tala, 
na ko susuhie oto i hulume ne a Peter e hanetaa tai 
koluhaana nume huni arenaine, mala oto ana onona 
na maholoi sato; na esi hiolo oto, na ko sare nau: 
na maholo kire ko haahaalie mu neula ne esi waara 
hunie ; na ko leesie salo ko euhora, na na me ola oto 
ko siho hou mala oto nikei qana paine, kire ko 
haaukue hai ano ani hai mei suusuul ola: na taena 
na poo ana walumalau ilalona na taena na ola lou ko 
anoano i makano na mu menu ni leni. Oto mei wala 
esi loho oto hunie uri, Taelai, Peter; oke hunui oto 
oke ala amadi eni. Tae a Peter e teuri, Suuri, Lord ; 
ana nou kaa nau ue ana na meola ke tauteu wa ke 
madaa. Oto ruana mei wala esi hei loho lou hunie 
uri, Mane o sai teuteu ana na meola a God e 
haarerea oto. Na olune oto qaolana e lae urine : oto 
lauae suluilana lou mei gana neena tai leni, 

Na maholo saena Peter e talei puotainie oto uri na 
mei taa ni oto meolana leesilana e lae neena, lio kau, 
olu inine a Kornelius e usuneiniraelu keu kiraelu 
kosi dodolosie oto numa Simon, na kosì ure oto i 
para, na ko soisoi ko dodolosi uri a Simon, kire saie 
lou satana uri a Peter, ko io ni awataa hai leune. 
Na maholo a Peter ko loonainie me ola leesilana e 
lae, ne Lioa esi unue hunie uri, Liokau, e olu mane 
ko heitaleo oto. Tae oke taelai, oke siho oto hou, oke 
hakusiraelu, na mane o neineisae rueruaa oto: ana 
ineu nou usuneiniraelu mei. Oto a Peter esi lai hou 
saana mu maena, kosi teuri, Liokau, ineu oto ie molu 
ko heitaleau oto: aena na mei taa oto omu lae kau 
mei? Oto kiraelu uri, A Kornelius «a ane ken- 
turion oto, inoni ko helehele odotai na ko haahaamau 
ana God, na mala ikire mu Judea ko meni unu 
haaoaie oto, ne ahatahanilana e lae ana angel maai a 
God uri hunie harailemu tai nume ineie, na huni 
ronolana mui wala amu. Oto esi soi raelu tai nume 
ko tekuhiraelu oto. 

Oto haidine i haho ko taelai oto na kiraelu ko 
meni isitaa oto, na mu heluini ana mu maasine i 
Jopa e hakusie oto. Oto dine lou i haho kire kosi 
sili tal Kaisareia. Na a Kornelius ko maohire oto 
e haraie oto mai mu tekihana na mu helui malahune 
e 00 karaini. Ne maholo qaolana e lae uri a Peter 
e lai sili tae, a Kornelius ko odoie oto, ko lai ladamai 
i aena, ko pouruuru honosie. Tae a Peter e taea 
oto, ko teuri, Taelai; ineu noone lou na inoni. Na 
kererue ko meni ereere oto ne esi lai sili weu, na 
kosi lio tooana muini hune e ruru: me esl teuri 
hunire, Iomu noone omu manatainie ana kire ere 
ana taena naini ana mui Judea mane hakusie wa 
mane lae saana naini e uraana na komu aopa: tae 
nea God e haatainie aku uri mane nou saie naini 
uri na inoni teuteu wa e madaa : aena neena nou 
lae oto mai nou kaa haitohe ike ana omu haraieu 
mei. Hoe noko dodolosi oto amiu ana na mei taa 
omu haraieu mei? Oto a Kornelius esi teuri, E 
hai heidine oto, lae hula ana maholoi sato ienini, 

nou arenai keu i nume ineu ana siwana na maholoi 
sato; na liokau, na mane e ure i naoku e tooni 
eni tooni e huhurerea, na kosi teuri, Kornelius, kire 
ronoa oto arenaine ioe, na kire amasitoo oto ana 
mu niine ioe, i naona God. Aena neena oke hai- 
usunel hai Jopa, na oke haraie mai a Simon siemu, 
kire saie lou satana uri a Peter; «eii ko io ni 
awataa oto i numa Simon a asuesu ana hinui 
keu, oto hatarea asi. Ne nou tolani heiusunei siemu ; 
na o qao diana ana o lae oto mai. Hoe ahutamelu 
melu meni ruru oto ie i naona God, huni ronolana 
taena naola a Lord e haatolaio ani. Oto a Peter 
e tahanie nidune, ko teuri, 

Toohu nou lai lio saaie oto uri a God kaa lio huni 
maa ike ana mu inoni ; tae uri ana taena na komu ini ko 
haamau ana, na ko palopalo odotai, ne kei tekuhie oto. 
Mei wala neena usuneinilana e lae kau hunie mu ka- 
lena Israel, ani houleinilana tataroha diana ana hanue- 
lama ana a Jesus Christ (tae ineie oto Lord hahie 
taena na ola)—2^e tatarohaie ana meola na omu mana- 
tale noone, tarohainilana e lae ana ahutana Judea, e 
talaae i Galilea, i purine lotomaai a John e laeliwala 
kau ana; oalana a Jesus ni Nasaret, ana a God e 
suuhie oto ana Lioa Maai na ani nanamana: inl 
oto e walowaloliu ko palopalo diana, na ko haahaaurie 
oto ahutana muini & qelu eroero e saka hunire; 
ana a God oto pele. Na iemi ie emi ko unu 
haaoaie ahutana na moola e qaoqaoi i henue ikire 
mui Judea, na lou i Jerusalem: na kire saunie oto, 
kire aroroa ilemine dano. Tae a God e taea oto 
ana olune na haidine, na e niie uri huni ke haadai 
oto, na kaa hunie ahutana mala, tae hunie muini 
ni unu haaoaie, muinine a God e lio hilisire oto 
inao, huni emi otona, emi neuneu na emi inuinu 
peie, maholo e taelai oto maanie muini e mae oto. 
Na e haatolaiemi huni laeliwalana hunie mala, 
na huni unu haaoaie uri «eie oto ie a God e 
haauresie huni ke leileie kira mauri na kira mae 
oto. Na ahutana mui prophet ko meni unu 
haaoaie oto, uri iteitana naini ko  hiwalaimoli 

ana ne ke helesie oto saeasilana orabaa itehulaana 
satana. 

Ne maholo a Peter ko unuunue ue mu wala ie a 
Lioa Maai esi siho oto hahie ahutana muini e ronoa 
mei walana. Oto muini e uraana ahatolimaana, muini 
ne kira hiwalaimoli neena e hakusia Peter kau, kire 
ko panatainie, aena linisilana niilana Lioa Maai e lae 
lou hahie mu apoloa aopa. Ana kire ronoa kire ko 
ere aapani, na ko soi haamanikulua God. Oto a 
Peter kosi alamire uri, Atei kei roroa saenie na mei 
wel, uri mane lotomaailana muini ie e helesie oto 
Lioa Maai mala oto ikie? Ne esi unue lotomaailada 
kei lae ana satana Jesus Christ. Oto kire haatohu 
ana uri ke io peire na mu helui heidine. 


Oto mu hurulaa na mui maasine ko oo i Judea 
e ronoa oto uri mu apoloa aopa e hele lou ana walana 
God. Na maholo Peter e tahelai tai Jerusalem, ne 
muini e uraana aha tolimaa ko ere haitohe peie, ko 
teuri, O lai sili saana mala aha tolimaalada kaa lae 
ike, na o nau oto peire. Tae a Peter kosi talaae, ko 
unu tahanainie ko laladoa hunire uri, Nou oo hai 
hulume hai Jopa ani arenaine: na ani maahu 
qolena meola e waara oto mai hunieu, meola oto ko 
siho hou, mala oto nikei qana paine kire ko haaukue 
hai ano ani hai mel suusuui ola ; na e lai hule noone 
aku: ne nou toomaaie pei loonaine nou si leesie 
taena na poo ana walumalau na mu ola loloa na 
muola ko anoano na mu menu ni lem. Na nou ronoa 
mei wala ko teuri hunieu, Taelai, Peter ; oke hunui 
oto oke ala amadi eni. Tae nou teuri keu, Suuri, 
Lord: ana me ola ke tauteu wa ke madaa e kaa roroa 
sili oto i wawaku. Tae ruana oto mei wala esi ala 
urei leni uri, Me ola na a God e haarerea oto mane o 
dau teuteu ana. Na olune oto qaolana e lae urine : 
oto suluileni esi lae lou manomano tai leni. Na 
liokau, lauae oto e olu mane e ure i maranume ana, 

nume melu oo ana, usuzeinilada e lae kau sieku urei 
Kaisareia. Na Lioa e unue hunieu uri neke hakusire 
oto, na mane nou talei lio hilisie naini. Na mu 
maasine ie e ono mane oto e hakusieu noone lou; 
ne melu lai sili i numa maena: ne ladolana huniemelu 
ana e leesia angel e ure i nume ineie, ko teuri, Oke 
haiusunei hai Jopa ohia Simon, kire saie ruana na 
satana uri a Peter; na inei ke unui mu wala hunio, 
na haaurilemu ke lae oto ani, ioe na ahutana nume 
ioelou. Na maholo oto nou talaai ere, ne Lioa Maai 
esi siho oto 1 hahoda, mala oto i hahoka kau ana 
aehotalana. Ne nou si amasitoo ana walana Lord, 
anae teuri keu, A John e lolotomaai noone ani wei; 
tae lotomaailemiu kei lae oto ana Lioa Maai. Ana 
oto a God e niie taataa niine neena hunire mala e niie 
oto huni kolu, maholo kolu hiwalaimoli oto ana a 
Lord Jesus Christ, ne ineu nou ue uri neke haukama 
honosia God? Oto kire ronoa muola ienini, kire si 
rohu oto, pei soi haamanikulua God, pei mei wala uri, 
Rao a God e niie oto lou hunie mu apoloa aopa kire 
ke onisae hunie maurine. 

Oto muini ne tatanainilada e lae kau itehulaana 
tauneinilada e aehota ana a Stephen neena kire si lai 
hule i Phenikia, na i Kupros, na i Antiokia, kire ko 
unuunue mei wala hunie mu Judea hahaiteli. Tae 
naeta mu heluini ada, mu Kupros na mu Kurene, 
e hule i Antiokia na ko ereere peie mu Grekia lou, 
ko laeliwala ana tataroha diana ana a Lord Jesus. Na 
nimana Lord oto peire: na mala hume kira hiwalai- 
moli e aliu sulia Lord. Oto tataroha ada e hule i 
elinana soihaadaine tai Jerusalem: ne kire si usunel- 
nia Barnabas ke lae hai Antiokia: na ineie le e lai 
hule na e leesie niilana God ne esi saediana hahie; na 
e haasusure manomano hunie kire ke rarao peia Lord 
mala kire loonainie oto: ana «eie oto tohunei mane 
diana, na e honu oto ana Lioa Maai na ani hiwalai- 
moline : na sapellana mala hune e lae hunia Lord. 
Oto esi isitaa ko lae hai Tarsus huni heitalea Saul : 
na e lio tooana oto, esi tolea tai Antiokia. Oto 
qaolana e lae urini uri kererue loko oto na taataa 

halisi peie soihaadaine, kererue ko haausulie ala 
hune; na sailana mu qaaronoisuli uri mu Christian e 
aehota noone i Antiokia. 

Oto ana mu dinena mui prophet e lae hao hai 
Antiokia urei Jerusalem. Na naeta ini ada satana a 
Agabus e taelai, ko ere haaluelu ana Lioa uri hiolona 
paine kei tolea ahutana walumalau: ne qaolana e lae 
noone urine ana qorina Klaudius. Oto mui qaaronoi- 
suli mala e madausie iteitana naini ada e neisae 
moutei oto huni haatola buni peilana mu maa- 
sine e oo oto tai Judea: ne kire si gaoa urine, na 
haatolanainileni ko lae hunie mui ratonimane ana 
nimadarua Barnabas na a Saul. 


12 


Na mala oto ana maholona a Herod inemauri esi 
susueinie nimana huni teuneinie naeta mu heluini 
ana soihaadaine. Oto e saunia James asina John ani 
naihi. Na e leesie uri e lae diana urine nana mu 
Judea, ne esi deu ni helesie lou a Peter. Na mu dine 
neena mu dine ani bread lalemo. Na e helesie oto 
esi lai neie i nume hoohoo, na e toliasie hunie hai 
pulita ni soldier too hai ini huni kakakalie; ko unue 
uri ke tola haadai ana bunie mala i purine Rekelaoni. 
Na kakalilana Peter e lae wai nume hoohoo: tae 
soihaadaime e area God onioni talana. Na maholo 
oto a Herod e daudeu huni ke tola haadai ana, ne oto 
ana taataa hairodo neena a Peter e maahu i matolana 
ro soldier, na hoosilana e lae kau ana ro ieli heu: na 
kira kakali 1 mara nume ko kakakalie oto nume 
hoohoo. Na liokau, angel a Lord e ure isulie, na 
raraa e raanie oto nume hoohoo: oto esi hidelia 
paraparaana Peter, ko haalioa ko teuri, Lauae, oke 
taelai oto. Oto mu ieli heu ana neena e takaluhe oto 
maanie nimana. Oto a angel e teuri hunie, Oke hoo 
hahio oto, oke hoosie oto muola ni hoo hahie aemu. 
Oto esi teurine. Oto kosi teuri hunie, Oke aluhio oto 
ana tooni ioe, na oke ahe isulieu. Na e isitaa oto 

ko ahe isulie; tae e kaa manatainie uri meolana 
qaolana e lae ana a angel e walaimoli, tae e unue 
uri e leesie meola e waara hunie. Na kererue lae 
liutaana kakalihe tai nao na lou ana ruana, ne kererue 
sì hule ana maai para hau ko maa takoie hulume ; na 
esi taha maraana hunirerue : na kererue isitaa taau 
na ko liue taataa mei tala ; na lauae angel kosi hoalai 
oto maanie. Oto saena Peter e hei manola lou na kosi 
teuri, Noko si losaaie walaimoli oto ie, uri a Lord e 
usuneinie taau angel ineie na e haaurieu oto maanie 
nimana  Hérod, na maanie mu Judea ko meni 
maohieu. Oto e loonainie oto esi lai numa Mary 
nikana John kire saie ruana na satana uri a Mark; 
mala hune e ruru oto wai leune ko arearenai. Na e 
ikiiki oto ana maai para, na keni raorii satana a Roda 
e lae huni ke qaarono. Na e rono saaie walana 
Peter, tae e kaa tahanie maai para ana e saesaediana, 
tae e huru taau, kosi unue uri a Peter e ure i maai 
para. Oto kire si teuri hunie, Oko herohero. Tae ko 
unu letea oto uri ineie. Oto kire si unue uri, A 
Angel ineie ohe. Tae a Peter ko ikiiki ue: na kire 
taha maa kire si leesie oto, na saeda e puo oto. Tae 
e salo hahire ana nimana uri kire ke rohu, na esi 
ladoa hunire ana a Lord e tola tahanainie uritaa 
maanie nume hoohoo. Na esi teuri, Molu ke unue 
muola ie hunia James na hunie mui maasine. Oto 
esi hoalai ko lae ana na leu aopa. Oto e hoowa tae 
na nikei kotaha oto paine saana mu soldier uri a 
Peter oto e ue. Na a Herod e totola kau ohie tae e 
kaa lio tooana ike, ne esi dodolosi ana kira kakakali, 
na e unue oto uri haamaesilada ke lae oto. Na e 
lai hai Kaisareia urei Jerusalem, kosi io oto hai 
leune. 

Na saena e wana oto hahie mu Tur na mu Sidon: 
na kire mani ruru oto saana pei taataa mei sae, na 
kire haarakoa Blastus ini hahie nume ni maahu a 
inemauri, kire si haatohue hanuelama, aena ana 
haanaulana mu henue ikire e lae ana hanua inemauri. 
Oto ana haidine kire topoa a Herod e tooni hahie ana 
tooni mu inemauri, na e io iano ilenine naunekume ni 

alaha, esi tea hunire. Oto mala ko meni awara uri, 
Walana na God, kaa walana ike na inoni. Oto lauae 
angel a Lord e saunie, ana e kaa haamanikulua God: 
na maa e huto ana, ne manona esi suu. 

Tae walana, God ko peipeine oto na ko aailaa 
oto. 

Na a Barnabas na a Saul e oli oto urei Jerusalem 
maholo kererue haamanoa oto paloma ikererue, na ko 
tolea oadarue a John kire sale ruana na satana uri a 
Mark. 


13 


Na oto i Antiokia ana soihaadaine hai leune «aeta 


.mui prophet na mu haausuli, a Barnabas, na a 


Simeon sailana uri a Niger, na a Lukius ini ni 
Kurene, na a Manaen kire sanonie kau peia Herod a 
Tetrark, na a Saul. Na maholo kire palopaloa Lord 
peie olo naune, ne Lioa Maai esi teuri, Omu ke opaa 
Barnabas nakue kererue a Saul hunie mei palona nou 
soi rerue kau hunie. Na kire oloolo nau pei arenaine 
kire si neie nimada hahirerue kire kosi usuneinirerue 
taau. 

Oto ana Lioa Maai ko usuneinirerue, ne kererue 
kosì siho toli hai Selukia ; na urei leune ko atoholo 
oto wai Kupros. Na kererue io oto i Kupros ko 
houleinie walana God ana mu nume ni ruru ikire mu 
Judea: na a John Mark e hakusi rerue ko raretaini- 
rerue. Na kererue laehie oto ahutana mu henue lai 
hule i Paphos, ne kererue si lio tooana naeta magos, 
na prophet eroero e uraana mu Judea, na satana a 
Bar-Jesus; na inele ie e oo peia Governor, a Sergius 
Paulus, na mane saenanau. Na ineie ie e haraie 
mai a Barnabas na a Saul, na e daudeu huni ronoa 
walana God. Tae a Elumas magos neena (ana ere 
olisilana satana urine) ko ato honosirerue, ko deudeu 
huni weinia Governor maanie hiwalaimoline. Tae a 
Saul, sailana lou ana a Paul, e honu oto ana Lioa 
Maai kosi toomaaie, ko teuri, Maena, oko la otoi honu 


oto ana taena na erona na ana taena na tataalana, a 

kalena a gelu eroero, oko deu maeloona oto hunie 
taena na ola odotai, uri o saa moumoutei ani haamai- 
lue mu tala odoodo a Lord? Na liokau le, nimana 
Lord oto ihahomu, na oke ulu oto, o saa leesie lou 
sato na na maholo oto ke liu. Oto e tolani waha 
hahie pei rodohono; na ko tola hailiu ko heitalea 
naini ke hele ana nimana. Oto a governor e leesie 


 meola qaolana e lae neena esi hiwalaimoli oto, ana 

anena e daue oto itehulaana maai haausuline a Lord. 
Oto kira Paul e tae i Paphos, na arapuune kosi lae 

i Perga pooni leu i Pamphulia: na a John e hoalai 

keu maanire ko oli lou tai Jerusalem. Tae kire taelai 


i Perga ko laehie mu henue; na kosi lai aratoto i 
Antiokia pooni leu i Pisidia; na kire kosi lai sili i 


nume ni ruru ana dine sabbath, na kosi io iano. Na 
sallana mu haatolana na mu prophet e haro lae mano 
ne kira alaha hahie nume ni ruru ko usureinie na 
muini saadarue, pei mei wala uri, Ro mane mu 
maasine, ana moro manataine mei wala ni eitanai"e 
nana mala, ne moro ke unue oto. Oto a Paul e taelai, 
kosi sasalo hahire ana nimana ko teuri, 

Aleini mu Israel, na iomu lou kira mauteinia God, 
omu ke qaarono kau. God mala ie mu Israel e lio 
hilisie mu amaka, na e tahelainie mala maholo kire io 
ni deune i henue i Misraim, na e naoda taau maanie 
ani nime susuei. Na mala e hai awalai helisi e 
haarakora kau laona hanue sala. Na e suheinie oto 
e hiu komu ni inoni 1 henue 1 Kanaan, «e esi 
haadora ana hanue ikire hunie hanue hu nada, 
maholo oto mala e hai tanalai helisi mana lime; na 
mano urine esl niie kira leilei hunire lae hulaana a 
Samuel prophet. Na poo purine kire si sukaa na 
inemauri: na a God e niia Saul kalena Kish hunire, 
nell e uraana komu a Benjamin, na maholo oto mala 
e hai awalai helisi. Na e taasie oto esi haauresia 
David hunie inemauri ikire; na e unu haaoaie, ko 
teuri, Nou lai lio tooana a David kalena Jesse, na 
mane oto isulie saeku, na ke qaoi oto na moola 
saeku eni deuleni. Na isulie oto goni nea God esi 
tolea nana Israel Ini haauri, a Jesus monena, uraana 

24 mui weuwana a mane ie ; na a John e holai laeliwala 
honosie naona ana lotomaai ani onisae hunie ahutana 
28 mala mu Israel. Na ana a John ko haamanoa oto lael- 
ana esi teuri keu, Ne iomu ko unueu uri na taa? Nou 
kaa ineie ike. Tae liokau, naini oto ko poo puriku, na 
nou kaa malisi oto ni luhesie hoo hahi ae maanie aena. 
26 Maeni esiku, muini e hute ana komu a Abraham, na 
muini lou hikemiu ko meuteinia God, ne usuneilana 
27 me wala ni meurihe ie e lae oto huniomu. Ana muini 
ko io i Jerusalem, na mu alaha ikire, ana kire kaa saie 
lke, wa kire ke saie walana mui prophet saileni ko 
talei laelae susue dine sabbath, ne kire si haaoaie oto 
28 ana lei maena ana e lae. Na kire kaa lio odoie oto 00 
na meola huni seunilana hahie, tae kire haatohu ana 
29 Pilate uri seunilana ke lae oto. Na kire haaoaie 
mano moola usuleni e lae kau oalana, kire si ohosie 
30 oto maanie dano, na neilana esi lae laona kiliqeu. Tae 
31 a God e taelie oto maanie muini e mae oto; na 
leesilana e lae mu dine hune ana muini e hanetaa kau 
peie tai Jerusalem urei Galilea, muini ne ko unu 
32 haaoaie oto ie hunie mala. Na emi ko ladoa namiu 
tataroha diana ana qorite qorilana e lae kau hunie 
33 mu amaka, ana uri a God e haaoaie oto hunie mu 
kaleka, ana e taelia Jesus oto; mala usulana e lae 
lou ana ruana na psalm uri, Ioe Kaleku, nou haahutao 
34 oto i siiri. Na ana e taelie oto maanie muini e mae 
oto, na ana e saa hei oli lou huni kesune, ne esi ere 
uri keu, Neke niie taau hunio muola maai a David e 
saa molahii oto oo. 
35 Aena ko teuri lou ana naeta psalm uri, O saa toliaa 
36 inl maai ioe ke leesie kasune. Ana a David e asu oto 
nana qaune ineie isulie loonaine a God me esi 
maahu ; na aorilana e lae saana mu amana, na e 
37 leesie kasune ; tae ini a God e taelie oto e kaa lio 
38 manine ike kasune. Alei inoni maeni esiku, omu ke 
manataine oto leu ie, uri laeliwalana oto ie huniomu 
39 ana saeasilana mu orahaa itehulaana a mane ie: na 
haaodohilana iteitana naini ko hiwalaimoli ko lae 
itehulaana ana taena na ola, haaodohilemiu saa lae 
40 ike ani itehulaana mu haatolana a Moses. Ne omu 

ke lio talamiu mane da na meolana unulana e lae ana 
mui prophet e too oto amiu uri, : 

Omu ke lio kau kira haiheileledi, na omu ke 

| panatainie, na omu kesi eia oto; 

Ana noko esuie mei palona ana qonimiu, 

Mei palona na omu saa roroa hiwalaimoli ike ana, 

ana naini ke unu ladohainie huniomu. 

Na kire isitaa oto kire kosi haatohu oto uri unulana 
mui wala ie ke lae hunire ana dine sabbath ue mai, 
Na mala e haro isitaa oto maanie nume ni ruru, ne 
muini hune ana mui Judea na ana mu proselut ko 
haahaamau e luluisulia Paul na Barnabas: na kererue 
kosi ereere hunire, ko teu rarahire uri kire ke raururu 
oto pele niine a God. 

Oto dine sabbath lou isulie tatahana oto huni ahutana 
hulume ke ruru oto huni ronolana walana God. Tae 
mu Judea e leesie mala hune, ne saeda esi honu 
eni lio inaeimaana, kire kosi heitohea muola a Paul 
e unui pele kire ko ere tauteu. Tae a Paul na a 
Barnabas kosi awanana ko teuri, E saa molahie oto 
uri unulana walana God ke holai lae oto huniomu. 
Tae ana omu sikileinie oto maaniomu, ne omu kosi 
leilei omu uri omu kaa adona ike maurihe hu, ne 
lio kau, mere ko saro oto takoie mu apoloa aopa. Ana 


. & Lord e haatolaimere urine, uri, 


Nou haauresio oto hunie light nana mu apoloa 
aopa, 
Huni oke nei meurine oto lai hulaana nenedena 
walumalau. 
Oto mu apoloa aopa e rono urine, kire si saesaediana, 
pei soihaamanikulua walana God : na muini neilada e 
lae oto hunie maurihe hu e hiwalaimoli oto. Na 
walana Lord e aailaa oto ana ahutana hanuena. Tae 
mu Judea e tau rarahie maeni keni toro ko haahaamau 
peie mu naohai mane hahie huilume, kire si da kire 
ke tauneinia Paul na a Barnabas, na kire asirerue 
oto maanie taltelihana hanue ikire. Tae kererue 
tatainie oto hahire makano loho e rarao kau ana aeda, 


52 kire si lai aratoto tai Ikonium. Na mui qaaronoisuli 


e honu oto ana ilenimaena na ana Lioa Maai. 
289 T 


14. 


hazi 


14 


15 


1 PALONA 





14 


Oto qaolana e lae urine i Ikonium uri kererue mani 
lai sili ana nume ni ruru ikire mu Judea, na kererue 
ereere kau lai hulaana mala hune muini ni Judea 
na muini ni Grekia e hiwalaimoli oto. Tae mu Judea 
muini ne kaa hiwalaimoli e tau rarahie saena mu 
apoloa aopa, na e qaora kire ke sae tataala hunie mui 
maasine. Aena neena kererue oo tewa wai leune ko 
awanana ilalo ana a Lord, na ineie oto ko unu 
haaoaie mu wala e nii oto, ko maaie oto uri qaolana 
mui tolimaa na mu anoa ke lae ana nimada. Tae 
opalana oto mala hune i hulume ; na eta muini e 
loko peie mu Judea, na eta muini peie mu hurulaa. 
Na mu apoloa aopa na mu Judea peie lou mu alaha 
ikire e taelal oto huni teuneinilada na huni seunire 
ani heu, ne kererue manatainie oto, na ko tehi 
oto hunie mu hulume i Lukaonia, i Lustra na i 
Derbe, na lou hunie mu henue kalikelie : na kererue 
sl laeliwala ana tataroha diana hai leune. 

Na naeta mane e io i Lustra, aena e loloku oto, e 
talei loku oto ure iana nikana oto mai, e kaa laelae 
hailiu oto oo. Ineie ie e ronoa Paul ko ereere: na 
ineie oto e toomaie na e leesie hiwalaimoline ana e 
adona haaurilana oto, oto esi teuri ana me wala paine 
uri, Taelai odoodo ana aemu. Oto kosi pola ileni 
ko laelae hailiu oto. Na ala hune e leesie meola 
a Paul e qaoa, kire si tahelainie walada ko teuri mala 
Lukaonia, Mu god e siho oto mai saakaelu kire nei 
inoni oto. Na kire harainia Barnabas ana a Dis, na 
a Paul ana a Hermes, ana laeliwalana ne ana. Na 
priest a Dis i naona hanue, e tolea mai mu keu na 
mu takai dano huni rorodara, na e sare unu ola 
saadarue peie mala hune. Tae mu hurulaa a Paul 
na a Barnabas e ronoa me kererue ko hakasie mu 
tooni ikererue, kererue ko pola tai matolana mala 
huze, peie me wala paine uri, Maeni mane, e ue omu 
ko tete urine? Iemere noone ro inoni e taataa mei 
tolaha amerei na amolu, na mere ko tarohaie tataroha 

diana huniomu, uri omu ke aliu oto maanie mu 
ola qeuqeuaa ienini isulia God ini ko meuri, a 
haahola oto ilemi na iano na asi na walutana na 
ola ani: na ana mui qeune e mano kau e maaie 
hunie taena na komu ni inoni kire ke laelae isulie mu 
tala ikire. Tae e kaa toliasie ike uri meola ni unu 
haaoaie ke suuri, ana e palopalo diana, na e niie mai 
urei leni nemiu mu nemo na mu warowaro ni neula, 
ko haamanoa oto saemiu ani neula na ani saediana. 
Na kererue ere urine na ko karai rahe oto ne 
kererue kosi ereana mala hune uri kire ke suuri 
unuunu ola saadarue. 

Tae mu Judea e lae hule wai leune urei Antiokia na 
i Ikonium : na kire aitanaie mala hume kire si seunia 
Paul ani heu, kire kosi okea tae maanie hulume, 
ana kire unue uri e mae oto. Tae mu qaaronoi- 
suli e ure kalie na kosi taelai oto, na ko hei lae lou 
i hulume: oto dine i hahona esi isitaa taau, peia 
Barnabas ko lai Derbe. Na kererue laeliwala oto ana 
tararoha diana ana hulume neena, na qaolana mu 
qaaronoisuli hune e haro lae oto, ne kererue si oli lou 
hai Lustra na i Ikonium na i Antiokia, ko haasusue 
saena mui qaaronoisuli, ani eitanailada uri kire ke io 
susu oto ana hiwalaimoline, na uri leu i sapeka oto 
huni siline ana alahana a God ani sapesalune hune. 
Na kererue neie oto mu rato ni mane nada ana taena 
na soihaadaine, na kererue arenal oto pele olonaune 
ne kererue si susueinire hunia Lord kire hiwalaimoli 
keu ana. Na kererue laehie mu henue i Pisidia 
kererue kosi arapuu i Pamphulia. Na kererue unue 
mei wala i Perga kererue si siho toli hai Atalia ; 
na kererue atoholo urei leune ko lai Antiokia, 
maailada e lae kau wai leune hunie niine a God hunie 
mei palona kererue si kele haamanoa neena. Na 
kererue hule oto, kererue kosi lokoa soihaadaime, na 
kosi unu ladohainie taena na ola God e qaoi adarue, 
na ana e tahanie maa ani hiwalaimoline nana mu 
apoloa aopa. Na kererue io oto peie mu qaaronoisuli 
maholo kaa oorue. 

Na naeta mu heluini e lae hao urei Judea ko 
haausulie mul maasine uri, Ana oto aha tolimaalamiu 
kaa lae isulie tolahana Moses, ne haaurilemiu saa lae 
ike oto oo. Na a Paul na a Barnabas. e haitohera 
oto e aopa na e looloonainie peire, ne haauresilana 
a Paul na a Barnabas esi lae, na naeta mu heluini 
lou ada, uri kire ke lae tai Jerusalem saana mu 
hurulaa na mu rato ni mane ana me ola kire ko 
heitalenainie ie. Na soihaadaine e tolera taau urine 
na kire kosi lae 1 matolana Phenikia na i Samaria, 
ko tola tahanainie oto aliume ni sae ikire mu apoloa 
aopa: na kire si da ahutana mu maasine ke saesae- 
diana itehulaana. Na kire hule oto tai Jerusalem, 
ne takuhilada esi lae ana soihaadaine na ana mu 
hurulaa na mu rato ni mane, na ladolana oto taena 
na ola a God e qaoi oto ada. Tae "aeta mu heluini 
e hiwalaimoli tae kire uraana tolaha ikire mu Pharise 
kire taelai kire si teuri, Leu i sapeda oto huni aha 
tolimaalada kei lae, na ere hunire kire ke kinetainie 
mu haatolana a Moses. 

Na mu hurulaa na mu rato ni mane e loko oto uri 
huni loohie me olana. Na kire haro looloonainie 
na e tewa oto, oto nea Peter esi taelai, ko. teuri 
hunire, 

Maeni esiku, omu manatainie oto uri a God e lio 
hunie oto waite amiu, uri mu apoloa aopa ke ronoa 
mei wala ana tataroha diana oto ana wawaku ie, uri 
huni hiwalaimoline. Na nea God oto, ini e mana- 


tainie oto mu sae e unu haaoaire oto, ana e niie oto ` 


Lioa Maai nada mala e niie oto nakaelu ; na oto kaa 
gao aopara ike maanikolu, tae e haarerea saeda oto ani 
hiwalaimoli. Hoe ana e urine e ue omu ko malaa- 
hona ana God, uri huni neilana tori i luana mui 
qaaronolsuli, na mu amaka kaa sai neie ike wa ikie 
lou? Tae kie ko hiwalaimoli oto uri haaurilaka kei 


. lae itehulaana niilana God, oto mala ikire noone lou. 


Na ahutana mala hune e mani rohu oto; na kire 


ko qaaronoisulie oto a Barnabas na a Paul ko unu 

ladohainie oto mu tolimaa na mu anoa a God e 
gaoi oto itehulaadarue saana mu apoloa aopa. Na 
kererue saro ere mano kau, a James ko si alamire, 
ko teuri, 

Maeni esiku, omu ke qaaromoisulieu keu: nea 
Simeon e unu ladohainie oto ana a God e holai 
maatolie mu apoloa aopa, uri huni suluie oto na mala 
ada hunie satana. Na walana mu prophet ko unue 
oto taataa me olana ; mala usulana e lae kau, 

Mano urine neke oli oto mai, 

Na neke hei tohue lou nume susulu a David e 

aoho kau; 

Na neke hei tohue lou i huli numena, 

Na neke hei haauresie lou : 

Uri hunie muini ue ana mu inoni ke haitalea Lord, 

Na ahutana mu apoloa aopa lou, sailana sataku e 

lae ada, 

Ola a Lord ko unue, ini ko tola tahanainie oto muola 

ie ana aehotalana walumalau urel oto mai. 

Aena neena noko lei oto, uri mane kie kotaahie 
muini ana mu apoloa aopa ko eliu sulia God; tae 
uri kie kei haatolaire oto uri kire ke kinetainire oto 
maanie muola haamadaa ana mu nunui ola ni 
palopaloi, na maanie oto masine, na maanie muola 
kire roro mae ani na maanie apu. Ana ure ana mu 
qeune oto holai nao a Moses e manatainie oto muini 
ko laeliwala oalana ana taena na huilume, na sailana 
ko talei laelae ana mui nume ni ruru susue dixe 
sabbath. 

Oto mu hurulaa na mu rato ni mane e loonainie 
oto peie ahutana soihaadaine, uri huni lio hunie na 
muini hikada na huni usuneinilada hai Antiokia 
peia Paul na a Barnabas; a Judas oto sailana ana 
a Barsabas, na a Silas, mu naohai mane ana mu 
maasine : na usuusu oto i nimada uri, Mu hurulaa 
na mu rato ni mane mu maasine oto hunie mu 
maasine ana mu apoloa aopa i Antiokia na 1 Suria 
na i Kilikia, kei deidiana namiu: Ana emi ronoa 
oto uri na eta mu heluini e isitaa kau maaniemi e 
kotaahiomu eni wala, ko da saemiu ke rueruaa oto ; 

na emi kaa haatolaire ike ana na meola; ne emi 
loonainie oto, ana emi ruru pei taataa mei sae, uri 
huni lio hunie mu maena na huni usuneinilada taau 
saamolu peia Barnabas na a Paul ro mane maai iemi, 
kererue kaa kinetainie ike maurihaada itehulaana 
satana Lord ikie a Jesus Christ. Ne iemi usuneinia 
Judas na a Silas, na kererue noone ke unue lou 
taataa meola na ana niduderue. Ana a Lioa Maai 
e loonainie oto na iemi noone lou, uri mane neilana 
ilenimiu ludaa e lai hie maanie muola ie naini saa 
ere ike ani: uri huni kinetainiomu maanie muola 
kire unuunui saana mu nunui ola ni palopaloi, 
na maanie apu, na maanie muola kire roro mae ani, 
na maanie masine; na oto omu ke kinetainiomu 
maanie waluola na ne kesi diana amiu. Omu ke io 
sapemawa oto. 

Oto toliasilada e lae oto ne kererue kosi lae hao hai 
Antiokia ; na kererue lokoa mala hune kererue si niie 
usuusu. Na kire saie oto kire si saesaediana hahie 
mu wala ni haasusu neena. Na a Judas na a Silas, 
ana kererue lou ro prophet, kererue ko haasusue 
mu maasine ana mu wala hune na ko haadodoa 
oto saeda. Na kererue saro io kau wai leune, ne 
usuneinilada esi lae ana mu maasine ana hanuelama 
takoie muini e usuneinirerue kau taau. Tae a Paul 
na a Barnabas e oo oto i Antiokia, ko haahaausuli 
na ko laeliwala ana walana Lord, peie naeta mu 
heluini aopa lou. 

Na mu helui heidine e haro mano nea Paul esi 
teuri keu hunia Barnabas, Kure ke alihoi oto ie huni 
maatolie mu maasine ana taena na hulume kure 
houleinie oto walana Lord ani, huni leesire uri kire 
ue. Na saena Barnabas oto huni tolea oadarue 
a John, kire saie lou ana a Mark. Tae a Paul e 
unue uri kaa diana huni tolea peirerue ini e tahi 
keu maanirerue i Pamphulia na kaa hakusirerue kau 
hunie mei palona. Oto haitohena paine e talaae 
adarue, lai hulaana  kererue mani ops  hailiu 
itehulaana, na a Barnabas e helesia Mark ko lai 


10 atoholo oto i Kupros; tae a Paul e lio hunia 

Silas, kosi isitaa taau, na mui maasine e susueinire 
oto hunie niine a Lord. Na e laehie mu henue i 
Suria na i Kilikia ko ere haasusue mu soihaadaine. 


16 


Na e lai arapuu lou i Derbe na i Lustra: na lio 
kau, naeta qaaronoisuli ileune, satana a Timothy, 
kalena keni ni Judea e hiwalaimoli; tae amana e urei 
Grekia. Na mu maasine e io i Lustra na i Ikonium 
e mani unu haaoale kau. Na a Paul e sare da uri 
ke hakusie oto; oto e hele ana ko aha tolimaa ana 
aena mu Judea e oo ana mu henuena : ana ahutada 
kire mani sale oto uri amana e urei Grekia. Na 
kererue laelaehie mu hulume, ko niniie mu haatolana 
neena hunire huni kire ke kinetainii oto, muini ne 
mu hurulaa na mu rato ni mane 1 Jerusalem e neii 
oto kau. Oto mu soihaadaine e paipesi oto ana 
hiwalaimoline, na ko peipeine oto isuli heidine. 

Na kererue laelaehie mu hulume i henue i Phrugia 
na i Galatia, tae erelada e lae oto ana Lioa Maai 


“maanie unulana mei wala i Asia; na kererue hule 


oto odohaana i Musia, kererue si deudeu ni lai sili 
i Bithunia; tae Lioa a Jesus e kaa maairerue ike; 
na kererue liue oto 1 Musia, kererue si lae hao hai 
Troas. Na anoa e waara oto hunia Paul 1 rodo; Na 
mane ni Makedonia e ure, ko eitanaie, ko teuri, Oke 
atoholo mai i Makedonia, oke pei emi keu. Na e 
leesie oto me anoana ne melu si tolani deudeu oto 
ni lai sili wei Makedonia, ani neisaema oto uri a 
God e haraiemi oto huni laeliwala hunire ana tataroha 
diana. 

Aena neena taelaine e lae urei Troas, ne emi 
si lae hautaai oto i Samothrake, na dine i hahona 
arapuune e lae oto i Neapolis; na urei leune tai 
Philippi, hulume ana hanue i Makedonia, na kolonia : 
na emi io oto na mu helui heidine ana hulume neena. 
Na ana dine sabbath emi isitaa oto poo taau ana 
maai para i reune wai peine, emi unue kau uri na 

leu ni arenaine wai leune, emi si io iano, ne erena 
esi lae hunie mu keni ko rururu ileune. Na naeta 
keni satana a Ludia, ko haahaaholi eni sala noro, 
e ura ana hulume i Thuatira, ko palopaloa God, e 
qaaronoisuliemi : na a Lord e tahanie saena, huni 
ke qarono diana ana muola a Paul e ununui. Na 
maholo lotomaailana e lae oto, na lotomaailana aleini 
ineie, ne esi eitanaiemi, ko teuri, Ana omu leieu oto 
uri nou hiwalaimolia Lord oto, omu ke lai sili tai 
nume ineu, omu ke io oto ana. Na e dau ramoramoa 
huniemi. 

Na qaolana e lae urini uri maholo emi lae hunie 
leu ni arenai «aeta keni haalu e odoiemi lioa ni 
gonigoni ola me ana, na e tari ola hunehunaa hunie 
mu alaha ineie ana qoriqoriolama. Ineie ie e 
luluisuliemi kira Paul ko arai ko teuri, Muini ie ko 
esu nana God ini e liutaa, kire kosì houleinie tala 
ni haaurine huniomu. Na e talei tete urine mu 
dine hune. Tae saena a Paul e la otoi hu kosi 
eliu ko teuri hunia lioa uri, Noko haatolaio oto ana 
satana Jesus Christ huni oke isitaa oto taau "aanie. 
Na e isitaa oto ana taataa maholoi satona. 

Na mu alaha inele e losaie oto uri kire saa hei 
maohie lou tarieolana ikire ana e aia oto, kire si 
tapolia Paul na a Silas, ko weinirerue tai heraiusine 
i naona mu alaha, na ko tolerarue tai saana kira leilei, 
kire si teuri, Ro mane ie ro mane ni Judea oto, na 
ko hurosie huilume ikie oto e aopa, ko houleinie mu 
tolaha kaa adoka oto huni helesileni wa huni lului- 
sulileni, ana ikie mu Rome otona. Na mala hune 
e mani taelai teinelu oto hahirerue : na kira leilei 
e hakasie mu tooni ikererue maanirerue, na e unue 
oto rapusilada ke lae ana mu maai dano. Na maai 
repusilada hune e lae oto, kire sì asirerue hai nume 
hoohoo, ko haatolaia kakalibe uri ke hahuei hele 
mautaa adarue: na ana me haatolana urine e lae 
ana ne esi asirerue wai nume hoohoo oto wai ilalo 
ana, na e hoosie aaedarue lakomainie hai dano. Na 
e uri oto 1 upui rodo a Paul na a Silas e arearenai keu 
ko kanakana hunia God, na muini hoosilada e lae e 

qaaronoisulirerue oto; na lauae nunu peine e nunu, 
lai hulaana mu poopootai nume hoohoo e asuoloolo 
oto: na lauae mu maa e mani taha oto; na mu 
walo hoohoo e mani takaluhe oto maanie ahutada. 
Oto a kakalihe e lio oto, na e leesie mu maai nume 
hoohoo e mani wawa oto, esi deresie naihi ineie uri 
ke haamaesie oto, ana e unue uri muini hoosilada 
e lae e mani tahi oto. Tae a Paul e ere ana mei 
wala paine ko teuri, Mane o dau aelasio oto: ana 
ahutamelu taane ue. Oto e sukaa sine kosi pola 
hou, na ko erieriri oto ani meune, ko lai ladamai 
iano honosia Paul na a Silas, ko tolerarue tai sinaha 
kosi teuri, Ro alaha ineu, na mei taa ni neke qaoa, 
huni haaurileku ke lae oto? Oto kererue si teuri, 
Oke hiwalaimoliana Lord Jesus Christ, na haaurilemu 
ke lae oto ; ioe na ahutana aleiini ioedou. Na kererue 
unue walana Lord hunie, peie lou ahutana aleiini 
inele. Naetolerarue oto ana hai rodona ana taataa 
maholoi satona, esi hodalie tahahuliana mu maai 
repusilada; na lotomaailana e tolani lae oto, na 
aleüni ineie noone lou peie. Na e toletarue tai 


nume ineie, kosi nii »eula adarue, peie ko ileilenimae 


oto hitoo, na ahutana aleiini imeie noone pele, ana 
e hiwalaimoli oto ana God. 
Na maholo ko deni oto, kira leilei e usuneinie 
kira qauqesu, ko teuri, Oke luhesie ro mane neena. 
Oto a mane kakalihe ko hei unue lou mu wala 
neena saana Paul, ko teuri, Kira leilei e haatola 
oto uri luhesilemiu ke lae oto; ana e urine moro 
ke isitaa taau oto ie, moro ke lae oto ani henuelama. 
Tae a Paul e teuri hunire, Kire rapusiemere i naona 
mala na leilamere kaa lae ike, na iemere oto ro mane 
ni Rome, na asilamere e lae oto i nume hoohoo; na 
uri kire ko ohe asiemere lou ana e gala? haike na; 
tae kire ke lae noone mai huni tola haadai amere. 
Oto kira qauqesu e hei unue lou mui wala ie hunie 
kira leilei: na kire mau oto ana kire rono oto uri 
kererue ro mane ni Rome; oto kererue lae mai ko 
eitanai rerue ; na kererue tola haadai oto adarue ne 
kererue si eitanai rerue uri huni rerue ke hoalai 

40 oto maanie hulume ikire. Na kererue isitaa taau 
maanie nume hoohoo, kererue si lai sili saana Ludia : 
na kererue leesie oto mu maasine, na ko ere haasusure 
ne kererue si hoalai oto. È 


i 17 


1] Na kererue liue oto i Amphipolis na i Apolonia ne 
arapune esilae tai Thesalonika, na na nume ni ruru 
2 mu Judea wai leune: na a Paul, isulie tolahana oto, 
e lai sili saada na e olu dine sabbath e lalado wala 
3 hunire ko haahaatainie mu usuusu, ko huehuesii na 
ko peipei wala uri leu i sapena Christ huni ke sapesalu 
oto, na ke taelai oto maanie muini e mae oto; na uri 
a Jesus ie, noko houleinie oto huniomu neie oto a 
4 Christ. Na eta mu heluini ada e maesie oto, na 
kire hata peia Paul na a Silas; na mala hune oto 
ana mu Grekia e haahaamau na muini e kele hune 
5 hikana mu naohai keni. Tae mu Judea e lio i 
naei maa hunire, na kire tolea na mu heluini tataala 
ana mu inoni teuteu, na ko lokoa oto mala hune, kosì 
da huilume ke maolaola; na kire taelai hahie numa 
Jason, kire daudeu huni tolaladarue taau saana mala. 
6 Na kire kaa lio tooadarue, tae wainilana Jason esi lae 
na mu helui ini lou ana mu maasine i naona mu 
alaha hahie huilume, peie awarana uri, Muini e 
hirusie oto walumalau e hei hule noone lou ileu ; 
7 na a Jason e takuhire oto: na ahutada kire ko 
meni qao aopa ana mu haatolana a Kaisar, ana kire 
8 ko unue uri «aeta inemauri oto aopa, a Jesus. Na 
kire da mahuro oto ana mala hune na ana mu alaha 
9 hahie hulume maholo kire ronoa mu olana. Na kire 
suluie oto mu tooha honotana maania Jason na 
maanie ahutana muini aopa, kire sì toliasire oto. 

10 Na mu maasine e tolani usureinie oto a Paul na 
a Silas i rodo i Berea: na kererue hule oto ileune 
ne siline esi lae tai nume ni ruru ikire mu Judea. 

11 Na mala ie manatada e diana maanie mu Thesalonika, 
ana kire hele oto ana mei wala ani sae madoro hunie, 

na ni heitale wainiini isuli heidine ana mu usuusu, 
uri muola na e urine oto wa haike. Aena m«eena 
muini hune e hiwalaimoli ada; na muini e kele hune 
lou ana mu keni toro ni Grekia na ana mu mane. 
Tae maholo mu Judea i Thesalonika e manataine 
oto uri houleinilana walana God e lae ana Paul i 
Berea lou, kire si lae lou ileune, ko kotahie na ko 
da mahuro oto ana mala hune. Oto ana e urine 
mu maasine e tolani usuneinia Paul taau uri ke lae 
molai one : tae a Silas na a Timotheus e io ue ileune. 
Oto muini e naona Paul e tolea oto i Athens: na 
e unue walana hunire uri a Silas na a Timotheus 
ke lae lauae saana, ne kire si elihoi oto. 

Na maholo a Paul e io loosirerue kau i Athens, 
saena esi unuhie ana e leesie huilume e talei honu oto 
ana mu nunui ola ni palopaloi. Oto esi lalado wala 
wai nume ni ruru peie mu Judea na muini e haahaa- 
mau, na lou i heraiusine suli heidine peie muini e 
odoie ileune. Na mu heluini ana maai haausuline 
ikire mu Epikurus na ana Stoe e odoie. Na na 
muini e teuri, Na mei taa ni a talei ereere ie ko sare 
unue na? na na muini uri, Ohe ko dada uri ke 
houleinie mu lioa aopa: ana e laeliwala ana a Jesus 
na ana taelaine. Na kire heleana kire si tolea tai 
lolata a Ares, ko teuri, Ohe melu ke manatainie maai 
haausuline haalu ie oko laladoa otona.% Ana oko 
tolea mai mu ola e rono aopa i elinamami : hoe melu 
sare manatainie oto uri muola ie e ue. (Ana mu 
Athens na mu awataa e io haawali wei leune e talei 
lotainie oto mola unulana wa ronolana na meola 
haalu.) Na a Paul e ure oto i denumana lolata a 
Ares, esi teuri, 

Maeni mane mu Athens, nou la otoi leeleesiomu 
uri omu ko kele palopalo hunehunaa ana mu lioa. 
Ana nou lai aweawe, pei leesilana muola omu ko 
palopaloi, nou lai lio tooana ora ni unuunu kire 
usuusu ilenine uri, Oalana «aeta God kolu puotainie. 
Ne meola na omu ko palopaloa ani puona, ineu 
noko houleinie huniomu ie. Nea God neena e 
haaholaa walumalau na taena na ola ana, neie oto 

a Lord hahie ileni na iano, na kaa io ike ani leu maai 
talana ninimei inoni; wa kire ke raretainie lou ana 
ninimei inoni, mala uri e sare tooana na meola, ana 
ineie oto ko niie oto maurihe na manoi ola na taena 
na moola hunire ahutada; na e haaholaa taena na 
komu ni inoni talaae ana na taataa ini huni ke iosie 
ahutana mei makano, na e loonai akau ana mu 
maholoi helisi nada, na mu teitelihana hanue kire 
ko oo oto ani; huni kire kei loohia God, uri huni 
kakalo uluulu ohe hunie, na huni lio odoilana oto, 
tae kaa haataulie iteitana naini hikekaelu: ana kie 
ko meumeuri, ko walowalo liu, ko oo oto ilalo ana; 
mala mu heluini e supue kana amiu e unue uri, 
Ikie lou muini e hutaana. Hoe ana ikie oto muini 
e hutaana God, anaine na kaa diana uri kie ke unue 
uri manatana God e urihana oto na gold wa na 
silver, wa na hau, muola oto didileni ani lodosaena 
na ani manatana mu inoni. Aena urinena a God 
e ulu keu hahie mu maholoi puona neena; tae oto 
ie ko haatolaie taena na mu inoni uri kire ke onisae 
ana taena na hanue: ana e neie goni oto uri huni 
leie walumalau ani odotaine ana ini neena e neie 
oto kau; na e nile tolimaa ana hunie taena na inoni, 
ana e taea lou maanie muini e mae oto. 

Na kire ronoa taelaine ana muini e mae oto ne 
eta muini e haaero ana; tae eta muini aopa e teuri, 
Melu ke qaaronoisulio lou ana muola ienini. Oto 
a Paul e isitaa oto urine urei matolada. Tae na 
mu helui mane e hataainie oto, pei hiwalaimoli : na 
a Dionusius noone peire, ini e uraana lolata a Ares, 
na naeta keni satanapa Damaris, na na mu heluini 
lou peire. 


Mano urine esi hoalai maanie i Athens, kosi lai 
hule oto i Korinth. Na e lai lio odoie na mane ni 
Judea satana a Agila, aena komu ineie e urei Pontus, 
esi kele lae mai urei Italia, peia hue ineie a Priskila, 
aena ana a Klaudius e unue walana kau uri ahutana 

mu Judea ke hoalai oto maanie i Rome: na e lae 
saadarue; na ana kererue ko esuie taataa mei esune, 
ne esì io oto saadarue na kiraelu meni esu oto; ana 
kiraelu ko esuie oto mu nume susulu. Na e lalado 
wala ana taena na dine sabbath wai nume ni ruru, ko 
eleltanaie mu Judea na mu Grekia. 

Tae a Silas na a Timotheus e lai hule oto hao 
urei Makedonia, ne mei wala esi roroie saena Paul, 
na ko unu haaoaie hunie mu Judea uri Jesus nea 
Christ oto. Na kire haukama honosie ko ere leledie 
oto, ne esi tatainie tooni ineie, ko teuri hunire, 
Apumiu oto ilenine qaumiu maraamiu; ineu nou 
lai rerea na: urei maholona noko lae saana mu 
apoloa aopa. Oto esi hoalai maanie ileune, ko lai 
sili wai numa naeta mane satana a Titus Justus, 
ini e palopaloa God, na nume ineie e io sulie nume 
ni ruru. Na a Krispus naohai mane hahie nume 
ni ruru e hiwalaimoli ana God na ahutana aleiini 
inele noone pele; na muini hune ana mu Korinth 
e rono na e hiwalaimoli oto, na lotomaailada esi lae. 
Na a Lord e ere hunia Paul i rodo ani anoa esi teuri, 
Mane o maumeu, tae oke ereere oto, na mane o 
rourohu: ana ineu oto peio na naini oto saa taelai 
ike honosio huni ke dau aelaamu: ana mala ineu e 
hune ana hanue ie. Na e io oto wai leune na halisi 
peie ono warowaro, ko haahaausulire ana walana God. 

Tae maholo oto a Galio e governor oto i Akaia, 
ne mu Judea esi taelai honosia Paul pei taataa 
mei sae, na e tolea tai naona leu ni leilei ko teuri, 
A mane ie ko eitanaie mu inoni uri huni palopalo 
aopa ana God maanie mu haatolana. Na a Paul 
e daudeu huni tahanie nidune, tae a Galio e teuri 
hunie mu Judea, Ana mei tataalana ni ie wa mei 
palona aela haala noko qaaronoisuliomu ana, alei 
Judea; tae uri ana haitalelana mola mu wala na 
mu sata na mu haatolana iomu ko lae, ne iomu oto 
omu ke neineisae ana maraamiu; ana ineu nou serei 
lelleie mu ola urinena. Oto ko peesire oto maanie 
leu ni leilei. Oto kire si meni helesia Sosthenes, 
naohai mane hahie nume ni ruru, ko seuseunie oto 

i naona naunekume ni leilei. Tae a Galio oto kaa 
poo tee ike ana mu olana. 

18 Naa Paul e haro io oto mu dine hune, ne esi ere 
haamano oto nana mul ?naasine, na ko atoholo urei 
leune tai Suria, na a Priskila na a Agila e hakusie 
oto; tae e oloa oto ihune i Kenkrea ; ana e haahaalu 

19 noone urine. Na kiraelu hule oto 1 Ephesus, na 
e toli puri adarue wai leune: tae ineie e lai sili wei 

20 nume ni ruru, ko eieitanaie mu Judea. Na kire 
haatohu ana uri ke io peire ke kele tewa, tae e kaa 

21 alamainire ike; na e ere haamano oto nada, pele 
mei wala uri, Neke oli lou mei saamolu, ana saena 

22 God ko urine, ne esi taelai oto i Ephesus. Na e 
siho kau 1 one i Kaisareia, na ko hanetaa ko lai 

23 paalahea Soihaadaine, oto kosi lae hai Antiokia. Na 
e io peire e kele tewa oto esi hei hoalai lou, ko 
laelaehie mu hulume i henue i Galatia na i Phrugia 
ko ere haamautaa ahutana mui qaaronoisuli. s 

24 Na naeta mane ini ni Judea satana a Apolos, aena 
komu ineie urei Alexandria, na mane e sai wala, 
e lae hai Ephesus; na e lai saka ana mu usuusu. 

25 Na haausulilana ini ie e lae kau ana tala a Lord; 
na ana saena e lai madoro ne esi unuunue na muola 
ana Jesus pei haahaausuli wainiini eni, tae e mana- 

26 tainie mola lotomaai a John: na e aehota awanana 
wal nume ni ruru. Na e Priskila na a Agila e ronoa 
ne tolalana oto esi lae saadarue, huni unu ladohainie 

27 diana tala a God hunie. Na saena oto uri ke atoholo 
oto i Akaia, ne mu maasine esi ere peipeie oto, kire si 
usuusu hunie mui qaaronoisuli kire ke takuhie: na e 
hule oto esi peipei diana ana muini e hiwalaimoli 

28 oto itehulaana niime: ana e ere haaolaa mu Judea i 
naona mala, ko unu tahanainie oto ana mu usuusu 
uri Jesus nea oto a Christ. 


19 


l Oto qaolana e lae urini uri maholo a Apolos neii 
ue i Korinth, a Paul e laelaehie oto mu henue i 

tolo esi lae hai Ephesus, na e lai lio odoie naeta mu 


2 helui qaaronoisuli na e teuri hunire, Omu helesia 


14 
15 


Lioa Maai taane maholo lotomaailemiu e lae? Oto 
kiraelu hunie, Haike na, melu kaa ronoa ike uri 
nilana Lioa Maai e lae oto. Oto ineie uri, Loto- 
maailemiu e lae hunie *a taa ni? Oto kiraelu uri, 
Hunie lotomaai à John e ue. Oto a Paul uri, À 
John e lolotomaai ani lotomaaine ni onisaena, ko 
unue hunie mala uri kire ke hiwalaimoli ana ini 
ko lae mai i purine, ne uri a Jesus monena. Na 
kire rono oto urine, ne lotomaailada esi lae ana 
satana Lord Jesus. Na a Paul e neie nimana i 
hahoda, na Lioa Maai esi siho oto ilenide: na kire 
si ereere ani erena haiaopai, pei ko ereere ni prophet 
oto. Na ahutada kire urihana awalai mane mana 
rue. 

Na e lai sili tai nume ni ruru, ko awanana oto 
e olu warowaro, ko lalado wala na ko eieitanai oalana 
muola ana alahaña a God. Tae ana na muini e sae 
hau oto na kaa hiwalaimoli ike, ko ere tataalasie 
Tala i naona mala hune, ne esi hoalai oto maanire, 
ko hoara mui qaaronoisuli ko lalado wala isuli heidine 
wai nume ni skul a Turanus. Na e ro halisi e talei 
urine oto; lai hulaana ahutana mala e io i Asia e 
ronoa walana Lord, mu Judea na mu Grekia noone 
lou. Na a God e qaoa mu anoa oto liutaa ana 
nimana Paul: lai hulaana kire tolea mu sala ni lue 
wa mu sala roro tooni maanie i sapena hunie mui 
maemaea, na mui maela esi ela oto maanire, na mu 
lioa tataala esi isitaa oto. Tae na mu heluini ana 
mu Judea ko talei walowaloliu muini ko totola 
akalo e daudeu huni sasaie satana Lord Jesus 
hahie muini mu lioa tataala ada, peie mei wala 
uri, Noko totoleomu ana a Jesus ie a Paul ko 
laeliwala ana. Na muini e tete urine hiu mane 
oto kalena a Skeva na mane ni Judea na naohai 
priest. Na lioa tataala e alamire ko teuri, Nou 
manatainie taane a Jesus, na nou manatainie taane 


16 a Paul; tae kiratei ni iomu ie? Oto a maena 


lioa tataala ne ana e polahire oto na e aailaa oto 

maanie ahutadarue, esi saka oto liutaadarue, lai 
hulaana kererue tahi oto makule maanie nume neena 
na mu halata e nei adarue. Na meolana e hou lilikeli 
oto hunie ahutana muini e io i Ephesus, mu Judea 
na mu Grekia noone lou ; na maune e mani deuraelu 
manomano, na haamanikululana satana Lord Jesus 
e lae oto. Na muini hune ana mala e hiwalaimoli 
e lae mai ko haahoue oto pei unulana palona ada. 
Na muini e kele hune ana mala e palopaloa muola 
ni raomaena e tarakonie oto mu book ikire, pei 
unuleni oto i naona ahutana mala: na kire idumie 
mu haa oalani, kire si manatainie uri e lime awala 
molai ola ani silver. Ne walana God ko peipeine 
urine ani sakana na ko aailaa oto. 

Na muola ie e haro mano oto nea Paul esi 
loonainie kau i saena uri maholo e laelaehie oto 
mu henue i Makedonia na i Akaia ne kesi lae lou 
1 Jerusalem, ko teuri, Noko lae wai leune ne leu i 
sapeku huni nesi leesie i Rome. Na e usuneinie 
hai Makedonia ro mane hikana muini e raretainie, 
a Timotheus na a Erastus, neie esi io haawali keu 
i Asia. 

Na oto ana maholona waiteune e kele paine e 
talaae raranana Tala. Ana naeta mane satana a 
Demetrius ini ko esu eni silver, ko da mu kele nume 
maai a Artemis, na e haakaurisie muini esuesune 
ani tarieolana paine; na esi lokora ahutada peie 
muini lou e asuie muola urine, kosi teuri, Alei inoni, 
omu manatainie uri tootoolakaelu oto ana asume 
ienini. Na omu ko leesie pei ronoa uri kaa i Ephesus 
ike hahaiteli tae tatahana oto i ahutana Asia lou 
nea Paul ienini ko eitanaie na ko opaa mala hune, 
ko unue uri mu god neena talana mu ninimei inoni 
kaa ola ike: na mei maelaa otona ana kaa uri neisae 
haamamatealana asune ikie ie ke lae mola hahaiteli ; 
tae uri leledilana nume maai a Artemis god e liutaa 
kei lae noone lou, na uri nei asilana kei lae maanie 
painahaana, na Asia na ahutana walumalau ko 
palopaloa oto. Na kire rono urine saeda esi honu 
eni saewasune, na ko tea oto uri, Artemis ola e saka 

ikire mu Ephesus. Na huilume e honu oto ani 
weiteune neena: na kire mani huru oto pei taataa mei 
sae tai theatron peia Gaius na a Aristarkus ro mane ni 
Makedonia e hakusia Paul kire tapolirerue kau. Na 
saena & Paul oto huni ke lai sili wei saada, tae mui 
qaaronoisuli e kaa maaie ike. Na naeta mu heluini lou 
ana mu alaha i Asia mu malahune ko usuneinie 
muini saana ko eitanaie uri ke suuri hala ni lae tai 
theatron. Na ana e urinena muini ni e ere aopa 
na muini ni e ere aopa: ana pulita e talei maolaola ; 
na eta poo ni inoni hune e kaa manataine ike uri 
aena na mei taa kire ruru. Na kire tola haadai ana 
Alexander taau maanie i matolana mala hune, ola 
mu Judea oto ko usueinie. Na mea Alexander e 
sasalo ana nimana ko sare ere haaodohie maraana 
hunie mala. Tae kire si losaie uri neie na mane ni 
Judea, ne ahutada pei taataa mei wala e uri ro 
maholoi sato oto kire si meni tea oto uri, Artemis 
ola e saka ikire mu Ephesus. Na a usuusu ana 
hulume e ere haaolaa mano mala hune, ne esi teuri, 
Aleiini mu Ephesus, Neitei inoni kaa manatainie uri 
hanue ikire mu Ephesus ko kakakalie nume maai 
a Artemis ini e liutaa na nunui ola lou neena e usu 
mei maania Dis? Hoe ana naini oto saa haitohea 
muola na, ne leu i sapemiu omu ke io mamanoto, na 
mane omu rorahie iteitana na meola. Ana omu tolea 
mai ro mane ie, na kererue kaa pelie ike mu nume 
maai wa kererue ke ere leledia god ikie. Aena neena 
uri à Demetrius na kira asuesu lou peie e manatainie 
^a meola na ini e dau walana buhie ana, ne mu 
dine ni leilei taane, na mu governor taane : kire ke 
haiqeloqelora hailiu. Tae ana omu ko loohie mu ola 
aopa, ne unu luhesileni kei haro lae ana pulita ko 
ruru. Ana maelaka taane ana ohe qelolana haipolana 
islirini ie kei lae ilenike, ana meola na kaa too 
aena ike: na aena neena e saa madausi kolu oto 
huni unu tahanainie meolana ne rurune e lae itehu- 
laana. Na e ere mano urine esi toliasie pulitaa e 
ruru neena. 

Na maolaolana neena e haro mano, nea Paul e 
haraie mui qaaronoisuli na e ere haasusure mano, 
esi ere haamano hunire kosi hoalai oto huni lae hai 
Makedonia. Na e laelaehie mu hulume ana mu 
henuena, na e ere haasusure ana mui wala hune, 
ne arapuune esì lae tai Grekia. Na e olu warowaro 
e liue wai leune, na maholo oto mu Judea e ato 
hunie ana e daudeu huni atoholo i Suria, *e esi 
neisae moutei oto huni ke oli oto paro 1 Makedonia. 
Na muini ie e hakusie kau hule i Asia a Sopater ini 
ni Berea kalena Puros; na a Aristarkus na a 
Sekundus hikana mu Thesalonika; na a Gaius ini 
ni Derbe na a Timotheus; na a Tukikos na a 
Trophimus ro ini ni Asia. Na muini ie e lae kau 
wei nao na e maohiemi oto hai Troas. . Na iemi emi 
taelai oto 1 Philipi i purine mu dine ani bread lalemo, 
emi si hule ada tai Troas ana limana na haidine ; 
na lona e lae ileune e hiu heidine. 

Oto ana etana na dine ani week emi loko oto huni 
nisilana bread, na a Paul kosi ereere hunire, ana 
saena oto huni ke taelai 1 hoowa ; na e ereere tewa e 
lai hule i upui rodo. Na mui light e hune ana mei 
saohai nume emi ruru ana. Na naeta saanau 
satana a Eutukus e io kau i maana iroiro, na 
maahune elisuu e hieie oto; na ana a Paul e haro 
ereere tewa ue, oto maahune elisuu e hele tolinie oto, 
na esi domu oto hai ano maanie olune na mei saohai 
nume, na kire si suluie tae na ko mae oto. Tae a 
Paul e siho hou, esi aqa hahie, na ko akoie oto 
pele mei wala uri, Mane omu seuseuniomu hahie; 
ana maurihaana taane ue ana. Na e hei tahelai lou 
ileni, kosi nisie hoi bread na ko neu oto, na e saro 
ereere kau peire hulaana e waalie, ne esi hoalai oto 
urine. Na kire tolea mai saanaune e mauri, na saeda 
esi lai dodo hahie oto e aopa. 

Tae iemi emi holai nao oto kau saana iola ne atoholona 
esl lae oto i Asos, ana saemami oto huni haataelia 

Paul tal leune: ana e qorie urine noone maraana, ana 
saena oto huni ke lae ana aaena. Na e hule saamelu 
i Asos, ne emi si haataelie oto, na arapuune kosi lae i 
Mitulene. Na emi hei tae lou ileune, ne dine i 
hahona emi si arapuu keu horana Kios; na dine 
lou i hahona emi si nao susuhie oto i Samos ; na dine 
lou isulie emi hule oto tai Miletus. Ana a Paul 
e nei sae moutei oto uri ke liue oto i Ephesus, uri 
mane tewasie oto wai Asia; ana e rorahie oto laena 
uri ke madau ohe «eii ke hule tai Jerusalem hunie 
haidine Pentekost. 

Na e usuneinie na muini maanie i Miletus tai 
Ephesus, ko haraie oto mu rato ni mane saana ana 
solhaadaine. Na kire lai hule saana, esi teuri hunire, 

Omu manatainie oto uri talaae ana haidine neena 
nou holai tahelai tai Asia, nou oo uritaa kau peiomu 
suli heidine, ani raretainilana Lord peie haamaimeia- 
lana saeku manomano, na pei mei wel i maaku, na 
pei malaahonalaku oto ana mu Judea e ato hunieu: 
ana nou kaa sareinie houleinilana iteitana na meola 
huniomu peilamiu ana, pei haausulilemiu oto i naona 
mala, na oto hai nume iomu, ani unu haaoaine hunie 
mu Judea na mu Grekia ana onisaena sulia God 
na ana hiwalaimoline ana Lord ikie a Jesus Christ. 
Na otoie, lio kau, noko lae oto i Jerusalem na 
hoosilana saeku e lae oto, ani puotainilana muola 
ke gaoau tai leune: tae peenie uri Lioa Maai ko 
unu haaoaie nakue ana taena na hulume uri walo 
ni hoona na muola ni sae huu ko io loosieu oto. 
Tae nou kaa neisae ike ana maurihaaku uri e lai 
hie wa uri neke saenie oto, tae uri neke haamanoa oto 
laelaku na palona neena nou helesie kau ana Lord 
Jesus, uri huni neke unu haaoaie tataroha diana 
ana niilana God. Na otoie, lio kau, nou manataine 
oto uri iomu ahutemiu nou laelae hailiu keu i 
matolamiu pei laeliwala ana alahana ne omu saa 
hei leesie lou maaku. Aena neena noko unu haaoaie 
huniomu siiri ie-urì nou lai rerea maanie apune taena 
na inoni. Ana nou kaa sareinie ike houleinilana 
huniomu ahutana mu loonaine a God. Omu ke lio 

talamiu oto na talana lou ahutana pulita ni sheep, 
ola a Lioa Maai e haauresiomu kira kakakali hahie, 
huni haanaulana soihaadaine a God, e hanuie oto 
kau ana tobunana apune. Nou manatainie oto uri 
mu wolf horohoro kei sili wei matolamiu oto i puriku, 
na kire saa amamasie ike pulitaa ni sheep; na eta 
muini hikemiu kei hei taelai lou pei erelana muola 
e lai mailu, uri huni weinie mui qaaronoisuli isulire. 
Aena neena omu ke kakali lete, ani amasitoona ana e 
olu helisi oto nou kaa rourohu ike ani ere haananau- 
lana iteitana naini i rodo na lou i atowa pei mei wei i 
maaku. Na oto ie noko susueiniomu hunia God na 
hunie mei wala ana niilana e saka oto huni hele 
alaa amiu na huni niie huniomu omu ke hele hu 
oto ana muola peie ahutana muini haamaailada e 
lae kau. Nou kaa sae hanalie ike mu silver toolana 
naini aopa, wa mu gold ineie wa mu tooni. lomu 
manataine maraamiu uri ro nimeku ie e raretainieu 
ana taena na muola nou la otoi sare tooani na e rare- 
tainie lou na muini peieu. Nou neie totohota huniomu 
ana taena na muola, uri omu ke asuesu noone urine 
huni peilana muini e mamaelaa, na huni amasitoo 
ana walana Lord Jesus ana neie e ere tohune uri, 
Ini ko niinii e lai dehi liutaana ini ko hele. 

Na e ere mano urine esi qouruuru oto hai ano 
ko arenai peie ahutadaelu. Na ahutadaelu kire mani 
naranara hitoo, kiraelu ako i luana Paul, ko nono pele, 
na saedaelu ko lai: hie oto liutaa hahie mei wala 
nele e unuena uri kiraelu saa hei leesie lou maana. 
Oto kiraelu si hekusie saana iola. 


21 


Oto qaolana e lae urini uri emi opa oto maaniraelu, 
ne emi lohe oto na ko ato odoodo ne arapuune esi lae 
i Kos, na dine i hahona lou i Rhodes, na lou i Patara 
urei leune: na emi lai lio tooana na iola ko atoato 
tai Phenikia, ne emi ni ae laona ne taelaine esi 
lae. Na i Kupros e haro manumenu oto huniemi, 

ne emi esì liu meumeuli ana ko lai ato oto tai Suria, 
kosi lai one wai Tur: ana iola ke sanileinie mu ludaa 
hai leune. Na emi lai lio odoie oto mui qaaronoisuli 
emi si io e hiu heidine wai leune: na ikire ienini 
kire ere hunia Paul ana Lioa uri mane tahelai tai 
Jerusalem. Oto qaolana e lae urini uri mu dine 
e ahu oto ne emi si hoalai oto ko hei laelae lou ; 
na ahutada oto pei mu hue ikire na mu kaleda e 
hakusiemi taau lai hulaana emi hule poo paro ana 
hulume : na emi pouruuru oto hai one ko arenai oto, 
ko haamanoa erena huniemi heiliu; na iemi emi 
ni ae oto laona iola, tae ikiraelu si oli lou saadaelu. 

Na atoholona urei Tur e haro mano oto amami 
ne emi si arapuu oto i Ptolemais; na emi hele nime. 
pele mui maasine emi si io peiraelu na taataa haidine. 
Oto dine i hahona emi si hei hoalai lou, na arapuune 
esi lae tai Kaisareia : na emi sili i numa Philip ini 
e tarohainie tataroha diana, «aini oto ana e hiu 
manena, na emi si io oto peie. Na a mane ie e 
hai keni kalena, mu raorii oto haliite, na kire ereere 
ni prophet keu. Na emi io oto mu dine hune wai 
leune, oto "aeta prophet satana a Agabus e siho 
mai urei Judea. Na e hei hule saamelu na ko da 
roro tooni a Paul kosi hoosie nimana na aaena ana, 
peie e teuri, Aitana oto mu Judea tai Jerusalem ke 
hoosie lou a maena roro tooni ineie ie na kei qeloa oto 
hunie mu apoloa aopa. Na emi ronoa oto muola ie 
^e iemi na muini lou ileune emi si eieitanaia Paul 
huni ke suuri lae tai Jerusalem. Oto a Paul ko ala 
uri, Na taa ni omu ko da, omu ko nraranara na ko da 
saeku ke mamenamena urine? ana nou akau oto 
na kaa uri huni hoosileku ke lae mola tae uri huni 
neke mae oto tai Jerusalem itehulaana satana a Lord 
Jesus. Na ana kaa alamainiemi ike ne emi si rohu 
oto ko teuri, Mu ola saena Lord ani deuleni ne qaolani 
ke lae oto. 

Oto 1 purine mu dizena emi si teulei oto, emi kosi 
tahelai tai Jerusalem. Na na mu heluini ana mu 
qaaronoisuli i Kaisareia e hakusi emi, kire ko tolea 
naeta qaaronoisuli satana a Mnason ini ni Kupros, 

e holai nei qaaronoisuli oto inao, unulana e lae uri 
huni emi ke lai io saana. 

17 Na emi hule oto tai Jerusalem ne mu maasine 

18 e takuhiemi pei ilenimaena. Oto dine isulie iemi na 
a Paul iemi lai sili saana James; na ahutana mui 

19 rato ni mane e ruru koni wei leune. Oto e hele 
nime peiraelu esi laladoa tootai ola na tootai ola ana 
muolana a God e qaoi saana mu apoloa aopa ana 

20 palona ana. Na kire ronoa oto kire si soi haamani- 
kulua God; peie kire si teuri hunie, Oko leesie oto 
tohumu, mane asimelu, uri mu molai inoni e lai 
hune oto mala na taa hikana mu Judea e hiwalaimoli 

21 oto; na kire la otoi nei sae painasie mu haatolana ; 
tae haaronolada e lae oto amu uri oko haausulie 
ahutana mu Judea ko oo saana mu apoloa aopa 
uri kire ke tolipuri ana & Moses, an& unulana 
hunire uri mane kire aha tolimaa ana mu kaleda, 
wa "ane kire laelae isulie mu tolaha e haanina oto. 

29 Hoe, na taa nineena? kire ke ronoa taane ana o hule. 

23 Aena neena oke qaoa oto leu ie emi ko unue hunio: 
E hai mane oto amelu ileu e haahaalu kau ana na 
me ola; oke tolera taau oke haarereao tararuru peire,  - 

24 na oke holi talada, uri huni kire ke oloa qaude : na 
mala ke mani saaie oto uri muola haaronolada e lae 
amu kaa walaimoli ike; tae uri ioe noone oko laelae 

25 diana ani kinetainilana mu haatolana. Tae emi usuusu 
oto oalana muini ana mu apoloa aopa e hiwalaimoli, 
emi leilei oto uri kire ke kinetainire maanie muola 
kire unui saana mu nunui ola ni palopaloi, na 
maanie apu, na maanie mu ola kire roro mae ani, 

26 na maanie masine. Oto nea Paul e tolera mu 
maena, na dine i hahona ko haarereaa tararuru 
peiraelu esi lai sili tai tolata maai, ani houleinie oto 
uri mu dine ni haarereana e ahu oto, lai hulaana 
kire saro unue mu unune talana iteitana na ini 
ada. 

27 Oto maholo e hiu heidine neena ko lai mano oto, 
mu Judea e urei Asia e leesie tai lolata maai kire si 
hurosie ahutana mala hune, ko neie nimada hahie, 

28 peie araine uri, Alei inoni mu Israel, omu ke 

lauhiemi mei : Ineie oto ie ini ko haausulie taena na 
inoni ana taena na hanue, na ko deu honosie mala 
na honosie mu haatolana na honosie leu ie: na lou 
e tolea mai mu Grekia lou tai lolata maai na e 
haamolaa oto leu maai ie. Ana kire holai leesia 
Trophimus ini ni Ephesus peie wai huilume, na kire 
unue uri a Paul e tolea oto tai lolata maai. Na ahu- 
tana huilume e maolaola ana, na mala e mani ruru oto : 
na kire si tapolia Paul, kire kosi weinie taau maanie 
lolata maai: na lauae kire ko honoa oto mu maa. 
Na mabolo kire dau huni seunilana, tataroha esi taro 
saana naohai kaptain hahie mae uri ahutana Jerusa- 
lem ko meni mehuro oto. Oto lauae e da mu soldier 
na mu kenturion esi huru hou saada ; oto ikire maholo 
kire leesia naohai kaptain na mu soldier kire si rohu 
kaa saunia Paul oto. Oto & naohai kaptain e nao 
susuhie oto kosi helesie, na e unue kire ke hoosie ana 
ro walowaloi heu ; na ko dolosi oto uri na mei taa ni 
e qaoa. Na na muini ni e awara aopa na na muini ni 
e awara aopa i matolana mala hune: na ana e kaa 
rono letea aena kotaha ne esi unue tolalana kei lae tai 
nume ni kakakali. Na qaolana e lae urini uri maholo 
ko tahelai tai huruhuru ne mu soldier esi anainie 
oto ana mala e aailaa honosie ; ana pulita paine ana 
mala hune e luluisulie ko tea uri, Taasilana kei lae 
oto. " 

Oto maholo kire ko deu huni tolea Paul tai nume 
ni kakakali ne esi teuri hunia naohai kaptain, Oko 
maaieu noko kele ereere peio? Oto ineie uri, O sai ere 
mala Grik? Rao o kaa ini ni Misraim neena inine 
ana mu dine e lae e haahaakutaa, pei e totola tai 
laona hanue sala e hai molai mane neena ana mu 
Sikarii? Tae a Paul e teuri, Ineu na mane ni Judea 
oto nou urei Tarsus i Kilikia, nou euhenue ana 
na hanue e lai menikulue : na noko haatohu emu, 
oko maaieu noko ere nana mala. Oto esi maale ena, 
na a Paul e ure tai lenine huruhuru, ko salohie mala 
hune ana nimana ; na kire mani rohu ko io mamanoto 
oto e aopa, ne esi ere mala Hebrew hunire, ko 
teuri, 

Maeni esiku na maeni amaku, omu ke qaaronoa kau 
mel wala ni ere haaodohieu noko unue huniomu ie. 

Na maholo kire ronoa uri ko ere mala Hebrew 
hunire kire kosi io mamanoto oto liutaa: na ko 
teuri, 

Ineu na mane ni Judea, nou hute hai Tarsus 
i Kilikia, tae nou peine tai huilume ie, isulie aena 
Gamaliel, na haausulileku e lae wainiini sulie tola- 
hana mu amaka, na nou sae painasia God, mala 
iomu ahutemiu lou isiiri ie: na nou teuneinie tala 
ie hulaana maena, pei hoosilana na ni qelolana tai 
nume hoohoo ana mu maena na mu keni lou. Mala 
a naohai priest ko unu haaoaieu lou na ahutana mu 
rato ni mane noone lou: na nou da mu usuusu 
ada hunie mui maasine, na nou si lae hai Damaskus 
uri huni hoosie lou na muini hai leune na ni tolera 
tai Jerusalem, uri huni haaletehire. Oto qaolana e 
lae urini uri maholo nou laelae na nou susuhie oto i 
Damaskus ne i upui atowa rara paine urei leni e raa 
kalikelieu oto lauleu. Na nou lai ladamai iano na 
nou ronoa mei wala e teuri hunieu, Saul, Saul, 
e ue ni oko teuneinieu? Oto nou si teuri, loe atei ni 
Lord? Oto ineie uri hunieu, Ineu a Jesus ini ni 
Nasaret oko teuneinieu keu. Na muini e hakusieu 
e leesie taane’ mei raraa, tae kire kaa ronoa ike 
walana ini e ereere peieu. Oto nou si teuri, Nekei ue 
ena, Lord? Oto a Lord esi teuri hunieu, Taelai, oke 
lae tai Damaskus; na unulana kesi lae hunio tai 
leune ana taena na ola kire haauresio oto huni 
qaolani. Na nou kaa lio lou aena mei raraa e rahieu 
oto, ne muini e hakusieu esi hele ana nimeku na 
arapuune esi lae urine tai Damaskus. Na naeta ini 
a Ananias ini e palopalo isulie mu haatolara, na 
tohainilana e lae ana ahutana mu Judea e oo wai 
leune, ineie ie e lae sieku, na ko ure isulieu kosi 
teuri hunieu, Saul asiku, oke lio oto lou. Oto ana 
taataa maholoi satona nou hehureie maaku hunie. 

Oto esi teuri, God mu amaka e haauresio oto huni 
oke saie oto muola saena ani deuleni, na huni oke 
leesia Ini Odotai, na huni oke ronoa mei wala ana 
nidune. Ana ioe oto oke unu haaoaie oto hunie 
taena na inoni ana muola o kerehii oto pei 
ronolani. Na oto ie e ue ni oko haahiru? taelai, 
lotomaailemu ke lae oto, huni oke loto asie mu 
orahaa ioe, ani sailana satana. Oto qaolana e lae 
urini uri maholo nou oli lou tai Jerusalem na 
noko arenai tai lolata maai ne anoa esi waara mai 
hunieu, na nou leesie ko ere uri hunieu, Lauae, 
oke tolani hoalai keu maanie i Jerusalem: ana kire 
saa helesie ike mei wala amu ni unu haaoaieu. Oto 
ineu uri, Lord, kire saie oto maraada uri nou hoosie 
muini e hiwalaimoli emu pei repusilada ana taena na 
nume ni ruru: na maholo apuna Stephen ini e unu 
haaoaio e mimidi ureure ineu noone nou ure karaini 
na nou maemaesie oto, na nou kakalie mu tooni 
mala e saunie. Oto esi teuri hunieu, Hoalai keu: 
ana neke usuneinio oto haatau weu saana mu apoloa 
aopa. 

Na kire qaaronoisulie e hule mai ana mei wala ie; 
na kire si tea oto hitoo, ko teuri, Taasie ini e urine 
maanie i welumalau: ana e kaa diana ike uri neie 
ke saro maumeuri ue. Oto kire kosi tea urine, 
pei taasilana oto mu tooni ikire, na ko asie mei 
makano loho ileni, nea naohai kaptain esi unue tola- 
lana kei lae tai nume ni kakakali, na e haatolaire kire 
ke rapusie kau huni heitale onimei uri huni ke mana- 
taine kau aena na mei taa kire awarasie urine. Oto 
kire si hoosie ana mu hinui keu, na nea Paul esi teuri 
hunia mane kenturion e ure karaini uri, E adona 
haatolana wa haike uri omu ke rapusie na mane ni 
Rome, na oto leilana kaa lae ike? Oto a mane 
kenturion neena e ronoa ne esi lae saana naohai 
kaptair ko hei unue hunie, ko teuri, Na taa ni oko deu 
huni qaoa ie? ana a mane ie na mane ni Rome. Oto 
a naohai kaptain e lae wau ko teuri hunie, Oke unue 
sieku, ioe na mane ni Rome taane? Oto ineie uri, O 
siue. Oto a naohai kaptain esi alamie uri, Ineu nou 

henuie oto ani tooha hune noko euhenue ni Rome. Oto 
& Paul uri, Tae ineu nou hute oto urine. Oto muini e 
daudeu keu huni heitale onimei saana kosi hoalai oto 
lauleu maanie; na a naohai kaptain e maumeu noone 
maholo e manataine uri ineie na mane ni Rome, na 
ana e hoosie kau. 

Tae dine i hahona ana e sare manatainie walai- 
moline ana muola mu Judea e qelu ilenine ani, ne 
esi luhesie, ko haatolaie mu naohai priest na ahutana 
pulita ni leilei kire ke mani ruru oto, na esi tolea Paul 
hou, ko lai haauresie i naoda. 


23 


Na a Paul e toomaie pulita ni leilei kosi teuri, 
Maeni esiku nou esuesu nana God ani saenanaune 
maraaku e lai diana manomano hule mai ana dine 


2 ienini. Oto a Ananias a naohai priest e unue muini e 
3-ure karaini ke hidelie i wawana. Oto a Paul esi 


teuri hunie, A God ke hidelio oto, karo ni ioe kire 
mole rerea ana: na uri oko io oto huni leieu isulie mu 
haatolana, na oko unue kire ke hidelieu ke dau aela- 


4 ana mu haatolana? Oto muini e ure karainie kire si 
5 teuri, Uri oko leledia naohai priest a God? Oto a 


Paul uri, Nou kaa manataie ike uri neie naohai 
priest: ana usulana e lae uri, O saa ere tataalasie ini 


6 ko alaha honosie mala ioe. Tae a Paul e leesie uri 


naeta poo ni mane mu Saduke, na naeta poo ni mane 
mu Pharise ne esi tea uri i matolana pulita ni leilei 
uri, Maeni esiku, ineu oto na Pharise kalena lou kira 
Pharise: na leileku ko lae ana taelaine na muini 


7 e mae oto na oto ana maohilana. Na e teurini 


keu, ne opana esi talaae ana mu Pharise na mu 
Saduke; na ahutada kire mani opara oto hailiu. 


8 Ana mu Saduke ko unue uri taelaine haike, na uri mu 


angel haike, na uri lioa haike lou: tae mu Pharise ko 


9 meni alamainirerue mano. Na awarana e paine oto ; 


na naeta mu helui haausuli ana mu Pharise e taelai ko 
ere haitohe ko teuri, Emi kaa lio tooana na mei 

tataalana ana a mane ie, tae kei ue oto ana ohe na 
lioa e ere hunie wa na angel? Oto haitohena paine 
esi talaae ada, na a naohai kaptain e maumeu oto 
mane da na kire ke haka morumoru ana a Paul, esi 
unue mu soldier ke lae hao huni leue maanie 1 
matolada na huni tolalana kei lai tai nume ni 
kakakali. 

Oto ana hairodo na a Lord e ure karainie kosi 
teuri, Saemu ke lae molai dodo: ana mala o unu 
haaoaieu oto i Jerusalem, aitang noone oke hahuei 
unu haaoaie lou 1 Rome. 

Na e hoowa tae, ne mu Judea e loko kau kire kosi 
ere ni haapune oto, uri kire saa nau wa ke inu na kire 
kaa saro saunie oto a Paul Na muinine e ere ni 
haapune urine kire lai liutaana e hai awalai mane. 
Oto kire si lae saana mu naohai priest na mu rato ni 
mane kire si teuri, Emi ere ni haapune oto neisae 
uri emi saa nau hikana na mei neula na emi kaa saro 
saunie oto a Paul. So aena neena iomu oto peie 
pulita ni leilei omu ke unue walamiu oto hunia naohai 
kaptain huni ke tolea hou saamolu, uri mala omu 
sare manatai diana ana muola ana: na iemi oto, ana 
kaa hule ue, emi io akau oto, huni seunilana. 
Tae welina Paul e ronoa toliloosiñe ikire, oto e lae 
wau ko lai sili tai nume ni kakakali kosi unue saana 
Paul. Oto a Paul e haraie mai naeta mane ana mu 
kenturion, kosi teuri, oke tolea saanau ie saana a nao- 
hai kaptain; ana na meola ana huni haaronoa ana. 
Oto esi helesie ko lai tolea saana a naohai kaptain, 
kosi teuri, A Paul ini kire hoosie kau e haraieu weu 
saana, na e haatohu eku uri huni tolalana saanau ie 
siemu ana na meola ana huni haaronoo ana. Oto a 
naohai kaptain e hele ana nimana, na kererue hoalai 
ana leu aopa ne esi dolosi ana uri, Na taa ni emu ie 
oke haaronoau ana? Oto ineie uri, Mu Judea e mani 
neisae tararuru oto huni haatohu emu uri huni tola- 
lana Paul i hoowa hai saana pulita ni leilei, mala uri 
oke kele haitale diana ana. Hoe mane o tolaisulire 
oto ana na muini hikada e liutaana e hai awalai mane 


ko toli loosie oto, kire ere ni haapune uri kire saa nau 

23 


29 


wa ke inu na kire kaa saro saunie oto a Paul: na otoie 
kire io akau oto ko maohie mola haalune amu. Oto a 
naohai kaptain esi toliasie mei saanaune ko ere ana 
ko teuri, Mane o unue saana naini ana o haaronoau 
ana muola ie. Oto esi haraie mai saana e ro ini ana mu 
kenturion, esi teuri, Moro ke mougeline oto e ro 
tanalai soldier uri huni lai hule hai Kaisareia, na e 
hiu awalai ini e taelie mu horse, na e ro tanalau pei 
noma, ana olune na maholoi sato i rodo: na e unue 
kire ke akaurisie:mu horse, uri huni neia Paul ilenini, 
huni tola mauri ana saana Felix a governor. Na e 
usue na usuusu uri : ' 

A Klaudius Lusias hunia Felix à governor mane 
deidehie, kei deidiana namue. Mu Judea e tapolia 
mane ie, na tatahana oto kire kei seunie oto, na nou si 
loho ilenide peie mu soldier, na nou leue oto; 
ana nou ronoa kau uri ineie na mane ni Rome. 


28 Na nou sare manatainie oto uri aena na mei taa kire 

39 


gelu ilenine, nou si tolea hao hai pulita ni leilei ikire : 
oto nou si losaie oto uri kire gelu ilenine ana muola 
kire ko heitale isulii ana mu haatolana  ikire, 
tae uri kire kaa qelu ike ilenine ana na meola 
e adona maena wa ke adona hoona. Na haaronolaku 
e lae uri kire ke toli loosie oto a maena, ne nou 
tolani usuneinie oto siemu ne, na nou haatolaie 
muini ko qelu ola ilemine uri kire ke lai walaaie i 
naomu. 

Oto mu soldier e tolea Paul mala kire haatolaire 
kau, na tolalana esi lae i rodo i Antipatris. Oto i 
hoowa kire toliasie muini e taelie mu horse uri kire ke 
hakusie, kire si oli lou wei nume ni kakakali : oto 
ikire, maholo kire hule hai Kaisareia kire si nije 
usuusu hunia governor kire si lai neia Paul lou i 
naona. Oto e saie mano kosì dolosi ana uri e uraana 
poo ni henue itei; na ana e.manatainie oto uri 
e urei Kilikia, ne esi teuri, Neke ronoa muola amu 
maholo muini ko qelu ilenimu e haro hule lou mei: 


na e unue kire ke kakakalie wai laona nume ni 
alaha a Herod. 

Na e lime haidine e haro mano ne a naohai priest a 
Ananias e lae hao na mu helui rato ni mane peie na 
na eta mane walana e tahairaa, a Tertulus ; na ikire si 
haaronoa Governor ana, ko ere tataalasia Paul. 
Oto kire si soie mai a Tertulus, na neii kosi aehota 
gelu ola ilenine, ko teuri, 

Ana emi akaurisie oto hanuelama oto liutaa itehula- 
amu, na ana haaodohilana muola e lae hunie mala ie 
ana o loonainie akau, ne saemami esi lae mano ani, na 
emi akaurisii oto tarau ana taena na leu, mane 
ouou a Felix. Tae mane nou hei seunio oto lou, 
ne noko si haatohu ana saemu e lai melumu oke rono 
rako kau amami ana naeta mu helui wala. Ana emi 
leesia mane ie ko haakute sae, na ko aehota waiteune 
saana ahutana mu Judea ko oo laona walumalau, na 
ko naoda muini ana opana meena e urei Nasaret: 
na e daudeu lou huni ke dau teuteu ana leu maai, 
ne emi si helesie oto: na ioe oto ana oko heitale 
onimei saana, ne oke si manatainie oto saana 
maraana ana ahutana muola emi ko qelu ilerine ani. 
Na mu Judea e hei sapeie lou urine ko unue uri 


‘waluolana e mani urine oto. 


Na a governor e ala qau hunie huni ke ere oto, nea 
Paul kosi teuri, i 

Ana nou manataine oto uri mu helisi hune e liuo 
ana oko leileie mala ie, ne noko ere haaodohieu 
pei ilenimaena ana muola na: ana oke manataine oto 
maraamu uri mu heidine kaa hune liutaana awala 
mana rue e liueu ana nou lae tai Jerusalem huni 
palopalo maai: na kire kaa lio tooaku ike tai 
lolata maai eni weiteune peie naini, wa neke da mala 
ke taetaelai, na ana mu nume ni ruru haike, wa lou i 
hulume. Na kire saa ere haaoaie ike siemu ana 
muola kire ko qelu ileniku eni ie. Tae noko alamai- 
nie oto leu ie hunio, uri isulie mei Tala neena kire ko 
sasale ana opana, ne noko palopaloa God amamami 
urine, ani hiwalaimolilana oto taena na ola e adona 


317 


24. 


—-— 


15 PALONA 


15 
16 


17 


18 


19 


20 


21 


22 


23 


24 


25 


26 
27 


oto mu haatolana, wa mu prophet e usue oto kau inao': 
ani maohine susutoo ana God, mala muini ie ko 
io loosie noone, uri taelailana muini e odotai 
na muini e orahaala kei lae oto. Na noko teu 
rarahieu ana muolana uri huni mei saenanaune 
maraaku neena ke puotainie oto onioni na leu noko 
deu walaku eni hunia God wa hunie mu inoni. 
Oto mu helisi hune e saro mano ne nou hei hule lou 
huni tolalana mu tooha niine nana mala ana hanue 
ineu na mu unune noone lou: na kire lai lio 
tooaku nou haarereau tai lolata maai eni qaolana 
muolana, tae kaa mala hune ike wa na tatewena lou : 
tae mu heluini ni Judea ileune e urei Asia—na leu 
oto i sapeda kire ke lae mai i naomu ie, huni qelu- 
qelu ola, ana ohe kire manatainie na meola nou deu 
aela ana. Wa ko haike muini ie ke unue oto ana 
na meola aela kire lai lio tooana, maholo nou ure 
i naona pulita ni leilei, tae ohe taataa mei wala ie nou 
unue kau maholo nou ure i matolada uri, Leileku ko 
lae i siiri emiu ana taelaine nana muini e mae 
oto. 

Tae a Felix ana saena e lai taha diana ana 
mei Tala na esi unue kire ke io kau, ko teuri, Maholo 
a Lusias naohai kaptain kei lae mai ne nesi leie 
oto muola iomu. Na e haatolaia mane kenturion 
uri ke kakali diana ana, na uri kire ke lio mamanoto 
ana; na mane kire ereana na muini ana maeni 
malahune mane kire raretainie oto. 

Tae mu helui heidine e liu na a Felix e lae mai 
peia hue ineie a Drusila, na keni ni Judea, esi usunei 
ohia Paul, na e qaaronoisulie ana hiwalaimoline ana a 
Christ Jesus. Na ana e lalado wala ana odotaine 
na ana haahilihiline, na ana leine ue mai neena, 
ne a Felix kosi meu oto na ko ala uri, Hoálai keu je; 
maholo ke adona nesi haraio lou mei sieku. Na e 
maohie oto uri a Paul ke nii tooha hunie: ne esi 
haharaie hunehunaa ko hatahata peie. Tae e ro 
halisi e haro ahu mano oto, nea Porkius Festus esi olisia 
Felix; na ana e sare haarakoa mu Judea nea Felix 
esi lae maania Paul na hoosilana e lae ue, 

Oto a Festus monena esi lai sili ana alahana 
ineie, na e olu heidine e haro mano esi lae tai 


2 Jerusalem urei Kaisareia. Oto mu naohai priest na . 


3 


10 


11 


12 


13 


mu naohai inoni ana mu Judea e haaronoa ana 
a Paul; na kire si eitanale kau ko haatohue na meola 
ke da hunie, uri ke usunei ohia ke lae tai Jerusalem ; 
na kire kesi toli loosie kau huni seunilana isulie 
tala. Tae a Festus e alamire uri kakalilana a Paul 
e lae hai Kaisareia, na uri ineie noone ko deudeu 
molana huni ke hoalai oto hao. Oto esi teuri, Na 
muini e alaha hikemiu ke hakusieu hao, na ana na 
meola e lai aela ana a maena kire kesi-qelu ola ilenine 
ana. 

Na mu dine e liue saadaelu kaa hune liutaana 
e hiu ata wa na awala, ne esi siho oto hai Kaisareia ; 
oto dine lou i hahona esi taelie naunekume ni leine, 
na e unue kire ke tolea mai a Paul. Na e hule 
oto, ne mu Judea neena e siho hao urei Jerusalem e 
ure kalikelie ko qelu ilenine ana muola hune e lai hie, 
tae walada ke too ike; na nea Paul e ere haaodohie 
e teuri, Nou kaa dau orahaa ike oto oo hunie 
mu haatolana mu Judea, wa hunia leu maai, wa hunia 
Kaisar. Tae a Festus e sare haarakoa mu Judea 
e alamia Paul ko teuri, Saemu uri oke lae tai 
Jerusalem huni leilemu kesi lae i naoku ana muola 
ie? Tae a Paul e teuri, Noko ure oto ie isulie 
naunekume ni leine a Kaisar, leu leileku kei lae ana: 
nou kaa dau orahaa ike hunie mu Judea, ioe noone 
lou o manatai diana ana urine. Hoe ana nou hele 
aela na ana nou paloa na meola e malisine maena, 
nou saa saenieu ike maanie maena, tae ana muola 
muini ie ko qelu ileniku eni kaa ola ike, naini oto saa 
toliasieu ike hunire. Noko saie oto satana Kaisar. 
Oto a Festus e mani wala peie pulita ni leilei esi 
alamie uri, O sale oto kau satana Kaisar: oke tohunei 
lae oto saana Kaisar. 

Na mu dine hune e liu, nea Agripa inemauri na a 

Bernike e hule i Kaisareia ko hele nime peia Festus. 

14 Na ana mu dine hune e liurerue wai leune, ne a 
Festus esi ladohainie muola ana a Paul hunia inema- 
urine, ko teuri; Naeta mane ileu a Felix e lae maanie 

15 na hoosilana e lae ue: na maholo nou oo tai Jeru- 
salem mu naohai priest na mui rato ni mane e haaro- 
^oau ana, na kire haatohu uri neke lei tooana oto. 

16 Na nou alamire uri kaa tolahana ike mui Rome huni 
susueinie oto na inoni na mala ko qelu ola kaa saro 
ure i naona ini kire ko qelu ola ilenine, uri huni ke 
madausie huni ke ere haaodohie ana me ola kire ko 

17 qelu ilenine ana. Oto maholo kire ruru oto mai nou 
kaa haahiru ike, tae oto i hoowa nou io iano ilenine 

. naunekume ni alaha, na nou unue kire ke tolea mai a 

18 maena. Na mala e qelu ilemine kire taelai tae kaa 
qelusie ike na me ola ilenine ana muola aela mala nou 

19 maohie kau; tae kire loohie mu helui ola ana, e 
uraana tolaha ni palona ikire, na lou ana naeta ini a 
Jesus monena, e mae oto, tae a Paul e unu letea 

20 oto uri e mauri. Na ineu ana saeku e puotainie 
haitalelana muola ie, ne nou si dolosi ana ohe kei lae 
tai Jerusalem, huni leilana tai leune ana muola na. 

21 Tae ana a Paul e walaa kau uri kakalilana kei lae 
loosia Augustus kei saro leie, ne nou unue walaku oto 
uri kakalilana kei lae oto lae hulaana noko saro 

22 usuneinie saana Augustus. Na a Agripa e teuri hunia 
Festus, Ineu noone nou herihunie ronolana a mane 
le. Oto ineie uri, I hoowa oto o kei ronoa taane. 

23 Oto i hoowa maholo a Agripa e haro hule ikererue 
a Bernike peie manikuluana paine na ikererue lai sili 
tai leu ni qaaqaaromo peie mui naohai kaptain, na 
mui naohai inoni ana huilume, ne ana a Festus e 

24 unue kau ne kire si tolea mai a Paul. Na a Festus e 
teuri keu, Agripa inemauri ne, na iomu ahutemiu omu 
ruru oto peikie ie, omu leesie oto a mane ie, ahutana 
mala hune ana mui Judea e haatohu eku, tai Jeru- 
salem na lou ileu, ko tea oto uri e kaa diana kei hei 

25 meuri oto lou. Tae nou leesie uri e kaa qaoa ike na 
meola e adona maena: na ana ineie oto e saie satana, 

26 Augustus ne nou loonainie neke usuneinie oto. Na nou 

kaa manatainie ike na meola ana kei toobu huni nesi 
usuusu ana hunia alaha ineu. Aena neena nou tolea 
mai tai naomiu ie, na oto i naomu liutaa, Agripa 
Inemauri, uri maholo haitalena e saro lae oto ne nesi 
manataine oto na meola neke usue oto. Ana e lae 
mala e lai aopa hunieu ana noko usuneinie oto naini 
kire hoosie, na oto nou kaa hatonainie muola kire ko 
qelu ilenine ani. 


26 


Oto a Agripa e teuri hunia Paul, Kire maaie oto 
hunio huni oke ere namue. Oto & Paul e susueinie 
nimana, kosi ere haaodohie ko teuri: 

Nou lai dehi, Agripa inemauri, ana leu i sapeku 
huni ere haaodohieu i naomu siiri ie ana taena na ola 
mu Judea ko qelu ileriku eni: na liutaa oto ana 
saemu e tahanie oto tolahana mu Judea na muola 
kire ko looloohii: aena neena noko eitanaio oke qaaro- 
noisulieu eni sae malumu. Hoe, ahutana mu Judea 
e mani saaie oto tolahaku urei saanauheku ana nou 
oo urei aehotalana peie mala ineu na lou i Jerusalem : 
ana kire saaieu oto urei aehotalana, ana ohe kire kei 
maesie unu haaoailana, uri nou oo oto na Pharise 


isulie mei tolaha ni palopalo kire hele wainiini ana. 


Na oto ie noko ure ie huni leileku isulie maohilana 
goni neena a God e gome oto hunie mui weuwaka ; 
na awalai komu mana rue ikie ko raro maohie hele 
odoilana qoni neena ani palolana God i rodo na lou 
iatowa. Na mu Judea ko qelu ola ileniku, Maetaa 
paine Inemauri, ana maohilana mu olana! Ne e ue ni 
omu ko unue uri hiwalaimolilana saa lae ike uri a 
God ko taea muini e mae oto? Ineu noone nou 
neineisae maraaku uri leu oto i sapeku huni neke 
qaoa muola hune hunia satana Jesus ini ni Nasaret. 
Na nou tete urine noone i Jerusalem : na nou para 
lou honotana muini hune ana kira maai hai nume 
hoohoo, ana mu naohai priest e sakaahieu hunie me 
olana, na maholo haamaesilada e lae ineu lou nou 
unue maelada noone. Na nou haalooire oto ana 

ahutana mu nume ni ruru, nou dada huni qaora kire 
ke ere tauteu; na ana saeku e lai wana hahire nou 
12 teuneinire kau lai hulaana mu huilume haatau. Na 
ana nou laelae urine hunie me olana hai Damaskus 
ana mu naohai priest e sakaahieu na e usureinieu 
13 hao, ne oto i upui atowa, maena inemauri, ana melu 
laelae nou leesie rara e urei leni e lai raa liutaana 
raranana sato, na e raa kalikelieu na kalikelie lou 
14 muini e hakusieu. Na melu lai ladamai iano ne nou 
ronoa mei wala e tete uri hunieu mala Hebrew uri, 
Saul, Saul, e ue oko teuneinieu ? e lai asaio huni oke 
15 komaana maai totoro. Oto ineu uri, Ioe atei ni, 
. Lord? Oto a Lord esi teuri, Ineu a Jesus keu, oko 
16 teuneinieu ie. Tae oko taelai, oke ure odoodo ana 
 &emu: ana nou waaraa oto hunio ie huni haauresio 
oto huni palopaloi na huni unu haaoaii oto muola o 
17 lai leesieu ana, na lou ana muola neke waaraa lou eni 
hunio; ani haaurilemu oto maanie mala na maanie 
18 mu apoloa aopa, ola noko usureinio oto saada huni 
tahanie maada, uri huni kire ke aliu oto maanie 
rodohono takoie dani na maanie nanamana a Satan 
takoia God, huni helesie oto luhesilana mu orahaa 
na na leu ni io hu ana i saana muini haamaailada e 
19 lae ani hiwalaimolileku. Aena neena, maena Agripa 
20 inemauri, nou kaa haitohea ike meola na e waara mai . 
hunieu urei leni ena: tae nou houleinie oto hunire 
mui Damaskus holai nao na lou wai Jerusalem na ana 
ahutana hanue i Judea na lou hunie mu apoloa aopa, 
uri kire ke onisae oto: na ke aliu isulia God na ni 
21 paloa mu paloma e adona onisaena. Aena me olana 
| mu Judea e heleaku wai lolata maai, na kire daudeu 
22 uri saunileku ke lae oto. Na nou akaurisie oto pei- 
leku e ura ana God, ne ni noko ure oto hule mai ana 
dine ie ani unu haaoaie hunie muini meimei na kira 
alaha lou, ani ladolana hahaiteli muola na mu prophet 
23 na a Moses e unue kau uri ke oa oto; uri a Christ kei 
sape salu monena, na uri neii oto ani taelaine muini 
e mae oto kei holai houleinie dani hunie mala ikie 
na hunie mu apoloa aopa lou. 


24 Na ana e ere haaodohie urine nea Festus esi ere 

oto ana mei wala paine uri, Paul, oko herohero oto ; 
saiolana liutaa amu ni neena e haaqeuo oto. Tae 
nea Paul uri, Haike na, Festus mane ouou, nou kaa 
herohero ike; tae noko unue mui wala e lai walai- 
moli na e odo. Ana a inemauri ie e manatainie 
muola ie, na noko la otoi awanana i naona: ana 
nou la otoi saaie uri e kaa iteitana na ola ana muola 
ie kei mumuni maanie; ana qaolana meolana kaa lae 
ike ani leu qala. Agripa inemaurine, oko hiwalai- 
molie mui Prophet? O siue, nou manatainie uri 
o hiwalaimoli taane. Oto a Agripa hunia Paul, Oko 
ere haaoloau mola oorue uri neke nei oto na Christian. 
Oto à Paul uri, Noko la otoi area God, uri ko oorue 
wa ko tewa kaa loe ike maraamu hahaiteli tae uri 
ahutana muini ko ronoau siiri ie kei nei oto mala 
ineu, tae walo hoohoo ie ke suuri. 

Oto a inemauri e taelai, na a Governor na a 
Bernike, na muini lou e io iano peire : na kire hoalai 
keu kire si meni wala maraada uri, À mane ie kaa 
qaoa ike na me ola e adona maena wa uri hunie 
hoosilana. Na a Agripa e teuri hunia Festus, To- 
liasilana a mane ie haala ko lae oto uri ana e kaa 
Sale oto satana Kaisar. | 


27 


Na kire unu moutei oto uri emi ke lai Italia, ne 
kire si toliasia Paul na na mu heluini lou kire hoosire 
hunia naeta mane kenturion satana a Julius, naini 
hikana mae kire saie ana a Augustus. Na emi ni 
ae mano laona iola urei Adramutium, e iotainie 
alidana ana mu leu i sapena Asia, ne emi si taelai, 
na a Aristarkus, na mane ni Makedonia e urei 
Thesalonika, e hakusiemilou. Oto dine i hahona emi 
lai arapuu hai Sidon: na saena Julius e diana 
hunia Paul, na e maaie huni lae saana maeni mala- 
hune huni kire ke takuhie. Na emi hei taelai lou 
ileune, emi si ato poo wau ana Kupros oto i melutana, 
ana dani e sau aela huniemi. Na emi ato holo mano ' 

ana ahowa neena horana i Kilikia na i Pamphulia, emi 
si arapuu oto i Mura, hulume i Lukia. Na a mane 
kenturion neena e odoie naeta iola ni Alexandria 
ileune ko atoato 1 Italia; oto esi haataeliemi ana 
iola na. Na emi haro laelae rako mu dine hune, 
na oto arapuune horana Knidos e lai asaiemi oto, 
ana kaa madausiemi oto ana dani huni lae hule lou 
poo taau, ne emi si ato poo wau ana Krete oto i 
melutana, horana Salmone; na emi lihu oto ione 
tae e la molai asa, ne emi si hule ana naeta leu 
kire saie uri Suu Diana; na hulume i Lasea e io 
karainie. l 

Na ana mu dine hune e liu, na ana mei maelaa 
oto ani elidana urine, ana dine ni olo nau e liu 
oto, nea Paul esi ereada ko teuri, Maeni mane, noko 
losaie uri muola hune kei aela na kei eia akaelu ana 
kolu ko elide ie, na kaa ana mu ludaa wa ana iola 
mola hahaiteli, tae ana maurihaakaelu noone. Tae 
a mane kenturion neena e tolaana poro e naonao 
kererue a aunana iola, na e kaa tolaana ike muola 
a Paul e unuena. Na ana suu neena kaa diana huni 
io ileune ana aau, mala hune ada e unue walada uri 
taelaime oto urei leune, huni ohe arapuune kei lai 
Phoenix, huni iona ana aau kesi lai wei leune ; suune 1 
Krete ko maa takoie mara halisi na takoie maraau. Na 
maholo maraau e kele mawa mola hatahata, ne kire 
si rike hune ani neisaena uri meola na kire lapasie kau 
e madau oto, kire si lihu i sapena hanue i Krete oto 
mola ione. Na kaa tewa oto lou na dionai peine e 
siholie asi, satana dionai ne uri Euragilo: na e papa- 
taine iola, na naohilana dani haike oto, ne emi si 
atopuri ana, na esi konekone emi oto mola. Na emi 
si huru heutaai i melutana kele malaune satana i 
Kauda, ne tatahana oto huni emi ke suuri helesie 
kele iola maimei: na kire wainie ileni, kire si rapeie 
iola pei ko hoo hahie oto; na kire mau mane ahesire 
oto i rere, ne kire si ohosie mu poupou, na esi kone- 
kone emi urine. Na ana e lai motaahiemi urine ana 
mawa, ne dine isulie kire si aehota asie mu ludaa 


j esi; na ana olune na dine kire ko asie muola ilalona 

haka oto ana nimada. Na ana sato kaa sine taa wa 
mu heu lou mu dine oto hune, na mawasideni e lai 
peine e sauniemi oto, ne taasilana oto maaniemi walu 
neisaena oto uri haaurilamami ke lae oto. Na ana 
kire maahu mala iola na e tewasire oto urine, oto 
a Paul esi ure haadai i matolada, kosi teuri, Maeni 
mane, ana omu tola aku keu haalai diana, uri huni 
kolu ke suuri taelai ike 1 Krete, huni lai suehie mei 
maela ie na huni deu tekelainie muola ie. Ne oto 
ie noko eitanai omu huni saemiu ke la molai dodo : 
ana naini hikemiu saa eia oto oo, tae iola mola 
kei eia. Ana naeta angel a God neena ini e tooaku 
na ini noko palopaloa e ure isulieu na rodo, esi 
teuri, Paul, mane o maumeu; leu i sapemu oto 
ni ure i naona Kaisar; na lio kau, God e niie oto 
hunio ahutana muini omu ko elide ie. Aena neena, 
maeni mane, saemiu ke la molai dodo: ana noko 
hiwalaimoli ana God, uri qaolana kei hahuei lae oto 
mala unulana e lae hunieu ie. Tae peenie unulana e 
lae uri kolu ke ape oto ana naeta malau mou. ` 

Tae awalai heidine mana haine e hule oto, na emi 
naonao hiruhiru i ahowa i Adria, ne mala oto i upui 
rodo mala e asu laona iola e unue uri kire ko nao 
susuhie oto hanue; na kire si totohoa, na kire si 
manatainie uri e ro awalai tahana: oto na kele 
mabholo e liu lou, ne kire si hei totohoa lou, kire si 
manatainie uri awalai tahana mana lime. Na kire 
mau mane apenainiemi ilemine mei malo ne kire si 
asie e hai hunata i purine iola, kire si herihunie uri 
ke saro dani. Na mala e asu laona iola e daudeu huni 
tehi maanie iola, kire ko ohosie kele iola maimei i esi, 
ko lugei deudeu uri kire ke lai asie mu hunata tai 
naona iola, oto nea Paul esi teuri hunia mane kenturion, 
Ana mala ie kaa io susu laona lola, ne haaurilemiu 
haike oto 00. Oto mu soldier e tohu mousie mu jeli 
ana kele iola na, kire si toliasie huni ke ahesie oto. 
Na oto i mahuohuo na kaa dam ue, a Paul esi 
eitanaire manomano huni kire ke mani neu oto, ko 
teuri, Awalai heidine mana haine oto siiri je omu 
ko talei maomaohi ola ko maamaahu mala iola, na 

omu kaa nau hikana na meola. Aena neena noko 
eitanai omolu molu ke kele nau keu: ana kei lae ` 
hunie haaurilemiu urine: ana na taataa warauhui 
geu saa eia ike maanie gaune naini hikemiu. Na e 
ere mano urine, kosi heleana mei bread esi paalahea 
God i naoda ahutada : na ko nisie, kosi talaai na oto. 
Oto saeda e mani la molai dodo, kire si hele lou ana 
mu neula. Na ahutamelu hai laona iola na e ro 
tanalai inoni peie hiu awala mana ono. Na kire »au 
kire pote, kire si deudeu iola ke lae mamate, ko asie 
mu korn i esi. Na e dani oto, na kire kaa sale ike 
hanue na: tae kire si leesie naeta ogaoga kele me 
one ana, oto kire ko meni wala ana ohe kire ke 
naohie iola na hai leune. Na kire luhesie mu hunata, 
kire si lae maanii i esi, kire kosi luhe tainelu ana 
mu ieli kire hoo hahie wiro ani; na wainilana gana 
paine esi lae hunie iru, kire kosi nao susu oto ilalona 
me onena. Na kire kosi lai odohie leu aarona ana, 
kire si haapenainie iola hai leune; oto naona iola 
e ape oto kosi meutaa oto, tae purine e talaai makaka 
oto ana mu naho e saunie. Na mu soldier e unue 
walada uri seunilana muini kire hoosire kei lae, 
mane ohe naini kei olo oto tae na kei tehi oto. Tae 
a mane kenturion e sare haauria Paul, esi ereada 
maanie meola kire loonainie neena; na e haatola 
kau uri na muini ada e sai olo, ke holai pola i esi 
huni ke holai olo taa i kule: na eta muini aopa 
lou, muini ni ilenine mu reureu na muini ni ilerine 
walu ola ana iola. Oto qaolana e lae urini uri kire 
mani tahelai sapemawa tal kule. 


28 


Na melu meurisie oto, ne melu si manatainie 
satana malau ne uri i Melita. Na mu puo ileune 
saedaelu e lai diana oto e aopa huniemi: ana kire 
rurue na dure, na kire takuhiemi aena nemo e nemo, 
na aena mamaudine. Tae a Paul e siokonie ihoi 
dano na e lai neie ihahona dure, ne maa aala esi 

ano taa ana e madorohie, na e rarao ana nimana. 
Oto mui puo e lesie maa e uu ana nimana, kire 
sì meni wala maraada uri, A mane ie ini e horo 
mamaki ohe, na e maurisie asi, tae a Dike e kaa 
lio maaie uri ke mauri. Tae e tatainie maa hai 
laona dune, na na meola ana kaa aela ike. Oto. 
kire si maohie uri kei upu wa kei tolani mae oto 
lauleu: na kire maomaohie kire weo, na oto kaa 
leesie na meola ke aela ana, ne saeda esi eliu, kire 
sì unue uri neie oto na god. 

Na mu ano oto karainie leune toolana naohai mane 
ana malau ne, satana a Publius; neie e takuhiemi, na 
e olu heidine oto e nii neula amami keu pei sae diana. 
Na qaolana e lae urini, uri amana a Publius ie e 
maemaesie maena mamadali na apu: oto a Paul e lai 
sili saana, esi arenai, ko neie nimana ihahona ko 
haaurie oto. Oto maholo qaolana me olana e lae, 
ahutana muini aopa lou mu maela e sauseunire ana 
malaune e lae mai na haaurilada e mani lae oto: 
na kire haamanikuluiemi ana muola hune e lai meni- 
kulue ; na maholo emi taelai, kire onimeinie iola ana 
taena na ola emi lai sae tooani. 

Oto e olu warowaro e mano emi si tae oto ana iola 
ni Alexandria, e oo wai leune ana aau, na haara ineie 
na ro iu. Na emi arapuu keu i Surakuse, emi si io e 
olu heidine wai leune. Na urei leune emi kelie hanue 
na arapuune esi lai Regium : na taataa haidine mola e. 
liu, ne oru esi nel siholiwei oto, oto i hoowa lou tae 
ne emi hule oto i Puteoli: na emi odoie mu helui 
maasine ileu, na aitanailamami oto hunie iona e hiu 
heidine saadaelu: na oto urinena emi si hule oto i 
Rome. Na maeni maasine ileune maholo kire ronoa 
tatarohaie amami, kire si isitaa taau tai Heralusine a 
Apius na tai olu Taverne: oto a Paul e leesire, esi 
paalahea God, na saena e lai dodo. 

Na melu lai sili tai Rome, kire lio maaia Paul oto 
huni ke io oto saana maraana peia soldier neena e 
kakakalie. 

Oto qaolana e lae urini uri e olu heidine e haro 
mano, ne esi haraie mai mui naohai ini ana mu Judea: 

na kire ruru oto kau, esi teuri hunire, Ineu oto ie, 
maeni esiku, nou kaa dau huisie ike mala ikie wa mu 
tolaha mu amaka lou, tae qelolaku e lae pei hoosileku 
ure mai i Jerusalem hunie nimada mui Rome: na 
ikire kire haiheitale onimei eku ne saeda oto huni 
luhesileku, aena meola e adona maena e aia aku. Tae 
mu Judea e ere haitohea, ne leu i sapeku oto huni 
sale satana Kaisar; tae kaa uri nou manataine na 
meola ni qelu ilenine mala ineu. Hoe aena meola na - 
nou eitanaiomu keu huni leesieu na huni ere peieu ; 
ana hoosileku e lae ana walowaloi heu ie aena meola 
na mu Israel ko maomaohie na. Oto kire si teuri 
hunie, Emi kaa hele ike ana mu usuusu oalamu urei 
Judea, wa naini ana mu maasine e kaa hule ike ileu 
huni houleinie na meola aela oalamu, wa ke unuunue 
ike. Tae emi la otoi sare ronoa muola i saemu ; tae 
ana opana ie emi manataine oto uri kire ko ere 
tataalasie oto ana taena na leu. 

Oto kire topoa na haidine hunie, kire si hule oto ra 
pulita ota paine tai saana oto i numena e io haawali 
keu ana; na e lalado wala hunire, ko unu haaoaie 
alahana a God, na ko teu rarahire ana muola ana 
Jesus, ure oto ana mu haatolana a Moses, na ure oto 
lou ana mu prophet, talaae oto i hoowa lai teli i 
seulehi. Na na muini e hiwalaimoli ana muola 
unuleni e lae, na na muini e neineisae rueruaa. Na 
saeda kaa nei oto taataa mei sae, ne kire si hoalai 
oto, ana a Paul e ere oreta ana taataa mei wala uri, 
A Lioa Maai e lai ere diana ana Isaia prophet hunie 
mu amamiu uri, 

Oke lae kau saena mala ie, osi teuri, 

Omu ke rono ana ronona, na omu saa hei saiola 


lou ; 

Na omu ke lio ana liona, na omu saa hei lio too 
lou ; 

Ana saena mala ie e popono oto 

Na alinada e hie maanie rono ; e 


Na kire ulue oto maada, 
Mane da na kire lio saiola ana maada, 
Na mane kire rono ana alinada, 

Na mane saeda e taha, 
Na mane kire aliu, 
Na nekei haaurire oto. 

28 Hoe, omu ke manataine oto ana usuneinilana 
haaurine a God ie e lae hunie mu apoloa aopa ; ikire 
noone kire kei hei qaaronoisuli lou. 

30 Na ero halisi heileku e ioio kau wei nume neena e 
sahalie kau, na e tautekuhie ahutana muini e laelae 

31 saana, ko laelaeli wala ana alahana a God, na ko 
awanana ko haahaausuli ana mu ola ana a Jesus 
Christ, na naini kaa ere ana oto oo oo. 

